Pósán Lászaló 
A NÉMET LOVAGREND POROSZORSZÁGBAN 


A NÉPESSÉG ÉS A TELEPÜLÉSSZERKEZET VÁLTOZÁSAI 


AÁTTRAKTOR 


Máriabesnyő 
2015 


A kötet megjelenését a 
Magyar Tudományos Akadémia - Debreceni Egyetem 
Lendület , Magyarország a középkori Európában" kutatócsoport 
(LP20O14-13/2014) támogatja. 


Copyright 0 Pósán László, 2015 
Hungarian Edition O Attraktor, 2015 


A borítón Marienburg vára látható egy XVI. századi metszeten. 


Címlapfotó és címlapterv: CsumP Stúdió 


ISBN 978-615-5257-93-3 


Felelős kiadó az Attraktor KÍIt. ügyvezetője. 
A nyomdai munkákért felel a Monobit Nyomda Kft. ügyvezetője. 


BEVEZETÉS 


Ez a kötet a Német Lovagrend államának, a középkori Poroszország- 
nak népességi viszonyait és településhálózatának változásait elemzi. 
Bemutatja, hogy adott természetföldrajzi környezetben az időjárási vál- 
tozások, a katonai események, háborús pusztítások, járványok, betegsé- 
gek, az adóztatási és telepítési intézkedések hogyan hatottak a népes- 
ségre, annak mobilitására, etnikai és jogi összetételére és a település- 
szerkezetre. Nem a szó szoros értelmében vett történeti demográfiai kuta- 
tásról van szó, mert ehhez a középkorból érdemi forrásokkal nem ren- 
delkezünk. Számos, birtokadományozásról szóló oklevélben ugyan olvas- 
hatunk arról, hogy XY megadományozottnak hány fia volt (lánygyerme- 
keikről viszont csak ritkán történt említés), s ezekből óvatos becsléssel 
talán következtethetünk bizonyos demográfiai folyamatokra, de a népes- 
ség egészére vonatkozó megállapításokat mégsem tehetünk. A történeti 
demográfia tudományos módszertanában oly fontos kérdések, mint pél- 
dául a statisztikai adatok alapján a várható élettartamra, a termelékeny- 
ség vagy halandóság arányára, az átlagos családnagyságra, a népesség- 
növekedés vagy csökkenés mértékére vonatkozó következtetések, megál- 
lapítások a vizsgált korszakban és földrajzi térben lényegében megvála- 
szolhatatlanok. Ugyanakkor a demográfiai elemzések, vagy tágabb érte- 
lemben a népességi viszonyokra irányuló kutatások a statisztikai ada- 
tok előtti korok esetében is nagyon fontosak, mert egy-egy térség popu- 
lációjának adott időkeretekre vonatkozó gazdasági, társadalmi és ter- 
mészeti környezete tükröződik vissza. De minden időben a népesség 
változása maga is hozzájárul a körülmények alakulásához, ami folyama- 
tos és dinamikus kölcsönhatást jelentett s jelent a történelmi korokban.! 

Az elemzés tárgyát képező Poroszország több szempontból is érdekes 
terület volt. A politikai hatalom, a tartományúr Német Lovagrend kitün- 
tetett figyelme és tevékeny részvétele miatt, a középkori viszonyok között, 
itt különösen koncentrált intenzitás jellemezte a telepítési politikát, ami 
arányaiban számottevően meghaladta a cseh vagy lengyel korona orszá- 


gainak ugyanilyen, szintén jelentős mértékű kolonizációs Levékenysé- 
gét. Ennek következtében egy többnyelvű, többetnikumú, többféle jogál- 
lású állam jött létre, ahol a nagyarányú betelepítés ellenére nem alakult 
ki komolyabb feszültség az eredeti népesség és a betelepülők között. Ami- 
kor jelentősebb belső konfliktusok voltak, azok sohasem a poroszok és a 
beköltözött német vagy szláv telepesek között robbantak ki, hanem a 
tartományúr, a Német Lovagrend, valamint a döntően német lakosságú 
városok, illetve a német, szláv és porosz földbirtokosok között. A lovag- 
rendi állam telepítő tevékenységével kapcsolatos történeti kutatások 
azonban nem mindig voltak mentesek a politikai indíttatású prekoncep- 
cióktól. A népesség összetételének változásait a német és a lengyel tör- 
ténészek többsége, más-más okból, más-más politikai érdek történeti 
igazolásaként, de mégis hasonló módon ítélte meg. Ez a kép viszonylag 
leegyszerűsíthető és vagy így, vagy úgy, de markáns értékítéletet tartal- 
"mazott. Évtizedeken át, egészen az 1960-as évekig, meghatározó volt az 
a nézet, hogy az Alsó-Visztulától keletre, a litvániai Nemunas (Memel, 
Neman) folyókig terjedő, a nyugati balti nyelvcsaládba tartozó porosz 
törzsi területeken? a Német Lovagrend megjelenése, katonai hódítása 
jelentős népességpusztulással járt. Az elnéptelenedett földekre a lovag- 
rend nagy számban telepített németeket, és ezzel évszázadokra megvál- 
toztatta a térség etnikai viszonyait. A megmaradt porosz népesség viszony- 
lag gyorsan asszimilálódott, ezért a német történetírói álláspont szerint 
az újkorban már joggal nevezhették Poroszországot német területnek. A 
lengyelek viszont azokat a földeket, amelyeken a középkorban a Német 
Lovagrend kiépítette tartományúri hatalmát, Lengyelország integráns 
részének tekintették, ahol a német telepesek mindig is betolakodónak 
számítottak. A német bevándorlók nagy számában és a helyi népesség 
jelentős mértékűnek ítélt pusztulásában a modern kori német agresszió 
és militarizmus történeti gyökerét és bizonyítékát látták.? Az általános 
vélemény szerint a 15. század elején Poroszország népességének már a 
fele német volt, a balti nyelvcsaládba tartozó porosz etnikum pedig, részben 
a lengyelek betelepedése következtében is, kisebbségbe került, s a 16. 
század során el is veszítette etnikai sajátosságait, és beolvadt a németségbe. 

Az 1960-as évek végétől a történeti múltban aktuálpolitikai legitimi- 
tást kereső s látó megközelítések mellett egyre több, a forrásokra sokkal 
jobban támaszkodó, elsősorban német kutatási eredmény kezdett nap- 
világot látni, melyek tárgyilagosabban közelítették meg a kérdést. Egy- 
egy szűkebb időmetszet vagy jól behatárolható terület forrásainak ala- 
pos elemzésével, lényegében helytörténeti kutatásokkal bizonyították, 
hogy a Német Lovagrend soha nem törekedett a helyi porosz vagy szláv 
népesség megsemmisítésére vagy elüldözésére, hanem csak uralmának, 
politikai fennhatóságának elismerését akarta elérni. Tartományúrként 
nemcsak adófizető alattvalókra, de lojális, katonáskodó fegyveresekre 


is szüksége volt, ezért nem állt érdekében az őslakosság elpusztítása, 
tömeges emigrációja, de még az elnyomása sem.? Lengyel részről kb. egy, 
másfél évtizeddel később kezdett árnyaltabbá és tárgyilagosabbá válni 
a lovagrendi állam történetével, s azon belül a népességgel foglalkozó 
kutatás." Annak köszönhetően, hogy a történetírói munkákban egyre 
jobban felértékelődtek a források, újabb és újabb oklevelek, magánleve- 
lek, számadáskönyvek, kolostori évkönyvek stb. feljegyzései váltak ismert- 
té, melyek még inkább megerősítették, egyértelművé tették, hogy a közép- 
kori porosz népesség alapvetően elfogadta a Német Lovagrend politikai 
fennhatóságát. A porosz etnikum lojalitása a 15. század közepén olyan 
erős volt, hogy akkor, amikor 1453-ban a döntően német lakosságú váro- 
sokból, valamint jórészt német, kisebb hányadban lengyel földbirtoko- 
sokból álló rendi konföderáció, a Porosz Szövetség fegyveres harcot rob- 
bantott ki a lovagrenddel szemben, a porosz etnikumú katonaréteg hű 
maradt a szerzetes lovagokhoz. Ez önmagában is meggyőzően mutatja, 
hogy a középkorban szó sem volt Poroszország eredeti lakosságának töme- 
ges pusztításáról vagy elnyomásáról. Egy 16. századi szerzetes, Simon 
Grunau 1517 és 1529 között írt krónikájához mintegy 100 porosz szót 
tartalmazó szószedetet is készített annak érzékeltetésére, hogy Porosz- 
föld eredeti lakói nem német vagy szláv, hanem más, azoktól eltérő nyel- 
vet beszéltek, s ez a nyelv az ő korában még nagyon is élő volt. A 16. szá- 
zad közepén Luther ún. Kis Kátéját háromszor is kiadták porosz nyel- 
ven (1545-ben kétszer, majd 1561-ben), ami szintén azt jelzi, hogy a porosz 
nyelv széles körben használt, beszélt nyelvként élt Poroszországban, " 
azaz szó sem volt arról, hogy a középkorban drasztikus mértékben meg- 
változtak volna az etnikai viszonyok. Ugyanerről tanúskodik az első porosz 
herceg, Albrecht von Hohenzollern (1525-1568) végrendelete is, amely- 
ben többek között arról is szót ejtett, hogy a hercegségben a porosz lakosság 
hitéletéhez a protestáns német lelkipásztoroknak tolmácsokra volt szük- 
sége." A lovagrendi hódítást és betelepítést követően kialakult népessé- 
gi viszonyok a kora újkor századaiban változtak meg számottevően. A 
Porosz Hercegség létrejöttétől (1525) ugyanis az állami politika állandó 
és fontos részét képezte, hogy az európai viszonylatban még mindig gyér 
népességű porosz területekre újabb és újabb telepeseket igyekeztek csá- 
bítani.?" A porosz nyelv, és vele együtt az egykori porosz etnikum a 18. 
század második felében halt ki, amikor a hétéves háború (1756-1763), 
és az azt követő éhínség és pestisjárvány hatalmas népességpusztulást 
okozott Poroszországban, és az elnéptelenedett területekre Európa szá- 
mos országából érkeztek telepesek, de túlnyomó többségük, ahogyan a 
középkorban, most is Németországból származott." II. Frigyes (1740 - 
1786) uralkodása alatt közel 60.000 család (mintegy 250-300.000 ember) 
települt be Poroszországba, így halálakor az ország népességének ötödét 
már az ő idejében betelepültek alkották,!! az egykori porosz etnikum 


pedig eltűnt. Poroszország tehát a lovagrendi állam szekularizációja 
után, alapvetően a 17-18. század folyamán vált németté. A középkorban 
még vegyes etnikumú terület volt, ahol együtt éltek az őshonos poro- 
szok, betelepült németek, lengyelek, litvánok, szórványosan oroszok, 
valamint a Visztulától nyugatra elterülő, s 1309-től ugyancsak a Német 
Lovagrend fennhatósága alá tartozó Kelet-Pomeránia (Pommerellen) 
kasub és pomerán népessége. 

Értekezésünk a lovagrendi állam népességi viszonyainak és telepü- 
lésszerkezetének változásait alapvetően kronologikus rendet követve, 
négy nagyobb fejezeten keresztül vizsgálja. Az első a lovagrend uralma 
előtti Poroszföldet mutatja be. Szól a természetföldrajzi környezetről, 
mely megszabta az itteni élet kereteit, feltételeit, az egykori porosz tör- 
zsi területekről, valamint az óporosz társadalomról és gazdaságról. A 
második fejezet azzal a kérdéssel foglalkozik, hogy milyen mértékben s 
hogyan érintették a porosz népességet és településszerkezetet a 13. szá- 
zadi háborúk, politikai fejlemények. A harmadik, s egyben legterjedel- 
mesebb fejezet tárgyalja a 14. századi nagyarányú poroszországi betele- 
pítéseket, de ugyanakkor bemutatja a korabeli klímaváltozás és a szá- 
zad közepétől megjelenő pestisjárványok hatásait is. A kolonizáció nyo- 
mán létrejövő társadalom elemzésére azonban e vizsgálódás keretei között, 
alapvetően terjedelmi okokból, nem vállalkozhattunk. A negyedik feje- 
zet a lovagrendi államot sújtó 15. századi háborúkat, és azok demográ- 
fiai következményeit tárgyalja. Ahogyan az előző fejezetben, úgy itt is 
szó esik az időjárás, a betegségek, járványok népességre gyakorolt hatá- 
sairól, de azokról a lépésekről, intézkedésekről is, amelyekkel a lovag- 
rend megpróbálta mérsékelni a népességcsökkenést és a települések elnép- 
telenedését. A társadalom változásairól, hasonlóképpen az előző fejezet- 
hez, itt sem szólunk, kizárólag csak a népesség összetételét, nagyságát, 
területi elhelyezkedését befolyásoló eseményekről és tényezőkről. 

Az értekezés az egyes településeket a korabeli forrásokban szereplő, 
döntően német, porosz vagy lengyel nevükön említi, s csak a nagyobb 
lakosságszámú, mind a mai napig létező mezővárosok és városok eseté- 
ben tünteti fel zárójelben mai nevüket. A gyors áttekinthetőség érdeké- 
ben ezeket a településeket munkánk végén külön táblázatban foglaljuk 
Össze. 


, . A POROSZ TERÜLETEK . , 
A NÉMET LOVAGREND URALMA ELŐTT 


A POROSZ TERÜLETEK TERMÉSZETFÖLDRAJZA A KÖZÉPKORBAN 


A középkori Poroszország, a Német Lovagrend állama az északi szé- 
lesség 53-55. foka, és a keleti hosszúság 18-23. foka közötti területen 
helyezkedett el. Északi határa kb. a mai dán-német határ magasságával 
egyezett meg, de attól mintegy 10 hosszúsági fokkal keletebbre volt. Ez 
azt jelentette (és a szóban forgó terület esetében jelenti ma is), hogy éghaj- 
latában az óceáni hatás már nem érvényesült, alapvetően kontinentális 
éghajlati viszonyok jellemezték (s jellemzik). A tél hosszú és csapadék- 
ban (hóban) gazdag, a januári átlaghőmérséklet -1,5 és -5 "C közötti, s 
az esztendő során több mint 50 olyan nap van, amikor a hőmérséklet 0 
0€ alatti. A téli időszakban a viharos keleti és északi szél a meghatározó. 
A tavasz viszonylag későn köszönt be, így még az sem ritka, hogy Porosz- 
ország délkeleti részén március közepe táján a hőmérséklet fagypont 
körüli. (Ugyanekkor az Alsó-Rajna vidéken már átlagosan 15 "C€.) A nyár 
viszonylag melegnek mondható, de csak rövid ideig tart, és gyakran heves, 
hideg széllel járó viharok zavarják meg. A nyári hónapok átlaghőmér- 
séklete 116 és 18 9C közötti. Az ősz szintén rövid, a november a 12 9C€ 
körüli átlaghőmérsékletével lényegében már télnek számít. A szántóföl- 
di művelés szempontjából fontos vegetációs időszak így számottevően, 
majd egy hónappal rövidebb, mint például a Rajna-vidéken, s kb. 16-18 
nappal rövidebb, mint Brandenburgban, Berlin térségében. A porosz (a 
mai észak-lengyel) területeken a szántóföldi munkák csak az év kezdete 
után 80-90 nappal (három hónappal) kezdődhettek (s kezdődhetnek), 
azaz leghamarabb március végén, április elején, majd egy hónappal később, 
mint a Rajna-vidéken. Az őszi gabonát is közel egy hónappal korában 
kellett (s kell) vetni, mint a Rajna-környéki területeken, azaz valamikor 
szeptember közepén, második harmadának végén. A mezőgazdasági mun- 
kákat így rövidebb idő alatt, nagyobb intenzitással kellett elvégezni, s 
kell ma is. A rövid vegetációs időszak miatt az , átlagos" időjárási Viszo- 
nyoktól történő bármilyen eltérés sokkal súlyosabb következményekkel 
járt a mezőgazdaságra, mint a nyugatabbra eső vidékeken. Mind a mai 

napig komoly gondokat okoz a tavaszi időszakban gyakori nagy hőmér- 
sékletingadozás, a rügyezést vagy az elvetett magvak kikelését súlyosan 
károsító dér vagy éjszakai fagy. Még májusban, sőt júniusban is előfor- 
dulhatnak alacsony éjszakai hőmérsékletek. Az egykori porosz területe- 
ken az alacsony hőmérsékletű, hűvös vagy hideg napok száma évente 
átlagosan 170-180.! Évi csapadékmennyisége 600-700 milliméter. Ter- 
mészetföldrajzi szempontból a porosz területek a glaciáris akkumuláci- 
ós Német-Lengyel-síksághoz tartoznak." A középkorban ez a térség a Hol- 
landiától Litvániáig, a Baltikumig húzódó különböző vizek (folyók, tavak, 
patakok), tocsogók, mocsarak, ingoványok, lápok, savanyú szénát adó 
rétek és hatalmas erdők végeláthatatlan világához tartozott. Az alacsony 
fekvésű, vizek sokaságával borított porosz területeken az átlagosnál kicsi- 
vel is több csapadék a középkorban azonnal súlyos ár- és belvízgondokat 
okozott. A hatalmas mocsarak és erdők szinte áthághatatlan akadály- 
nak bizonyultak. Nem csak a közlekedés elé állítottak komoly nehézsége- 
ket, de a tájékozódást is rettentően megnehezítették, amit a gyakori köd 
csak tovább súlyosbított.? Az egykori erdők hatalmas kiterjedését jól 
érzékelteti, hogy még 1928-ban is a Geserich-tótól (Jeziorak) egészen az 
Alle-folyóig (Lava) összefüggő erdőterület borította a földet." A száraz- 
földi közlekedés szempontjából a hideg, kemény faggyal járó tél volt a 
legalkalmasabb, amikor befagytak a mocsarak, tavak, folyók. Már Gallus 
Anonymus lengyel krónikás arról számolt be, hogy III. Boleslaw király a 
, legnagyobb fagy idején" támadt a porosz földekre, és , a befagyott tavak 
és mocsarak jegét használta hídként, mivel ebbe az országba csak 
tavakon és mocsarakon át lehet bejutni". Ősszel, tavasszal vagy enyhe 
télen gyakorlatilag lehetetlen volt az utakon és ösvényeken közlekedni. 
A Német Lovagrend 14. századi krónikaírója, Peter von Dusburg beszá- 
molója szerint, amikor 1255-ben a brandenburgi őrgróf keresztes sereg- 
gel Poroszföldre érkezett, hogy segítse a lovagrendet a pogányok elleni 
harcban, szokatlanul enyhe tél volt, ezért az ingoványos, lápos földeken 
lehetetlennek bizonyult bármiféle katonai akció, így dolgavégezetlenül 
hazatért." De II. Ottokár cseh király poroszok elleni keresztes hadjárata 
is eredménytelenül zárult, mert a hirtelen beköszönt hóolvadás sárten- 
gerré változtatta a porosz vidéket, és lehetetlenné tette a páncélos hadak 
felvonulását." 1337-ben szintén az enyhe tél hiúsította meg János cseh 
király litvánok elleni második keresztes hadjáratát.? Ugyanez történt 
1344/45 telén is." IV. Károly császár az önéletrajzában erről így írt: ,Vem 
sokkal később e fejedelmek és előkelő urak Boroszlóból Poroszország 
felé vonultak tovább. Ott hosszú ideig vesztegeltek a fagy beálltára 
várva, a tél azonban olyan enyhe és szelíd volt, hogy a jégen átkelni 
egyáltalán nem lehetett, mint más években szokásos volt. Így a sok 
tekintélyes úr, fáradságot és pénet elvesztegetvén, kénytelen volt ter- 
vét feladni." 1870-ben és 1871-ben egyaránt a sok csapadék és az enyhe 

tél miatt az utakon lehetetlenné vált a közlekedés és az áruszállítás.! Az 
1376 és 1387 közötti évtizedben az enyhe telek miatt sorra meghiúsultak 
a Litvánia ellen tervezett hadjáratok." Ugyanez történt 1391-ben, 18394/95- 
ben, s 1396/97-ben is.? Bartholomaeus ÁAngelicus ferences szerzetes már 
a 13. század közepén azt írta a balti térségről, hogy ,,... nagyon sok helyen 
mocsaras, nagyon sok erdő van ott, folyók és vízfolyások sokasága 
szabdalja. Az erdők és mocsarak oltalmazzák, és a folyókon, erdő- 
kön, mocsarakon kívül csak nagyon kevés erődítménye van. Emiatt 
ezt a területet nyáron aligha lehet meghódítani, csak télen, amikor 
a folyók és a vizek befagytak."" Egy évszázaddal később, 1371-ben Jean 
de Mandevilles francia nemes, aki keresztesként érkezett Poroszország- 
ba, a következőkről számolt be: ,... porosz és litván hadjáratra csak 
télen lehet vállalkozni a számtalan mocsár és víz miatt, amelyeken 
csak akkor lehet átkelni, ha befagytak. De ha túl sok hó esik, akkor is 
járhatatlanná válik minden. Ha egyáltalán nincs hó, a befagyott vizek 
jege csúszós lesz, és sem ember, sem ló nem képes azon járni..." . 

A folyóvizek sem jelenthettek mindig természetes közlekedési útvo- 
nalat, mert a porosz területeken, a síkvidéken lelassult, alacsony esésű 
folyók lerakódó hordalékából zátonyok, homokpadok, gázlók képződtek, 
s a nagy mennyiségű hordalék-lerakódás következtében gyakran a vízfo- 
lyások medre is változtatta helyét és irányát. A fősodrás akár egyik évről 
a másikra új mederbe terelődhetett, így a hajósoknak mindig újra fel 
kellett deríteni a hajózható főágat, nehogy bárkáikkal zátonyra fussa- 
nak vagy homokpadon rekedjenek." A Visztula mai deltavidékén a közép- 
korban még sokkal nagyobb területet borított víz, és a hajózás szem- 
pontjából fontos főág nem közvetlenül a Balti-tengerbe ömlött, hanem a 
nyílt tengertől hosszú dűnesorral, turzással (németül: Nehrung)" elzárt 
Visztula-öbölbe (Frisches Haff). Ez az ún. Elbingi-Visztula volt a közép- 
kor fő közlekedési útvonala.? Danzig (Gdansk) felé csak kevés víz folyt, 
és maga a Visztula-öböl is jóval nagyobb volt, egészen Danzigig terjedt, 
de a Frisches Haff itteni részét egy homokpad, egy dűne elvágta az öböl 
hajózható vízfelületétől.9 A Visztula mai torkolati ágát csak 1894-ben 
alakították ki a tengerparti dűne átvágásával. A Visztula-öbölbe ömlő 
folyóágakat zsilipekkel zárták le, így megnövelték az új meder vízhoza- 
mát, és hajózhatóvá tették a mesterségesen kialakított főágat.?? A Visz- 
tula Thorn (Torun) városánál lépett be Poroszországba, s 232 kilométer 
hosszan folyt keresztül a Német Lovagrend államán. Thorn mintegy 35 
méterrel van a tengerszint felett, azaz a Visztulának a több mint 200 
kilométeres poroszországi szakaszán lényegében érzékelhetetlen volt a 
folyó esése."! Az egykori Montautól (Matowy Wielkie) délre a folyó két, 
közel azonos nagyságú ágra vált szét: egy észak felé tovább folyó ágra 
(ebből alakították ki a 19. század végén a mai főágat), és egy északkelet- 
re kanyarodó ágra, amit Nogatnak neveznek. Az északra tartó Visztula- 

ág a tengerparti nagy dűne előtt ismét szétágazott, és egy kisebb vízho- 
zamú ág nyugatra kanyarodva a Visztula-öböl többi részétől elzárt, ún. 
Danzigi-lagúnába folyt, onnan pedig a tengerbe. A másik, bő víznozamú 
ún. Elbingi Visztula-ág a dűnénél keletre fordult, s úgy ömlött a Friss- 
ches Haff vizébe. A Visztula-öbölhöz közeledve a Nogat is tovább ága- 
zott: a baloldali, kisebb vízhozamú ágát a középkori forrásokban Jung- 
frau-nak hívták. A fő ága, az Alte-Nogat, közvetlenül Elbing (Elblag) váro- 
sánál folyt, jobb oldali ága pedig a Drausen-tóba (Druzno) ömlött, amely 
a mai kiterjedéséhez képest kb. tízszer nagyobb vízfelület volt, anonnan 
egy átjáró vezetett a Visztula-öbölbe.?? A folyók által körbevett terület 
sziget-jelleget kapott. Ezt a mocsaras, vizenyős, az árvizek által gyakran 
elöntött, sok helyen még a tengerszintnél is alacsonyabban fekvő, a Visz- 
tula-Nogat folyóágak által körbevett vidéket a középkori (és kora újkori) 
forrásokban Werdernek nevezték, és több Werdert is megkülönböztet- 
tek egymástól. A Visztulától nyugatra az ún. Danziger- és a Kleine Wer- 
der helyezkedett el, a Visztula és a Nogat közötti területet Grof$e Marien- 
burger Werdernek hívták, amit számos kisebb folyóág szelt át. Marien- 
burgtól (Malbork) keletre, a Nogat és a Drausen-tó között feküdt a Klei- 
ne Marienburger Werder, a Nogat folyótól Tiegenhof faluig terjedően pedig 
az Elbinger Werder." A Werderek nagyon termékeny területek voltak, de 
hosszú ideig, a vízelvezető árkok, zsilipek s gátak megépítéséig állandó- 
an ár- és belvíz fenyegette területeknek számítottak, ezért jó ideig nagyon 
ritkán lakott vidékek voltak.?! A deltavidék vízmentesítése, lecsapolása 
a lovagrendi állam létrejöttét követően is még hosszú ideig tartott. Az 
északnyugati részeken először csak két falu jött létre egy-egy magasab- 
ban fekvő helyen: Neuendorf (1346) és Plehnendorf (1353). A többi tele- 
pülést később, lépésről-lépésre alapították. A mélyebben fekvő területek 
művelhetővé tétele a középkor technikai szintjén igen kemény és hossza- 
dalmas munka volt. Ezért nem meglepő, hogy például a Danziger Wer- 
der legrégebbi gát- és vízszabályozással kapcsolatos rendelkezései 1407- 
ből és 1422-ből származnak, s mindkét szabályozás hosszú ideig, egé- 
szen a 18. század végéig érvényben maradt." 

Földrajzi értelemben a porosz földek síkságnak minősültek, de az 
itteni felszín változatosabb, mint a Német-Lengyel síkság nyugati része- 
in. Számos helyen kiemelkedik az alföld kategóriából, azaz a tengerszint 
feletti 200 métert is meghaladja. A Visztula-völgye és a vizekben különö- 
sen gazdag Mazúri-tóhátság között elterülő tájat a középkorban , porosz 
felföldnek" hívták, melyet keleten a Passarge (Pasleka)-folyó határolt. A 
porosz törzsi területek közül Pomesania és Pogesania jelentős része pél- 
dául erre a vidékre esett. A porosz földek leírásánál már a krónikaíró 
Peter von Dusburg különbséget tett partes inferiores és partes supert- 
ores között. A Visztula és a Passarge közötti részeket sorolta a partes 
supertoreshoz, a Passarge-tól keletre elterülő földeket pedig a partes 

infertoreshoz." A , felföld" legmagasabb pontja Tannenberg közelében a 
kernsdorfi magaslat (Dylewska Góra) 313 méter. A közelében lévő Gil- 
gensburg (Dabrówno) melletti magaslat, poroszországi viszonyok között, 
a maga 232 méterével szintén figyelemre méltó kiemelkedésnek számít. 
A Preu$isch Eylau (Bagratinovszk) - Zinten (Kornevo) - Heilsberg (Lidz- 
bark Warmiúski) határolta háromszögben néhány magaslat szintén 200 
méter feletti (216 és 211 méter). A Passarge folyótól keletre, az Allenste- 
in (Olsztyn), Ortelsburg (Szezytno), Sensburg (Mragowo), Rhein (Ryn) 
és Rössel! (Reszel) települések által határolt térség átlagos tengerszint 
feletti magassága 200 méter alatti, míg a Mazúri tavaktól keletre, a lit- 
ván határvidékhez közel, az egykori Sudauen törzsi területen lévő domb- 
vidéken 300 métert meghaladó magaslatok is vannak (309 és 304 méter). 
Az Elbing (Elblag) városa és a Frisches Haff közötti, 200 métert közelítő 
halmok szintén látványosan kiemelkednek környezetükből. Az Ossa- és 
a Visztula-folyók által határolt kulmerlandi (chelmnói) és dobrini földek 
50-100 méteres átlagos tengerszint feletti magasságukkal a középkor- 
ban ugyancsak a lovagrendi állam magasabban fekvő területei közé tar- 
toztak. A Visztula deltavidéke viszont alig 1-2 méterrel van csak a ten- 
ger szintje felett, de számos helyen a tengerszintnél alacsonyabban fekvő 
földek is előfordultak."" A tenger felé futó folyók, mint a Visztula, a Pas- 
sarge, az Alle (Lava) vagy a Pregel (Pregolja) tágabb völgyei alacsonyan 
fekvő alföldi tájak voltak, s ma is azok. A poroszországi folyók három 
nagy vízgyűjtő területet alkotnak. Az első a Visztula vidéke, ahol olyan 
jelentősebb folyók táplálják a Visztulát, mint a Drewenz (Drweca) vagy 
az Ossa, melyek szintén számos mellékfolyóval rendelkeznek. Ettől kele- 
tebbre a Passarge vízgyűjtője terül el. Ahogyan a Visztula, úgy a Passar- 
ge sem a nyílt tengerbe ömlik, hanem a Frisches Haffba. A harmadik 
nagy vízgyűjtő folyói és patakjai a Pregel vizét táplálják, és a Memel(Nemunas) 
valamint az Alle tágabb térségét is magába foglalja. Jórészt ezt a vidéket 
nevezték a középkorban , mélyföldnek", partes inferioresnak, ahol a 
legnagyobb mocsarak terültek el, elsősorban Labiau (Poleszk) és Inster- 
burg (Csernyakovszk) vidékén. A Labiau környéki nagy ingovány példá- 
ul majd 200 km? felületű volt."? De a Pregel alsó folyásának vidéke is 
szinte egyetlen nagy mocsár volt. A Pregelből leágazó folyóág, a Deime 
(Dejma), amely a Kúr-öbölbe (Kurisches Haff, Kursszkij Zalív) ömlött, 
közepes vízállásnál alig volt fél méternél mélyebb, alacsony vízállás ese- 
tén pedig csak 20-30 centiméter. Árvíz idején azonban a vízmélység az 
15-2 métert is elérhette. A középkorban a Deime völgye végig mocsár- 
terület volt, ahol szinte még csónakkal sem lehetett közlekedni. A 14. 
század folyamán a Német Lovagrend gátak építésével, folyószabályozás- 
sal igyekezett megnövelni a Deime vízmennyiségét, hogy kisebb bárkák- 
kal hajózhatóvá váljon, s így vízi összeköttetést teremtsen a Visztula- és 
a Kúr-öböl között." 

A kisebb-nagyobb folyók és patakok sokasága, a kiterjedt mocsarak, 
lápok és ingoványok mellett számtalan tó is borította a porosz törzsek 
szállásterületeit, különösen az ún. , felföldön" és a Mazúri tóvidéken, 
ahol mintegy 300 tó található. A felszíni vizek határtalan bősége miatt 
nem meglepő, hogy a 14. század utolsó harmadában és a 15. század ele- 
jén a porosz területekről készített első útleírásokban, úti beszámolók- 
ban nem is annyira az utak, hanem sokkal inkább a mocsarakon és folyó- 
kon történő átkelést lehetővé tevő gázlók voltak feltüntetve.? A gázlók 
korabeli fontosságát jelzi az is, hogy 1343-ban a német lovagrendi állam 
és Mazóvia közötti határ megállapításakor az egyes folyóknál lévő átke- 
lőhelyekhez igazították a határvonalat." A folyók és tavak vízszintje a 
vízgyűjtő területek csapadékmennyiségétől függően jelentős ingadozást 
mutatott. Veszélyes árvizek döntően április első felében fordultak elő, a 
hóolvadást követően, ami viszont a tél és a nyár közötti rövid átmenet 
miatt nagyon gyors volt. A Visztula alsó folyásvidékén (azaz Poroszor- 
szágban) a jég és a hó olvadása gyakran később következett be (s követ- 
kezik be manapság is), mint a középső és felső folyásvidékeken, ami nem 
egyszer nagy, jeges áradást okozott az alsó szakaszon. A közepes vízál- 
láshoz mérten árvíz idején akár 6 méterrel magasabb vízállás is előfor- 
dulhatott. A jégzajlás illetve a jeges ár a Memel, a Pregel és a Passarge 
folyókon szintén veszélyes árvizeket okozhatott (és okoz).?? 1831. márci- 
us 3-án például a Visztula jégzajlása miatt olyan nagy árvíz keletkezett, 
hogy elöntötte Thorn (Torujú) városát, embereket s állatokat ragadott 
magával, és számos épületet tett tönkre.? 1837-ben szintén nagy árvíz 
pusztított a Visztula mellett.§ 1363. április 2-án ugyancsak a jégzajlás 
okozott árvizet a lovagrendi államban.? Az 1376 tavaszán bekövetkezett 
nagy árvíz teljesen tönkretette a Visztula-környéki szántóföldeket." 1388 
februárjában és márciusában a földeket borító hóra zúduló hatalmas 
eső akkora árvizet okozott, hogy a deltavidéket teljesen elárasztotta." 
Az 1406/07. tél nagyon enyhe volt, 1407 áprilisában viszont hirtelen sok 
hó esett, így az április végi jégzajlás miatt újra jeges ár pusztított.? 1456- 
ban Húsvét után szintén a jégzajlás okozott árvizet a Visztulán.? Ugyan- 
ez történt 1463,9 1477"! és 1493" tavaszán is. A hóolvadás a tavak víz- 
szintjét is jelentősen megemelte, így évről-évre változott a mocsarak s 
vizenyős területek kiterjedése. A csapadék mellett a poroszországi folyók 
alsó szakaszán gyakran az is árvizet okozott, hogy a tenger felől fújó 
erős szelek a Visztula- és a Kúr-öböl vizét visszaduzzasztotta a folyók- 
ba." 1449 őszén például a Balti-tenger déli partvidékén tomboló nagy 
orkán miatt a visszaduzzasztott víz hullámverése tönkretette a gátakat, 
s elöntötte a földeket." Ugyanez történt 1477? és 1479" szeptemberé- 
ben, 1485 májusában" és 1492-ben." 

Közlekedési, gazdasági szempontból a porosz területeket nyugatról 
határoló Visztula volt a legfontosabb. Dél felé összeköttetést biztosított 

a lengyel fejedelemségekkel, északi irányban pedig a Balti-tengerrel. A 
középső, belső porosz földeket a mintegy 171 kilométer hosszú Passarge 
kötötte össze a Visztula-öblön keresztül a tengerrel. A keleti területeken 
a Pregel (Pregolja) és nagyobb mellékfolyói (Alle/Lava, Inster/Instruo, 
Angerapp/ Angrapa) a belső vidékek számára szintén kapcsolatot jelen- 
tettek a tenger felé. A porosz vidékek közvetlenül a Balti-tengerrel egye- 
dül a Visztula- és a Kúr-öböl közötti félszigetnél, Samland tartomány 
partjainál érintkeztek. Samland nyugati partját magas, 50-60 méter 
magas dűnék szegélyezik, és északi oldala is meredek, így természetes, 
jó kikötőhellyel nem rendelkezik. A félsziget déli oldalánál a Visztula- 
öbölbe ömlő Pregel-folyó viszont a legkorábbi időktől kezdve védett, ter- 
mészetes kikötési helyet jelentett. Königsbergtől a torkolatig a mélysége 
már 6 méter, szélessége pedig 90 méter." Amikor Lübeck városa Sam- 
land földjén hajói számára alkalmas kikötőt, és Riga mintájára egy sza- 
bad várost akart alapítani," magától értetődően a Pregel torkolatvidé- 
két szemelte ki, ahol egy dombra épített porosz földvár és a mellette fekvő 
település, Tuwangste, már a viking időktől ismert kereskedő- és horgony- 
zóhely volt. 

A tóvidékeken a sűrűn egymás mellett fekvő tavak - kisebb-nagyobb 
szárazföldi átszállásokkal megszakítva - szintén természetes vízi uta- 
kat jelentettek. 1879-ben például Winrich von Kniprode nagymester és 
kísérete a Mazúri tővidék északi végénél fekvő Angerburgtól (Wegorze- 
wo) a tavakon keresztül csónakokkal ment a tóvidék déli részén lévő 
Johannisburgba (Pisz), majd onnan a Pissek (Pisa), Narow (Narew), Bug 
és Visztula folyókon közlekedve tért vissza a Nogat melletti Marienburg- 
ba."" Saalfeld (Zalewo) lakói a 14. század első harmadában csatornát 
építettek az Ewing és a Geserich (Jeziorak) tavak közé, s így közvetlen 
vízi összeköttetést teremtettek a Geserich-tó déli csücskénél fekvő Deutsch- 
Eylau (Ilawa) városával. A csatorna átlagos vízmélysége 1,25, szélessége 
pedig 7,5 méter volt. 1334-ben Saalfeld megkapta azt a jogot, hogy az 
általa épített csatornát kizárólag az ő polgárai használhassák.?? A 15. 
század elején a Német Lovagrend azt tervezte, hogy a Deime és a Memel- 
be ömlő Gilge folyókat egy csatornával köti össze, de a lengyel-litván 
állammal vívott nagy háború (1409-1411) és a rákövetkező évtizedek 
újabb fegyveres konfliktusai ezt meghiúsították."! A porosz területeken 
az egész középkoron át a folyók, tavak, partmenti tengervizek jelentet- 
ték a közlekedés fő útjait, mert az erdők és mocsarak szinte járhatatla- 
nok voltak." Ennek ellenére a 13. századi források mégis említettek egy 
szárazföldi utat, melyet régóta használtak az itteniek, az ún. via anti- 
jruát, amit a középkor későbbi századaiban inkább via Ruthenicalis 
néven ismertek. Ez az út egészen a tengerpartig, Elbing városáig húzó- 
dott, délen pedig Varsóig, anonnan tovább ment Halics (Galicia) irányá- 
ba. Legrégebbi elnevezése azt jelzi, hogy ez az út már a lovagrendi ura- 

lom előtt ismert és használatos volt. Az útvonal mentén számos ókori 
ezüstlelet került elő, ami szintén a via antigua régiségét bizonyítja."" 

A középkori Poroszországot szinte végeláthatatlan, egybefüggő erdő 
borította, melynek jó része lombhullató (bükk, tölgy, éger, kőris, juhar, 
berkenye, rezgőnyár, fűz, nyír, hárs) erdő volt, de a tűlevelűek aránya 
sem volt kevés. A növényzet nagymértékben a talajadottságoktól és a 
talajvíz szintjétől függött. Bükk például jórészt csak Samlandban és Kelet- 
Poroszország nyugati részein fordult elő, általában szigetszerű, kisebb- 
nagyobb erdők formájában. Kelet-Poroszország nagy részén a kocsányos 
tölgy volt a legelterjedtebb fafajta, valamint a lucfenyő."" Az erdők és 
vizek bősége miatt Poroszország vadban és halban gazdag vidék volt, 
amiről már a 9. században megemlékezett egy Wulfstan nevű angolszász 
utazó."§ Az erdőkben bölények, medvék, szarvasok, őzek, vaddisznók, 
farkasok, értékes prémű állatok (nyest, nyuszt, hermelin, hód, vidra, 
mókus, róka stb.) éltek, ehető gombák, vadgyümölcsök, bogyók termettek. 
Wulfstan leírása szerint az itteni erdőkben nagyon sok volt a méz is." 

A Német-lengyel síkság többi részéhez hasonlóan a porosz területe- 
ken is a homoktalajok voltak a meghatározóak. A termékenyebb, föld- 
művelésre alkalmasabb barna erdőtalaj vagy hordaléktalaj leginkább a 
folyók mentén és a torkolatvidékeken, illetve a tölgy- és bükkerdők terü- 
letén fordult elő. Poroszország északnyugati térségeiben ez a talajtípus 
volt a domináns. Vályog- és tőzegtalajok szintén gyakran előfordultak, 
különösen a Pregeltől délre elterülő vizenyős, ingoványos vidékeken, 
vagy a Passarge folyó vidékén. A legrosszabb talajok a tóvidékeken talál- 
hatóak ma is, ameddig egykor a morénák terjedtek. A kimosódás hatá- 
sára ugyanis itt már csak homokos talajok maradtak." Mezőgazdasági 
művelés szempontjából a legtermékenyebb földek a Visztula deltavidé- 
kén, az ún. Werderek térségében, valamint a Visztula mentén és Kulmer- 
land területén voltak (s vannak ma is). A Werderek alacsony fekvésük 
miatt gyakorlatilag minden árvíz alkalmával víz alá kerültek, ezért - 
dacára kitűnő termőföldjeinek - ott szinte nem is éltek emberek. Kul- 
merland földjén viszont már a 13. század elején is viszonylag nagyobb 
számú népesség élt. Itt az erdők kiterjedése sem volt olyan nagy, mint a 
tényleges porosz földeken. Kulmerland tartományban az összes terület 
50-60976-a lehetett az erdők aránya, míg a porosz területeken ez 80-902 
volt." 

A porosz törzsek, majd később a német s egyéb telepesek megélheté- 
se szempontjából a talajadottságoknál sokkal fontosabbak s meghatáro- 
zóbbak voltak a vízrajzi, hidrológiai viszonyok. A sok mocsár, vízfolyás, 
árterület, tó miatt szinte mindenhol magas talajvízzel vagy gyakran bekövet- 
kező árral, elöntéssel kellett számolni, így gazdálkodásra, földművelésre 
és megtelepedésre egyaránt csak a dombhátakat, magasabban fekvő terü- 
leteket vehették igénybe. A tavak, lápok, vízfolyások, ingoványok soka- 

ságából következően a tanyáknál vagy tanyabokroknál nagyobb méretű 
települések a Német Lovagrend és a nyugati telepesek megjelenése előtt 
nem is voltak Poroszországban."? Európai értelemben vett falvak (és 
városok) csak a tervszerű betelepítésekkel együtt járó gátépítések és 
vízelvezető árkok, csatornák kialakítása következtében jöttek létre. A 
porosz területek vízhálózata, és általában is természetföldrajzi adottságai 
- egészen a 19-20. századi nagymértékű folyószabályozási munkákig - 
alapvetően meghatározták a térség településszerkezetének alakulását. 
Poroszország történeti és jelenkori földrajzához két nagy, a nyílt ten- 
gertől hosszú turzással elválasztott, s csak egy-egy keskeny átjáróval 
összeköttetést biztosító, majdhogynem édes vizű öböl is tartozik: a Fris- 
ches Haff (Visztula-öböl) és a Kurisches Haff (Kúr-öböl). Maga a Balti- 
tenger sem nagy sótartalmú, mert az alacsony párolgásnak és a bele ömlő 
számos folyónak köszönhetően jelentős az édesvíznyeresége. Sótartal- 
ma így minimálisnak (6-8 76) mondható, a Finn-öbölben pedig - mely 
turzással el sincs választva a tengertől - már csaknem kiédesedik (1990). 
Alacsony sótartalmuk miatt a Balti-tenger nagy öblei (Botteni-, Finn-, és 
Rigai-öböl) télen akár 4-5 hónapra is befagyhatnak, s hasonlóképpen a 
Visztula- és Kúr-öblök vize is.? Mivel a porosz területek természetes, 
védett kikötőhelyei csak ezen öblökön keresztül voltak megközelíthetőek 
a tenger felől, a középkorban a téli hónapokban a hajózás értelemszerű- 
en szünetelt. A tengeri hajózás biztonsága érdekében a Hanza városok 
előírása szerint a hajózási szezon február végétől, márciustól általában 
október végéig tartott, utána már tilos volt a kikötőkből kihajózni, útra 
kelni." Ez a szabályozás a Hanza-kereskedelem által uralt északi- és balti- 
tengeri hajózási idény kereteit jelölte ki, de az, hogy az egyes területe- 
ken, így például Poroszországban, a hatalom konkrétan mikortól enge- 
délyezte a tengeri közlekedés megindulását, a helyi körülményektől füg- 
gően néhány napos vagy hetes eltéréseket eredményezhetett. A Német 
Lovagrend nagymesterének 1405. március 12-én kelt levelében például 
az olvasható, hogy abban az esztendőben a biztonságos hajózási idény 
Húsvétkor kezdődött, ami akkor április 19-re esett."5 De ahogyan télen a 
befagyott mocsarak vagy tavak lehetővé tették a szárazföldi közlekedést, 
úgy a turzások mögötti öblök befagyott vízfelülete gyorsabb és rövidebb 
közlekedést biztosított az öblök egyes partszakaszai vagy pontjai között, 
mint az egyenetlen domborzatú és sűrű erdővel borított partvidéken 
történő közlekedés. A Német Lovagrend csapatai például 1252 telén a 
Visztula-öböl jegén keresztül indítottak támadást frater Henricus dic- 
tus Stango christburgi komtúr vezetésével Samland ellen." A középkor- 
ban mindkét Haff gazdag halászhely volt. A Frisches Haff ma 80 km hosz- 
szú, és 75-30 km széles, azaz átlagos szélessége 12 km. A középkorban 
viszont még ennél is nagyobb volt: egészen Danzig térségéig terjedt, délen 
pedig sokkal mélyebben benyúlt a szárazföldbe."" Mai mélysége 2-5 méter 

közötti, de a középkorban sok helyen ennél is sekélyebb volt. Vízfelülete 
mintegy 861 km. A Kurisches Haff 90 km hosszú, déli széleinél pedig a 
45 km-es szélességet is eléri. Vízfelszíne 1613 km-."? A Visztula-öbölnél a 
turzás, vagy ahogyan a Balti-tenger mentén a németek nevezik, a Neh- 
rung (a középkori forrásokban nerta), ahogyan maga az öböl is, egykor 
nyugatabbra húzódott, mint manapság, egészen Danzigig, amely így szin- 
tén nem érintkezett közvetlenül a Balti-tengerrel. (A Nehrung szó porosz 
eredetű, a nergia/nerige alakból származik.) A nyílt tengerre csak a 
Nehrung északi részén volt természetes átjáró, amellyel szemben egy 
Honeda nevű porosz favár állt. Amikor ezt a Német Lovagrend 1239-ben 
elfoglalta, a helyére saját várat épített, amely a Balga nevet kapta. (A 
név a porosz balge , mélyedés, árok, átjáró" jelentésű szóból származik.) 
A középkorban ezt a kijáratot , alte Tief"-nek nevezték. Nem messze ettől, 
Wogramnál (későbbi nevén Pillau, ma Baltijszk) 1376-ban a Balti-tenger 
áttörte a turzást, és egy újabb átjáró keletkezett, de alig több mint fél 
évszázad alatt, a 15. század közepére ez a kijárat újból feltöltődött, elho- 
mokosodott. A 15. század végétől a hullámverés fokozatosan ismét mélyí- 
teni kezdte, és még egyszer áttörte a turzást. Emberi beavatkozással ezt 
az átjárót 1510-től kiszélesítették és hajózhatóvá tették, s a kora újkor- 
ban már fontosabb volt, mint a régi, a Balga várával szembeni átjáró, az 
, alte Tief". A Frische Nehrung 60 km hosszú, 1-3 km széles dűnesor, a 
hullámzás által kihordott hordalékból keletkezett természetes homok- 
gát, lényegében egy nagyon hosszú, keskeny félsziget. A Kurische Neh- 
rung (nerta curoniensis) a középkorban a Poroszország és Livónia közöt- 
ti legrövidebb s legbiztonságosabb szárazföldi utat jelentette. 97 km hosz- 
szú és 0, 5-4 km széles." A középkorban itt nem éltek emberek, nem vol- 
tak állandó települések. Amikor Guillebert de Lanoy flandriai lovag 1418- 
ban Königsbergből a Kúr-öböl turzásán keresztül utazott Livóniába, arról 
számolt be, hogy az oda vezető úton semmilyen emberi településsel sem 
találkozott." 

A lovagrendi állam Visztulától nyugatra eső része, a szláv kasubok 
lakta Pommerellen földje 1809 után került a Német Lovagrend fennható- 
sága alá. Keleti határát a Visztula, nyugati határát pedig a Persante (Par- 
seta) folyók jelentették. Felszínét alapvetően az eljegesedés után itt maradt 
morénák határozzák meg, melyek magassága kelet felé, a Visztula irá- 
nyába növekszik. Itt található a Német-lengyel (vagy Közép-európai) sík- 
ság legmagasabb pontja (Turmberg/Wiezyca 329 méter). A körülötte 
elterülő, meredek dombokkal tagolt vidéket Kasub vagy Pomerániai Svájc- 
nak is nevezik. A porosz részekhez hasonlóan Pommerellen területén is 
számos tó terül el, melyek részei annak a nagyon széles tóhátságnak, 
amely a Közép-európai síkságon található, és amelyet a Balti-tengerbe 
ömlő nagy folyók völgyei három nagy részre tagolnak: nyugaton a meck- 
lenburgi, az Odera és a Visztula között a pomerániai, a Visztulától kelet- 

re pedig a mazuri tóhátságra."! Pommerellen jelentősebb folyói, mint 
például a Brache (lengyel: Brda), a Wda (lengyel: Wid) vagy a Ferse (len- 
gyel: Wierzyca) a Visztulába, vagy, mint a Leba (Leba) és a Lupow (Lupa- 
wa), közvetlenül a Balti-tengerbe ömlenek. Mivel e területen a jégkor- 
szak utáni moréna halmok a meghatározó felszíni formák, ezzel együtt 
szükségképpen a homokos talaj az általános és meghatározó." A közép- 
kori források, a Német Lovagrend oklevelei is gyakran említették, hogy 
Pommerellen tartományban milyen gyenge minőségű szántóföldek vol- 
tak." A Pomerániai- és a Gdaúski-öböl közötti egyenes tengerparton a 
középkorban kisebb-nagyobb, 10-60 méter magas turzások sora rekesz- 
tett el a tengertől tavakat, melyek közül a kisebbek mára már jórészt fel- 
töltődtek, de a nagyobbak, mint a Gardno- vagy Lebai-tó, még mindig 
léteznek. Pommerellen természetes növényzetét fenyvesek, fenyérpusz- 
ták, ún. hetdék és gyér legelők alkották." 

A POROSZ TÖRZSI TERÜLETEK 


A nyugat-balti nyelvcsaládba tartozó porosz törzsek legnagyobb töme- 
gükben az Alsó-Visztulától keletre, a Visztula, a Kúr-öböl és a Memel (Nerúu- 
nas) folyó közötti közel 40.000 km? területen éltek." Számuk a 12-13. 
század fordulóján, a Német Lovagrend megjelenését megelőzően 170- 
180.000 fő lehetett. Ez átlagosan 4 fő/km?" népsűrűséget jelentett, azaz a 
porosz területek nagyon gyéren lakottak voltak." Van olyan történetírói 
álláspont is, amely még ennél is kevesebbre, csak 140.000-re teszi a porosz 
népesség nagyságát, s ebből következően még alacsonyabbra a népsűrű- 
séget." 

Maga a porosz népnév a középkori forrásokban bukkant fel, legko- 
rábban a 10. században, de már az ókori szerzők hírt adtak a Visztulától 
keletre a Kúr-öbölig terjedő térségben élő népcsoportról. A régészeti lele- 
tek ugyancsak megerősítik, hogy a poroszok régóta ezen a területen éltek. "? 
Az antik forrásokban először Tacitus Germania című művében tűntek 
fel aisti vagy aesti néven. Leírása szerint az aisten törzsek (4estorum 
gentes) a Szvéb-tenger (Balti-tenger) jobb partján laknak. Rítusaik és 
szokásaik a szvébekhez (ti. a germánokhoz) hasonlítanak, nyelvük viszont 
a britekhez (azaz keltákhoz) áll közel. Az istenek anyját tisztelik és vad- 
kant ábrázoló amuletteket viselnek. Ritka náluk a vas, ezért dorongokat, 
fabunkókat használnak fegyverként. A germánok szokott kényelmessé- 
géhez képest kitartóbban termesztenek gabonát és egyéb növényeket. A 
tengert is kutatják, és ők az egyetlenek, akik a sekély vízben és a parto- 
kon borostyánkövet, a maguk nyelvén glaesumot gyűjtögetnek."? A medi- 
terrán világ tudatába a Balti-tenger térsége a borostyánnal vonult be, 
amely legnagyobb mennyiségben éppen a kúr és porosz partoknál for- 
dult elő." Kr. után 150 táján Ptolemaiosz galindai és sudioti nevű nép- 
eket említett a Balti-tenger délkeleti vidékén. A középkorban mindkét 
elnevezés egy-egy porosz törzset jelölt.?! A Német Lovagrend krónikása, 
Peter von Dusburg a 14. század első harmadában Galindiát olyan nagy 
területű, kiterjedt porosz földként írta le, amely ekkor már jórészt lakat- 

lan volt, s csak végeláthatatlan erdő és mocsár borította." Ebből arra 
következtethetünk, hogy a 14. századra a galindok törzse lényegében 
eltűnt, feltehetően beolvadt a mazurok népébe, s már csak tájjelölő föld- 
rajzi névként ismerték. Ennek fő oka az lehetett, hogy a poroszok többi 
törzsével ellentétben a galindok jelentős hányada részt vett a népván- 
dorlásban. Egy részük - feltehetően a vandálokkal együtt - egészen His- 
pániáig vándorolt, annak is a legnyugatibb tartományáig, Galiciáig. Más 
részük a gótokhoz csatlakozott. A porosz törzsterületeken maradt gal- 
indok etnikai önállóságának megszűnésében feltehetően nagy szerepe 
lehetett a 11. és 12. századi lengyel expanzív törekvéseknek is: a lengyel 
uralkodók megpróbálták uralmukat Pomerániára és Poroszföldre is kiter- 
jeszteni.§§ A 12. század végének lengyel krónikása, Vincentius Kadlubek, 
aki Igazságos Kázmér mazóviai fejedelem udvarában élt, nemcsak a mazó- 
viai hercegek poroszok elleni győzedelmes harcait örökítette meg, hanem 
azt a véleményt is megfogalmazta, hogy a porosz földek egykor a lengyel 
korona fennhatósága alá tartoztak, ezért jogosak a lengyel hódító törek- 
vések." A galind megnevezés jelentésében a balti nyelvcsaládban gyak- 
ran előforduló ,gals" (lett), ,galas" (litván) ,határ, vég" jelentésű sza- 
vakhoz kapcsolódik, azaz a porosz településterület határvidékén élőket 
jelentette." Bojtár Endre szerint a népnévadásnak ez a módja máshol 
sem volt ismeretlen. A letgal például a , lettek határán", a zemgaljsem- 
gal a ,síkvidéken lakók végénél élőket" jelentette, de ugyancsak , vége- 
ken lakót" jelentett a markomann (a latin margóval rokon gót marka B 
német Mark , határvidék") vagy az ukrán, azaz a ,krainán élő" (szláv 
krain , vég") szó is." A Ptolemaiosz által említett másik törzs, a sudioi a 
középkori német krónikákban többnyire sudav néven, szállásterülete 
pedig Sudowen megnevezésben szerepelt, az orosz és lengyel források- 
ban pedig jatvingként említik. Egy 13. század második feléből szárma- 
zó, ismeretlen szerzőjű leírás, a Descriptiones terrarum viszont külön- 
külön, önálló törzsként szólt a sudavokról és a jatvingokról."? Bojtár Endre 
véleménye szerint ez azzal magyarázható, hogy az orosz és lengyel, vala- 
mint a német terjeszkedés eltérő területeket érintett. A szlávok a jatvin- 
gokkal kerültek először kapcsolatba, így az egész területre, más porosz 
csoportokra is ezt a nevet terjesztették ki, míg az északnyugatról érkező 
németek a sudavokkal kerültek kapcsolatba, ezért az ő nevüket használ- 
ták a tágabb térség megnevezésére is." 

Az aestt/aisti népnév Tacitus után csak közel 400 évvel később, a 6. 
században bukkant fel újra, amikor 520 körül Cassiodorus arról tudósí- 
lott, hogy az Aisten törzsek követeket küldtek Nagy Theoderich osztro- 
gót királyhoz, és borostyánt vittek neki ajándékba. Beszámolója szerint 
a gót uralkodónak korábban nem volt tudomása e nép létezéséről, s meg- 
lepte a küldöttség érkezése." A 6. század közepén Jordanes azt írta, hogy 
(2 Oceanus partján pedig, ahol a Vistula folyó árja hármas torko- 


283 


lattal ömlik bele, a vidivartusok laknak, akik különféle néptörzsek- 
ből sereglettek össze. Mögöttük [azaz tőlük keletre] ugyancsak az 0ce- 
anus partjain telepedtek meg az aestusok, egy teljesen békés ember- 
fajta"."! A gótok nagyságának és dicsőségének hangsúlyozására mind- 
azon népek között, akiket fennhatóságuk alá vontak, Jordanes az aestu- 
sokat is felsorolta: , Ugyanő [ti. Hermanarich király] igázta le hasonló- 
an ésszel és erővel ag aestusok törzsét is, akik a German-oceanus igen 
messzire nyúló partját lakják."?? A 9. század elején Einhard, a Vita 
Caroli Magni szerzője azt írta, hogy , a keleti tenger partján szlávok 
és aistok élnek"? Ugyancsak a 9. században egy angolszász utazó, Wulfs- 
tan arról számolt be, hogy Weonodlandtól (Wendenland, azaz a nyugati 
szláv vend és pomerán területektől ?) keletre fekszik Eastland. Az Ais- 
ten nép földjén ered az Ifling nevű folyó, s ennek partján fekszik egy Truso 
nevű kereskedőhely. Eastland részeként szólt Witlandról, amelyet a Visz- 
tula választ el Weonodlandtól.?! Az általa Iflingnek nevezett folyó lénye- 
gében a Visztula egyik ága volt, amit mind a mai napig Nogat néven isme- 
rünk. Ennek torkolatánál feküdt az a kereskedőhely, amit a korai közép- 
korban Truso néven ismertek a balti-tenger térségében." Witland vagy 
Wiedland feltehetően azt a területet jelölte, ahol a Jordanes által emlí- 
tett vidtvariusok éltek. A Getica leírása szerint a vidiváriusok , a Visc- 
la folyó hullámaival körüljárt szigeten", azaz a Visztula-deltában, a 
későbbiekben Werder-nek nevezett térségben laktak." Wolfgang Laur 
szerint a vidivarti olyan gót és gepida néptöredékekből álló törzs volt, 
amely balti, döntően porosz csoportokkal keveredett." Jordanes művé- 
ben az olvasható, hogy a vidivariusok által lakott , szigetet" a gepidák 
korábban Gepedoiosnak nevezték el.? A régészeti leletek tanúsága sze- 
rint tény, hogy a Kr. e. 2. század közepétől a tágabb értelemben vett Visz- 
tula vidékén hosszabb-rövidebb ideig különböző germán népek (vandá- 
lok, burgundok, gótok, gepidák) éltek." A gótok és a baltiak találkozásá- 
ra, egymás mellett élésére, vagy akár keveredésének nyomára utalhat- 
nak egyes "gud-tőt tartalmazó szavak is, mint például Gdansk vagy Gdynia. 
városok nevei. 

Minden jel szerint az antik és kora középkori forrásokban említett 
aisti nép településterülete megegyezett a Visztulától keletre fekvő, a 
későbbi századokban porosznak nevezett nép szállásvidékével. Kézen- 
fekvőnek tűnik, hogy az aestt/aisti megnevezés az ógermán eistr/eistir 
(east, Osten), azaz , kelet" illetve , keleti" szavak jelentéséből származott. 
A germánok vélhetően ezzel a gyűjtőnévvel illették a tőlük keletebbre élő 
népeket. A Balti-tengeren fellendülő skandináv és szláv hajózás? nyo- 
mán azonban egyre pontosabb kép kezdett kirajzolódni az egyes balti 
népekről, s egyre inkább különbséget tettek közöttük, ami a megnevezé- 
sükben is megnyilvánult. Így például a viking kortól kezdődően az aesti 
népnév jelentése a skandinávoknál kezdeti leszűkülni az északkeleti balti 

térségben élő észtekre, hiszen kereskedelmi s katonai tevékenységük a 
mai észt partoknál és a Finn-öböl környékén volt a legerőteljesebb.!? 
Vannak olyan vélemények is, hogy az aestí/aisti népnév az aist tő a , víz" 
jelentésű indoeurópai au(e) tőből (vö. litván avots , vízforrás" és szanszk- 
rit avani ,folyó") és az -ist képzőből tevődik össze, s azt jelenti, hogy 
, víz mellett élő".198 

A 9. század végi és 10. századi forrásokban a Visztula és a Memel (Nerúu- 
nas) folyók között élő népcsoportra az aesti/aisti helyett már a prussz, 
pruci, prutheni megnevezések fordulnak elő. Ez a név bruzi formában 
először az ún. Geographus Bavarus (Bajor Geográfus) 870 körül keletke- 
zett Descriptio civitatum ad septentrionalem plagam Danubi című 
művében tűnik fel.95 Majd egy évszázaddal később, 965-ben a szláv föl- 
deket felkereső hispániai Ibrahim-ibn-Jakub úti beszámolójában brus 
alakban jelenik meg. Említi a lengyelek földjét, amely keleten a Russzal, 
északon pedig a brusokkal vagy burusokkal határos, akik az Óceán part- 
ján laknak, s nyelvüket szomszédaik nem értik." Egy ugyancsak 10. szá- 
zad végi lengyel forrás szerint a poroszok hosszan a tengerpart mellett 
élnek, szomszédságukban pedig a ruszok (,...Ssicuti incipit a primo late- 
re longum mare fine Pruzze, usgue in locum, gui dicitur Russe").9" A 
porosz megnevezést használó lengyel krónikások azzal is tisztában vol- 
tak, hogy az általuk említett népcsoport már nagyon régen a mondott 
terület lakója. A Chronica principum Poloniae például a következőket 
írta: , Hoc Prussie regio sic antiguttus populis sicut dicitur est loca- 
ta" 98 A keleti szláv ún. Nyesztor-krónika, a ,Poveszty vremennih let..." 
szerint a Varég-tenger mellett élő poroszok a többi balti, szláv és európai 
néppel együtt Noé Jafet nevű fiától származtak.!" (A Balti-tenger orosz 
elnevezése jelzi a skandinávok meghatározó szerepét a térségben.) De 
ezt erősíti meg Saxo Grammaticus 12. század végi dán krónikás is, aki 
(esta Danorum című művében azt írta, hogy a 9. században a dánok 
nagyon sok harcot vívtak a poroszokkal, különösen azok sembi nevű tör- 
zsével, a későbbi német forrásokban Samlandnak nevezett területen.! 
Külön szólt egy Haguinus nevű dán vezérről, aki nem egyszerűen csak 
rablóhadjáratot vezetett Samlandra, hanem ott is kívánt letelepedni. Ahogy 
partot ért, felgyújtatta flottáját, hogy senki se tudjon hazatérni Dániá- 
ba, és sembi nőkkel házasodtak össze, miután megölték azok korábbi 
férjét.!! A németek közül elsőnek Brémai Ádám adott hírt a poroszokról 
(resta Hammaburgensis ecclesiae pontificum című művében, amelyben 
a Balti-tenger 11. század végi viszonyait örökítette meg. Leírása szerint 
az Odera folyón túl először a pomeránok élnek, majd a lengyelek, tőlük 
keletre a poroszok és a behemosok (?), ezektől is keletebbre pedig a ruszok 
( trans Oddoram fluvium primi habiítant Pomerani, deinde Poloni, 
mi a latere habent hinc Pruzzos, inde Behemos, ab oriente Ruz2os"). 
A poroszok egyik törzséről, a sembikről (, Semland provinciam, guam 

possident Pruzi") részletesebben is beszámolt. A Samlandnak nevezett 
terület , határos a ruzzikkal és a polonikkal. Ezt a sembik vagy pruz- 
zik lakják. Igen emberséges emberek, akik segítenek a tengeren veszély- 
ben forgóknak, vagy akiket kalózok fenyegetnek. AZ aranyat és az 
ezüstöt kevésre becsülik, idegen prémekben bővelkednek, melyeknek 
dögvészes bűze a mi földünkre hurcolta be a, hiúság mérgét. Ők eze- 
ket annyiba veszik, mint a ganéjt, úgy vélem, a mi vesztünkre, mert 
mi, ha törik, ha szakad, nyusetprémes ruhára vágyunk, mint a leg- 
nagyobb boldogságra. Ők a gyapjúruhákért, amelyeket faldonának 
nevezünk, felajánlják az annyira értékes nyusztokat. Sok dicséretre 
méltó dolgot lehetne mondani e népek szokásairól, ha övék lenne Krisz- 
tus hite, melynek hirdetőit szörnyen üldözik. Őnáluk szenvedett vér- 
tanúhalált a csehek kiváló püspöke, Adalbert." A porosz elnevezés 
feltehetően lengyel eredetű, ezért sem bukkant fel a lengyel állam létre- 
jötte előtt. A lengyel krónikákban a Visztulától nyugatra fekvő terület 
Po-morze, azaz , Tengermellék" volt, míg a keletre lévő földek Po-Rus, 
, Oroszföld határáig" terjedtek. (A litván földeket a 10-12. századi forrá- 
sokban még a Rusz részének tartották.) §? Ugyanez a magyarázat olvas- 
ható Lassú István 1828-ban megjelent könyvében is: , A Prusszta nevet 
némellyek ezen slavus szóktól "Pos "mellett" és c-Russis: oroszok" 
hozzák le, mivel az oroszok mellett laktak, mások pedig egy a Kuri 
öbölbe szakadó Russ nevű folyó viztől, melly szerént a Prussziaitak a 
Russ vize partjain lakó népeknek nevezgtettek."!§ De olyan vélemé- 
nyek is vannak, hogy a porosz népnév nem földrajzi elhelyezkedésből 
eredeztethető, hanem e nép életmódjához kötődő fontos tulajdonságra 
utal, s annyit jelent, hogy , lótenyésztő, lovas" (vö. gót prus ,ló", ószláv 
prussa ,kanca"). A poroszok életében ugyanis központi jelentőségű volt 
a lótartás, ezt a régészeti leletek a korai vaskortól egyértelműen igazol- 
ják. De az írott forrásokban is van nyoma: már a 9. században Wulfstan 
egy aestus temetési szertartáshoz kapcsolódó lóversenyről számolt 
be.!§ Egy másik balti nép, a litvánok körében a ló jelentőségét, fontossá- 
gát mutatja, hogy az elhunytnak még a 14. században is leölt lovával 
együtt adták meg a végtisztességet. Hermann von Wartberge lovagrendi 
krónikás beszámolója szerint például akkor, amikor Algirdas nagyfeje- 
delem 1377-ben meghalt, kincseit és 18 harci lovát is a halotti máglyára 
tették.!" 

A Német Lovagrend krónikása, Peter von Dusburg 1326-ban elkészült 
Chronica terrae Prussiae című művében 11! részre, törzsi területre osz- 
totta fel a porosz földeket (, terra prussie in XI partes dividitur").!8 
Az első rész Kulmerland és Löbau vidéke (, Colmensis et Lubovia"), de 
Dusburg ezeket tévesen sorolta a porosz területekhez. Kulmerland és 
Löbau földjén nem poroszok, hanem lengyelek éltek, és de ture a 13. szá- 
zad elején lengyel fennhatóság alá is tartoztak, ahol a poroszok rablótá- 

madásaikkal jelentős pusztításokat is okoztak.!? Éppen ezeknek a porosz 
támadásoknak a megfékezésére, a határok védelmére kérte fel 1226-ban 
Konrád mazóviai herceg a Német Lovagrendet, s felajánlotta részére Kul- 
merland tartományt. A herceg ajánlatáról II. Frigyes császár lovagrend- 
nek adott 1226. évi rimini bullájából tudunk: ,a mi hívünk, Konrád, 
Mazóvia és Kujávia hercege megígérte és felajánlotta neki [ti. a nagy- 
mesternek] és testvéreinek Kulmerlandot, az ő [Konrád herceg] és a 
porosz földek közötti területet, úgy, hogy ők [azaz a lovagok] vállalják 
azt a fáradtságot, hogy Poroszországba tartósan benyomulnak és Isten 
dicsőségére s tiszteletére azt birtokba veszik."!" De krónikájában maga 
Dusburg is szólt arról, hogy Kulmerland és Löbau birtokokat a mazóviai 
herceg adományozta a lovagrendnek: , A herceg (...) a német rendház 
testvéreinek adományozta a kulmi földet és Löbaut és amit majdan 
a poroszoktól elhódítanak"." Az első, valóban poroszok lakta nagyobb 
törzsi terület a Kulmerlandtól északra elterülő Pomesania volt. Nyuga- 
ton a Visztula határolta, északon a Drausen-tó (Druzno) és a Nogat tor- 
kolatvidékéig terjedt, keleti és déli határait azonban a végeláthatatlan 
erdős és mocsaras vidéken lehetetlen pontosan megállapítani. A pome- 
saniai törzsi terület több helyi fejedelem vagy klán birtokára, uralmi 
területére oszlott, mint például Alyhem (később itt épült fel a lovagrend 
központi rendháza, székhelye, Marienburg), Posolua vagy Lynguar. Az 
egyik legjelentősebb pomesaniai központ a Grewose-dombon (, várhe- 
gyen") álló porosz erődítmény lehetett (a lovagok később itt építették fel 
Christburg várát), mert a közelében terült el a pogány poroszok egyik 
szent erdeje. A német hódítás előtt Pomesaniának elsősorban a keleti és 
déli részei voltak sűrűbben lakottak, mert az itteni helynevek később is 
inkább porosz, míg az északi és nyugati részeken döntően német erede- 
tűek voltak. A pomesánok törzsi területe az ún. porosz , felföld" tekinté- 
lyes részét tette ki, és a Wulfstan által említett kora középkori kereske- 
dőhely, Truso is ehhez tartozott." Pomesaniától keletre, még mindig a 
porosz , felföldön", de már a Visztula-öböltől távol fekvő belső terület 
volt Pogesania, a pogesánok törzsi szállásvidéke. Ettől északra, a Drau- 
sen tótól egészen a Pregel torkolatvidékéig terjedően, amit majdhogy- 
nem középtájon a Passarge-folyó szelt ketté, a Visztula-öböl partvidéké- 
nek jelentős részét magába foglaló Warmia (német nevén Ermland) terült 
el, a wvarmok földje. Neve nagy valószínűséggel a porosz wormyan 
, Vörös" szóból származik." Warmiát keletről Natangen határolta, mely- 
nek lakói a natangok vagy notangok voltak. A Német Lovagrend uralma 
ellen 1260-ban kirobbant nagy porosz felkelés legjelentősebb vezére, Her- 
kus Monte is ebből a törzsből származott. Natangen földjén, az Alle és a 
Passarge folyók közötti vidéken a 13. században a Glottin-nemzetség szá- 
mított a legelőkelőbb porosz klánnak."" Natangen éppúgy tengerparttal 
nem rendelkező belső terület volt, mint Pogesania. Natangentől délre és 

délkeletre, többé-kevésbé az Alle folyó jobb partjától kezdődött a bartok 
földje, Barten tartomány, amely tulajdonképpen két részből, Kis- és Nagy 
Bartenből (minor et maior Bartha) állt." Pogesania és Barten déli 
határai mentén, körülbelül a Maurer-tó (lengyel: Manmry) vidékétől mélyen 
kelet felé elterülve helyezkedett el Galinden vagy Galindia területe. Ez 
az a föld, melynek lakóiról már Ptolemaiosz is megemlékezett az ókor- 
ban. Peter von Dusburg idején nagyon gyéren lakott, sűrű erdőkkel bort- 
tott, szinte néptelen terület volt, amit a lovagrendi forrásokban általá- 
ban csak Wildnisnek, azaz az emberi gazdálkodástól érintetlen , ősva- 
donnak" neveztek (s ami természetesen ennél jóval nagyobb területeket 
foglalt magába és más törzsi területekre is mélyen átnyúlt). Galinden 
déli határai, melyeket hosszú ideig gyakorlatilag képtelenség volt ponto- 
san megállapítani, Mazóviáig terjedtek, és lényegében körülölelték az 
egész Mazúri tóvidéket. Poroszországnak, azaz a Német Lovagrend álla- 
mának és a mazóviai hercegség határának kérdését csak 1343-ban, a 
lovagrend és Lengyelország között megkötött kaliszi békeszerződéssel 
egyidejűleg rendezték. A Lengyelországhoz tartozó dobrini (Dobrzyú) 
földtől az Orzyc-folyó felső folyásánál lévő átkelőhelyig (gázlóig) jó dara- 
bon a Nida folyócska jelentette határt, majd innen hosszan egy földsánc 
húzódott, egészen az Orzyc-folyó sgierski gázlójáig, anonnan maga a folyó 
volt a határ Przybrodzie gázlójáig. Innen a határ északkeletre fordult, s 
továbbra is sűrű erdőkön és mocsarakon keresztül húzódott, előbb a 
Kiejztutów, majd a Kamienny gázlóig, ahonnan a határvonal ismét dél- 
keleti irányt vett a Lek-folyó mentén egészen addig, ahol a Lek beleöm- 
lött a Biebrza-folyóba.!"? Kulmerland és Löbau földjét Peter von Dusburg 
ugyan tévesen sorolta a porosz törzsi területek közé, de abban mégsem 
tévedett, hogy ezek száma valóban 11 volt. Más, döntően okleveles forrá- 
sok szerint Pogesaniától délre, Löbau és Galinden között helyezkedett el 
Sassen földje (terra Sosstinensta), amely Galindenhez hasonlóan a 13- 
14. században ugyancsak szinte lakatlan vidék volt.!?? A terület neve 
valószínűleg a porosz sasnis, azaz , nyúl" szóval hozható összefüggésbe, 
amit egy itteni falu neve is bizonyít. A lovagrendi forrásokban eredetileg 
Sassendorf néven szereplő település nevét később Hasendorfra változ- 
tatták. Jelentése ( Nyúlfalva") ugyanaz maradt, de a falu népességének 
etnikai összetétele minden bizonnyal számottevően megváltozott akkor, 
amikor 1320-ban a lovagok szász telepeseket hívtak erre a földre. Az ere- 
detileg porosz nevű falu ekkor német nevűre változott. A Visztula- és 
a Kúr-öböl között a Balti-tengerbe nyúló kb. 2250 km? nagyságú félsziget 
a sembik törzsi területe volt (terra Sambiensis). A középkori források- 
ban ezt a területet Samlandnak hívták, amelyről már Brémai Ádám is 
beszámolt. Délről a Pregel-folyó és a Visztula-öböl, nyugatról és északról 
a tenger, valamint a Kúr-öböl, keletről pedig a Pregel Kúr-öbölbe ömlő 
ága, a Deime (Dejma)-folyó határolta. Ez volt a legsűrűbben lakott porosz 

terület. A terra Sambiensis vagy Samland elnevezés minden bizonnyal 
a porosz same , föld", vagy samb , sarok, szarv, fok" (utalva a terület fél- 
sziget jellegére, benyúlására a tengerbe) szavakból származik. Az itteni 
borostyán, vagy a Brémai Ádám által is említett értékes prémek már a 
korai időktől a balti-tengeri kereskedelmi érdeklődés látókörébe emelte 
ezt a vidéket. Az itteni skandináv kereskedelmi telep, Wiskiauten fontos- 
sága a Nogat torkolatában fekvő Truso jelentőségével vetekedett." Sam- 
landtól keletre terült el Nadrauen földje (Vadrowe, Nadrowia, Nadra- 
ua), a nadruvok vagy nadrovok törzsi területe, amely lényegében a Pregel- 
folyó tágan értelmezett felső folyásvidékét, valamint a Pregel itteni mel- 
lékfolyóinak (Inster/Instruc, Angerapp/Angrapa) térségét foglalta magá- 
ba.532 A hagyomány szerint itt Nadrauen földjén volt a poroszok legjelen- 
tősebb vallási-kultikus központja, szent helye, amit Romowse-nak hívtak. 
A Német Lovagrend 15. századi krónikása, Nicolaus von Jeroschin sze- 
rint apogányok féktelen gonoszságukban, Krisztus hitét megcsúfolva 
kóma után nevezték el bálványimádásuk helyét, ahol a legfőbb papjuk 
élt, akit Eriwének hívtak." Nadrauent északról a Memel-folyó, nyugatról 
samland, délnyugatról Natangen és Barten, délről Galinden, délkeletről 
pedig Sudauen törzsi terület (Sudova, Sudovia) határolta. Ennek lakói- 
ról sudiot néven már Ptolemaiosz is beszámolt. A német forrásokban suduv- 
ként, a lengyel és orosz szövegekben pedig jatvingként szerepeltek. Suda- 
uen földje Galinden, Nadrauen és Litvánia között terült el. Ez volt Nad- 
rauennel együtt a legkeletibb porosz terület. A nadruvok földjétől észak- 
ra, a Memel vidékén helyezkedett el Schalauen törzsi terület (Schalow, 
terra Schalvensis, Skalva), amely ugyancsak gyéren lakott volt, s anémet 
lorrások vadonnak ( Wildnis) írták le." 

AZ ÓPOROSZ TÁRSADALOM ÉS GAZDASÁG 


A régészeti leletekből és szűkös forrásanyagból biztosan állítható, 
hogy a porosz törzsi társadalom a Német Lovagrend megjelenése előtt, 
a 11-12. században, de már korábban is, tagolt, differenciált volt. A 9. 
században Wulfstan arról számolt be, hogy az aisti nép földjén sok , vár", 
erődített hely (burgh) volt, melyek élén egy-egy, egymással gyakran hábo- 
rúskodó , király" (cyning) vagy vezér (ricos) állt.?? Az indoeurópai nyel- 
vekben (amely nyelvcsaládba a porosz is tartozott), a régi rikas szó 
,hatalmast, nemest" és , uralkodót" egyaránt jelentett (vö. kelta rix, gót 
reiks, ófelnémet rikki, óskandináv rikr, latin rex stb.).§7" Wulfstan sze- 
rint a társadalom felső rétegét két csoport, a cyningek és a ricostanok 
alkották, akik megengedhették maguknak, hogy bármikor lótejet (illetve 
lótejből erjesztett italt) igyanak. Az unspedigan vagy theowean réteg- 
hez tartozók méhsört fogyasztottak."8 A társadalmi tagolódásban a lótej 
kitüntetett jelentőségét Peter von Dusburg is megerősítette krónikájá- 
ban." Wulfstan leírását, miszerint a poroszok felett nem állt egyedüli 
fejedelem, nem volt egységes politikai hatalom, később Brémai Ádám 
ugyancsak fontosnak tartotta megemlíteni." A régészeti leletek szerint 
a legtöbb, Wulfstan által is említett sáncvár Pomesania, Warmia és Sam- 
land térségében állt." De a 13. századi német hódítás történetét meg- 
örökítő Peter von Dusburg is számos porosz erődítményről számolt be 
krónikájában (, d uelibet istarum gencium habet multa castra, et firma, 
de guibus tediosum esset per singula enarrare?"). A régészeti kuta- 
tások azt bizonyították, hogy a Német Lovagrend közel kéttucatnyi vára 
egykori porosz erősségekre épült rá." A fából és földből épített sáncvá- 
rak az egész Baltikumban ismertek és elterjedtek voltak. A livóniai 
német hódítást megörökítő Lett Henrik krónikája szerint a lett területe- 
ken is a sáncvárakban többnyire a nép , vénjei és fejedelmei" (sentores 
ac principes) székeltek.§? A Chronica Olivensis feljegyzésében a porosz 
, nemesek" várai szerepeltek (, tertium castrum habuitt guidam nobilis 
Prutenus")."§6 Dusburg krónikája szerint ezek a várak birtokosaik nevét 

viselték: , castrum Belichov cutusdam nobiles de Pomesamia"" , cast- 
rum Wiclandsort, guod dicitur nunc Locstete a nomine cuiusdam 
Sambite, dicti Laucstiete","? , guidam dictus Girdaw ... habuit in terra 
Barthensi castrum dictum a nomine suo Girdaw"."9 

A poroszok temetkezési szokásairól szóló beszámolók szintén a vagyo- 
ni-társadalmi különbségek meglétéről tanúskodnak. Wulfstan feljegyez- 
te, hogy egy előkelő halálakor annak értékeit, kincseit is vele együtt temet- 
ték el!" A Német Lovagrend és a poroszok között 1249-ben megkötött 
christburgi békeszerződés oklevelében olvashatunk arról, hogy a pogá- 
nyok az előkelő halottakat lovaikkal és szolgáikkal, fegyvereikkel, ruhá- 
ikkal, egyéb értékeikkel együtt hamvasztották el." Arról, hogy a porosz 
előkelőknek rabszolgáik is voltak, néhány korábbi oklevélben is olvasha- 
tunk. Egy 1216-ból származó pápai oklevél olyan pomesaniai előkelőt 
említett, aki néhány szolgacsalád által lakott falut adományozott az itt 
missziós tevékenységet folytató Christian püspöknek." 1216. február 
18-án két olyan pápai oklevelet is kiállítottak, amelyekben minden jel 
szerint ugyancsak porosz előkelőkről tettek említést: III. Ince pápa meg- 
erősítette Christian püspököt azon löbaui területek birtokában, amelye- 
ket az újonnan megtért Survabano (aki a keresztségben a Pál nevet kapta) 
és Warpoda (aki megtérését követően Fülöp lett) adományozott neki. 
Igy 1223. július 23-án kelt levél szerint a porosz Chrosna fia, aki a kereszt- 
ségben Christian nevet nyert, Tarchomino és Grodoowo nevű földjeit 
felajánlotta apüspöknek.F! Dusburgnál az olvasható, hogy az előkelők 
(nobiles) várai mellett általában néhány falu is volt, melyek fölött az 
adott vár ura gyakorolt hatalmat."? A már említett christburgi oklevél- 
ben is kifejezetten az újonnan megtért porosz előkelő rétegről esik szó: 
,És mindazok az újonnan megtértek, akik előkelő nemzetségből szár- 
maznak, lovagi övvel felövezhetők" (,et guod illi ex ipsis neophíitis, 
gui sunt vel erunt ex nobili prosaptia procreati, accing? possint cin- 
gJgulo militari").5 De a forrásokban a porosz törzsi világ regeseinek és 
nobiliseinek birtokairól is találunk említést." 

A krónikákból és oklevelekből kirajzolódó kép szerint a porosz , kirá- 
lyok" vagy , előkelők, nemesek" nem nagy törzsi területek (mint például 
Pbomesania, Warmia, Samland stb.) urai, vezetői voltak, hanem ezeken 
belül több faluközösségből álló szállásvidékek, földek (a szláv ill. latin 
lorrásokban zemlja, terra, territorium) élén álltak.!"? Wulfstan fontos- 
nak tartotta feljegyezni, hogy az aisti , királyok" gyakran háborúztak 
egymással."9 Brémai Ádám arról számolt be, hogy a sembik, vagy a poro- 
szok nem tűrnek maguk felett urat."9? Anonymus Gallus lengyel króni- 
kás ugyanezt jegyezte fel: a poroszok , király és törvény nélkül élnek". 
Mindezek ismeretében nem meglepő, hogy a forrásokban sehol sem talá- 
lunk említést a sembik, a pomesanok, a nadruvok vagy éppen a warmok 
vezéreiről, hanem csak egyes kisebb területek, szállásvidékek előkelői- 

ről szólnak. Nagyobb háborúk esetén ezek a területek minden bizonnyal 
egyesítették erőiket, s hosszabb-rövidebb időre szövetségre léptek egy- 
mással, ahogyan ez a Dusburg által is megörökített, a Német Lovagrend 
uralmával szemben kirobbant 1260. évi nagy porosz felkelés idején tör- 
tént. A samlandiak egy bizonyos Glaude, a natangeniek Herkus Monte, 
a warmiaiak Glappo, a pogesaniaiak Anktumo, a barteniek pedig Diwa- 
num vezetésével harcoltak."§? Arra vonatkozóan, hogy mekkora lehetett 
egy-egy porosz előkelő fennhatósága alá tartozó, alapvetően nem vérsé- 
gi, hanem politikailag szervezett terület népessége, Dusburgnál talá- 
lunk utalást. Leírása szerint Samland tartomány Bethen nevű földjén 
élő poroszok olyan hatalmasak voltak, hogy egy falu 500 harcost is képes 
volt kiállítani (Mm terra Sambie est guoddam territorium dictum Bet- 
hen in guo homines feroces habitabant, et adeo potentes, guod de 
una villa guingenti viri ad bellum habiles poterant procedere")."§? A 
szövegben szereplő villa szó azonban nyilvánvalóan nem értelmezhető 
, falunak", hiszen egy 500 fegyverest kiállítani képes településnek lega- 
lább 2000-3000 lakosúnak kellett volna lennie. Ekkora lélekszámú tele- 
pülés a Német Lovagrend előtti korban sehol sem volt Poroszföldön, de 
a keresztény Európában is ez már az a nagyságrend volt, amikor nem 
villa, hanem civitas megnevezést használtak. A középkori Németország- 
ban, s általában is az Alpoktól északra a 13. század elején az 500-2000 
lakosú települések már városnak számítottak."§4 A krónikában a villa 
szó sokkal inkább uralmi székhelyet, udvarházat, a szóban forgó Bethen 
nevű föld urának lakhelyét jelentette, mert ilyen összefüggésben az 500 
harcosról szóló híradás már reálisnak tűnik. Összehasonlításképpen: 
1265-ben például egy litván fejedelem fegyveres kísérete 300 főből állt,!5 
és még a 13. század végén is Erden litván vezér sem tudott 700 fegyve- 
resnél többet hadba szólítani." Arra vonatkozóan, hogy a villa szó alatt 
egy-egy helyi fejedelem, előkelő székhelyét, udvarházát kell értenünk, az 
1249. évi christburgi oklevél is tanúskodik, amikor többek között előír- 
ta, hogy Warmia földjén egy bizonyos Jedun (vagy Geduin) nevű előkelő 
udvarháza mellett kell a poroszoknak templomot építeni (,in villa, in 
gua sedet Jedun").§" Szerte a Baltikumban az ilyen területi alapú, dön- 
tően szomszédsági, együttélési viszonyokra épülő, jórészt már csak fik- 
tív nemzetségi keretek jelentette szállásvidékek képezték az előkelő csa- 
ládok vezette politikai-hatalmi szerveződések szintjét. Ennél magasabb 
fokú, nagyobb területeket átfogó, akár egész törzseket magába foglaló 
tartós politikai szerveződések a 13. század közepe előtt nem voltak, s 
azt követően is csak a litvánoknál alakult ki monarchikus hatalom.f? A 
porosz szállásvidékeken ebben bizonyára nagy szerepe volt annak, hogy 
a velük szomszédos területeken hosszú ideig, gyakorlatilag a 10. század 
végéig nem alakultak ki a belső erők nagyobb összefogását igénylő, külső 
fenyegetést jelentő politikai képződmények, hatalmak. A Piast uralko- 

dók expanzív törekvései is csak a 12. század első harmadáig jelentettek 
fenyegetést, de Lengyelország részfejedelemségekre bomlásával (1138) 
ez is megszűnt. A porosz területek természetföldrajzi adottságai hosszú 
ideig ugyancsak védelmet nyújtottak. Mivel maguk a poroszok a népván- 
dorlási mozgásokban sem vettek részt, a szállásterület változtatásához 
szükségszerűen kapcsolódó katonai feladatok sikere érdekében történő 
törzsi egyesítésekre sem került sor, mint például a népvándorlás-kori 
germán népek többségének esetében, ahol az integráló politikai faktor 
szerepét a királyi hatalom megszilárdulása játszotta." 

Az 1249. évi christburgi oklevél leírása szerint az elhunyt pogány 
porosz előkelők fényes fegyverzettel, nagy kísérettel (cum comitatu magno) 
mentek a túlvilágra." Ebből arra következtethetünk, hogy a porosz , arisz- 
tokrácia" és társadalom értékrendjében fontos szerepe volt a katonai- 
harci értékeknek, és az előkelők jelentős fegyveres kísérettel rendelkez- 
tek, hatalmukat harcosaik létszáma határozta meg. A kíséret - hasonló- 
an más népek ilyen jellegű szerveződéseihez - vélhetően valamilyen java- 
dalmazásban részesült. A fegyveres kíséret állandóságának fenntartása 
folyamatos ajándékozási, adományozási kényszerként jelentkezett. Az 
ehhez szükséges anyagi javakat leggyorsabban rablótámadásokkal, hábo- 
rúkkal lehetett előteremteni."! Minden bizonnyal emiatt írhatta már 
Wulstan, hogy az aisti ,királyok" egymással gyakran háborúztak, és a 
12. század végétől a porosz földekkel szomszédos lengyel területek, külö- 
nösen Kulmerland elleni egyre gyakoribbá váló rabló hadjáratok!" mögött 
is a fegyveres kíséret növekvő szerepe állhatott. (Ezek megfékezésére 
hívta be a kulmi területre Konrád mazóviai herceg a Német Lovagrendet 
1226-ban.) 

Befolyás és tekintély szempontjából az óporosz társadalom vezető 
rétegéhez a pogány papok is hozzátartoztak. A 10. század végén a poro- 
szok közötti misszió során mártírhalált halt prágai püspök, Adalbert 
első, 999-ben írott életrajza, a Vita sancti Adalberti szerint Sicco vagy 
Siggo, a bálványimádó poroszok papja és vezére (sacerdos idolorum et 
dux) ejtette lándzsájával az első sebet a püspökön."? A legtöbb vélemény 
szerint a sicco szó nem tulajdonnév volt, hanem pogány papot jelentett, 
és a porosz signat megáldani" jelentéssel állt összefüggésben." Az 1249. 
évi christburgi oklevélben Tulissones és Ligaschones néven nevezett 
pogány papokról (gentilium sacerdotes) esik szó." De minden bizony- 
nyal itt sem tulajdonneveket, hanem egyfajta papi tevékenységeket jelen- 
tettek. A tulissz halottsirató énekes, költő lehetett, aki az elhunyt csele- 
kedeteinek emlékét volt hivatva megőrizni, a ligas pedig az a pap volt, 
aki a túlvilággal is kapcsolatban állt, s látta a holtak szellemét." Peter 
von Dusburg szerint a poroszok főpapját krivének hívták, s ő volt az, 
aki érintkezett a szellemvilággal."" Nicolaus Jeroschin 15. századi króni- 
kás úgy tudta, hogy a pogány időkben a poroszok legfőbb papját Eriwé- 


39 


nek hívták, aki a Nadrauen földjén lévő szent erdőben, Romowe-ban élt. 
Feltehetően itt sem tulajdonnévről volt szó, hanem valamiféle magasabb 
rangú pogány papi tisztségről, arról, ami Dusburgnál krive alakban for- 
dult elő. Jeroschin szerint az eriwe/krive volt az óporosz világ legfőbb 
bírája.!"§ 

A porosz társadalom túlnyomó többségét a közszabadok alkották. A 
vizes, erdős, mocsaras vidék természetföldrajzi adottságaiból követke- 
zően tanyákon, tanyabokrokban, vagy aprófalvas településeken éltek.!"" 
V. T. Pasuto szerint egy átlagos porosz falu 8-12 házból/gazdaságból 
állt," amit a korabeli német nyelvterületeken inkább tanyának, tanya- 
bokornak (Weiler) hívtak." Általában egy-egy ilyen falu vagy tanya, és 
a hozzá tartozó földek jelentették a lauks (mező ) elnevezésű (a latin 
forrásokban campus) legkisebb területi egységeket, melyek lényegében 
a falu tágabb gazdasági térségét foglalta magába." Löthen falu lovag- 
rendi időkből származó kiváltságlevele egyértelműen , campus et villa" 
megfogalmazást használt, 8? és a latin campus kifejezés több oklevélben 
is felbukkant.!$t Több campus/lauks alkotta azt a nagyobb egységet, amit 
a forrásokban általában a terrula vagy pulca szavakkal jelöltek, és több, 
10-20 falut vagy tanyát foglaltak magukba, ahol együttesen már pár száz 
ember is élhetett." A lovagrendi időkben többnyire ezekből lettek az 
ún. kamarási körzetek, § azaz ezek az igazgatási, szervezeti keretek az 
óporosz társadalmi s politikai rend felbomlása után is fennmaradtak. 
Samland földjén például a ,poca 9uedenow" határai adták meg az ugyan- 
ilyen nevű későbbi kamarási körzet kereteit." A , polca Medenow", ,polca 
Wargyn" vagy ,polca Waldow" kiterjedése, határa szintén megegyezett 
a későbbi kamarási körzetekkel.!$8 Az egyes pulcákat csak határjelek 
választották el egymástól."9 A poroszországi pulcához hasonló, több 
falut, tanyát magába foglaló szervezeti keretek jelentették a helyi igazga- 
tást a Baltikum más részein is, amelyek ugyancsak fennmaradtak a lovag- 
rendi uralom időszakában. A lett és észt területeken a pulcának megfe- 
lelő igazgatási és adózási körzeteket pagastnak vagy Wackénak hívták. 
A goldingeni komtúrság inventáriumában például egy 1341. évi bejegy- 
zésnél a következő olvasható: , pagasta, gue proprie Wacke dicitur"."99 
Több pulcajterrula alkotott egy-egy territoriumot, terrát, mint ami- 
lyen például a Dusburg krónikájában is említett territorium Bethen 
volt.9 Többnyire ilyenek alkották egy-egy porosz előkelő uralmi terüle- 
tét, csak ezek voltak képesek kiállítani néhány száz fegyverest. Az egyes 
territoriumok határvidékén a járható erdei vagy mocsári utakat, ösvé- 
nyeket a váratlan ellenséges támadásokkal szemben gyakran fatörzsek- 
ből álló akadályokkal torlaszolták el, de arra is volt példa, hogy földsán- 
cokat emeltek. 92 

A porosz közszabadok belső differenciálódására vonatkozóan sem- 
milyen adatunk, forrásunk sincs. A Livlündíische Reimchronik (Livó- 

niai Rímes Krónika) vagy Lett Henrik krónikája szerint a többi balti nép 
körében a marhatartás volt a meghatározó, a szarvasmarhát tekintették 
értékmérőnek, és az egymással vívott háborúkban a marha, a ló és álta- 
lában a lábasjószág (, rindere, pfert") jelentette a fő zsákmányt. A 
kurlandi püspök és a goldingeni komtúrság emberei között 1300-ban 
vívott magánharc (Fehde) során elszenvedett veszteségeket felsoroló 
kárlista első helyén is például az elhajtott szarvasmarhák szerepeltek. "9 
1329-ben, amikor a litvánok betörtek Livóniába, a zsákmányként elhaj- 
tott jószágveszteségek megtérítésére a Német Lovagrend 6000 márka 
ezüstöt fizetett ki mintegy 1300 Haken paraszti gazdaságnak, azaz gaz- 
daságonként átlagosan 4,6 márkát." Minden bizonnyal hasonló lehetett 
a helyzet a porosz területeken is, mert a természetföldrajzi adottságok 
inkább az állattartásnak, mint a földművelésnek kedveztek. A szarvas- 
marha mellett Poroszföldön, sőt az egész Baltikumban a lótartás is meg- 
határozó volt. Részben vadon, részben domesztikáltan a térségben élt 
egy kistermetű, de szívós és igénytelen fajta ló, az ún. Schweike, ami fon- 
tos szerepet játszott a balti népek életében és gazdaságában." Wulfs- 
tannak az a megjegyzése, hogy az aisti , királyok" és előkelők lótejet isz- 
nak," bizonyítja, hogy a Baltikumban komoly hagyománya volt a lótar- 
tásnak. A szarvasmarha és a ló, s általában a lábasjószág (juh, kecske, 
sertés) olyan vagyont jelentett, amit háborúk esetén viszonylag gyorsan 
biztonságos helyre lehetett terelni, de ugyanakkor sok kockázatot is magá- 
ban hordozott. A hosszú, kemény telek, az állatbetegségek, a ragadozók, 
vagy akár az ellenséges rajtaütések, zsákmányolások egyaránt jelentős 
károkat okozhattak, melynek következtében a vagyonosabb családok 
egyik pillanatról a másikra elszegényedhettek. Más családok helyzete 
viszont a hadizsákmánynak köszönhetően, vagy egyszerűen csak azért, 
mert állatállományukat elkerülték a betegségek, ragadozók, gyorsan 
jobbra is fordulhatott.!? Ebből következően a közszabadok társadalmá- 
ban nem nagyon volt lehetőség állandósult módosabb réteg kialakulásá- 
ra. A porosz területeken és az egész balti térségben elsősorban az állat- 
tartás jelentette a megélhetés alapját, ahogyan a kora középkori Euró- 
pában is még ez volt a mezőgazdaság meghatározó ágazata." 

Az óporosz társadalom alsó rétegét a szolgák alkották, akik az egy- 
más közötti, vagy a szomszédos népek elleni rabló hadjáratok során szer- 
zett foglyok közül kerültek ki. Általában mindegyik balti nép esetében 
elmondható, hogy rabszolgaként inkább csak nőket és gyerekeket tartot- 
tak, felnőtt férfi foglyokat csak ritkán ejtettek. A férfiakat és az öregeket 
rendszerint legyilkolták. Peter von Dusburg a krónikájában azt írta, hogy 
, ezek [ti. a poroszok] alávaló módon megöltek minden régi keresz- 
tényt, aki Németországból érkezett Poroszország megvédelmezésére, 
és örök rabságba, hurcolták a nőket és a gyerekeket" .9 De ugyanígy 
jártak el a litvánok is, amikor összeütközésbe kerültek a Német Lovag- 

renddel: a férfiaknak nagyon kevés esélyük volt a túlélésre.21 Az ÁAltere 
Hochmeisterchronik feljegyzése szerint 1300-ban 6000 főnyi litván sereg 
tört be a mazóviai hercegséghez tartozó Dobrin tartományba, ahol nagyon 
sok keresztényt mészárolt le, a nőket és a gyerekeket pedig rabszíjra fűzte 
és elhurcolta.$? 1811-ben Vytenis litván fejedelem 4000 főnyi sereggel 
támadt a lovagrend államára, Ermland (Warmia) földjére, és 1400 nőt s 
gyermeket hurcolt magával szolgaként Litvániába." Wigand von Mar- 
burg krónikája szerint a Poroszországba betörő litvánok még a 14. szá- 
zad közepén, 1345-ben is lemészárolták a férfiakat, s csak a nőket és 
gyermekeket hurcolták el rabszolgának." A szolgákat többnyire az elő- 
kelők udvarházainál és gazdaságában foglalkoztatták, de a házi rabszol- 
gák mellett minden bizonnyal voltak parcellával és igavonó állatokkal 
ellátott, ún. telekre ültetett szolgák is, akik - hasonlóan, mint a szom- 
szédos lengyel területeken - alapvetően post boves (ökrök után) tartoz- 
tak különböző szolgálattal." Minden bizonnyal ilyen telekre ültetett 
szolgák által lakott faluról volt szó akkor is, amikor 1216-ban egy porosz 
előkelő egy falut adományozott a poroszok közötti missziós tevékenysé- 
get végző Christian püspöknek." Dusburg krónikája is említi, hogy az 
előkelők várai mellett, vagy azok közelében voltak olyan falvak, ame- 
lyekben a vár urának szolgái laktak." A lengyel területekhez hasonlóan 
elképzelhető, hogy a porosz földeken is a szolgáknak részt kellett venni- 
ük az erdőkben rendezett vadászatokon, ahol a vadak hajtása volt a fel- 
adatuk. Nagy-Lengyelország területén például ez a kötelezettség általá- 
nos volt, ahogyan ezt III. Honorius pápa egyik 1218. évi oklevele is bizo- 
nyítja. Ebben a pápa a Wladislaw kaliszi herceg által 1212-ben Christian 
püspöknek adott? Cekowitz falu lakóit mentesítette az ún. vadászati 
kötelezettség alól." (A falu a porosz területekhez közel, a határvidéken 
feküdt.) Ítt a Visztula térségében kétségkívül erős lengyel és pomerán 
hatások érhették a porosz világot, mert az 1249. évi christburgi oklevél 
a keresztény hitre térő poroszoknak engedélyezte, hogy korábbi jogszo- 
kásaik helyett, ha akarnak, a lengyel jog szerint éljenek. 

Jóllehet a porosz területeken az állattartás jelentette a megélhetés 
alapját, s a földművelésnek jóval kisebb súlya volt, korántsem mondhat- 
juk azt jelentéktelennek. Arról, hogy a poroszok (azaz aistik) szorgal- 
mas földművelők, szorgalmasabbak, mint a germánok, már Tacitus meg- 
emlékezett: ,a germánok szokott kényelmességéheg képest kitartób- 
ban termesztenek gabonát s egyéb növényeket" ."!! A 13. századi Liv- 
löndische Retmchronik ún. ,népkatalógusának" leírása szerint a Balti- 
kumban a pogányok , szükségből együtt élnek, de a földet külön-külön 
művelik" "" azaz ennek szerzője is fontosnak tartotta megemlíteni a 
földműveléssel kapcsolatos tevékenységet. A földművelés tehát - doku- 
mentálhatóan - Tacitus korától folyamatosan jellemezte a poroszokat 
és a balti népeket. A szántóföldi termelés fontosságáról a livóniai német 


30 


térítés és hódítás korai időszakát megörökítő Lett Henrik is megemléke- 
zett. Amikor 1188-ban a sok csapadék tönkretette a lívek termését, azok 
ezt a keresztény hit miatt megtagadott régi isteneik bosszújaként értel- 
mezték, s engesztelésként fel akartak áldozni egy Theoderich nevű cisz- 
terci szerzetest." A Német Lovagrend uralmával szemben kirobbant 
első porosz felkelést (1242-1249) lezáró christburgi szerződés szövegé- 
ből kiderül, hogy a pogány poroszok évente egyszer, a termés betakarí- 
tásakor a terményekből egy bálványt emeltek, amelyet Curche-nak nevez- 
tek, és istenként imádták (, ydolo, guod semel in anno, collectis frugi- 
bus, consueverunt confingere et pro deo cololre, cui nomen Curche 
imposerunt")."" A betakarítás tehát kultikus szertartással, az istenek 
iránti hálaadással és ünneppel egybekapcsolt fontos esemény volt a poro- 
szok életében, ami a földművelés fontosságát, s korántsem jelentéktelen 
voltát bizonyítja. Ugyanebben az oklevélben egy másik helyen az olvas- 
ható, hogy az újonnan keresztény hitre tért poroszok mindaddig, amíg a 
szerződésben rögzített egyházi tizedet még nem tudják fizetni, három 
személy évi kenyérrel és sörrel történő ellátására, valamint egy ló takar- 
mányozására elegendő gabonát adnak a felépítendő templomok plébá- 
nosainak (,et si decima presbiteri, guando advenerit, parata non 
fuerit, dabunt ez ecitam bladum ad faciendum panem elt cerevistiam 
pro se tercio et pro eguo"). Azzal kapcsolatosan, hogy a pogány poro- 
szok mit termeltek, csak feltételezésekbe bocsátkozhatunk. A gabonafé- 
lék közül az árpa érzékeny a legkevésbé az időjárási változásokra. Bírja 
a szárazságot, korai érése miatt pedig a hűvösebb éghajlatú területeken 
is termelhető, ezért Európában igen elterjedt volt." Az 1249. évi christ- 
burgi oklevél kenyérsütéshez, sörfőzéshez és takarmányozáshoz szüksé- 
es gabonáról beszélt. Ezt az együttes igényt csak az árpával lehetett 
kielégíteni, ezért nagy valószínűséggel állítható, hogy a pogány poro- 
szok a szántóikon döntően árpát termeltek. Az árpa azonban jobb minő- 
ségű talajt igényelt, így ez a körülmény természetesen határt is szabott 
vetésterületei számára: a Visztula menti földeken (ahol Christburg is 
feküdt) lehetett termeszteni, a homokosabb vagy éppen tőzeges, agya- 
os talajokon viszont kevésbé. Az egysoros búza, vagy alakor (Triticum 
monococcum) ellenben jól megtermett a sovány, rossz talajokon is, ám 
nem volt nagy terméshozamú."!" Nem lehetetlen, hogy ezt a Közép-Kelet- 
Iurópában elterjedt növényt a porosz területeken is vetették. A köles és 
a hajdina a legrégebbi idők óta ismert tápláléknövény volt, mindkettőt 
kásaként fogyasztották, de takarmányozásra is használták. Rövid tenyé- 
szidejük miatt általában a hosszan tartó tavaszi árvizek után, vagy a 
learatott gabona helyére vetették." Hoffmann Tamás megfogalmazása 
szerint a klánrendszerben élő földművesek gyakran ettek köleskását, és 
a Balti-tenger tágabb térségében minden nép megszokott tápláléka volt 

kásának vagy lepénynek elkészítve - a köles és a hajdina." A Balti- 

kumban már a vaskor óta ismert volt a rozs és a zab is. A rozs az árpá- 
hoz képest rosszabb talajjal is beérte, de érzékenyebb volt az időjárásra. 
A poroszok minden bizonnyal ismerték, termesztették, de nem valószí- 
nű, hogy el lett volna a legfőbb szántóföldi növényük. A zab sokkal inkább 
szerepet játszhatott növénytermesztésükben, hiszen kásaként és takar- 
mányként egyaránt felhasználhatták. Az Alpoktól északra elterülő terü- 
letekre vonatkozóan már Plinius azt írta, hogy Germánia népei zabkásá- 
val élnek, és a középkorban mindvégig, Angliától egészen a Baltikumig 
a zabkásának fontos szerep jutott a napi élelmezésben.£$ A poroszok 
mozgékony, égetéses, parlagváltós földművelést folytattak.""! A szom- 
szédos szlávokhoz hasonlóan egy-egy parcellát 3-4 éven át műveltek, 
majd egy erdőrész felégetésével új szántókat alakítottak ki. Ibrahim ibn 
Jakub arab utazó 10. századi beszámolója szerint a szlávok (ti. a lengyel, 
belorusz és ukrán vidékeken) , évente kétszer vetnek, tavasszal és késő 
nyáron, valamint kétszer is aratnak. Többnyire kölest vetnek." Szán- 
táshoz a poroszok szimmetrikus felépítésű, ekevas nélküli karcoló fae- 
két használtak." A lovagrendi időkből származó forrásokban a porosz 
ekét Haken névvel jelölték, ami ,kampót, horgot" jelentett, azaz kampós 
ekét. 1280-ban például a Német Lovagrend tartományi mestere (provin- 
cialis magister, Landmeister) annyi szántót adományozott három hű 
porosznak, amennyit azok ekéjükkel felszántani képesek (,van ackern 
alzo vil, alz sye selben myt eren hoken gebuwen mogen").":! Helmold, 
szláv krónikás 1156-ban szintén említette ezt az eszközt, amelyhez egy 
pár ökör vagy egy ló igaerő kellett: , slavicum vero aratrum par boum 
out unus conficit eguus" , illetve ,aratro, guod duobus bovus aut uno 
constat eguo"."? A Német Lovagrend 1233. évi kulmi kiváltságlevele 
szerint a lengyelek is a Hakennek mondott karcoló ekét használták a 
Visztula vidékén: ,de polonicali aratro, guod hake dicitur".?5 Egy 1242- 
ből származó oklevél megfogalmazása szerint a Haken (latinul uncus) 
az, amivel a poroszok és a lengyelek a földet művelik (, unco, guo Prute- 
ni vel Poloni terram colere consueverunt")."" A szimmetrikus felépí- 
tésű karcoló vagy kampós eke szántórésze hegyes szögben hatolt be a 
földbe, és abba egyenlő szárú háromszöget karcolt, így a párhuzamosan 
feltúrt részek között felszántatlan csíkok maradtak. A Haken nem szán- 
tott barázdákat, nem fordította meg a talajt, csak felkarcolta, széttúrta 
a felső termőréteget. Súlypontja viszonylag magasan helyezkedett el, 
ezért könnyen kiugrott a barázdából, ha valamilyen akadályba ütközött. 
Csak sekély művelésre volt alkalmas, emiatt nem igényelt nagy vonóe- 
rőt. Fából készült szántórésze hosszú és keskeny volt, többnyire dárda 
formájú. Hosszú gerendelye mellé közvetlenül fogták be az igásállatot. 
A források szórványos és közvetett utalásaiból arra következtethetünk, 
hogy a porosz területeken az igaerő többnyire a helyben honos fajtájú ló, 
az ún. Schweike lehetett. A porosz szállásterületekkel szomszédos Kur- 

landban például még a német uralom időszakában is hosszú ideig a parasz- 
ti gazdasághoz tartozó ló jelentette az adóegységet. Egy 1230-ból szár- 
mazó oklevél szerint, ha valakinek külön igáslova volt az ekéhez, és külön 
a boronához, 1 Schiffspfund rozsot volt köteles fizetni, de ha csak 1 lova 
volt, akkor csak fele annyit.£9? (1 Schiffspfund rozs - kb. 167,5 kg)? A 
lív területeken ugyanez volt a helyzet: Lett Henrik krónikája beszámol 
arról, hogy 1211-ben a rigai püspök és a katolikus hitre tért lívek abban 
állapodtak meg, hogy az eddigi tized helyett cenzust kell majd fizetniük, 
amit pedig a lovak után (de guolibet egyuo) állapítanak meg."?! A Talava 
környéki lettek 1214-ben ugyancsak az igáslovak után fizettek cenzust, 
lovanként !2 Schiffspfund gabonát.?"? Ott, ahol szimmetrikus ekét hasz- 
náltak, a földet általában hosszanti és keresztirányban egyaránt meg- 
szántották, hogy ne maradjanak felszántatlan csíkok, így az ekenyom 
hálószerű mintázatú volt." Már a Kr. u. 1. században élt római szerző, 
Columella A mezőgazdaságról (Re? rusticae libri XII írott munkájá- 
ban egyedül az ilyen szántást tartotta helyesnek." Arra vonatkozóan, 
hogy a poroszok megszántották-e a szántóföldet többször, egymásra merő- 
legesen, semmilyen adattal sem rendelkezünk. Arról viszont megemlé- 
keznek a források, hogy a balti területeken ismerték és használták a boro- 
nát, ami azonban nem volt más, mint nagy tüskés ág, vagy két, keresztbe 
erősített, függőleges, lefelé álló rövid ágakkal rendelkező fa. Az ilyen 
tövis- vagy vesszőboronának elsősorban a könnyebb talajokon volt jelen- 
tősége, mert a keményebb talajokon nem betakarta, hanem magával sodor- 
ta a vetőmagot." Az óporosz világ földművelésében persze ez a veszély 
nem fenyegetett, mert maga az eke sem volt alkalmas keményebb tala- 
jok szántására. Tehát a környezeti adottságokon túl, nevezetesen hogy 
hol voltak a mocsaras, vizes környezetből kiemelkedő, földművelésre 
alkalmas dombhátak, magasabban fekvő részek, az agrártechnika szín- 
vonala ugyancsak bizonyos korlátokat szabott a növénytermesztés szá- 
mára. A szántók terméshozama alapvetően alacsony, alig kétszeres volt, 
és a 1I. század előtt még ez az arány jellemezte Nyugat-Európa mezőgaz- 
daságát is, Közép-Kelet-Európában pedig a 13. század elején (hasonlóan 
a porosz területekhez) ugyancsak ez az alacsony, kétszeres termésho- 
zam volt jellemző."" De a 13. század elején még a dél-angliai (Winches- 
ter) termésátlagok sem voltak sokkal magasabbak. Itt az elvetett mag és 
a termés I1:2 aránya helyett 1:2,25 vagy 1:2,5 aránnyal számolhattak. 
Az alacsony terméshozam mellett szerte Európában, így az erdőkben 
gazdag porosz területeken meg különösen, a szántókról ténylegesen beta- 
karítható termésmennyiséget még erősen csökkentette a vadak (őzek, 
szarvasok, vaddisznók, Poroszföldön bölények is) okozta kár,"? így összes- 
ségében - a következő évi vetőmag elraktározását követően - a táplálko- 
zásra fordítható mennyiség nem bizonyult különösebben jelentősnek. 
(A vetésterületeken okozott vadkár még a 16. század első évtizedeiben 

is Németország számos területén a paraszti élet egyik központi problé- 
májának számított.) 

A földművelés korlátai miatt a porosz területek legfontosabb gazda- 
sági terét az erdő jelentette. A tisztások, vagy az ún. nyílt erdők, ahol 
nem volt sűrű az aljnövényzet, nyári legeltetésre szolgáltak. A magasra 
nőtt, lábon elszáradt fű, az avar, az elszáradt falomb az állatállomány 
téli etetésében játszott fontos szerepet. A lovakat és szarvasmarhákat 
az összegyűjtött és megszárított falevelekkel, ún. ,lombszénával" etet- 
ték, de az sem lehetetlen, hogy a szántóföldeken termelt árpából, zabból 
vagy kölesből is áldoztak alkalmanként ezeknek a nagyobb jószágoknak 
a téli ellátására. A juh viszont jól bírta a telet az erdő kínálta táplálékkal 
is, és nem igényelt különösebb gondoskodást. Ősszel a legelés mellett 
különféle vadgyümölcsöket talált, de a gombákat, télen a borókafenyő 
leveleit, alacsonyan lévő fagyöngyöt, fáról lehulló mohát, a bokrok hajtá- 
sait, a hó alól kikapart avart vagy makkot egyaránt megette. A tölgy- és 
bükkerdők makkja a juhok és sertések számára egyaránt fontos táplálé- 
kot jelentett." Az erdő az emberek számára is kínált vadászati és gyűj- 
tögetési lehetőségeket. A vadhús minden bizonnyal gyakran szerepelt a 
pogány poroszok étrendjén, ahogyan a különböző ehető gombák, vad- 
gyümölcsök is. A vadalma levével többnyire ételeket savanyítottak a közép- 
korban. A vizes kiöntéseken, tocsogós réteken növő mannafű magvait 
szintén összegyűjtötték, és kását főztek belőle. (A porosz városok pia- 
cairól a későbbi századokban sem hiányzott soha ez az áru, ami azon- 
ban akkor már elsősorban ínségeledel volt.) Ehető részeik miatt bizo- 
nyos vízinőövényeket ugyancsak gyűjtögettek, melyek közül a sulyom volt 
a legfontosabb. (A mannafűhöz hasonlóan ezt szintén századokon át 
gyűjtögették és fogyasztották, Lengyelországban egészen a 19. század 
közepéig.) Megfőzték, megpirították, majd összetörték és lepényt sütöt- 
tek belőle. A csalánlevelek is szolgálhattak emberi táplálékul, ínséges 
időkben pedig még a makkot is megőrölték és liszttel keverve fogyasztot- 
ták.:"? Az erdők sok mézet is kínáltak. Már Wulfstan feljegyezte, hogy az 
aistik földjén sok a méz, amelyből mézsört készítettek, ami a nép min- 
den rétegében általánosan fogyasztott italnak számított.?? A porosz 
területekkel nyugatról határos Pommerellen (Kelet-Pomeránia) földjén 
ugyancsak jelentős volt a mézgyűjtés.:! A méz mindennapi életben betöl- 
tött fontos szerepéről lett Henrik is megemlékezett krónikájában. 1212- 
ben a Kardhordó Rend (1237-ben beolvadt a Német Lovagrendbe)? és 
Autine vidékének lett lakossága között viszály támadt az erdei mézgyűj- 
tés jogával kapcsolatosan, s Albrecht rigai érsek, mint döntőbíró, egyér- 
telműen elismerte a lettek mézgyűjtési jogát az erdőkben."§ Az erdők 
mellett a térség megszámlálhatatlan tava és vízfolyása is jelentős szere- 
pet töltött be az itt élők mindennapi életében: kedvező halászati feltéte- 
leket kínáltak. Arról, hogy az aistik vizei halban mennyire gazdagok, 
már Wulfstan is beszámolt. 2" 

Egyes porosz területek viszonylag jelentős, régi múltra visszatekintő 
kereskedelmi tevékenységet is folytattak. A Samlandról kiinduló keres- 
kedelmi út már a korai bronzkorban kialakult. Az itt élő sembik a szlá- 
vokkal cserélték el a borostyánt bronzra, s a bronzkészítményeket ők 
adták tovább a Balti-tenger kelti partvidékére." A római éremleletek 
tanúsága szerint a Visztula torkolatvidékéről indult az a kereskedelmi 
út, amelyen a Balti-tenger délkeleti partvidékéről származó borostyánt 
dél felé szállították." (Az egyik legrégebbi, s legforgalmasabb borostyá- 
nút azonban nem a Balti-tenger délkeleti, hanem délnyugati térségéből, 
Schleswig-Holstein partvidékéről vezetett Európa déli részére, az Elba 
mentén a Német-középhegységen és az Alpokon át a Pó-síkságra s Itáliá- 
ba.) A Visztulához az ókorban és a korai középkorban a samlandi par- 
tokról származó borostyánt szállították, az egykori - Wulfstan által is 
említett - Truso nevű kereskedőhelyre."?! A poroszok, s különösen a sem- 
bik/samlandiak régóta foglalkoztak borostyángyűjtéssel és értékesítés- 
sel. Már Tacitus azt írta, hogy az aestiusok , az egyedüliek, akik a sekély 
vízben és a parton borostyánkövet, a maguk nyelvén glaesumot gyűj- 
tenek. (...) ... durva állapotban szedik, megformálatlanul továbbítják, 
s csodálkozva veszik el árát".?? Plinius szerint ,a germánok a boros- 
lyánkövet főként Pannóniába viszik" .?? Cassiodorus szerint az aistik 
borostyánt küldtek Nagy Theoderich osztrogót királynak Ravennába. 
A 6. század első harmadától a keletrómai-gót háború, majd a langobar- 
dok Itáliába költözése olyan helyzetet teremtett, hogy az eddigi boros- 
(yánkereskedelmi utak elveszítették jelentőségüket. A 8. századtól - immár 
a bizánci és moszlim kereskedők közreműködésével - a Volga-Kaszpi- 
(tenger útvonalon szállították délre a balti-tengeri borostyánt, egészen 
Ilorzemig. A Balti-tenger partvidékéről előkerült arab dirhemek, bizánci 
pénzérmék egyértelműen ezt bizonyítják." A 9. századtól megélénkülő 
északi kereskedelemben, amelyben a skandinávok, frízek, sőt angolszá- 
szok és szlávok is részt vettek (magának Wulfstannak az utazása és az 
arról készített írásos beszámolója ezt egyértelműen bizonyítja), a porosz 
partokról származó borostyán továbbra is fontos szerepet játszott. A 9. 
század végén a Samlandban alapított viking kereskedőtelep, Wiskiauten 
éppen a borostyánfelvásárlás helyszínéül szolgált.?"" A skandináv és 
angolszász pénzleletek (mint például II. Ethelred érméi) egyértelműen 
az itteni kereskedelem élénk jellegéről árulkodnak.??" A 11. században 
Brémai Ádám arról tudósított, hogy a samlandi poroszok borostyánt és 
prémeket cseréltek posztóra, textilfélékre.:"? Azt, hogy maguk a poro- 
szok tevékeny kereskedők voltak-e, nem tudjuk. Egyes feltételezések sze- 
rint igen, és Samlandtól Pomerániáig, a dán Haithabuig (Hedeby) és a 
svéd Birkáig is elhajóztak.?? Írott forrásaink azonban erre vonatkozóan 
nincsenek. A skandináv sagák is csak a poroszokkal szomszédos kúrok 
hajózásáról, tengeri rablóakcióikról tesznek említést." A Livónia Rímes 

Krónika szintén tengeri rablóként jellemezte a kúrokat.""! Persze a kúrok- 
hoz hasonlóan a poroszok is hajózhattak, de valószínűbbnek tűnik, hogy 
nem ők maguk vitorláztak el távoli területekre áruikkal, hanem inkább 
idegen kereskedők keresték fel a porosz partokat. Míg Brámai Ádámnál 
az olvasható, hogy a samlandi poroszok döntően posztóért, textíliákért 
cserélték el a borostyánt vagy prémeket, III. Honorius pápa 1218. május 
15-én kelt okleveléből az derül ki, hogy vasra, fegyverekre, sóra is szük- 
ségük volt. A Szentszék ugyanis éppen ezeknek az árucikkeknek az eladá- 
sát tiltotta meg a pogányok számára (, pagani de Pruscia nec ferrum, 
nec arma, nec sal habeant").:§ Ez az oklevél arra utal, hogy ezek az 
áruk már korábban is megjelentek a poroszokkal folytatott kereskede- 
lemben. A 12. század második felétől a Baltikumban, különösen a Dvina- 
folyó torkolatvidékén, az itteni portus Semigallorum nevű kereskedő- 
helyen, egyre nagyobb arányban tűntek fel a német kereskedők, akik 
vasat, sót és kész fegyvereket is adtak a borostyánért és prémekért."$? A 
porosz rablótámadások során fogságba esettekről szóló híradásokból 
arra következtethetünk, hogy a 12. század második felében, vége táján a 
porosz területek kereskedelmi árukínálatában már a rabszolgák is sze- 
repelhettek."§§ Ezt valószínűsíti az a körülmény is, hogy a skandinávok 
kereskedelmében fontos szerepet játszott a rabszolga. Dániában még a 
13. század elején is számottevő volt a rabszolgák aránya, s még a tör- 
vénykönyvekben is foglalkoztak velük." A szolgaság intézménye a Piast- 
kori Lengyelországban sem volt ismeretlen, ahol ugyancsak folyt rab- 
szolga kereskedelem." 

A legkevesebb ismeretünk az ősi poroszok ipari tevékenységére vonat- 
kozóan van. A Preufisch Eylau környékén talált, kőből faragott, ivótül- 
köket tartó szobrokból (amelyek feltehetően istenábrázolások vagy halot- 
ti kultusszal összefüggő alkotások, s a 10-12. század közötti időben készül- 
tek) arra következtethetünk, hogy az óporosz társadalomban voltak kőfa- 
ragáshoz értő mesterek.""" III. Honorius pápának az 1218. évi oklevele, 
amelyben megtiltotta, hogy a keresztények a pogányoknak vasat adjanak 
el, "58 arra utal, hogy a poroszok értettek a vasfeldolgozáshoz, fémmeg- 
munkáláshoz. A lovagrendi időkből származó forrásokban is többször 
találkozunk porosz kovácsokkal. A christburgi komtúrság ún. , Adósság- 
könyve" (Pfennigschuldbuch) egy Hannus nevű porosz kovácsot emlí- 
tett."59 Egy másik bejegyzésben , Hannus schildemacher" , azaz páncél- 
és pajzskészítő szerepelt." A lovagrendi forrásokban a porosz szaba- 
dok katonai kötelezettségének feltételei között szinte állandóan ott sze- 
repelt, hogy pajzzsal (cum clipeo) felszerelkezve kellett hadba vonulni- 
uk."" A pajzs használata feltehetően már az ezt megelőző időkben sem 
lehetett ismeretlen a poroszok számára, azaz a lovagrendi uralom előtt 
is készítettek pajzsokat. Egy 1280-ból származó oklevélben az olvasható, 
hogy a porosz Maudio és testvére, Saluch a nekik adott birtok fejében 

,cCum eorum clypeo et lancea ac brunia" szolgálattal tartoztak." Egy 
másik, Ermlandból származó oklevélben lényegében ugyanez szerepel: 
, Cum uno egyo competenti et viro levibur armis armato, hoc est Tho- 
race vel Brünya, hasta clipeo et pileo ferro"."? A brunia/brünya a karokat 
és a combokat is védő, vastag bőrpáncél volt, amelyre fémlapokat is erő- 
sítettek. Ezt a fajta páncélt már a népvándorlás korában is ismerték egész 
Furópában, és az erdős, mocsaras balti térségben végig a középkorban 
széles körben használták. De Európa más részein is ismert volt ez a fajta 
bőrvért. Egy 1244-ből származó bajor oklevél például, amely a parasztok 
legyverviselését szabályozta, ugyancsak említette a bruniát." Minden 
bizonnyal az óporosz társadalomban is használtak a Német Lovagrend 
előtti időkben a háborúkban ilyen bőrpáncélokat. Ezek elkészítése spe- 
ciális ismereteket igényelt, azaz lennie kellett ilyen mesterembereknek, 
ahogyan a későbbi christburgi RPfennigschuldbuch ,Hannus schildema- 
cher" bejegyzése mutatja. A , Thorace" kifejezés minden bizonnyal a 
latin thoragx szóval azonos, és a karokat szabadon hagyó, marhabőrből 
készült, csak a felsőtestet védő bőr mellvértet jelentett, azaz ilyen pán- 
célokat is készítettek. A porosz területek sűrű vízrajza miatt a korai idők- 
(ől nagy jelentőségű volt a vízi közlekedés, így feltehetően voltak olyan 
mesterek, ácsok, akik csónakok, bárkák építésével foglalkoztak. Tény, 
hogy később, a Német Lovagrend szolgálatában álltak porosz származá- 
sú ácsok." Az ősi porosz társadalomban lehettek fazekasok, kötélve- 
rők, szíjgyártók, tímárok, íjkészítők, de a mindennapi élethez szükséges 
lermékek jelentős részét (kosarak, teknők, faedények, szerszámok, ruhák 
stb.) többnyire az egyes háztartások maguk állították elő. 

A POROSZ NÉPESSÉG ÉS TELEPÜLÉSSZERKEZET 
VÁLTOZÁSA A 13. SZÁZADI HÁBORÚK SORÁN 


A NÉPESSÉG ÉS TELEPÜLÉSSZERKEZET A CHRISTBURGI BÉKÉIG 
(1249) 


A porosz törzsek által lakott közel 40.000 kmfterületet a Német Lovag- 
rend a 13. században hosszú, több mint fél évszázadig tartó háború során 
hódította meg, vonta fennhatósága alá. A háború és a lovagrendi állam 
létrejöttének történetét, ha nem is kortársként, de nem sokkal az esemé- 
nyek után, 1326-ban Peter von Dusburg írta meg Chronica terre Prus- 
site című művében. A hódítás előtt, a 12-13. század fordulóján kb. 140- 
180.000 ember élhetett a porosz földeken, ami átlagosan 4 fő/km?, azaz 
igen alacsony népsűrűséget jelentett." II. Frigyes német-római császár 
1226. évi rimini bullája és az Olivai Krónika egyaránt úgy tudósít, hogy 
a lovagrendet Konrád, Mazóvia hercege kérte fel a porosz támadások 
által fenyegetett alsó-visztulai határvidékek védelmére, s ennek fejében 
felajánlotta a porosz földekkel szomszédos, így a porosz támadásoknak 
ugyancsak kitett Kulmerland tartományt.? Az adomány birtokba vételét 
és a poroszok elleni tényleges katonai fellépést azonban hosszas tárgya- 
lások előzték meg." Azt követően, hogy az 1230. június 30-án megkötött 
kruschwitzi szerződésben Konrád herceg örökös tulajdonul, teljes jog- 
hatósággal és szuverenitással a Német Lovagrendnek adományozta Kul- 
merlandot, a majdan meghódítandó porosz területeken mindenféle igé- 
nyéről lemondott, s elismerte, hogy ott a lovagokat illeti a tartományúri 
hatalom; a Visztula mellé megérkeztek az első lovagrendi csapatok." A 
kulmi adomány a valóságban inkább csak elvi jellegű volt, mert a koráb- 
bi évtizedek porosz támadásai, betörései következtében az ottani szláv 
(lengyel) települések többsége elpusztult, lakóik pedig a harcok elől a 
Visztula bal partjára menekültek. Kulmerland a 13. század első évtize- 
deinek csatározásai miatt a mazóviai hercegség és a porosz törzsi terü- 
letek közötti , senki földjévé" vált." Christian porosz térítő püspök 1230. 
évi oklevele úgy fogalmazott, hogy a kulmerlandi területek a pogányok 
zaklatásai miatt teljesen elnéptelenedtek (,... ob defensionem sacro- 
sancte matris nostre eccleste, heu tam pene in partibus illis depopu- 
late a paganis").? 

A Lengyelországba érkezett lovagrendi fegyveres erő önmagában nem 
lett volna elegendő egy sikeres támadó hadművelet megindításához Kul- 
merland megszerzéséhez és Poroszföld katonai meghódításához, ezért 
IX. Gergely pápa 1230. szeptember 17-én és 1231. július 9-én azzal bízta 
meg a domonkosokat, hogy hirdessenek keresztes hadjáratot a pogány 
poroszok ellen,? s felhívását 1232-ben kétszer is megismételte." Porosz- 
országra vonatkozóan a 13. században összesen 80 keresztes hadjáratra 
irányuló pápai felhívás született.! Ezek a szentszéki felszólítások legin- 
kább a lengyel és a német fejedelmek körében találtak visszhangra. Kul- 
merlandon a Német Lovagrend Konrád mazóviai herceg támogatásával 
vetette meg a lábát (1231/1232), a porosz törzsi területek ellen 1233-ban 
indult hadjáratban pedig a mazóviai herceg, Swantopolk danzigi fejede- 
lem és testvére, Sambor, Wladislaw OÖOdonicz kaliszi fejedelem és Henrik 
sziléziai herceg mellett Burchard magdeburgi, és Heinrich meif$eni őrgróf 
keresztes csapatai is részt vettek." A tekintélyes létszámú keresztes sereg 
Pomesania törzsi területén, a Sorge-folyónál (,ad fluvium Sirguno") 
nagy győzelmet aratott a poroszok felett, a meif$eni csapatok pedig a 
tartomány egész területét feldúlták (, totam terram Pomezaniae vesta- 
vit"). Pomesaniát, az első lovagrendi fennhatóság alá került törzsi terü- 
letet ugyan keresztes seregek hódították meg, de a győzelmet követően a 
Német Lovagrend - számolva a keresztesek hazatérésével - megegyezés- 
re törekedve tárgyalásokat kezdett a meghódoltakkal, és személyes sza- 
badságot biztosított a keresztény hitre térőknek." A háború tehát már a 
kezdetektől a lovagrend politikai fennhatóságának, uralmának elismer- 
tetése, és a lakosság keresztény hitre térítése céljából folyt, s nem a poro- 
szok fizikai megsemmisítésének vagy tömeges elüldözésének szándéká- 
val." A lovagok igyekeztek minél gyorsabban pacifikálni Pomesaniát, s 
ennek érdekében megpróbálták megnyerni maguknak az itt élőket. Meg- 
hódolásukat követően többnyire kétoldalú szerződésekkel, egyéni vagy 
családokra szabott egyezségekkel próbálták konszolidálni helyzetüket." 
Ezeknek a megállapodásnak, egyezségeknek a tartalma, amit a Német 
Lovagrend ekkor kötött, sajnos nem maradt fenn, de a későbbi források- 
ból arra következtethetünk, hogy a behódolt pomesánoknak a keresz- 
ténység felvételével együtt a tizedet azért meg kellett fizetni, és a lovag- 
rendi várak építésében is (amelyek biztosíthatták a lovagok territoriális 
hatalmát) segítséget kellett nyújtaniuk." A Pomesania feletti lovagrendi 
uralom megteremtésének minden bizonnyal jelentős helyi támogatottsá- 
ga is volt, mert az oklevelek még a lovagrend megjelenése előtti időkből 
keresztény hitre tért poroszokról (jórészt pomesánokról) számoltak be." 
1217-ben III. Honorius pápa azt írta, hogy ezek a megtértek kénytelenek 
voltak fegyveresen védekezni pogány társaik támadásai miatt." Mind- 
ezek alapján joggal tételezhető fel, hogy a Német Lovagrend oldalán már 
a kezdetektől, a pomesaniai területek elleni hadjáratkor voltak lojális, 

hű poroszok, akik ismerték a terepet, az ellenfél harci szokásait, akik a 
keresztes had felderítői és kalauzai voltak. Az oklevelek név szerint három 
keresztény hitre tért porosz előkelőről szóltak, Dusburg krónikájában 
pedig alig háromszor több ellenséges, pogány pomesaniai előkelő neve 
szerepelt. Ez arra utal, hogy a pomesaniai vezető réteg legalább negye- 
de, 2526-a a kezdetektől a lovagok oldalára állt. 

Pogesania törzsi területét a Német Lovagrend szintén keresztesek, 
Heinrich meif$eni őrgróf seregének a támogatásával hódította meg. A 
források itt nem említenek nagy harcokat, ezért feltételezhető, hogy az 
itteni népesség tetemes része - talán a pomesaniai fejleményeket is látva 
- hamar behódolt, a többiek pedig a küzdelem helyett más területekre 
menekültek." 

A Pomesania és Pogesania feletti uralom megszerzése után a Visztu- 
la-öböl partvonalát követve a Német Lovagrend a braunschweigi herceg 
keresztes seregével együtt Warmiára támadt (1239). Dusburg krónikája 
szerint a Warmia, majd Natangen és Barten területeire is kiterjedő hábo- 
rú már sokkal nagyobb mértékben járt együtt a porosz települések pusz- 
tulásával, mint a két korábbi törzsi terület meghódítása." Ezt részben a 
harcok közvetlen pusztításai (emberek legyilkolása, tanyák, falvak fel- 
perzselése), részben pedig az anyagi javak (gabona, jószágok stb.) és ter- 
melőeszközök megsemmisítése okozta. Nem maradtak állatok, termé- 
nyek, ami nyomort és éhezést eredményezett, mindezek pedig nagyobb 
mortalitáshoz vezettek.? Ahogyan Pomesaniában (s feltehetően Pogesa- 
niában), úgy Warmia földjén is több porosz előkelő, helyi hatalmasság - 
többnyire a korábbi, egymás közötti konfliktusokból következően - a 
Német Lovagrend oldalára állt. Amikor a háború őket sújtotta, nem a 
keresztesek, hanem törzsük velük szemben álló előkelői, klánjai dúlták 
fel udvarházaikat, falvaikat, rabolták el javaikat, ölték le embereiket. 
Poroszország meghódítása során tehát nem kizárólag keresztények (néme- 
tek, lengyelek) és pogányok (poroszok) szembenállásáról volt szó, hanem 
a poroszok közötti belső háborúskodásról is. A keresztes seregek támo- 
gatása mellett a lovagok dolgát nagymértékben megkönnyítették az egyes 
előkelők, klánok közötti viszályok, konfliktusok, amelyek gyakran dön- 
tőnek bizonyultak abban, hogy egy-egy előkelő (és fegyveresei) a Rend 
ellenfele vagy támogatója lett. A lovagrend kihasználta ezeket az ősi ellen- 
ségeskedéseket, a porosz társadalom politikai egységének hiányát, és 
egymás után, külön-külön győzte le az ellenszegülőket, helyi vezéreket. 
Dusburg beszámolója szerint például egy Gobotini nevű , igen hatalmas" 
férfi a lovagrend ádáz ellensége volt. Számos fegyveressel rendelkezett 
és egy Partegal nevű várban székelt, de egy másik, a Scradonis , hegyen" 
( dombon) épített, cölöpfalakkal és sáncokkal védett erősség ura is volt. 
Ugyanakkor Pokarwia földjének ura, egy Hertwigi nevű porosz , nemes" 
a lovagok oldalán harcolt a pogányok ellen, és segített felépíteni a Rend- 

nek , castrum Suickenbergket"."? Amikor a warmiai poroszok egyik vezé- 
re, Pyopso támadást indított a keresztények ellen, több warm előkelő 
háznépével és kíséretével Balga várába, a Német Lovagrend erődítmé- 
nyébe menekült." Dusburg krónikája szerint a warmiai poroszok között 
nagy tekintélynek örvendő Pomandam nevű előkelő volt az, aki előkészí- 
tette azt a tanácskozást, amelyen Warmia, Natangen és Barten , neme- 
sei" behódoltak a lovagrend és Ottó braunschweigi herceg előtt.?? 

A korántsem csekély helyi támogatottság ellenére azonban a gyors 
keresztény sikerek ingatag lábakon álltak, s amikor 1242-ben a Visztula 
vízi útja és az ottani vámjövedelmek feletti ellenőrzés kérdése miatt hábo- 
rú robbant ki Swantopolk danzigi fejedelem és a lovagrend között, Swan- 
topolk a poroszokkal, a lovagrend előtt újonnan behódolt törzsi terüle- 
tek vezető családjaival, előkelőivel szövetkezett, akik ekkorra már elége- 
detlenek lettek a lovagok fennhatóságával. A Visztula jobb partján élő 
poroszokkal Swantopolk már korábban is jó kapcsolatokat ápolt, ami- 
kor testvéreivel hadakozott. Miután Michael leslaui püspök ezért egyhá- 
zi átokkal is sújtotta, 1238. június 11-én a danzigi fejedelem ígéretet tett 
arra, hogy nem köt szövetséget a pogány samlandi, warmiai és natange- 
ni poroszokkal." Ez az ígérete azonban pár évvel később már szertefosz- 
lott. A poroszok lázadásának, a lovagrenddel történő szembefordulásá- 
nak - amelyről Dusburg a poroszok hitehagyásaként emlékezett meg"? - 
több oka is lehetett. A lovagrend mellé állt, s keresztény hitre tért porosz 
előkelők egy része katonai szövetségesként tekintett a keresztesekre, 
akik komoly támogatást nyújthatnak a rivális klánokkal vívott ellensé- 
geskedésben. Nem a németek hosszú távú politikai fennhatóságának 
elfogadása volt a céljuk, hanem helyi pozícióik megerősítése külső szö- 
vetségesekkel. Amikor azt tapasztalták, hogy a Német Lovagrend egyre 
több várat, sáncerődöt emelt, s azokra támaszkodva megkezdte tarto- 
mányúri hatalmának és igazgatási rendszerének kiépítését, rá kellett 
ébredniük arra, hogy nem egyenrangú partnerként tekintettek rájuk. 
Társadalmi státusuk kérdése sok szempontból még rendezetlen volt, 
noha III. Honorius pápa már 1220. május 8-án az Apostoli Szék védelmé- 
be vette a keresztény hitre tért poroszokat, és megerősítette őket szemé- 
lyes szabadságukban." A pápaság ezt 1225-ben, 1227-ben, majd 1236- 
ban is megismételte, ! s minden alkalommal úgy foglalt állást, hogy az 
újonnan megtértek társadalmi helyzete nem lehet rosszabb, mint ami- 
lyen a megtérésük előtt volt, azaz személyükben szabad embernek minő- 
süljenek. Ez azonban még nem jelentette azt, hogy a keresztesek oldalán 
harcoló porosz előkelőket a nyugati lovagokkal azonos állapotúnak tekin- 
tették volna, különben az 1249. évi christburgi békekötéskor nem kellett 
volna hangsúlyozni azt, hogy a keresztény porosz előkelők , lovagi övvel 
felővezhetők", azaz egyenrangúnak ismerték el őket a nyugati lovagok- 
kal.? A porosz gentilis társadalom nagy többségét alkotó ún. közszaba- 

dok különösen a lovagrend várépítéseiben való részvételt sérelmezték, s 
azt szabadságuk megnyirbálásaként élték meg. Az egyháznak fizetendő 
(izedhez is hasonlóképpen viszonyultak, s egyre kevésbé mutattak haj- 
landóságot a kereszténység elfogadására. A várépítés kérdésében azon- 
ban - nagyon is pragmatikus megfontolásokból - nem engedhetett a lovag- 
rend. IV. Sándor pápa egy későbbi, 1259-ben kelt levelében úgy fogalma- 
zott, hogy a várépítési kötelezettséget nem csak a Német Lovagrend, hanem 
Wilhelm von Modena pápai legátus is a keresztény hitre tért poroszok 
kötelességévé tette, hogy védekezni tudjanak a pogányok támadásaival 
szemben.? A felkelő poroszok számára a danzigi fejedelemmel kötött 
szövetség lehetőséget kínált arra, hogy megszabaduljanak a Német Lovag- 
rend fennhatóságától, vagy érdekeiknek megfelelő engedményeket csi- 
karjanak ki. Ott, ahol a lovagok korábban legyőzték az ellenszegülő pogány 
helyi hatalmasságokat, azok szolgái, alávetettjei felszabadulásukban 
reménykedtek, de azzal a ténnyel kellett szembesülniük, hogy új, immár 
német földesuruk lett. Az első porosz felkelést lezáró 1249. évi christ- 
burgi békeszerződés szövegének tanúsága Szerint a porosz szabadok fel- 
kelésének legfőbb oka az volt, hogy korábbi helyzetükhöz képest a Német 
Lovagrend uralma alatt elveszítették személyes szabadságukat, javaik 
örökíthetőségének jogát, számos szokásuk pedig, mint pogány rítusok 
és megnyilvánulások, tiltottá vált." Egy korabeli oklevélben az olvasha- 
(ó, hogy Heinrich von Wyda Landmeister arra szólította fel Dietrich von 
Depenow-ot, hogy birtokain a poroszokkal olyan szigorú feltételekkel 
bánjon, ahogyan az a Német Lovagrend birtokain érvényes (, dummodo 
prutenis si guos locaverint in eis eundem rigorem, guem nos nostris 
prutenis injuxerimus, injugunt et ipsi").§ Ezt minden bizonnyal azért 
lette atartományi mester, hogy az amúgy is gyér népességű porosz terü- 
leteken, amit a háborúskodás még inkább rontott, a szolgáltatásokra 
kötelezett porosz alávetettek terheinek egységesítésével megakadályoz- 
za a belső migráció kialakulását, az egyik birtokról a másikra költözést." 

A források szerint 1242-ben Swantopolk danzigi fejedelem csapatai 
felperzselték Kulmerland földjét, s csak Kulm, Thorn és Rheden maradt 
a Német Lovagrend kezén. Az elfoglalt porosz törzsi területeken egyedül 
Ilbing és Balga várait tudták a lovagok megtartani.? A felkelő poroszok- 
hoz a még meghódítatlan területek klánjai közül is sokan csatlakoztak, 
akik - a christburgi oklevél szerint - attól tartottak, hogy a lovagrend 
rájuk is kiterjeszti uralmát, s az életük rosszabbodását eredményezi." 
Az a lengyel népesség, amelyik a lovagok és az őket támogató keresztes 
csapatok korábbi sikerei után az 1230-as években fokozatosan visszaköl- 
tözött korábbi kulmerlandi lakóhelyére, most vagy a harcok áldozatává 
vált, vagy pedig újból elmenekült, így a tartomány jelentős része ismét 
elnéptelenedett." Egy 1278. évi oklevél hivatkozásából tudjuk, hogy vala- 
mikor az 1230-as években Hermann Balk tartományi mester tárgyaláso- 

kat folytatott a Kulmerlandra visszatért lengyel birtokosokkal, és kivált- 
ságokat biztosított számukra." Ez azt bizonyítja, hogy a porosz betöré- 
sek megfékezését követően, az 1242-ben kirobbant háborút megelőző 
évtizedben Kulmerland földjén megindult az egykori szláv (lengyel) tele- 
püléshálózat lassú regenerálódása és a népesség gyarapodása. Ennek a 
folyamatnak a kezdő dátuma talán az 1233. év lehetett, mert az ebben az 
évben kiadott kulmi kiváltságlevél Kulm és Thorn városok környékén 
szláv falvakat említett, amikor a két város földjének határát rögzítette." 
1242 őszétől, a danzigi fejedelemmel és a felkelő poroszokkal vívott két- 
frontos háború megindulásától azonban mindez semmissé vált. A föl- 
dek elnéptelenedése és a háborús pusztítás miatt a Német Lovagrend 
megmaradt erődítményeiben komoly élelmiszerhiány lépett fel. Peter 
von Dusburg krónikája örökítette meg azt az esetet, amikor egy krakkói 
nemes, aki vallási elhivatottságtól vezéreltetve be akart lépni a lovag- 
rendbe, három, élelmiszerrel, borral és mézsörrel megrakott hajót kül- 
dött a Visztulán Thorn városába, a folyó mentén pedig 300 szarvasmar- 
hát indított útnak Kulmerland felé.? A fellázadt porosz területeken szi- 
getként megmaradt Elbing és Balga várába szintén hajókon szállították 
az utánpótlást a lovagrend egyik tagjának, Konrad von Brennereck parancs- 
noksága alatt." Szorongatott helyzetéből a Német Lovagrend külső segít- 
séggel tudott megszabadulni: Kujávia és Nagy-Lengyelország hercegei 
hadat indítottak a danzigi fejedelem és a vele szövetséges poroszok ellen, 
majd 1245-ben - IV. Ince pápa keresztes háborúra szóló felhívása nyo- 
mán? - Frigyes osztrák herceg csapatai is megjelentek Poroszország- 
ban." Ahogyan Swantopolk és a felkelő poroszok tűzzel-vassal pusztí- 
tották aN Német Lovagrend területeit, úgy a lovagok és a keresztes hadak 
is hasonlóképpen jártak el velük szemben. A háború sújtotta vidékekről 
ezért a lakosság igyekezett elmenekülni, így számos település vált lakat- 
lanná. Az éveken át tartó hadakozás a népesség számában és a telepü- 
léshálózatban egyaránt mindegyik hadviselő fél területén komoly káro- 
kat okozott." Jakob von Lüttich pápai legátus? közvetítésével - amit 
súlyos egyházi fenyegetések előztek meg" - 1248. november 24-én a Német 
Lovagrend és Swantopolk danzigi fejedelem békét kötött egymással. A 
megállapodás értelmében Pommerellen és Poroszország között a Visztu- 
la lett a határ, amelyen a lovagok és alattvalóik szabadon, vámmentesen 
hajózhattak, a danzigi fejedelemnek pedig fel kellett bontania a poro- 
szokkal kötött katonai szövetséget."" Két hónappal később, 1249. febru- 
ár 7-én - ugyancsak a pápai legátus közvetítésével - Christburgban (ma: 
Dzierzgonú, Lengyelország) a Német Lovagrend megegyezésre jutott Pome- 
sania, Warmia és Natangen porosz előkelőinek többségével. A három 
törzsi terület vezető rétege kész volt elismerni a Lovagrend politikai 
fennhatóságát, tartományúri hatalmát, cserébe pedig a lovagok messze- 
menő engedményeket tettek. Elismerték a poroszok személyes szabad- 


ságát, tulajdonjogát, s lehetővé tették, hogy aki akarja, a jövőben ne a 
porosz, hanem a lengyel jog hatálya alá tartozzon." Ez elsősorban a vagyo- 
nos, előkelő réteg érdekeit szolgálta, akik így kikerültek az ősi szokásjog 
kötöttségei közül (mint például a vérbosszú vagy a vérdíj kötelezettsége 
alól). A porosz jogszokással szemben a lengyel jog, amelybe ekkorra már 
számos egyházi előírás és kánonjogi tartalom is beépült, lehetővé tette 
például az apai örökség egy része feletti szabad végrendelkezést.?? A poro- 
szoknak viszont el kellett fogadniuk a katolikus vallás előírásait, egyhá- 
zi szabályait, és fel kellett hagyniuk minden pogány szokással. Tilos lett 
a feleségvásárlás és a poligámia. Ez az előírás azonban a mindennapi 
életben nem vált gyakorlattá egyik napról a másikra, s még hosszú évti- 
zedekkel a christburgi béke után is volt példa arra, hogy egyes porosz 
előkelők, akármennyire is lojálisak voltak a lovagrendhez, több feleséget 
akartak maguknak. Dusburg beszámolója szerint például egy Bonse nevű 
samlandi előkelő, aki nem törzsi területén, hanem Pogesania földjén 
szolgálta a lovagrendet, a régi szokások szerint két feleséget is akart 
magának. A Német Lovagrend tartományi mestere azt követelte tőle, 
hogy egyik feleségét taszítsa el, Bonse azonban nem engedelmeskedett 
ennek a felszólításnak, és lázadást próbált szítani. A lovagok elfogták és 
halálra ítélték.?? A christburgi szerződés megtiltotta a poroszoknak a 
rokonházasságot, amit a ÍV. lateráni zsinat a negyedízigleni rokonsági 
loknál határozott meg. A még pogány korban kötött házasságok eseté- 
ben a pápa - legátusán keresztül - mentességet adott. Ez az egyházpoli- 
tika a kereszténység terjesztése érdekében, III. Ince pápához fűződött, s 
ezt utódai is folytatták." III. Ince pápa már 1199-ben a keresztény hitre 
tért líveknek a negyedízigleni rokonsági fokon belül kötött házasságokra 
vonatkozóan felmentést adott.? A pomesániai, warmiai és natangeni 
poroszok, valamint a Német Lovagrend 1249. évi megállapodása - az 
egyház álláspontjának megfelelően - a nem kívánt gyermekek megölé- 
sét, kitételét is megtiltotta. Az ilyen gyermekek megölése ellen III. Hono- 
rius már 1218-ban szót emelt." A békeszerződés csak a kánonjog szerint 
kötött házasságból származó gyermekeket ismerte el törvényes örökös- 
nek, akik viszont akár klerikusok is lehettek, és bármelyik szerzetes- 
rendbe beléphettek (így a Német Lovagrendbe is)." A megkereszteletlen 
iyermekeket és felnőtteket egy hónapon belül meg kellett keresztelni. A 
békét megkötő, s immár kereszténnyé lett porosz előkelők , lovagi övvel" 
Ilelövezhetővé váltak, azaz egyenrangúnak ismerték el őket a nyugati 
nemesekkel (, et guod ille tpsis neophitis, gui suntvel eurunt ex nobili 
pnrosapta procreati, accingi possint cingulo militari")." Az oklevél 
előírása szerint a békét kötő poroszok kötelesek voltak 22 templomot 
epíteni: 13-at Pomesaniában, 6-ot Ermlandban és 3-at Natangen földjén. 
A szerződés tehát a pomesan, warm és natang törzsek kötelességévé 
lette a templomok építését, azaz a plébániákat a gentilis struktúrákra 


alapozta. A christburgi béke a kereszténység felvételéért és a lovagrend 
iránti politikai lojalitásért cserébe lényegében érintetlenül hagyta a pogány 
kori porosz társadalom viszonyait. A felépítendő templomok helyeként 
általában egy-egy porosz előkelő udvarháza, székhelye volt megnevezve, 
mint például Warmiában , villa, in gua sedet Jedun".? A békét megkötő 
poroszok ígéretet tettek, hogy vasárnap és ünnepnapokon mindig felke- 
resik a templomokat, egyházi tizedet fizetnek, a plébánosok ellátására 
pedig minden templomnál elkülönítenek 4 Hufe szántót és ugyanennyi 
erdőt. Azt is megígérték, hogy betartják a keresztény vallás előírásait, 
azaz a nagyobb egyházi ünnepek előtt és a pénteki napokon böjtöt tarta- 
nak, vasárnaponként pedig, az Úr napján nem végeznek nagyobb mun- 
kákat. Halottaikkal együtt nem temetik el annak különbözőn javait, kin- 
cseit, állatait vagy szolgáit is, hanem keresztény szertartás szerinti vég- 
tisztességben részesítik őket. A békeszerződésben érintett poroszok sza- 
bad emberként hűséggel tartoztak a Német Lovagrendnek, háború ese- 
tén pedig a lovagok oldalán kellett hadba vonulniuk, és sem kereszté- 
nyekkel, sem pogányokkal nem szövetkezhettek a Rend ellen. A poro- 
szok nevében a megállapodást létrehozó pápai legátus, Jakob von Lüt- 
tich tette az ígéreteket, és ő is pecsételte le az oklevelet." 

A HATALMI ÉS NÉPESSÉGI VISZONYOK 
VÁLTOZÁSA AZ 1250-ES ÉVEKBEN 


A Swantopolkkal (1248. november 24.) valamint a pomesan, warm 
és natang törzsekkel (1249. február 7.) kötött békeszerződések lezárták 
azt a háborús időszakot, ami nem csak nagy pusztulással járt, hanem 
azzal is fenyegetett, hogy kudarcba fullad a lovagrendi állam létrehozá- 
sának kísérlete. A Szentszék mindkét megállapodást szentesítette és 
megerősítette."? A christburgi békét követően a nyugati nemesekkel egyen- 
rangúvá vált lojális porosz előkelők a formálódó lovagrendi állam igaz- 
gatási rendszerében is szerepet kaptak: a porosz népesség által lakott 
kisebb szállásterületekből (terra) kialakított ún. kamarási körzetek élére 
kerültek." Az ősi, pogány kori területi-igazgatási egységek tehát egy-egy 
porosz származású kamarás, tisztségviselő irányítása alatt megmarad- 
tak a lovagrendi állam igazgatási rendszerében is, ahogyan erről már 
egy 1250. évi oklevél is tanúskodik." A christburgi békében foglalt szé- 
les körű kiváltságok és kollektív törzsi jogok - melyek rendkívüli voltá- 
ról Dusburg is megemlékezett krónikájában" - a felkelő poroszok kato- 
nai ellenállásának megtörése után az eddigiekhez képest is nagyobb enged- 
ményekre épülő lovagrendi politika megtestesülését jelentették. A béke- 
kötés, amely az eddigi családi, nemzetségi lojalitások helyett a keresz- 
(ény hitet elfogadó pomesaniai, warmiai és natangeni törzsi területek 
együttes hűségének alapját teremtette meg, lehetővé tette a harcok elől 
elmenekült népesség visszatérését korábbi településeire és a gazdálko- 
dás megindulását. Kisebb mértékben ugyan, de ellenkező irányú migrá- 
ciót is eredményezett: a Német Lovagrend uralmát elfogadni nem akaró 
családok elhagyták lakóhelyüket, földjüket, és vagy a még független s 
pogány porosz törzseknél kértek befogadást, oltalmat, vagy pedig a koráb- 
bi szövetséges, Swantopolk területére költöztek. Pommerellenben példá- 
ul a danzigi fejedelem szolgálatában a 13. század második felében tűnt 
lel egy előkelő porosz család, a Wajsyl-nemzetség, amely igényt tartott 
korábbi, 1249 előtti pomesaniai birtokaira." Azt, hogy a christburgi béke 
milyen szerepet játszott a lovagrend poroszországi uralmának stabilizá- 

lásában, jól mutatták az 1252. évi események: az 1248. évi békekötéssel 
elégedetlen danzigi fejedelem ismét pogány poroszokkal szövetkezett, és 
rátámadt Pomesaniára."" 1252. január 6-án kelt levelükben a thorni feren- 
cesek is tanúsították, hogy Swantopolk volt az, aki megszegte a békét, és 
megtámadta a pomesan területeket."? A danzigi fejedelem abban remény- 
kedett, hogy csapatai megjelenését követően a pomesaniai poroszok ismét 
csatlakoznak hozzá, és szembefordulnak a lovagrenddel, de ez nem követ- 
kezett be. A christburgi szerződésnek a keresztény poroszokra vonatko- 
zó rendelkezései láthatóan nem csak megelégedéssel rendezték a formá- 
lódó lovagrendi állam keretei között a porosz előkelők és közszabadok 
helyzetét, hanem sok szempontból azok még előnyösebb feltételeket is 
kínáltak, mint a korábbi gentilis struktúrák és jogszokások. A lojális 
családok birtokadományokat kaptak a lovagoktól, s ennek következté- 
ben az eddigi nemzetségi, kláni szállásterületek mellett megjelentek olyan 
földek is, amelyek úgy voltak egyes családok birtokában, hogy azokra 
már nem vonatkozott a korábbi szokásjog. A porosz vezető réteg tekin- 
télyes részének megnyerésében nagy szerepe volt annak, hogy egyen- 
rangúnak ismerték el őket a nyugati nemesekkel. Ennek kifejezéseként 
a Német Lovagrend az előkelő családok fiai közül hosszabb-rövidebb időre 
többet is elvitt Németországba, elsősorban Magdeburgba, ahol iskolába 
jártak. Ugyanakkor ezek a gyermekek, ifjak kezesek, túszok is voltak a 
lovagok kezében, garantálták családjaik, rokonaik lojalitását." Abban, 
hogy az 1252. évi támadáskor korábbi szövetségesei nem támogatták 
Swantopolk fejedelmet, a christburgi megegyezésen túl minden bizony- 
nyal ez a körülmény is szerepet játszott. (Az, hogy a vezető porosz klá- 
nok tagjai közül voltak, akik megismerték a keresztény világot, többnyi- 
re erősítette hűségüket, de a visszájára is fordulhatott: az 1260-ban kirob- 
bant második porosz felkelés egyik leghíresebb vezére, Herkus Monte 
ifjú korában szintén Magdeburgban tanult.) " 

Az előkelő réteg, a vezető családok megnyerésére irányuló lovagren- 
di politika az 1250-es években Samland földjén olyannyira sikeres volt, 
hogy itt nem is folytak komolyabb harcok, az itteni népesség demográ- 
fiai és települési viszonyaiban még annyi törés, kár sem következett be, 
mint Pomesania, Warmia vagy Natangen vidékén. Zárt, koncentrált porosz 
településterület maradt még a 15. században is." 1299-ben Berthold Brü- 
haven königsbergi komtúr egy összeírást készíttetett a második nagy 
porosz felkelés (1260-1273) idején a Német Lovagrendhez hű maradt 
samlandi porosz szabadokról, s egyedül az ottani püspöki területekről 
(ami Samland földjének csak egyharmadát jelentette) 92 név maradt 
fenn." Még a 15. század közepén is, amikor a világi birtokosok és a nagy 
porosz városok rendi érdekeik védelmében 13 évig tartó fegyveres konf- 
liktusba keveredtek a Német Lovagrenddel (1453- 1466), ?" Samland föld- 
birtokosainak kb. 907-a porosz eredetű család volt, de a rendi szövet- 

ség, az ún. Porosz Szövetség 4 3-nál nagyobb arányban soha nem tudta 
őket a maga oldalára állítani." Kétségtelen, hogy 1255-ben II. Ottokár 
cseh király vezetésével nagy keresztes had vonult fel Samland ellen, de 
a Német Lovagrend támogatóinak tábora oly jelentős volt, hogy komo- 
lyabb harcokra nem is került sor." A keresztesek a Pregel-folyó mellett, 
egy Tuwangste nevű porosz földvár helyén, a cseh király emlékére és 
dicsőségére felépítették Königsberg várát ( ad memoriam et gloriam 
regis praedicti Königsberg appellaverunt")." A Német Lovagrendhez 
a kezdetektől hű samlandi poroszokat , ősi Witingeknek" (antiguiti witin- 
gi) nevezték. Ők és leszármazottaik különleges kiváltságokkal rendel- 
keztek: többek között alsó- és felsőfokú bíráskodási jogot is kaptak bir- 
tokaikon." Ez sokkal nagyobb hatalmat és presztízst jelentett egy-egy 
porosz birtokos számára, mint amivel a pogány kori gentilis társadalmi 
és politikai struktúrában rendelkeztek. Az ősi szokásjog ugyanis nem 
ruházta fel az előkelőket, birtokos magánszemélyeket bírói hatalommal. 
Nem véletlen, hogy a Witingeket Samland , első rendjének", társadalmi 
rétegének tekintették. A Witingekhez tartozók köre azonban társadalmi 
szempontból nagyon heterogén volt: a porosz törzsi világ szinte minden 
fegyveres rétege képviseltette magát. A porosz witing szó , harcos, hős" 
jelentésű volt (vö. ószláv vitegü, litván vitis), így ez a megnevezés igen 
széles társadalmi kört tartalmazhatott." Elképzelhető, hogy a pogány 
porosz időkben az előkelők katonai kíséretének tagjait illették ezzel a 
névvel, s lényegében hasonló funkciót töltöttek be a Német Lovagrend 
uralma idején is. Belőlük állt a határvárak helyőrsége, ők voltak a lova- 
gok hírvivői, futárai, háború esetén pedig saját zászló alatt, külön kon- 
tingenst alkottak." Az a tény, hogy ennek a privilegizált rétegnek az elne- 
vezésére a lovagrendi időkben is megmaradt az ősi , Witing" szó, azt mutat- 
ja, hogy Samland földjén (ahol a népesség túlnyomó többsége a lovag- 
rend mellé állt, s így a tartomány elkerülte a komolyabb háborús pusz- 
tításokat) nagyobb törések nélkül a lovagok uralma alatt is továbbéltek 
az ősi szokások, gentilis értékrendek, törzsi viszonyok. E területre német 
telepesek sem érkeztek nagyobb arányban, ezért a külső hatások mérté- 
ke jóval kisebb volt, mint a Német Lovagrend fennhatósága alá került 
többi porosz tartományban." A samlandi porosz népesség formálisan 
ugyan keresztény hitre tért, de a pogány szokások még hosszú ideig meg- 
maradtak. Persze nem csak Samland, hanem Poroszország többi terüle- 
tére is igaz volt, hogy a katolicizmus felvétele, a keresztvíz elfogadása 
inkább csak formális aktust jelentett, s nem járt együtt a keresztény nor- 
mákat és értékrendet betartó, azt követő vallásgyakorlattal. Siegfried 
von Feuchtwangen nagymester például már 1810-ben úgy rendelkezett, 
hogy a földbirtokosok kötelesek gondoskodni arról, hogy parasztjaik 
vasárnaponként eljárjanak a templomba." Egy 1340. március 31-én kelt 
oklevél szerint Samlabdban még ekkor is volt olyan erdő, amit az ott élő 

poroszok , szentnek" (sacra, silva) tekintettek. Amikor 1352-ben Win- 
rich von Kniprode nagymester Volprecht von Holland lokátornak 40 Hufe 
földet adományozott betelepítésre, a telepítéskor szokásos hospes kivált- 
ságok mellett úgy rendelkezett, hogy a telepesek a nekik adott területen 
fekvő erdőben saját szükségletükre bármikor vághatnak fát, kivéve a 
tölgyfát." A pogány porosz hitvilágban Perkunos istennek, a mennydör- 
gés és tűz urának" a tölgyfa volt a szent fája, ezért a tölgyfaligetekben 
tilos volt fát vágni, vadászni, gyűjtögetni." A nagymester vélhetően azért 
tiltotta meg a Németalföldről érkezett telepeseknek a tölgyfák kivágását, 
hogy a környéken élő porosz lakosság érzékenységét véletlenül se sért- 
sék meg, azaz tisztában kellett lennie azzal, hogy a kereszténység máza 
alatt a helyi népesség körében még nagyon is éltek az ősi pogány hiedel- 
mek." A források szerint a Német Lovagrend elsősorban a látványos és 
nyilvános pogány kultuszokat, rítusokat, viselkedési formákat, hagyo- 
mányokat igyekezett tiltani, és nem avatkozott be a mindennapi élethez 
kapcsolódó hiedelmekbe, szokásokba. Így például 1394-ben törvényben 
mondta ki, hogy az, aki lányrablásra vetemedik, halállal lakol."" A keresz- 
tény Európában mindenhol a pogánysághoz tartozó cselekedetnek tekin- 
tették a lányrablást, és törvényben tiltották.?? A házasság intézménye a 
12. század folyamán vált szentséggé, amit a felek egyetértése és szabad 
akarata hozott létre." A lányrablás azonban figyelmen kívül hagyja az 
egyik fél akaratát, azaz a házasság szentségének megtagadását, s Így 
szembefordulást jelentett Istennel. A nagymester 1394. évi rendelkezése 
már ezt a teológiai és kánonjogi tartalmat ültette át a büntetőjogba. ugyan- 
akkor ez a törvény azt is mutatja, hogy a szóban forgó bűncselekmény és 
a hozzá kapcsolódó pogány kultúra a 14. század végén még viszonylag 
gyakran előfordulhatott a lovagrendi államban." 1428-ban egy Heinrich 
Vorringer nevű karthauzi szerzetes feljegyzései szerint a porosz lakos- 
ság nem a keresztény hitet és a Tízparancsolatot követte, hanem sokkal 
inkább az ősi isteneket és az örökké égő tüzet tisztelte, a Német Lovag- 
rend pedig szemet hunyt a pogány szokások gyakorlása felett.? Az 1440- 
es évekből származó egyházi vizitátori jelentések ugyancsak arról szá- 
moltak be, hogy Poroszország számos vidékén, s különösen Samland- 
ban, a lakosság tartózkodó magatartást tanúsít a kereszténységgel szem- 
ben."" 1452-ben a lovagrend egyik papja, Paul Zyndel arról panaszko- 
dott, hogy alig van olyan klerikus, aki ismerné a porosz nyelvet, s képes 
lenne a porosz lakosságnak prédikálni.?? A christburgi komtúrságban 
például a 15. század első felében 31 német faluban volt plébániatemp- 
lom, míg a porosz falvak közül összesen csak 2 helyen állt templom." Az 
elbingi komtúrságban egyetlen egy porosz településen, Locken-ben állt 
templom, az összes többi, plébániával rendelkező faluban német telepes- 
ek éltek, noha a porosz és német falvak aránya közel azonos (64:63) volt." 
1474-ben maga a pápa, IV. Sixtus írta azt, hogy Samland földjén még min- 


58 


dig előfordultak pogány kultuszok és szertartások." A Friedrich von 
Sachsen nagymester szolgálatában álló Erasmus Stella 1500 táján azt 
írta, hogy Poroszország keleti és északkeleti részein még akkor is pogány 
szokás szerint fegyvereivel, használati tárgyaival és lovával együtt temet- 
ték el a halottakat." (Pedig már az 1249. évi christburgi szerződés meg- 
(iltotta az ilyen pogány temetkezést. )"?? Az írott források állításait a régé- 
szeti kutatások is alátámasztják, s megerősítik." 

Amiatt, hogy Samland népességének jelentős része a lovagrend olda- 
lára állt, a keleti s északkeleti porosz területek (Nadrauen, Sudauen, 
schalauen) törzsei fenyegetve érezték magukat, 1255 elején nagy sereg- 
gel Samlandra támadtak." Peter von Dusburg beszámolója szerint ebben 
az újabb háborúban a Német Lovagrend jórészt a hozzá hű porosz erők- 
re támaszkodott. A Nadrauen földjén felépített favár, Wilow védelmét 
például a sembi Tirskonéra és annak fiára, Maudelóra bízta, s amikor a 
pogányok ostrom alá vették ezt az erődöt, a königsbergi komtúr samlan- 
di poroszokból álló csapatokkal mentette fel." 1255 végén Poroszor- 
szágba érkezett a brandenburgi őrgrőf vezette keresztes sereg, de az enyhe 
tél miatt a mocsaras, ingoványos térségben lehetetlen volt komolyabb 
hadműveletet indítani, így dolgavégezetlenül haza is tért. 9 

1257-ben Mindaugas, az első (s egyben utolsó) litván király!" baráti 
szándékainak kinyilvánításaként a Német Lovagrendnek adományozta 
Samogitia (litván: Zemaitija) földjét, 9 amely mindeddig a lovagok porosz- 
országi és livóniai területei közzé ékelődött. Persze Mindaugas nemcsak 
a lovagrend felé kívánt politikai gesztust tenni, hanem ezzel a lépésével 
belső ellenzékétől is meg akart szabadulni, melynek fő bázisa éppen ez 
a vidék volt. Samogitia népessége azonban nem vette tudomásul a litván 
király adományozását, és készülődni kezdett a lovagrend elleni háború- 
ra. Ugyanilyen lépéseket tettek a lovagok is, és Burchard von Hornhau- 
sen livóniai tartományi mester (provinctalis magister) kérésére több 
pápai bulla is keresztesek toborzására szólított fel."" 1260. július 18-án 
Durbennél a samogitiai litván erők vezére, Treiniotas katasztrofális vere- 
séget mért a Német Lovagrend vezette keresztény seregre, amelyben - 
Peter von Dusburg beszámolója szerint - nagy számban vonultak fel poro-" 
szok is.95 A források abban többé-kevésbé megegyeznek, hogy az elesett 
szerzetes lovagok száma 150 volt, a többi áldozatról azonban semmilyen 
adatot sem közölnek."" Az egyes évkönyvek csak arról emlékeztek meg, 
hogy a pápa felhívására keresztesként ide érkezett Károly svéd herceg 
és egész kísérete életét vesztette.98 A súlyos vereség hírére Livóniában 
még nagyobb tüzet fogott az 1259-ben kirobbant semgall! és kúr felke- 
lés.99 Annak érdekében, hogy a nyugtalanság és lázongás ne terjedjen át 
Poroszországra, a lovagrend nattangeni és warmiai elöljárója, frater 
Volradus advocatus álnok módon több porosz előkelőt is megöletett, 
akiket szervezkedéssel, összeesküvéssel, vagy nem különösebben erős 

lojalitással gyanúsított.!9 Ez azonban csak olaj volt a tűzre, s a gyilkos- 
ságok hírére kirobbant a második porosz felkelés, ami sokkal nagyobb 
méreteket öltött, mint az első, s közel másfél évtizedig tartott (1260- 
1273) 

A MÁSODIK POROSZ FELKELÉS ÉS A POROSZ HÁBORÚK VÉGE 


. Az 1260-ban kirobban újabb porosz felkelés idején a Német Lovag- 
rend némileg kedvezőbb helyzetben volt, mint korábban, az első porosz 
felkeléskor, mert most nem kényszerült kétfrontos háborúra, s a fellá- 
zadt poroszoknak nem volt keresztény szövetségese. A fegyvert ragadó 
poroszok most sem tudtak létrehozni törzseket egyesíteni képes kato- 
nai-politikai keretet. Dusburg krónikájában az olvasható, hogy az ősi 
pogány világot feltámasztani kívánó, a lovagrenddel szemben fegyvert 
ragadó poroszoknak Nattangen földjén Herkus Monte, Ermlandban ( War- 
miában) Glappo, Pogesaniában Anktumo, Bartenben Diwanum, Sam- 
landban pedig Glaude volt a vezére.!" Nadrauen népének zöme ugyan- 
csak szembefordult a lovagokkal: itt volt az ősi hitvilág egyik legnagyobb 
tiszteletnek örvendő, Romowe-nak nevezett szent ligete, kultuszhelye.!P 
Arról azonban, hogy itt volt-e olyan törzsi katonai vezető, mint a többi 
területen, nem szólnak a források. Annak, hogy a háború oly sokáig elhú- 
zódott, több oka is volt. Egyrészt a Német Lovagrend kénytelen volt meg- 
osztani erőit Livónia és Poroszország között, másrészt a porosz felkelés — 
számos résztvevője és vezetője már ismerte a nyugati fegyverzetet, lova- 
gi harcászatot. Sokan közülük korábban a lovagrend oldalán hadakoz- 
tak, vagy a lovagoknak köszönhetően éveket töltöttek Németországban, 
mint például a nattangeni felkelők vezére, Herkus Monte." Peter von 
Dusburg a krónikájában megemlékezett arról, hogy a Königsberget ost- 
romló poroszok már kőhajítókat is használtak.!? A gyors háborút, rövid 
hadviselést sem a terepviszonyok (sűrű erdők, mocsarak, tavak, vízfo- 
lyások, ingoványok), sem pedig a poroszok harcmodora nem tette lehe- 
(ővé. A poroszok ugyanis csak ritkán, s akkor is csak jelentős erőfölény 
birtokában bocsátkoztak nyílt csatába, mint például 1261-ben Pokar- 
wen mellett, amikor le is győzték a lovagrend csapatait. Ütközetek helyett 
a Rend, a Poroszországban megtelepedett német nemesek, és a lovag- 
rendhez hű porosz előkelők birtokainak feldúlására, az ott élő népesség 
pusztítására törekedtek.!" A porosz felkelés miatt a püspökök is elmene- 

kültek egyházmegyéikből. Anselm ermlandi püspök például a Visztula 
mellé, Thorn város falainak védelmébe húzódott. 1261 márciusában a 
püspöki birtokokon teljhatalmú helyettesének nyilvánította a Német 
Lovagrend poroszországi elöljáróját, s felhatalmazta arra, hogy a láza- 
dók bűneit az egyházi földeken is megtorolja, s döntsön későbbi sorsuk 
felett." Ahogyan ez a példa is mutatja, az 1242-1249 közötti felkeléssel 
összehasonlítva a lovagrend most valamivel kedvezőbb helyzetben volt. 
Akkor csak néhány vár, megerősített település maradt a kezén, a máso- 
dik porosz felkelés azonban már sem Kulmerland tartományra, sem pedig 
az 1249. évi christburgi békével pacifikált Pomesania földjére nem ter- 
jedt ki, így a Visztula mentén szilárd hátországgal rendelkezett. Az 1249. 
évi szerződést a lovagrend Pomesania, Warmia és Nattangen törzseivel 
külön-külön kötötte, s az egyes törzsekre nem teljesen azonos feltételek 
vonatkoztak. Ez a körülmény magyarázza azt, hogy Warmia és Nattan- 
gen lakóinak többsége a felkeléshez csatlakozott, Pomesania viszont hű 
maradt a lovagokhoz és a kereszténységhez." A pomesaniai népesség 
jogilag kedvezőbb helyzetű lett, s ezt a különleges pomesaniai jogot, az 
ún. Ilura Prutenorumot a 14. században írásba is foglalták." Az ősi porosz 
öröklési jog, amit a christburgi szerződés is elismert, csak az egyenes 
ági fiú utódok öröklését ismerte el. A pomesaniai öröklési jog azonban 
nem korlátozódott csak a férfiági leszármazottakra, hanem a szülőkre 
és lánytestvérekre is vonatkozott." Egy 1262-ben kelt oklevél szerint a 
pomesaniai Gedua Palsede falut mindkét nembeli (utriusgue sexus) 
utódaira vonatkozó öröklési joggal kapta meg. A christburgi szerző- 
dést megkötő poroszok, ha akarták, a lengyel jog szerint is élhettek, de 
komolyabb lengyel hatások csak a lengyel határokhoz legközelebb eső 
Pomesania földjén voltak, így ezzel a lehetőséggel más törzsi területeken 
nem éltek. Nem véletlen, hogy a lovagrendi államban a lengyel szokásjog 
legrégebbi feljegyzése Pomesaniából származik. "?? Az egyetlen adat, ami 
arra vonatkozik, hogy Pomesania határán kívül lengyel jog alapján élt 
egy porosz család, 1287-ből származik, amikor Konrad von Thierberg 
tartományi mester Nattangen tartományban jelentős birtokokat adomá- 
nyozott egyik hívének, aki a keresztségben a Thomas Weif$ nevet kapta, 
azzal a feltétellel, hogy ő és utódai kötelesek lengyel jogon élni.!? Egy 
jóval későbbi, 14583. február 13-án kelt levél tanúsága szerint Pomesani- 
ában a Német Lovagrend uralmának végéig megmaradt a porosz szaba- 
doknak az a joga, hogy consiliumot, azaz gyűlést hívjanak össze." A 
Iura Prutenorum 1. cikkelyének megfogalmazása szerint: , Wie die pre- 
ussen freien die hohensteinischen ir landt dingk hegen"."?? A lengyel 
szokásjogot összefoglaló ún. Elbingi Könyvben szereplő caryaweytis 
szó a katonáskodók gyűlését jelentette, ahogyan a Pomezenischen Way- 
den vagy a wayte kifejezés is: ,so nomen die horen mit erer manschajft, ein 
gespreche weleh gespreche uf vnd cgu pruscher czunge heyset kari- 

gewayte".!"5 1441-ben az Elbing városába összehívott rendi gyűlésre a 
nagymester a christburgi komtúrság porosz (azaz pomesaniai) birtoko- 
sait ,Prewsche Waide"-nak nevezve hívta meg.!? A szélesebb körű örök- 
lési és politikai jogoknak köszönhetően Pomesania előkelői, fegyveres 
közszabadjai lojálisak maradtak a Német Lovagrendhez. A többi porosz 
területen, ahogyan 1242-ben, úgy 1260-ban is a várépítési kötelezettsé- 
get érezték a porosz szabadok a legsúlyosabb tehernek. A korabeli Német- 
országban viszont ez a kötelezettség a hadakozó szabadok számára álta- 
lános volt, ezért a Német Lovagrend számára érthetetlennek és megma- 
gyarázhatatlannak tűnt az ezzel szembeni ellenkezés.!? Egy jó évszázad- 
dal későbbi, 1389. május 31-én kelt oklevél is egyértelműen úgy fogalma- 
zott, hogy Schöndamerau telepes falu népe ugyan mentesül a földesúri 
robot alól, de háború esetén köteles részt venni a várépítési, erődítési 
munkákban." Tagadhatatlan, hogy az 1250-es években a lovagrend szá- 
mos favárat építtetett, s nem csak a még meghódítatlan porosz törzsek- 
kel szembeni védelem, illetve a lovagrendi uralom megerősítése céljából, 
hanem a latin kereszténységet újból fenyegető tatár veszély miatt is." 
Amikor 1258-59-ben Berke kán, az Arany Horda ura támadást indított 
Danyiil halics-volhiniai fejedelem végső megtörésére, valamint Lengyel- 
ország és Litvánia ellen," IV. Sándor pápa a mongolok elleni harcra szó- 
lította fel az európai fejedelmeket." Egyúttal felhatalmazta a Német 
Lovagrendet, hogy szükség esetén a várépítési kötelezettséget megtaga- 
dó, engedetlen poroszokat szolgasorba taszítsa.? Ez a pápai oklevél a 
legfőbb bizonyítéka annak, hogy a porosz törzsek többségének körében 
mi váltotta ki az elégedetlenséget a Német Lovagrend uralmával szemben. 

Pomesania tartomány mellett a korábban tett adományoknak és kivált- 
ságoknak köszönhetően a felkelő porosz területek közé beékelődő Sam- 
land népességének többsége is lojális maradt a lovagrendhez. A lázon- 
gók aránya itt jóval kisebb volt, mint más törzsek esetében. A Visztula- 
vidékére (Kulmerland, Pomesania) és Samlandra támaszkodva a Német 
Lovagrend nyugatról és északkeletről egyaránt képes volt hadművelete- 
ket indítani Pogesania, Warmia. Nattangen vagy Barten tartományok 
ellen. Ezekben a támadásokban a lojális porosz fegyveresek is nagy szám- 
ban vettek részt. Peter von Dusburg krónikája szerint például a lázadó 
pogesaniaiak fogságába esett christburgi komtúrt egy Powida nevű pome- 
saniai porosz szabadította ki harcosaival."! Christburg várának éhező, 
nélkülöző lovagjait a porosz Samile-család látta el élelmiszerrel, amiért 
később jelentős birtokadományokban részesült.:? Samland stratégiai 
lontosságából következően az itteni előkelő, katonai réteg hűségének 
megerősítése érdekében, korábbi politikáját folytatva, a német Lovag- 
rend nagy számban részesítette híveit újabb és újabb adományokban: 
részben addig lakatlan földeket, részben pedig a lázadó családok, klá- 
nok birtokait adományozta el. Így például 1261. május 7-én balga várá- 

nak komtúrja a samlandi Gedunét és örököseit mentesítette minden jára- 
dék, szolgáltatás, köztük a tized fizetése alól is, mert az említett Gedune 
sokat segített hazáját ( natalis sue patrie") megnyerni Krisztus számá- 
ra.§$ 1261. augusztus 19-én Dietrich, königsbergi komtúr 11 Haken föl- 
det és 5 szolgacsaládot adományozott a samlandi Berisonnak."" 1261 
őszén a samlandi Witingek közé tartozó Kerso adományként megkapta 
Ludwig von Baldensheim tartományi mestertől a Palapita nevű földbir- 
tokot.:8 1261 novemberében a lovagrend megerősítette Schlodo fiainak 
öröklési jogát az apai birtokra.?? 1261 decemberében egy bizonyos Gei- 
dute 8 Haken földet kapott a lovagoktól." Egy testvérpár, Kerse és Nekar- 
kis, szintén birtokadományban részesült. A samlandi Sarduno 20 szol- 
gacsaládot, Palstok 6 Haken földet, Romike és testvére pedig 10 szolga- 
családot kapott." 1262-ben Tropo két falut, földeket és 9 szolgacsaládot 
kapott a lovagrendtől.? 1265. december 15-én egy bizonyos Stoyan egy 
egész falut kapott a lovagrendtől.! 1267 áprilisában az egyik sembi klán, 
Marus és testvérei (Store, Kunot, Meneant, Steineras, Postreide) egé- 
szen nagy, 48 Hufe területű birtokot kapott." Cropolto valamikor 1268/69 
táján kapott kiváltságlevelet a Ruditen, Azimiten és Wuse nevű földeken 
fekvő birtokaira." Egy ismeretlen keltezésű oklevélben Ludwig von Bal- 
densheim tartományi mester a samlandi Zapelnek és örököseinek hűsé- 
ges szolgálataiért német (kulmi) joggal 4 Haken földet és 5 szolgacsalá- 
dot adományozott." 1271-ben Dietrich von Gatersleben tartományi mes- 
ter Svammuzelnek 8, testvérének, Neyprotirsnak pedig 4 Hufe földet 
adományozott."§ A hűséges samlandi családok közül néhányan még fel- 
sőfokú bíráskodási jogot is nyertek birtokukon, ? az öröklési jog terén 
azonban - ellentétben Pomesania tartománnyal - az ősi porosz szokás- 
jog keretei között maradtak." (A 183. század második felében a hűséges 
porosz előkelők Pomesania tartományban is kaptak felsőfokú bírásko- 
dási jogot.) " 1260, azaz a második porosz felkelés kirobbanása előtt a 
Német Lovagrend még magának tartott fenn mindennemű bíráskodási 
jogot, s ettől csak kivételesen tért el, a felkelés alatt azonban híveinek 
megtartása érdekében változtatott álláspontján."? A litvánokkal vívott 
1260. évi durbeni csatában elesett samlandi Sclude, ?uedenow birtok 
urának fiai közül Wargule, aki testvérével ellentétben hű maradt a lovag- 
rendhez, apja örökségét teljes körű bíráskodási joggal kapta meg 1261- 
ben." Testvére, Nalube, először csatlakozott a felkelőkhöz, majd vissza- 
tért a lovagrend hűségére. Apja és testvére érdemeire való tekintettel a 
lovagok őt is nagy kegyben részesítették." A samlandi Witingeket felso- 
roló 1299. évi oklevélben már Nalube is azon poroszok között szerepelt, 
akik a nagy felkelés kezdetétől a lovagrend oldalán harcoltak (, De 9ue- 
denow: Sclode, cutius filtus Nalube").5? Hasonló politikát folytattak a 
porosz püspökségek területén is: a felkelés kirobbanását követően IV. 
Sándor pápa engedélyezte a püspököknek, hogy egyházmegyéikben bir- 
tokokat adományozzanak, s így a poroszokat hűségükben megtartsák." 

Ez alapján Andreas Fisch, a samlandi püspök várnagya, 1261. decem- 
ber 4-én szántókat, réteket és 15 szolgacsaládot adományozott Waydote- 
nak és testvérének, Keytinonak.!"" Az egyház és a kereszténység védel- 
mében elesett Iboto fia 1262 januárjában kapott a samlandi püspöktől 
birtokadományt.""? Ugyanekkor Andreas Fisch várnagy 7 szolgacsalá- 
dot ajándékozott az egyházhoz és a püspökhöz hű Tyrune-nak."? Három 
héten belül még négy további porosz fegyveres megadományozására került 
sor a samlandi püspökségben. A porosz felkelés leverését követően 
ezeket a püspöki adományokat a Német Lovagrend mint tartományúr is 
megerősítette." 

A viszonylag széles körre kiterjedő birtokadományozások, kiváltsá- 
golások jelentős impulzust jelentettek a gentilis-törzsi siruktúrák bom- 
lásának és a tulajdonviszonyok átrendeződésének folyamatában. Ezt 
különösen felerősítette az, hogy a Német Lovagrend porosz híveinek gyak- 
ran egy másik törzsi területen adott birtokokat. Így például a samlandi 
Candein-klánhoz tartozó Gedune a lovagrendi adományoknak köszön- 
hetően több földdel rendelkezett Warmiában, mint Samlandban."? A bir- 
tokadományok azért voltak különösen fontosak, mert a porosz szokások 
szerint a családi javak, földek feldarabolódtak az örökösök között, s az 
előkelő családok tagjai csak újabb birtokok s javak megszerzésével tud- 
ták megőrizni társadalmi státusukat."? Egy 1262. évi oklevélben Gedu- 
ne warmiai birtokainak központját, Palsedet sáncokkal és cölöpfallal 
megerősített udvarházként, ,várszékhelyként" említik.""" Egyes porosz 
családok még abban a kiváltságban is részesültek, hogy német (kulmi) 
jogot nyertek, s ezzel a lovagrendi állam legkedvezőbb jogállású rétegé- 
be emelkedtek. 1262-ben például egy bizonyos Grunau hűséges szolgála- 
taiért kulmi joggal kapott 14 Hufe földet." 1266 és 1267 folyamán több 
samlandi klán is kulmi jogot kapott." Peter von Dusburg krónikájának 
leírása szerint a Német Lovagrend azokat az előkelőket, akik kitartottak 
mellette a nagy felkelés idején, nemesnek ismerte el, azokat a fegyveres 
közszabadokat pedig, akik szintén hűek maradtak hozzá, rendkívüli sza- 
badságjogokban részesítette." A lojális poroszok gyakran megtisztelő 
címeket, ragadványneveket is kaptak a lovagoktól, ami emelte társadal- 
mi tekintélyüket. Így például a pomesaniai Sambango egy oklevélben 
,dilecto nobis amico" megnevezésben szerepelt," a család pedig később 
kulmi jogot nyert." Dusburg a krónikájában a Rend oldalán 1268-ban 
elesett Trapot keresztény hitét vakbuzgó módon gyakorló emberként 
( fidei zgelator") jellemezte."" A pogesaniai Preiboto és Slawoto hűségü- 
kért ,eynes sunderlich vorteyles der freyheyt"-ot nyertek." 

A pomesanok, warmok és nattangenek törzseivel kötött 1249. évi christ- 
burgi szerződés értelmében a kollektív szabadságjogok azok számára, 
akik fellázadnak a Német Lovagrend ellen és hitehagyottak lesznek, érvé- 
nyüket veszítik./? A második porosz felkelés idején azonban - ahogyan 

egy 1263. évi oklevélben egyértelműen olvasható"? - a lovagrend figyel- 
men kívül hagyta a szerződés ilyen tartalmú cikkelyét, és a fellázadt, 
majd újra hűséget fogadó, meghódoló poroszokkal elnézően és megbo- 
csátó módon viselkedett. Általában személyre szóló adományokkal nyil- 
vánította ki jóindulatát, s ily módon igyekezett gyarapítani híveinek, 
fegyvereseinek táborát, hogy minél hamarabb úrrá legyen a felkelésen, 
és konszolidálja hatalmát. Egy Pippo nevű pomesaniai előkelőnek a fia, 
Matto például a háború kezdetén még a keresztények birtokait foszto- 
gatta, majd később bűnbánatot tanúsítva ismét a Német Lovagrend olda- 
lára állt. Ennek köszönhetően gyarapítani tudta javait, és egy későbbi, 
ismert porosz nemesi ház megalapítója lett.§ A már említett Nalube, a 
samlandi Sclode fia is először még a felkelőkhöz csatlakozott, majd visz- 
szatért a lovagrend hűségére, és ő is komoly adományokban részesült." 
A lovagrendi állam 14-15. századi birtokosai, , hű emberei" között szá- 
mos olyan családból származót találhatunk, akiknek ősei egykor még 
hosszabb-rövidebb ideig részt vettek a második porosz felkelésben, majd 
visszatértek a rend hűségére. Lojalitásuk ezt követően oly megingatha- 
tatlan lett, hogy a 15. századi rendi küzdelmek idején, amikor a német 
városok és földbirtokosok szinte mind szembefordultak a lovagokkal, 
ezek a porosz családok kitartottak a lovagrend mellett.!§ A Német Lovag- 
rend azonban nem csak a bűnbánókkal, az újra hűséget fogadókkal visel- 
kedett megbocsátó és nagylelkű módon, hanem a felkelésben mindvégig 
résztvevő, ellene harcoló porosz előkelőkkel is. Nem végeztette ki őket, 
és társadalmi státusukat is megőrizhették, de már nem addigi birtokai- 
kon, törzsi területükön, hanem más törzsi vidékeken adományozott nekik 
új birtokokat. A felkelésben részt vett pogesaniai klánokat például átte- 
lepítette Pomesania földjére. A pogesaniai felkelők vezérének, Aktumon- 
nak az utóda például az a bizonyos Linke volt, akiről a Christburg (Pome- 
sania tartomány) melletti Linken-birtok a nevét kapta."" Egy későbbi 
leszármazottja, Hannus Lynkyn még német (kulmi) jogot is nyert."? 
Ahogyan korábban, úgy ennek a pogány felkelésnek a leveréséhez is 
komoly külső támogatást kapott a lovagrend: 1260 és 1273 között a pápa- 
ság 22 alkalommal szólított fel keresztes hadjáratra a felkelő poroszok 
ellen." 1265 telén a braunschweigi herceg és a thüringiai tartomány- 
gróf, 1266-ban brandenburgi őrgróf, 1267-ben pedig II. Ottokár cseh király 
érkezett nagy sereggel Poroszországba." 1272-ben a Dietrich meifeni 
őrgróf vezette keresztes sereg - Dusburg leírása szerint - Nattangen föld- 
jén akkora pusztítást okozott, hogy az még a Német Lovagrendet is meg- 
döbbentette. A nattangenek lázadásának azonban mégsem ez vetett véget, 
hanem az, hogy a christburgi komtúrnak sikerült rajtaütnie a felkelők 
vezérén, Herkus Montén. A warmiai lázadás szintén az itteni vezér, Glap- 
po meggyilkolásával ért véget." A harcok azonban még így is elhúzód- 
tak egészen 1273-ig, mert Pogesania és Barten tartományokat csak ekkor- 

ra sikerült meghódoltatni. A felkelés leverését követően a lovagok foly- 
tatták fennhatóságuk, uralmuk kiterjesztését a mindeddig még függet- 
len, önálló porosz törzsi területekre. 1274-1275 folyamán meghódítot- 
ták Nadrauen, Schalauen és Galinden földjét. Nadrauen és Schalauen 
alávetéséhez két hadjáratra is szükség volt, "?? a gyéren lakott Galinden 
esetében azonban a helyi előkelők egy részének megnyerése is elegendő- 
nek bizonyult. Ahogyan a többi porosz törzsi területen, a Német Lovag- 
rend itt is elismerte a vezető réteg birtokjogát, s megerősítette őket java- 
ikban, mint például a Weitkalen-klán esetében. Schalauen törzsi előke- 
lőinek többségét azonban, akik szintén keményen ellenálltak, a pogesa- 
nokhoz hasonlóan a lovagrend megpróbálta szorosabb ellenőrzés alá 
vonni és kiszakítani életük eddigi kereteiből, gentilis struktúrájából, s 
áttelepítette őket Pomesania földjére.?! Egy korabeli oklevélben szere- 
pel egy bizonyos Jandele, aki annak köszönhetően, hogy idejében a lova- 
gok oldalára állt, Schalauen földjén maradhatott, s megtarthatta birto- 
kait.5 A legkeletibb porosz törzsi területet, Sudauent, ahol egy bizo- 
nyos Skaumad nevű vezér Herkus Montéhoz vagy Glappohoz hasonlóan 
viszonylag erős törzsi hatalmat épített ki, a lovagrendnek csak 1283-ban 
sikerült fennhatósága alá vonnia. A sudaunis vezető réteg először még 
litván területekre menekült, majd önként visszatért a Német Lovagrend 
uralma alá került tartományba." Azon túlmenően, hogy anyagi javak 
hiányában a litvánoknál mégsem rendezkedhettek be tartós ott élésre, 
a lovagok politikája is ösztönzően hathatott hazatérésükre. Ahogyan 
korábban a többi porosz területen, Sudauen földjén is voltak olyan helyi 
előkelő családok, akik a lovagrend zászlaja alá álltak. Dusburg króniká- 
ja például említett egy Cantegerde nevű sudaueni előkelőt, aki fegyvere- 
seivel megmentette Ludwig von Liebenzell lovagtestvér életét." Azzal, 
hogy 1283-ben végül maga Skaumad is behódolt, megtarthatta birtoka- 
it, szabadságát, és 1285-ben alsófokú bíráskodási jogot is nyert a birto- 
kain élők felett." Fegyverletételével - Dusburg állítása szerint - , véget 
ért a háború a poroszokkal" ( Explicit bellum Prussie")." Míg Nattan- 
gen és Warmia esetében a lovagrend megölette a felkelők vezéreit, és vál- 
tozatlanul hagyta a porosz települési és népességi viszonyokat, addig 
Sudauen tartományban meghagyta birtokaiban a behódolt előkelőket, 
sőt még a törzsi-katonai vezért is, viszont az itteni népesség jelentős 
hányadát (közel 1600 családot) a lojális Samland földjére, valamint Christ- 
burg és Elbing környékére (Pomesania) telepítette át." A lakosságnak 
az a része, amelyik ragaszkodott pogány szokásaihoz, hitvilágához, addi- 
gi életének kereteihez, Litvániába költözött, így Sudauen földje jórészt 
elnéptelenedett erdővidékké, vadonná vált, ahol csak a lovagrendhez hű 
előkelő családok udvarházai és birtokai jelentették a lakott települése- 
ket." A Samlandba telepített sudaunok közül egy Kimenow nevű előke- 
lő fia, Gedote, pár évvel az új településterületre költözés után, még fel- 

sőfokú bíráskodási jogot is kapott a lovagrendtől, s társadalmi helyzete 
ezzel olyan lett, mint az , antigui witing?" illetve a ,dy besten zcu Sam- 
land" rétegbe tartozóké."?? (Ez utóbbi megnevezés egy 1376. évi oklevél- 
ben fordult elő.) A porosz felkelés kudarca és a lovagrend poroszokkal 
kapcsolatos politikája következtében a 13. század végére a porosz veze- 
tő réteg lényegében mindegyik törzsi területen, tartományban elfogad- 
ta, sőt támogatta a Német Lovagrend tartományúri fennhatóságát. Oly- 
annyira Így volt ez, hogy amikor Barten és Pogesania közrendű népessé- 
ge a földesúri terhek miatt 1286-ban újra lázongani kezdett, a felkelők 
előbb saját porosz uraikat ölték meg, s csak azután fordultak a lovagok 
ellen." A lázongók ugyan igyekeztek kapcsolatba kerülni Wiztaw rügeni 
fejedelemmel, de a porosz katonai-vezető réteg támogatása és részvétele 
hiányában ezt az utolsó porosz megmozdulást gyorsan elfojtották." 

A poroszországi püspökségek gyakorlata is a Német Lovagrend poli- 
tikáját követte. Kiváltságokkal, birtokadományokkal igyekeztek meg- 
nyerni a helyi, befolyásos családokat. Az ermlandi (warmiai) püspök 
például már 1261 májusában 4 hű porosz fegyveresének 10-10, azaz össze- 
sen 40 Hufe földet adományozott."§ A porosz háborúk befejezése után 
Heinrich, ermlandi püspök 1285. április 20-án kelt oklevele szerint a 
porosz Kirstano és testvére jelentős, mintegy 60 Hufe nagyságú földet 
kapott kulmi (azaz német) jogon, teljeskörű bíráskodási hatáskörrel, s 
cserébe katonai szolgálattal tartoztak." 

A hosszú, félévszázadon át tartó háborúskodás jelentősen megvál- 
toztatta a porosz területek népességi viszonyait és településszerkezetét. 
A korabeli háború természetes velejárója volt az ellenség élőerejének és 
gazdasági bázisának pusztítása, "?? ami különösen a második porosz fel- 
kelés idején öltött nagy méretet, a nattangeni és pogesaniai területeken 
pedig egészen megdöbbentő arányú volt.? A háborús emberveszteség 
területenként nagyon jelentős eltérést mutatott. Samlandban volt a leg- 
kisebb, Nattangen és Pogesania földjén pedig a legnagyobb. A többi porosz 
terület e két szélső érték között helyezkedett el. A háború és a nyomá- 
ban járó éhínség, járványok stb. okozta mortalitás, valamint a kénysze- 
rű migráció, azaz a lakosság elmenekülése következtében a népesség- 
szám - becslések szerint - kb. 50 96-kal esett vissza."" Míg a 13. század 
elején kb. 140-180.000 ember élt Poroszföldön, a század végére ez a szám 
mintegy 90.000-re csökkent. Ez a népességszám azonban még Így is az 
itt élő összlakosság 90 26-át tette ki. 1300 körül a Német Lovagrend fenn- 
hatósága alá tartozó összes területen (amely a lengyel településterület- 
hez tartozó Kulmerlandot is magába foglalta) kb. 90.000 porosz, 30.000 
lengyel és 15.000 német élt." A porosz etnikumnak közel egy évszázad 
kellett ahhoz, hogy újra elérje vagy megközelítse a német hódítás előtti 
népességszámát. 1400 táján a lovagrendi államban kb. 140.000 porosz 
származású ember élt, de ez a szám ekkor már csak az össznépesség 

30 96-át jelentette."? A korábbi lengyel történeti irodalom ennél kevesebbre, 
100-110000 főre becsülte a 15. század elején a porosz etnikum arány- 
át." A háború pusztításain túl maga a Német Lovagrend is beavatko- 
zott a népességi és települési viszonyok alakulásába. Gyakran egy-egy 
lovagrendi vár közelébe igyekezett telepíteni a poroszokat (hogy ellen- 
őrizhetők legyenek), " a törzsi vezető rétegnek tett adományokkal (melyek 
sokszor igen távol estek az ősi családi birtokoktól, s gyakran még a tör- 
zsi területeken is kívül feküdtek), vagy amikor Sudauen földjéről a népes- 
ség jelentős részét más tartományokba (Samland, Pomesania) telepítet- 
te át. Hol kisebb, hol nagyobb mértékben, de intézkedéseivel a lovagrend 
mindenhol megbontotta, fellazította a törzsi-gentilis struktúrákat, hogy 
ezzel is gyengítse a poroszok politikai szervezettségét, ellenállási lehető- 
ségét, és erősítse saját helyzetét. A háborúk és a lovagok birtokadomá- 
nyozási és áttelepítő politikája következtében Poroszföld déli, délkeleti 
és keleti, eredetileg is ritkábban lakott területei mintegy 20.000 km- kiter- 
jedésben szinte teljesen elnéptelenedtek. Egyes vélekedések szerint így 
jött létre a déli-délkeleti ún. , Grofse Wildnis", ami természetes védősá- 
vot, gyepűt jelentett az esetleges lengyel és mazóviai támadásokkal szem- 
ben." Keleten, északkeleten, a litván településterületek irányában még 
ennél is nagyobb, legalább 60.000 km" egybefüggő, hatalmas mocsaras 
erdő terült el." Poroszország demográfiai képe és településszerkezete 
az 1230-1283 közötti fél évszázadban ugyan jelentősen megváltozott, de 
a népesség etnikai összetételének aránya, s így a települések arculata, 
jellegzetességei ekkor még a komolyabb mértékű külföldi bevándorlás 
hiánya miatt gyakorlatilag nem változott. A tanyák, a falvak jórészt az 
egykor elmenekült, majd lakóhelyére visszaköltözött, illetve a Német 
Lovagrend által más helyre telepített porosz népességnek köszönhetően 
regenerálódtak. A háborús pusztítások, demográfiai veszteségek és poli- 
tikai akarat szerinti migrációs mozgások következtében a porosz terüle- 
tek gazdasági arculata is megváltozott. A déli, délkeleti és keleti erdővi- 
dék, a Wildnis kiterjedésével párhuzamosan a művelt földterületek (és 
települések) az északnyugati térségekre, a Kulmerlandtól Pomesanián 
és Warmia Visztula-öböl menti partvidékén át Samlandig terjedő vidé- 
kekre szorultak vissza. Természetesen mindezek ellenére e területek 
népsűrűsége így is rendkívül alacsony volt, nagyon sok üres és gazdát- 
lan föld terült el mindenfelé." 

POROSZORSZÁG BENÉPESÜLÉSE 


AZ ELSŐ TELEPESEK 


Poroszország szervezett és tervszerű betelepítése a Német Lovag- 
rend uralma idején része volt annak a nagy keleti irányú német telepes 
mozgalomnak, amely a 14. század közepére a Déli-Kárpátoktól egészen 
a Balti-tengerig húzódó térségre kiterjedt.! Ahogyan más területeken, 
úgy a Német Lovagrend államában is ez a telepes mozgalom alapvetően 
átalakította a térség korábbi társadalmi, gazdasági és jogi viszonyait. 
Az erdőirtások és mocsárlecsapolások révén megváltoztatta a természe- 
ti környezetet, megnövelte a művelt földterületek nagyságát, a népesség 
számát, a településhálózat sűrűségét. Megteremtette a szervezett paraszti 
közösségeket, új településformákat hozott létre, fejlettebb agrártechni- 
kát, határhasználati és üzemszervezeti formákat honosított meg. A föl- 
desúri járadékok rendszerében meghatározóvá tette a rögzített és kiszá- 
mítható cenzusfizetési kötelezettséget (melyben tetemes hányadot tett 
ki a pénzjáradék). Ezzel alapvetően átalakította a földesúri szolgáltatá- 
sok egészét, melyek már nem a személyekhez kötődtek, hanem a telket 
terhelték, s tételesen, mintegy szerződésszerűen megszabva. Ennek követ- 
, keztében közömbössé vált, hogy ki az adott telek birtokosa, így nagyobb 
tere nyílt a birtokmobilitásnak, és örökös hiányában általánossá vált a 
paraszti gazdaságokra vonatkozó végrendelkezési jog." Európa számos 
térségében a tagolt és differenciált paraszti társadalom, mely a szolgák- 
tól (servi) egészen a szabadokig (ltberi) terjedt, jórészt a hospes kivált- 
ságoknak is köszönhetően, fokozatosan jogilag nagyjából egységes tár- 
sadalmi réteggé formálódott a 14. században. A forrásokban ez a válto- 
zás többnyire úgy jelent meg, hogy a különbségeket már nem érzékelte- 
tő, összefoglaló névvel illették a parasztságot: villani (falusi), manentes 
(vidéki), rustici (paraszt) vagy agricolae (földműves) megnevezésben.? 

A telepítések, a kolonizáció viszonylagos megkésettségéből is adódó- 
an azonban a Német Lovagrend államában a középkor végéig fennma- 
radt a paraszti társadalom jogállás szerinti rétegződése. Mindvégig meg- 
különböztették a német és nem német jog alapján élőket, e kategóriákon 

belül pedig további különbségeket tettek a kulmi, lübecki, magdeburgi, 
illetve apomesaniai, porosz, vagy lengyel jog között. Emellett Poroszor- 
szágban származástól, etnikai hovatartozástól függetlenül, a középkor 
folyamán mindvégig megmaradt a társadalom , szabad" (liber) rétegé- 
nek vérdíj alapján történő tagolódása is. Ezt nem csak a pomesaniai jogot 
kodifikáló Iura Pruthenorum tartalmazta, hanem számos, 14. századi 
oklevélben is olvasható, hogy a megadományozott személyek vérdíját a 
lovagrend mekkora összegben állapította meg, s így a szabadokon belül 
melyik rétegbe sorolta őket. A vérdíj nagysága a társadalmi rang és stá- 
tus mellett az eltérő vagyoni helyzetet is kifejezte. Samland tartomány- 
ban azokat, akiknek a vérdíja elérte a 60 márkát, ,dí besten czu Sam- 
land" megnevezéssel illették, míg a 30 márka vérdíjjal rendelkezőket az 
oklevelekben többnyire a feodales szóval említették. A 14. század végén 
Samlandban 234 liber tartozott a 16 márka vérdíjjal rendelkező szaba- 
dok csoportjába, 33 a 30 márkányi második rétegbe, s 15 a legelső, azaz 
60 márka vérdíjú csoportba. Ebből a 282 szabad státusú családból 275 
porosz, 4 kulmi, 3 pedig magdeburgi jogon élt." Más tartományokban 
ettől eltérő arányok voltak, de itt is a 16, 30 és 60 márkát kitevő vérdíj- 
csoportok léteztek. 

1283-ig, amíg tartott a porosz háború, a törzsi területek meghódítása 
és pacifikálása, még hiányoztak a nagyobb arányú, tervszerű telepítési 
politika előfeltételei." A Német Lovagrend, érthető módon, katonai hely- 
zetének és pozícióinak erősítésére koncentrált. A livóniai német, vagy 
észtországi dán hódításokhoz hasonlóan, ahol megerősített városok jelen- 
tették a katonai és missziós tevékenység bázisát," a Visztula, majd a ten- 
gerpart (a Visztula-öböl) mellett megerősített városokat hozott létre: 
1231-ben megalapította Thorn, 1232-ben Kulm, 1233-ban Marienwerder, 
1237-ben pedig Elbing városát.? Poroszföld meghódítása legelőször a 
Visztula és a tengeröböl mentén történt, s az itt alapított erődítmények- 
re, városokra támaszkodva indulhatott meg a belső területek megszer- 
zése." A városalapítások fontos pillérei lettek a tartományúri hatalom 
kiépítésének." Azt követően, hogy a keresztes seregek támogatásával a 
Német Lovagrend a Sirgune-folyó mellett legyőzte a pomesanokat,? Her- 
mann von Salza nagymester és Hermann Balk tartományi mester 1233. 
december 28-án kiadta a Kulmer Handfeste néven ismertté vált kivált- 
ságlevelet.? Ez lett az alapja a lovagrendi állam későbbi életében megha- 
tározó szerepet játszó ún. kulmi jognak. A formálisan Thorn és Kulm 
városok számára kiállított oklevél ugyanis a városi kiváltságokon túl az 
egyik legrégebbi német tartományi jog megfogalmazása is volt. Több jog- 
forrást (magdeburgi városjog, szász jog, freiburgi jog) is felhasználva a 
Német Lovagrend már poroszországi jelenlétének kezdetén rögzítette a 
létrehozandó territoriális állam működésének legfontosabb jogi kerete- 
it, s meghatározta a köz- és magánjogi viszonyokat. Poroszországban a 


kulmi jog jelentette a tus Teutonicumot, a legkedvezőbb és legmaga- 
sabb jogállást. A tus Teutonicum speciális gazdasági és jogi formát 
jelentett mindenhol az Elbától keletre, s nem feltétlenül a kolonizáció- 
ban részt vevők etnikai, nyelvi származására utalt, hiszen nem német 
származású telepesek is kaphattak , német jogot".? A kulmi jognak nem 
volt a középkorban egységes érvényessége, írásba fektetett, kodifikált 
gyűjteménye. Lényegében különböző jogi szövegekben (oklevelekben, 
városi statútumokban, bírósági ítéletekben, végrendeletekben stb.) fenn- 
maradt normákon keresztül érvényesült." Ily módon szokásjoggá vált, 
amit IV. Kázmér lengyel király is megerősített 1485-ben a második thor- 
ni békét (1466) követően a lengyel korona fennhatósága alá került Nyu- 
gat-Poroszországban." A Kulmer Handfeste a Német Lovagrend tervsze- 
rű telepítésre irányuló szándékát is deklarálta, amikor előírta, hogy 
Poroszországban az egyes telkek kimérésénél a flamand Hufe mértékét 
kell alapul venni: , tem guantitatem mansorum iuxta morem flamin- 
gicalem statuimus observari".? Azzal, hogy az adománylevél a flamand 
szokás szerinti telekméretet tette meg a lovagrendi államban alkalma- 
zandó birtok- és járadékfizetési egységnek, a határhasználat rendjét, és 
az ahhoz kapcsolódó nyomáskényszert is megszabta. A 13. század első 
felében a flamand mérték szerinti teleknagyság volt használatos számos 
olyan, a paraszti kolonizáció által már érintett térségben, mint például 
Meifsenben, Brandenburgban, Sziléziában, Morvaországban, Kis-Len- 
gyelországban." A flamand Hufe szerepeltetése az 1233. évi kiváltságle- 
vélben a majdani poroszföldi telepítések mikéntjére is egyértelműen utalt, 
mert a 12. század elejétől nagy lendületet vett németalföldi telepes moz- 
galomnak köszönhetően ekkorra már széles körben elterjedt, a telepes 
mozgalom szilárd normájává vált kolonizációs gyakorlat és feltételrend- 
szer átvételét ígérte." Az oklevél kiállítására Thorn és Kulm megalapí- 
tását (1231, 1232) követően került sor, amikor a porosz területek meghő- 
dítása éppen elkezdődött, kimenetelét pedig egyáltalán nem lehetett 
előre látni.:! Ebből arra következtethetünk, hogy az oklevél főbb tartal- 
mi elemeire vonatkozóan a Német Lovagrend már korábban ígéretet tehe- 
tett az érintetteknek, azaz az első telepesek lényegében már a keresztes 
sereggel megérkezhettek. Németországhoz hasonlóan a 13. században a 
balti térségben is a városi élet kezdeteire komoly befolyást gyakoroltak 
a jórészt miniszteriális rétegből verbuválódott keresztesek, ?? akik közül 
többen a porosz területeken is maradtak.?? Az oklevelekben általában 
cives-milites vagy feodales megnevezésben fordultak elő. A kulmi kivált- 
ságlevélben , ciíves ac feodales egyrundem civitatum" megfogalmazás 
szerepelt." Thorn és Kulm mintájára a lovagrend a porosz háborúk ide- 
jén (1230-1283) a startégiai fontosságú helyek ellenőrzésére és védel- 
mére igyekezett falakkal megerősített városokat alapítani, amelyek a 
katonai és igazgatási központok szerepét is ellátták. A porosz háborúk 

bő fél évszázada alatt, 1230 és 1290 között, a Visztulától keletre fekvő 
porosz területeken 16 város jött így létre." Lakosságuk túlnyomó több- 
ségében német volt, de a források szerint szláv és porosz etnikumúak is 
éltek ott. Königsberg Altstadt 1286. évi kiváltságlevelének tanúi között 
például szerepelt egy bizonyos Henniko Pruthenus nevű polgár, akinek 
a neve egyértelműen porosz származására utal." A 13. század végén egy 
bizonyos Sander Prutenus, mint elbingi polgár, 5 Hufe földet vett bérbe 
Elbing városától."" A neve alapján ő is a porosz etnikumhoz tartozott. 
Fischhausen város 18305. évi alapítóoklevele a polgárok soraiból kike- 
rült tanúk között szintén említett egy - a neve alapján - porosz szárma- 
zásút (Reymboto de Geydow)."? Egy 1314 évi oklevél tanúi között három 
porosz származású christburgi polgár is szerepelt: , Stumo filius Gras- 
uto regis, Gedike filius Torpin, Gerko filius Wigandi".? A 13. század 
folyamán tehát a német telepesek mellett poroszok is nyerhettek városi 
polgárjogot, ha rendelkeztek e státus megszerzéséhez szükséges anyagi 
háttérrel. De nem csak polgárjogot szerezhettek, hanem még akár városi 
tisztségeket is betölthettek. A már említett 1286. évi königsbergi kivált- 
ságlevélben szereplő Henniko Pruthenos például a magisztrátus tagja- 
ként vezető tisztségviselő volt." De polgárjoggal nem rendelkező poro- 
szok is költöztek a háborús időkben alapított városok falai közzé. Peter 
von Dusburg krónikája szerint a megkeresztelkedett samlandi poroszok 
közül többen Königsberg falainak oltalmába húzódtak, s ott telepedtek 
le.! Számarányuk azonban nem volt magas, alig érte el az összlakosság 
3-5/76-át."" Az 1286. évi königsbergi oklevélben felsorolt tanácsosok között 
szerepelt egy , Gericho de Dobryn" nevű;,?? aki - a neve alapján - min- 
den bizonnyal a Kujáviához tartozó Dobrin tartományból származott, 
azaz lengyel volt. Elbing város 1338. évi legelő birtokosainak összeírásá- 
ban több lengyel származású polgár is szerepelt: , Andreas Polonus" , 
,Bertoldus Polonus", ,Kalys, Petrus Dusche cum uno Polono", vagy 
,Lyssak", azaz olyanok, akiknek a családja minden jel szerint már régó- 
ta itt élhetett." A városok lakosságának túlnyomó többsége azonban 
német nyelvterületről származott, így e városoknak alapításuktól kezd- 
ve a jog, a nyelv, a kultúra vagy a gazdasági élet szempontjából egyaránt 
német jellegük volt, és a kisszámú, nem német eredetű városlakó viszony- 
lag gyorsan asszimilálódott lakókörnyezetéhez.? A poroszországi váro- 
sok német lakosságának többsége két nagyobb nyelvi (dialektusi) és kul- 
turális térségből származott: egyrészt a Középső-Elba vidékéről (Mei- 
fjen, Thüringia, Magdeburg) és Sziléziából (azaz korábbi német koloni- 
zációs területekről), másrészt pedig Északnyugat-Németország térségé- 
ből, különösen Vesztfáliából, Alsó-Szászországból és a Balti-tenger part- 
vidékéről." Thorn első telepesei, mint például a Watzenrode-család is, 
jórészt Sziléziából érkeztek, Kulm legkorábbi lakói pedig inkább Thürin- 
giából és Németország középső részeiről." Az 1251. évi, megújított kulmi 

kiváltságlevélben szereplő városi tanúk többsége, névanyaguk alapján, 
Halle vidékéről származott."? Az Elbingbe települők jó része Frankföld- 
ről származott.? 1299-ben egy Hinze Kolner nevű polgár 10 évre vett 
bérbe Elbing városától legelőket. Neve alapján minden bizonnyal Köln- 
ből, a Rajna-vidékről származott. Königsberg 1286. évi kiváltságlevelé- 
nek tanúi között egy Werner von Bremen nevű tanácsos is szerepelt, " 
aki feltehetően Brémából került el Poroszországba. Az újonnan alapított 
poroszországi városokba a 13. század folyamán jelentős számban ván- 
doroltak be családok Vesztfáliából, mint például a thorni Hengstenberg- 
, Allen- és Dulme-, a kulmi Herdecke-, vagy az elbingi Volmenstein-csalá- 
dok.? Egy 1365-ből származó feljegyzés szerint Elbingben az egyik pol- 
gárt , Thomas Westefal Polonus"-nak hívták. Itt olyan személyről lehe- 
tett szó, akinek ősei egykor Vesztfáliából érkeztek telepesként Lengyel- 
országba, az említett Thomas (vagy az apja) pedig már lengyel földről 
költözött Poroszországba." De Poroszországon belüli migráció is volt a 
13. században. Az 1286. évi königsbergi kiváltságlevélben szereplő , Cruse 
Szefrid von Cristburg" névből arra következtethetünk, hogy a nevezett 
személy Christburgból költözött Königsbegbe."! 1298-ban egy , Gerar- 
dus de Dulme" nevű elbingi polgár 10 évre 8 Hufe legelőt vett bérbe a 
várostól." A szóban forgó férfi minden bizonnyal a thorni Dulme-csa- 
ládból származott, aki a kialakuló lovagrendi állam első tengeri kikötő- 
jében alapozta meg egzisztenciáját. A 13. században alapított porosz 
városok közül Elbing 1246-ban, Memel 1254-ben, Braunsberg 1284-ben 
és Frauenberg 1310-ben lübecki városjogot kapott, amiből arra követ- 
keztethetünk, hogy ezeknek a városoknak a lakói közül sokan Lübeckből 
költöztek a lovagrendi területekre. A Passarge-folyó mellett fekvő Bra- 
unsberg városát egy lübecki tanácsos fia, Johannes Fleming, Frauen- 
burgot pedig testvére, Gerhard Fleming alapította." A thorni Pful-csa- 
lád szintén Lübeckből vándorolt Poroszországba." Nem csak a lübecki 
polgárok mutattak nagy érdeklődést a porosz területeken alapított váro- 
sokban történő megtelepedésre, hanem maga Lübeck városa is megpró- 
bált közvetlen gazdasági és politikai befolyást szerezni. Ennek érdeké- 
ben fennhatósága alá tartozó hídfőállást, kereskedelmi telepet, kikötő- 
helyet, azaz saját várost akart létrehozni Poroszországban. Henrich von 
Wyda, a Német Lovagrend tartományi mesterének 1242. december 31- 
én kelt levele szerint Lübeck Samland tartományban, Riga mintájára, 
egy alkalmas kikötőhelyet és várost akart alapítani tengeri hajói számá- 
ra.§ Az önálló territoriális, tartományúri hatalom kiépítésére törekvő 
Német Lovagrend azonban nem akarta, hogy Lübeck önálló territóriu- 
mot, és ezzel befolyást szerezzen Poroszországban, különösen a Pregel- 
lolyó torkolatánál, amely a keleti területek felé menő vízi útvonal kapu- 
ját jelentette. A nagymester ezért visszautasította Lübeck ajánlatát, és 
samland legfontosabb stratégiai pontján, a Pregel-torkolatnál, II. Otto- 

kár cseh király keresztes seregének támogatásával maga a lovagrend 
alapított Königsberg néven egy megerősített települést. Königsberg lakói 
között ugyan többen Lübeckből származtak, de többségük Alsó-Szászor- 
szágból, Vesztfáliából, Mecklenburgból és Pomerániából érkezett." Néme- 
talföldről szintén sokan telepedtek le a formálódó porosz városokban. 
Az 1291-ben alapított Preuf§$isch Holland város (Pastek) neve például 
egyértelműen azt bizonyítja, hogy legkorábbi lakói a Holland grófságból 
jöttek a lovagrendi államba. A város alapítása összekapcsolódott a Visz- 
tula-delta és tágabb térségének hidrológiai, vízrendezési munkálataival. 
Meinhard von Guerfurt tartományi mester 1288-ban kezdte meg a Visz- 
tula gátjainak építését, amelyhez Hollandiából hívott hozzáértő, nagy 
tapasztalatokkal rendelkező embereket." Addig, amíg tartottak a porosz 
háborúk, a Német Lovagrend még nem tudott a termékeny Werder-vidé- 
kek lakhatóvá s művelhetővé tételének kérdésével foglalkozni. csak a 
porosz törzsi területek meghódítása és pacifikálása után láttak hozzá a 
lovagok, hogy a mocsaras, a legkisebb árhullám fenyegetésének is kitett 
földekre telepeseket hívjanak, s átgondolt szisztéma szerint, módszere- 
sen egyre kiterjedtebb árvízvédelmi és vízelvezetési műveket (gátakat, 
csatornákat, zsilipeket) építsenek.?? Az első, nagyobb szabású gátépítés- 
ről szóló oklevél 1297-ből származik.?? Ez a forrás egyúttal azt is bizo- 
nyítja, hogy ekkorra már a lovagrendi államba irányuló betelepedés olyan 
mértékűvé vált, hogy hozzá lehetett kezdeni ilyen nagyszabású, jelentős 
munkaerőt igénylő építkezésekhez is. De nem csak Holland grófságból, 
hanem Flandriából is érkeztek telepesek. A thorni Lohe-család például 
a flandriai Soest-ből került Poroszországba." A Visztula egyik ága, a 
Nogat mellett 1276-ban alapított Marienburg (Malbork) telepesei jórészt 
Sziléziából érkeztek." A delta-vidéken kezdődött vízszabályozási mun- 
kák minden bizonnyal összefüggésben lehettek azzal a lovagrendi elkép- 
zeléssel, hogy az utolsó szentföldi keresztény hídfőállás, Akkon elveszté- 
se (1291) után átmenetileg Velencébe költözött nagymesteri székhelyet 
áthelyezzék Poroszországba, a Nogat-parti Marienburgba."" A 14. század 
első harmadától egy évszázadon át folyamatosan vezetett kulmi törvény- 
széki nyilvántartásban szereplő nevek közül is igen sok utalt a szóban 
forgó polgárok vagy elődeik származási helyére. A német tartományok- 
ra (mint , Bavarus", , Westual, , de Monte", , Thuringus") vagy városok- 
ra (, de Achis", ,Menden" , ,Herborn", , Merseburger") vonatkozó nevek 
mellett lengyel területekről származó személyeket (mint például , polo- 
nicalis Matheus", ,Nycolaus polonus", , Hanke Kelewicz, morans in 
vico polonicali") is gyakran említettek a feljegyzések."" A személynevek 
mellett említett melléknevekből vagy jelzőkből azonban nem mindig követ- 
keztethetünk tényleges etnikai hovatartozásra, hanem csak származási 
helyre. Az első generációk esetében a névanyag még viszonylag megbíz- 
ható eligazítást jelenthet viselőik tényleges származására, anyanyelvére 

vonatkozóan, a későbbi nemzedékek azonban inkább születési helyük 
után kezdték magukat megnevezni, s nem az apai nevet vitték tovább. 
Ez általában már a második generáció esetében bekövetkezett." A váro- 
si forrásokban fennmaradt nevek mindemellett csak a polgárok egy részé- 
ről nyújtanak információt, s nem az összes városlakóról. A városi admi- 
nisztráció ugyanis csak azokat a személyeket (s családokat) regisztrál- 
ta, akik földbirtokkal vagy egyéb javakkal rendelkeztek, cenzust fizet- 
tek, újonnan kaptak polgárjogot, vagy egyéb szempontok (mint például 
perek, végrendeletek, hagyatéki és üzleti ügyek, tartozások stb.) miatt 
terelődött rájuk a figyelem. A 14. századi városi könyvek feljegyzései 
alapján a porosz városok lakosságának kb. 40-60 96-a esetében következ- 
tethetünk az egyes emberek származási helyére." 

A 13. század folyamán klerikusok is érkeztek a lovagrendi államba, 
elsősorban koldulórendi szerzetesek. IX. Gergely pápa még a porosz terü- 
letek meghódításának kezdetén, 1236-ban arra utasította a két évvel 
korábban a balti területekre küldött legátusát, hogy a Poroszországban 
létrehozandó három egyházmegye élére domonkos rendi szerzeteseket 
szenteljen püspökké." A Német Lovagrend valamikor 1233 és 1238 között 
Kulm városában már alapított egy domonkos rendházat," és 1238-ban 
Elbingben is," amit Heinrich von Hohenlohe nagymester 1246. április 
24-én kiadott oklevelében erősített meg."? Amikor Anselm ermlandi (war- 
miai) püspök és a Német Lovagrend 1251. április 27én szerződést kötött 
a rétek használatáról, az utak feletti joghatóság kérdéséről, a püspökség 
területén belüli lovagrendi birtokokról, a soltészek beiktatásáról és a 
pénzverésről, pénzérmékről, az oklevél tanúi között Peter, elbingi domonkos 
prior és három másik szerzetes szerepelt." IV. Sándor pápa 1257. június 
27-diki oklevele Németországból Poroszországba menő domonkosokról 
tett említést."" 1263. április 2-án Anno von Sangerhausen nagymester a 
poroszországi domonkosoknak Thorn városában is adományozott egy 
telket a malom mellett, hogy ott megtelepedhessenek. A leendő thorni 
domonkos rendház fenntartására Kulmerland tartomány földjén halá- 
szati jogot adott a szerzeteseknek, és átengedte nekik az adományozott 
telek melletti malom működtetési jogát." Egy évvel később a domonko- 
sok újabb adományt kaptak a lovagrendtől Thorn városában." 1302-ben 
az elbingi domonkosok a Visztula-öbölben (Frisches Haff) és a nyílt ten- 
geren kaptak halászati jogot." A ferencesek első poroszországi kolosto- 
ra Thorn városában jött létre 1239-ben, a következő pedig 1257-ben Kulm- 
ban." A Thornban megtelepedett ferencesek 1252. június 6-án tanúsí- 
tották, hogy Swantopolk danzigi fejedelem felrúgta a Német Lovagrend- 
del kötött békét, és betört Pomesania tartományba." Az Altstadt és Neus- 
tadt Thorn közötti 1276. évi szerződés ugyancsak említette a városban 
élő ferenceseket."! A lovagrend és Wartislaw pomerán fejedelem 1267. 
évi szerződéskötésekor a tanúk között poroszországi ferences és domon- 

kos szerzetesek egyaránt jelen voltak." Alig másfél évtizeddel Lessen 
(Lisewo) városka alapítása (1298)"? után, 1314. március 21-én a nagy- 
mester arról tájékoztatta a ferenceseket, hogy a városban egy ferences 
rendházat kíván alapítani." Heinrich, samlandi püspök már 1255-ben 
támogatást ígért a premontreieknek templomuk felépítéséhez." A kol- 
dulórendekkel ellentétben a nagy földbirtokokra támaszkodó szerzetes- 
rendek, mint a bencések vagy a ciszterciek poroszországi megtelepedé- 
sét a Német Lovagrend nem igyekezett előmozdítani." Persze az is igaz, 
hogy az évtizedekig elhúzódó, hosszú háborús helyzet sem kedvezett a 
monasztikus rendek poroszországi megtelepedésének. A falakkal, árkok- 
kal védett városok (melyek a 13. században még inkább voltak katonai 
erődítmények és támaszpontok, mint valódi városok), valójában csak a 
koldulórendek számára biztosítottak - ekkor még szűkös - megélhetési 
feltételeket. A középkori Európában általában mindenhol szoros kap- 
csolat állt fenn a városok demográfiai és társadalmi struktúrája, vala- 
mint a koldulórendi kolostorok városon belüli elhelyezkedése között." 
A Német Lovagrend, alighogy betette a lábát Poroszföldre, a megerő- 
sített városok alapítása mellett elsősorban arra törekedett, hogy kato- 
nai erejének növelésére minél több hadakozót, fegyverforgatót hívjon a 
Visztula mellé. A pomesaniai törzsi területet meghódító szász és meifse- 
ni keresztesek közül többen is (mint például Berhard von Kamenz, Johann 
von Pak, Friedrich von Zerbist, Otto von Pouch, vagy Bartholomaeus 
von Liebenau) kötélnek álltak: a lovagrendtől figyelemre méltó birtoko- 
kat kaptak, és megtelepedtek Poroszországban." 1236-ban Hermann 
Balk tartományi mester Marienwerdertől (Kwidzyn) északra, Tiefenau 
faluval a központjában, 300 Hufe földet adományozott Dietrich von Depe- 
now szász nemesnek, aki két évvel később további 22 Hufe birtokot kapott. 
1242-ben Heinrich Wyda Landmeister 9 porosz falut adományozott neki. " 
A szóban forgó Dietrich von Depenow már eleve azzal a szándékkal érke- 
zett Poroszországba, hogy ott csinálja meg a szerencséjét. Eladta alsó- 
szászországi birtokait, hogy a Visztula mellett sokkal többet szerezhes- 
sen. A fennmaradt adománylevelek tanúsága szerint ez a terve viszony- 
lag gyorsan meg is valósult. A 13. század második felére a Tiefenau (Depe- 
now)-birtok mérete elérte a 450 Hufét." Birtokai után igen hamar, már 
az 1230-as évek végétől egyre inkább Dietrich von Tiefenaunak nevez- 
ték. Azt követően, hogy Dietrich von Depenow életét vesztette a poro- 
szok elleni harcokban, földjeinek többsége a Meifsenből származó Diet- 
rich Stange kezébe került." Egy 1285. április 10-én kelt oklevél tanúsága 
szerint ekkor már 1200 Hufe birtokosa volt.§? Összehasonlításként érde- 
mes megjegyezni, hogy ugyanekkor, a 13. század végén az egyik legko- 
rábban alapított lovagrendi város, Kulm 3000 Hufe földdel rendelkezett, 
a kulmerlandi püspökség viszont csak 600-zal.§§ A nagybirtokos Stange- 
család 1331-ben Freystadt (Kisielice) néven még saját várost is alapí- 


50 


tott. A Poroszországban letelepedett, ott birtokot szerzett német minisz- 
teriálisok és nemesek körében egyáltalán nem volt általános az, hogy 
földjeikre a paraszti telepeseken kívül még városi elemeket is hívjanak. 
Freystadt volt az egyetlen olyan város a lovagrendi államban, melyet 
magánföldesúr alapított. (1397-ben Pomesania püspöke megvásárolta a 
családtól a várost.)?? 

Az oklevelekben egyértelműen különbséget tettek az adományozott 
földterület, valamint az esetlegesen ott élő porosz szolgacsaládok, eset- 
leg falvak között. Ez arra utal, hogy a legelső lovagrendi adománybirto- 
kok jórészt lakatlan területek voltak, így azok benépesítése járadékfize- 
tő parasztokkal, munkaerővel, a megadományozott nemes jól felfogott 
önérdeke lett. Alacsony népsűrűség, gyér lakosság mellett ugyanis, szer- 
te Európában, a vagyon fokmérője nem a birtokba vett földterület nagy- 
sága, hanem az igénybe vehető emberi munkaerő mennyisége volt. Nem 
véletlen, hogy a 13. században a Német Lovagrend és a porosz püspökök 
egyaránt a földbirtok mellett külön szolgákat is adományoztak híveik- 
nek. 1263-ban például a samlandi püspök 40 Hufe föld mellett 20 szolga 
családot is adott egy Heinrich Stubech nevű, Németországból jött kisne- 
mesnek." Egy Albrecht nevű tolmács 1296-ban 6 porosz szolga család- 
dal együtt kapott birtokadományt.? Az oklevelek tanúsága szerint a Német 
Lovagrend, különösen porosz hívei esetében, nem adományozott egy- 
szerre földet és szolgákat. Ha valakinek szolgákat adott, akkor nem ado- 
mányozott mellé földet, ha pedig földdel jutalmazta embereit, nem adott 
hozzá munkaerőt. A további juttatásokat töretlen lojalitással, hűséges 
szolgálattal kellett kiérdemelni. 1261-ben például a samlandi Berischo 
már meglévő birtokának megműveléséhez kapott 5 szolgacsaládot a königs- 
bergi komtúrtól." Ugyanebben az évben Scharduno 20, Romike és test- 
vére, Gildas 10, Tyrune pedig a következő évben 7 szolgacsaládot kapott 
a lovagrendtől.?" Egy Palstok nevű porosz fegyveres viszont 1261-ben 6 
Haken földet kapott, de hozzá munkaerőt már nem. A 8 Haken adomány- 
ban részesült Geidute sem kapott a birtok megműveléséhez szolgákat." 

1259 októberében Gerhard von Hirzber, a tartományi mester helyet- 
tese megerősítette Udulgardist, egy bizonyos Nikolaus özvegyét annak a 
18 Hufe birtokában, amit még a férje kapott kulmi joggal a lovagrend- 
től." A szóban forgó Nikolaus minden bizonnyal a 13. század első felé- 
ben települt át német földről Poroszországba. Ugyancsak 1259-ben Hart- 
mut von Grunbach Landmeister kulmi joggal 31,5 Hufét adományozott 
a Szászországból származó Gerhard von Pasloknak és nővérének, 4 Hufét 
pedig Ulrich von Schidowenak, aki szintén a lovagrendi területeken keres- 
te a meggazdagodás és felemelkedés lehetőségét."? 1267-ben Ludwig von 
Baldersheim tartományi mester ígéretet tett az Ermland (Warmia) és 
Natangen földjén megtelepedett, hadakozó német birtokosoknak (, nobis 
theutonici feodales nostri in Warmia et Natangia" ), hogy a fellázadt 

poroszok legyőzése után katonai kötelezettségüknek csak az ország védel- 
mében kell majd eleget tenniük, támadó hadjáratokban már nem.?! Ami- 
kor 1285 májusában Konrad von Thierberg Landmeister pontosan rög- 
zítette, végleges formába öntötte a két tartomány katonai kötelezettsé- 
gű, szolgálati birtokkal rendelkező fegyvereseinek jogait és kötelezettsé- 
geit, név szerint fel is sorolta a komolyabb birtokokkal rendelkezőket. 
Az oklevélben a következő nevek olvashatóak: ,,... fideles nostri feodales 
in Warmiensi districtu constituti, uidelicet Ekchardus et filii sui 
Nycolaus et Werneko, Burchardus, Hertwicus et Nycolaus frater suus, 
Kvnzo, Wigandus, Ditricus pynouwe, Nycolaus de vutenouwe Libori- 
us, Bertoldus, Heinzo de Mul. necnon et de Natangia Georgtus et Joha- 
nes suus germanus".? Ez a felsorolás jól érzékelteti, hogy a poroszok- 
kal vívott hosszú háború időszakában a komoly birtokadományok ígére- 
te sem tudott jelentősebb számú, fegyverforgatáshoz értő világi lovagot, 
miniszteriálist vagy nemest csábítani Poroszországba. Az oklevelekben 
ugyan olvashatunk olykor egy-egy megadományozottról, a lovagrendi 
államban letelepedő nemesről, de ezek száma elmaradt a szükségestől. 
Egy Thomas Wei nevű német lovag 1287. augusztus 10-én 125 Hufe föl- 
det és 4 porosz falut kapott a lovagrendtől."" 

A lovagrendhez hasonlóan a porosz püspökök is igyekeztek területe- 
ikre katonáskodó nemeseket, világi vazallusokat telepíteni. A már emlí- 
tett Heinrich Stubech katonai szolgálat fejében kapott a samlandi püs- 
pökségben 40 Hufe földet és 20 szolgacsaládot.?" A második porosz fel- 
kelés idején különösen kritikussá vált a keresztény erők létszáma. Ezt 
bizonyítja a samlandi püspök 1268. augusztus 11-én kiállított oklevele 
is, amelyben 10 Hufe földet adott 5 elbingi polgárnak, hogy Schönewik 
püspöki várban várhűbéri szolgálatot teljesítsenek." Külföldi fegyvere- 
sek hiányában a püspök igyekezett belföldi erőket mozgósítani a kato- 
nai védelemhez. Ahogy véget értek a porosz háborúk, az ermlandi püs- 
pök és a káptalan 1288-ban 100 Hufe nagyságú birtokot adott Johann 
Flemingnek." 1289-ben Konrad Wenderpfaffe két külön helyen összesen 
144 Hufe birtokot kapott Heinrich ermlandi püspöktől.!9 1290-ben egy 
Heinrich von Sirien nevű nemes 60 Hufe adományban részesült az erm- 
landi püspökségben.!! 1293-ban a pomesaniai püspök és a káptalan meg- 
erősítette a Dietrich Stangenak adott korábbi adományokat.? 1296 szep- 
temberében az ermlandi püspök 100 Hufe erdőbirtokot adományozott 
Ruprecht lovagnak."? 1297-ben Martin Rautenberg 90, Alexander von 
Lichtenau pedig ugyancsak 100 Hufe nagyságú földadományt kapott." 

A szász és meif$eni miniszteriálisok, nemesek főleg Kulmerland, Pome- 
sania és a Visztula-öböl partvidékén, a városok és lovagrendi várak védel- 
mében telepedtek meg. Az észak-német, döntően Lübeck térségéből szár- 
mazók elsősorban Samlan, Natangen, valamint az ermlandi püspökség 
és az azzal szomszédos területek kolonizációjához kapcsolódtak. Több- 

ségük inkább az újonnan alapított poroszországi városokban telepedett 
le, de akadtak köztük vidéki földbirtokosok is.97 A Depenow (Tiefenau)- 
, Stange- vagy más, Németországból érkezett nemesek (mint Bernhard 
von Kamenz Pomesaniában, Johann von Pak Kulmerlandon, Friedrich 
von Zerbst Elbing térségében) kétségtelenül jó időben jöttek Poroszor- 
szágba: akkor, amikor a Német Lovagrend fegyveresei számának gyara- 
pítását tartotta a legfontosabb feladatának. Ennek érdekében akár több 
száz Hufét is kitevő hatalmas birtokadományokat is tett, de még ezek 
ismeretében sem mondhatjuk, hogy ez jellemezte volna a lovagrend bir- 
tokadományozási gyakorlatát. A katonai szolgálat fejében adott birto- 
kok átlagos mérete az esetek többségében nem haladta meg az 50-100 
Hufét. A Német Lovagrend vagy a püspökök által adományozott földek 
a 13. században jórészt lakatlan s műveletlen területek voltak, melyek 
amúgy is gyér népessége vagy elmenekült a harcok elől, vagy azok áldo- 
zatává vált. Különösen Kulmerland és Nyugat-Pomesania volt ilyen vidék. 
Mivel Pomesania kelti részein az 1249. évi christburgi szerződés elis- 
merte és garantálta a poroszok tulajdonjogát, ezeken a területeken a 
Német Lovagrend nem is tudott komolyabb adományokat tenni a Porosz- 
országba települő nyugati nemeseknek. A porosz háborúk befejezéséig, 
azaz 1283-ig a lovagrend mintegy 100 német családot részesített jelentő- 
sebb birtokadományban. Közülük többen (mint például Dietrich von 
Depenow) a harcok áldozatává váltak, s ha örökösük sem volt, megüre- 
sedett birtokaikat a Rend újból eladományozta.$ Az eladományozott, 
nagy kiterjedésű, lakatlan földekkel azonban a megadományozottak sem 
értek semmit paraszti munkaerő nélkül. Így az a magánérdek, ami a bir- 
tokok benépesítését célozta, egybevágott a taretományúr Német Lovag- 
rend érdekeivel. Az 1233. évi kulmi kiváltságlevél tanúsága szerint ugyan- 
is a Rend a minél nagyobb népességet szeretett volna látni államának 
határai között, s már a kezdetektől Poroszország tervszerű betelepítését 
jelölte meg belpolitikája fő feladatának. Amikor 1251. április 27-én a 
Német Lovagrend és Samland püspöke többek között a soltészek beikta- 
tásának kérdéséről is megállapodott egymással," nem a jelen helyzetet, 
hanem a jövőbeni eljárási rendet szabályozták. Olyan település ugyanis, 
amelynek élén soltész állt volna, azaz német telepes falu, alig két évvel 
az első porosz felkelés után még nem volt Poroszországban. Egy 1261 
áprilisában (azaz szinte egy időben a második porosz felkelés kirobba- 
násával) kelt oklevél szintén arról tanúskodik, hogy a Német Lovagrend 
tervszerűen készült az uralma alatti területek benépesítésére. Ebben a 
Rend livóniai tartományi mesterének helyettese arról tájékoztatta Lübeck 
város tanácsát, hogy milyen feltételekkel, kedvezményekkel szeretnék 
német vazallusokkal és parasztokkal betelepíteni Kurland földjét. 60 
Hufe lesz majd az adományozandó vazallusi birtok, amit a nemesek és 
az arra méltó (azaz patrícius) polgárok kaphatnak meg. A fegyvernöőkök 

40 Hufe, a lóval és fegyverrel rendelkező csatlósok és miniszteriálisok 
pedig 10 Hufe földet kapnak. A paraszti telepesek annyi földhöz jutnak 
majd, amennyit csak meg tudnak művelni. Hat évig minden szolgáltatás 
és kötelezettség alól mentesülnek, egyházi tizedet pedig az úgynevezett 
, szabad évek" lejárta után sem kell fizetniük.9? A kulmi egyházmegyei 
káptalant megalapító 1251. évi oklevelében is, többek között, a püspök- 
ség legelső telepítő programja fogalmazódott meg, amikor Heidenreich 
püspök átengedte a most alapított káptalannak a gabonatized 50 76-át, 
melynek legmagasabb értéke nem haladhatta meg a 2000 Scheffelt.9 Az 
egyházi tizedről már az 1233. évi kulmi kiváltságlevél úgy rendelkezett, 
hogy minden német ekéről (, aratro Theutontcali") 1 véka (Scheffel) 
búzát és 1 véka rozsot (, unus modius tritici et unus siliginis" ) kell 
fizetni. A lovagrendi területeken használatos véka űrtartalma, amit közön- 
ségesen csak , Scheffel"-nek neveztek, azonos volt a leslaui (azaz lengyel) 
vékával (,in mensura Wladizlaviensti, gue vulgari nomine schophel" 
dicitur, cui mensura Culmensis est adeguata"). A Haken-nek nevezett 
lengyel ekéről 1 Scheffel búzát kellett egyházi tizedként beszolgáltatni 
(, de polonicali aratro, guod hake dicitur, unus tritici in easem men- 
sura"). 4 A Német Lovagrend az egyházi tizedet , ekéhez", azaz paraszti 
gazdaságokhoz, s nem telkekhez (Hufe, mansus) kötötte. Alapvetően 
alacsony értékben határozta meg: 1 Scheffel (- 36 Stof) mintegy 55 liter- 
nek felelt meg." Az 1251. évi káptalan-alapító oklevél nem meglévő, hanem 
a jövőben létrehozandó paraszti gazdaságokról, , ekékről", és a majdan 
utánuk fizetendő tizedről beszélt: amíg az ilyen jogcímen beszedett Schef- 
felek száma 4000 alatt marad, addig a kanonokok az összes beszedett 
tized felét kapják, amennyiben viszont a tized mértéke eléri, vagy meg- 
haladja a 4000-et, a káptalannak 2000 Scheffelnél több már nem jár. Ha 
az egyházi tizedként beszedett gabona mennyisége valamilyen okból követ- 
kezően esetleg ismét 4000 alá csökkenne, a káptalan ismét az összes tized 
50 96-ára lesz jogosult. Amikor 1264. február 1-én a kulmi káptalan 
megváltoztatta szabályzatát, és a Német Lovagrend reguláját ismerte el 
magára nézve kötelezőnek, Friedrich von Hausen püspök világosan 
szabályozta a kanonokoknak járó jövedelmeket. Ha Kulmerland földjén 
az egyházi tized mértéke eléri a 4000 Scheffelt, abból 2000 a káptalant 
illeti úgy, hogy az egyenlő arányban (1000-1000 Scheffel) tartalmaz búzát 
és rozsot. 4 

A 13. században a Német Lovagrend, a püspökök és káptalanok, vala- 
mint a magánföldesurak egyaránt a harcok elől elmenekült porosz népes- 
séget igyekeztek visszacsábítani korábbi lakóhelyére, mert ez gyorsabb 
és egyszerűbb megoldásnak tűnt, mint a távolabbi európai területekről 
megszervezni a telepesek Poroszországba jövetelét." De összefüggött ez 
azzal is, hogy a 13. század utolsó harmadáig, amíg tartott a porosz hábo- 
rú, a területek meghódítása és pacifikálása, még hiányoztak a nagyobb 

arányú, tervszerű és szervezett betelepítési politika előfeltételei, jelen- 
tősebb létszámú paraszti népesség nem vándorolt be a lovagrend fenn- 
hatósága alá tartozó területekre. A források tanúsága szerint szórvá- 
nyos jelleggel ugyan megtelepedtek itt-ott néhányan, akik egy-egy nyuga- 
ti lovaggal, urukkal együtt érkeztek, de településeik általában rövid élet- 
űnek bizonyultak: a legtöbb telepes tanyája általában a harcok martalé- 
kává vált. Peter von Dusburg krónikájában az olvasható, hogy, hogy a 
Németországból jött, és Poroszföldön megtelepedett nemesekkel együtt 
azok háznépe és pár parasztja is velük együtt oda költözött, de a pogá- 
nyok miatt állandó veszélyben éltek. Sokszor csak éjjel merészkedtek ki 
földjeikre dolgozni, s amit veszélyek és fáradozások között termeltek, 
azt gyakran elrabolták a poroszok.!" Egy másik helyen arról számolt be, 
hogy Balga (Veszelnoje) vára mellett a Német Lovagrend egy vízimalmot 
épített, de a poroszok lerombolták."8 Ez a bejegyzés nem csak a háború 
veszélyeit érzékelteti, hanem arra is utal, hogy Németországból valami- 
kor ide kellett költöznie egy vagy több olyan embernek, aki értett a vÍZi- 
malmok működtetéséhez. A háborúk során a pogány poroszok gyakran 
még a megerősített városokat is feldúlták, mint például az első porosz 
felkelés idején Christburgot (Dzierzgoú), vagy a második felkelés alatt 
Königsberget (Kalinyingrád) és Starkenberget (SIlup).!? Ha a falakkal és 
sáncokkal védett városok egy része is a harcok áldozata lett, a védtelen 
paraszti települések még inkább azok lettek. Az 1242 és 1249 közötti 
háborúval, az úgynevezett első porosz felkeléssel összefüggésben a poro- 
szok megöltek vagy fogságba vetettek minden keresztényt, aki Poroszor- 
szágba jött letelepedni." Az 1250-es évekből ugyan fennmaradt egy-két 
híradás falualapításokról, de a második porosz felkelés során ezek a 
települések szinte mind elpusztultak, eltűntek."! Amikor 1285-ben Kon- 
rad von Thierberg tartományi mester írásba foglalta Ermland és Natan- 
gen tartományok német vazallusainak jogait s kötelezettségeit, arról is 
megemlékezett, hogy ezek a nemesek , németjeikkel" (suus germanus) 
együtt jöttek Poroszországba, és ezek között a németek között minden 
bizonnyal néhány paraszti telepes is lehetett.!22 Egy 1255. október 25-én 
kelt oklevél a lovagrend orlowi birtokán egy Martin nevű német molnár- 
ról tett említést. A 183. században Poroszországba jött paraszti telepes- 
ek lényegében onnan származtak, ahonnan uraik jöttek, vagy olyan vidé- 
kekről, ahonnan a lovagrend által alapított városok német nyelvű lakos- 
sága verbuválódott. Dusburg krónikájában a szántóföldi művelés fenye- 
getettségéről szóló bejegyzés arról árulkodik, hogy a munkaerő szűkös- 
ségén túl a háborús időkben a harci cselekmények miatt a lovagrend 
uralma alatti területeken gyakran előfordulhatott, hogy nem tudták meg- 
termelni az ellátáshoz szükséges élelmiszert, ezért a hiányzó mennyisé- 
get valahonnan kívülről kellett beszerezni. Ezt tanúsítja a Német Lovag- 
rend és Kujávia hercege közötti 1238. évi kereskedelmi szerződés is, amely 

lehetővé tette a lengyel gabona poroszországi behozatalát." Az élelmi- 
szerellátás biztonságának megteremtése nélkül a porosz földek meghó- 
dítása kudarcra lett volna ítélve. Erre a kérdésre a Rend a következő 
években is nagy gondot fordított: 1243 márciusában újabb gabonakeres- 
kedelmi megállapodást kötött Primuslaw és Boleslaw lengyel hercegek- 
kel." Ekkor már javában folyt a Swantopolk pommerelleni fejedelem 
elleni háború (1242- 1248) és az első porosz felkelés (1242-1249). A lovag- 
rendi területeken, aki tehette, a megerősített városokba és várakba mene- 
kült (de azok sem jelentettek mindig oltalmat), s élelmezésüket kívülről 
kellett megoldani. Elbing és Balga lakosságának például a Visztula-öblön 
keresztül hajókkal szállítottak élelmiszert.!?ő A poroszországi gabonahi- 
ány a háborút követően is megmaradt, mert a lovagrend fennhatósága 
alatti tartományok megfogyatkozott porosz és nem porosz népessége 
csak keveset volt képes termelni. Az 1238. és 1243. évi gabonakereske- 
delmi szerződések még adott szükséghelyzetre vonatkozó eseti megálla- 
podások voltak, az 1252. július 26-i szerződés azonban már hosszabb 
távra szólt. Ez megszüntette a korábbi lengyelországi gabonakiviteli tilal- 
mat," s ezzel biztonságosabbá vált a porosz területek élelmiszer szük- 
ségletének kielégítése. Ezt a szerződést 1263-ban, a második porosz fel- 
kelés (1260-1273) idején újból megerősítették. A szabaddá váló gabo- 
nakereskedelemhez kapcsolódóan a lengyel-porosz határnál megjelent a 
gabonavám.!?9 

Azt követően, hogy 1273-ra a Német Lovagrend leverte a felkelő tör- 
zseket, majd az 1280-as évek közepére minden porosz törzsi területet 
uralma alá vont, és megerősítette helyzetét, szinte azonnal hozzálátott 
a szervezett telepítéshez. 1282. december 17-én Mangold tartományi mes- 
ter 108 Hufe földet adott Konrad von Leiwitz telepítési vállalkozónak 
(locator), hogy azt kulmi jog alapján német parasztokkal benépesítse, s 
ott új falut alapítson. Az így létrejött Frankenheyn falu - melynek neve 
alapján feltételezhetjük, hogy lakói zömében Frankföldről származtak - 
a lovagrendi állam egyik legrégebbi német jogú telepes faluja lett. 

A POROSZORSZÁGI TELEPES MOZGALOM KITELJESEDÉSE 


A középkori Poroszország történetében két nagy háborús korszak 
volt: a 13. században, 1230 és 1283 között, a porosz törzsekkel vívott 
háborúk félévszázados időszaka, valamint a lengyel-litván állammal 1409- 
től egészen 1525-ig tartó, hosszabb-rövidebb háborúkkal és békékkel tar- 
kított bő évszázad. A kettőközötti, egy évszázadnál valamivel hosszabb 
- 1283 és 1409 - békés periódus kedvező feltételeket kínált a lovagrendi 
állam benépesüléséhez, a nagy arányú betelepítésekhez.? Ez a széles 
körű falutelepítés, városalapítás, nagymértékű kolonizáció volt a leg- 
főbb előmozdítója és okozója a lovagrendi állam 14. századi gazdasági és 
társadalmi változásainak. Az 1280-as évek közepétől megindult folya- 
mat a 14. század elejére, alig másfél évtized alatt, már komoly lendületet 
vett. A telepítés tervszerűen zajlott, csúcspontját 1310 és 1370 között 
érte el."! A 14. század közepéig a telepesek jórészt kívülről, döntően Német- 
országból érkeztek, a század második felében azonban felerősödött a 
belső kolonizáció, és valamelyest csökkent a bevándorlók aránya." Az 
1280 és 1410 közötti nagy kolonizációs időszakban Poroszország nyugati 
és északnyugati részein az erdőterület körülbelül harmadával lett kisebb, 
az ország egészében pedig az eredetileg több mint 80 76-ot kitevő erdő 60 
76 körüli szintre csökkent." 

Az intenzív német paraszti betelepítés, falualapítás a porosz földek 
meghódításának befejezése után kezdődött, s ebben a Német Lovagrend 
játszotta a fő szerepet. Azt, hogy mennyire eltökélt volt a kolonizáció- 
ban, jól érzékelteti egy 1812. június 17-én kelt oklevél, mely szerint a lova- 
gok a plocki püspöktől zálogként birtokolt michelaui földeken is telepí- 
téseket akartak végezni, noha ezt a területet a lengyel püspökség a zálog- 
idő letelte után bármikor visszaválthatta."" A lovagrend paraszti tele- 
pesek Poroszországba csábítására fordította figyelmét, s már kevésbé 
törekedett arra, hogy nemeseket, világi lovagokat hívjon országába, amit 
esetleg nagy birtokadományokkal kellett honorálni. Annak következté- 
ben, hogy a paraszti-polgári betelepedést szorgalmazta, fokozatosan meg- 

szűnt a nagyméretű birtokok adományozása, és az esetek többségében a 
katonai szolgálathoz kötött adománybirtokok mérete a korábbiakhoz, 
azaz a 13. században szerzettekhez képest kisebb lett." 1287-ben példá- 
ul a Német Lovagrend még 125 Hufe földet adományozott Johann von 
der Laute-nak.!? Egy lengyel származású, a lovagrendi állam földjére 
költözött kisnemes viszont 1299. július 15-én már csak 10 Hufe földet 
kapott." 1310. október 4-én a nagykomtúr 5 porosz falut adományozott 
Heinrich von Peunak."? Ugyanebben az évben Johann Wulff 20 Hufe föl- 
det kapott a marsalltól.?9 Krystanus Boguslawin lengyel nemes 8 Hufe 
nagyságú birtokot kapott Friedrich von Wildenburg tartományi mester- 
től 1321. július 17-én. Luther von Braunschweig christburgi komtúr 
1326. január 21-én megerősítette Heinrich Brandinburgert 10 Hufe, kulmi 
jogon birtokolt földjeiben." 1346. október 4-én a nagymester egy bizo- 
nyos Hermannak 8 Hufe földet adományozott." Hasonlóan alakult a 
helyzet a 13 század folyamán a lovagrendbe inkorporált kulmi, pomesa- 
niai és samlandi püspökségek területén is, ahol szintén több, de kisebb 
nagyságú katonai szolgálati birtokokat adományoztak." Az inkorporált 
püspökségek azt jelentették, hogy az egyházmegyék püspökei és kano- 
nokjai egyaránt a Német Lovagrend klerikus tagjai közül kerültek ki, sőt 
a püspöki és káptalani területek világi igazgatásával megbízott várna- 
gyokat is a lovagrend nevezte ki. Ezáltal a nagymester fennhatósága a 
püspökségek földjére is kiterjedt, hiszen annak egyházi vezető rétege a 
lovagrend tagjaként a nagymester utasításait volt köteles követni. Ezzel 
szemben az önállóságát megőrző ermlandi püspökségben, annak érde- 
kében, hogy saját fegyveres erővel rendelkezzen, a 14. században mind- 
végig továbbélt az a gyakorlat, hogy a püspök és a káptalan egyaránt 
igyekezett nyugati lovagokat, nemeseket is Ermland földjére csábítani. 
1285-ben például Heinrich püspök és a káptalan teljes körű bíráskodási 
joggal 60 Hufe kulmi joggal felruházott birtokot adott egy testvérpár- 
nak, amiért katonai kötelezettséggel tartoztak." Három évvel később a 
püspök 100 Hufe földet adományozott Johann Flemingnek."" Konrad 
Wendepfaffe 1289-ben 144 §" egy Ruprecht nevű lovag 1296-ban 100, 
1297-ben Martin Rautenberg 90, Alexander von Lichtenau pedig 100 Hufét 
kapott." Ugyanakkor a lovagrendhez hasonlóan, Ermlandban is ado- 
mányoztak kisebb területű, katonai kötelezettségű birtokokat." Így pél- 
dául egy Balga (Veszelnoje) városából származó, Arnold nevű íjász olyan 
feltétellel kapta meg a Swenkiten birtokot kulmi joggal, hogy könnyű fegy- 
verzetű lovasként és ballistaként köteles hadakozni."! Egy Heinrich nevű 
német vazallus Braunsberg püspöki város védelme fejében kapott szol- 
gálati birtokot."? Eberhard püspök 1306. július 4-én egy Nicolaus névre 
hallgató lengyel nemesnek 8 Hufe földet adományozott.!? Ugyanebben az 
évben a Németországból jött Dietrich Luningenberg alsó és felsőfokú 
bíráskodással, kulmi joggal 25 Hufe birtokot kapott úgy, hogy még egy 

fegyveres emberrel együtt (, cum vno viro armato") kellett hadba vonul- 
nia.! Johann Belownak 50 Hufe birtok után saját magán kívül még két 
fegyverest kellett kiállítania 1807-ben.??" Hermann von Bludau 1310-ben 
64 Hufe földet kapott Eberhard püspöktől. 

A porosz háborúk befejezése, és a lovagrendi uralom politikai kon- 
szolidációja mellett a gyéren lakott területek tervszerű betelepítésének 
legfontosabb előfeltételét a tartományúri hatalom egyre kiterjedtebb 
intézményesülése, a területi igazgatás rendszerének, akomtúrságoknak 
a kialakulása jelentette. A kolonizáció folyamatát átgondolt, tervszerű 
elképzelések alapján a lovagrend poroszországi felső vezetése, végső 
soron a tartományi mester irányította. Ő szabta meg, hogy mikor melyik 
területre hívnak telepeseket, ahol azután már a konkrét teendők (földek 
kimérése, határok megjelölése, a kötelezettségek és kiváltságok oklevél- 
be foglalása stb.) a helyi tisztségviselőkre hárultak. Az ő felelősségük 
volt folyamatosan szem előtt tartani azt a fő telepítési elvet, hogy a súr- 
lódások, helyi konfliktusok elkerülése érdekében amennyire lehet, elkü- 
lönítsék egymástól a helyi porosz népességet és a német hospeseket." A 
telepítési politika gyakorlati megvalósítása tehát a lovagrendi tisztség- 
viselők, döntően a komtúrok feladata lett. Az egyre intenzívebbé váló 
kolonizáció pedig ösztönzően hatott a korábbi, nagy területű, jórészt az 
egykori porosz törzsi területeket felölelő komtúrságok feldarabolására, 
és Így számos újabb komtúrság megszervezésére. A 13. században példá- 
ul a christburgi komtúrság jórészt Pomesania törzsi területét foglalta 
magába, Elbing (Elblag) komtúrság Pogesania, Balga (Veszelnoje) War- 
mia (Ermland), Königsberg (Kalinyingrád) Samland, Kreuzburg (Szla- 
voszkoje) Natangen, Ragnit (Nyeman) pedig Schalauen lovagrendi köz- 
pontja lett. A 14. század folyamán a christburgi komtúrságból választot- 
ták le Osterode (Ostróda) komtúrságot, a königsbergiből Insterburgot 
(Csernyakovszk), Wehlaut (Sznamenszk) és Tapiaut (Gvardejszk), a bal- 
gaiból Leunenburgot (Satoczno). Kulmerland területén is így jött létre 
Birgelau (Zamek Bierzglowski), Engelsburg (Pokrzywno), Schönsee (Kowa- 
lewo Pomorskie), Roggenhausen (Rogózno-Zamek), Papau (Papowo Bis- 
kupie), Welsas (Wieldzadz) vagy Gollub (Golub-Dobrzyú) komtúrság.!"? 
Egy-egy komtúrság, és a lovagrendi szabályzat értelmében hozzá kap- 
csolódó konvent létrehozása azonban nem csupán elhatározás kérdése 
volt. A rendi statútumok ugyanis meghatározták a lovagrendi tagok ellá- 
tására, fogyasztására, életvitelére, fegyverzetére, ruházatára, felszerelé- 
sére vonatkozó kereteket, így konventet (s egyúttal komtúrságot) - ahol 
viszonylag sok szerzetes lovag és más rendtag élt együtt - csak ott lehe- 
tett alapítani, ahol a termelő népesség aránya megfelelően nagy volt a 
konvent alapvető szükségleteinek biztosítására, azaz a komtúrság ren- 
delkezett működésének gazdasági alapjával. A lovagrendi statútumok 
előírása szerint legalább 12 szerzetes lovag kellett egy konvent létreho- 

zásához: ,convent von brüderen..., daz sint zwelf brüdere unde ein 
commendür".9 Az újonnan létrehozott komtúrságok egy része amiatt, 
hogy a megfelelő anyagi hátteret nem sikerült kiépíteni, viszonylag hamar 
meg is szűnt. Tapiau funkcióját például alig egy évtizeddel alapítása után, 
1297-ben Ragnit vette át. Három évtizeddel létrejötte után Insterburg is 
újra a königsbergi komtúrsághoz csatlakozott." A konventek bevételeit 
döntően a komtúrságok népességének száma, és a művelt földterület 
nagysága határozta meg, ezért a megfelelő gazdasági háttérrel rendelke- 
ző konventek is érdekeltek voltak a minél nagyobb arányú telepítésben. 
A legtöbb esetben a komtúrok állították ki az új települések kiváltságle- 
veleit, melyekből egy-egy példányt a rendházakban is megőriztek. Ily 
módon a lovagrend kolostor-erődjei közhiteles helyként működtek, s ha 
szükség volt rá, a regiszterek alapján bármikor visszakereshették a kívánt 
okleveleket."! Stuhm (Sztum) elöljárója például 1452-ben a nagymester 
kérésére átküldte Marienburgba Neumatrk falu egykori kiváltságleve- 
lét."" A telepítésekhez kapcsolódóan vált fontos tisztséggé a lovagrendi 
konventekben a Kompan, mely eredetileg a komtúr állandó kísérőjét, 
, Szárnysegédjét" jelentette, a 14. század folyamán azonban földkiméréssel, 
a földterületek határának megállapításával foglalkozó tisztségviselő lett." 

A kolonizációban a Német Lovagrend a 12. században a magdeburgi 
érsekségben kialakult módszert, a lokátor-rendszerű telepítési gyakor- 
latot követte, amikor telepítési vállalkozókra bízta a falualapítások ügyét, 
és az ő feladatukká tette a telepesek toborzását. Velük állapodott meg a 
telepítés feltételeiről, a vállalkozó (locator, scultetus, populator) pedig 
ezek ismeretében láthatott neki a telepesek szervezésének. A lokátor- 
rendszerű telepítésben csak a telepes falu létrejöttét követően alakult ki 
a falu lakóinak összessége (vagy legalábbis túlnyomó többsége) által 
alkotott települési-igazgatási, egyházi, gazdálkodási, jogi és bíráskodási 
közössége (Gemeinde). A telepesek toborzása, utaztatása, egy új telepü- 
lés felépítése és a kimért földek művelhetővé tétele komoly befektetést 
igényelt, ezért a lokátorok, a telepítési vállalkozók elsősorban a tehető- 
sebb rétegekből (városi polgár, nemes) kerültek ki. Befektetéseik az álta- 
luk alapított faluban örökjogon kapott, kötelezettségektől mentes, ún. 
szabad telkek, bizonyos jövedelemforrások (malom- vagy kocsmatartás) 
feletti kizárólagos jog, a paraszti cenzus és a helyi bíráskodásból szár- 
mazó bevétel egy részére vonatkozó előjog, a saját szükségletre történő 
halászat kiváltsága és a közösségi elöljárói (bíró) tisztség örökletessége 
formájában térültek meg." A kolonizáció során nem az egyes telepesek 
kaptak külön-külön jogokat, hanem a telepesek közössége. A kiváltságok 
s jogok túlnyomó többsége nem személyhez, hanem településhez kötött volt, 
mindenkire egyformán vonatkozott, aki a telepítés révén került oda és a 
település határain belül élt. Jogi értelemben a telepesek egyenlőek vol- 
tak. A telepítés során tervszerűen kialakított telekrendszer és határ- 

használati forma, a telepesek személyes szabadsága és csak objektív füg- 
gőségi viszonya, a telek örökbérleti jogon történő birtoklása és a viszonylag 
tág keretek között érvényesülő önkormányzati jog azt a maximumot jelen- 
tette, amit a középkori agrártársadalom elérhetett. A hospes falu a feu- 
dális rendszerben elérhető paraszti szabadság modellje lett.$? A parasz- 
ti telepesek jogai sok szempontból nagy egyezést mutattak a városi sza- 
badságjogokkal. Poroszországban, ahol a kulmi jog nemesi, városi és parasz- 
ti hospes jogot egyaránt jelentett, különösen csekély különbség mutatko- 
zott város és német falu között.!§ Az Elbától keletre mindenhol a telepí- 
tési vállalkozók alkalmazása rendkívül hatékony módszernek bizonyult, 
mely garantálta bizonyos területek gyors és nagyarányú benépesülését, 
s ezáltal a földesúri jövedelmek viszonylag jelentős növekedését. Walt- 
her Kuhn számításai szerint a lokátor-rendszerű telepítés elterjedésé- 
nek köszönhetően például egyedül Sziléziába mintegy 150.000-180.000 
paraszti telepes vándorolt ki a középkor folyamán, és körülbelül 1200 
falut alapítottak."" A középkori Németország népességének mintegy 276- 
a települt át az Elbától keletre fekvő területekre."? A 12. század második 
felében megindult kolonizációnak köszönhetően 1250 táján megkezdődött 
a rendszeres gabonaexport Brandenburgból Európa nyugati részeire." 

A 13. századra már általános normává vált hospes kiváltságok kínál- 
ta vonzerő mellett a 13. század végétől két tényező is még szerepet játsz- 
hatott abban, hogy a német és németalföldi telepesek olyan távoli és vad 
vidékekre is elmerészkedtek, mint Poroszország. Az egyik ilyen tényező 
a 13-14. század fordulóján már jól érzékelhető klímaváltozás volt. A 14. 
század második évtizedében gyors lehűlés következett be csapadékos 
esztendőkkel, áradásokkal, hosszú, kemény telekkel, ami tönkretette a 
vetést és megtizedelte az állatállományt." A 13. században a németal- 
földi és északnyugati német tengerpartokat négy nagyobb tengerár is 
sújtotta, melyek becslések szerint közel 100.000 ember halálát okozták, 
az elöntött földek pedig a sós tengervíz miatt hosszú időre megművelhe- 
tetlenek lettek."7! Az 1350-es évekig Északnyugat-Európa nagy részén 
többnyire ilyen hideg, esős és viharos maradt az időjárás, ami számos 
területen, így Angliában, Észak-Franciaországban, Németországban (és 
Németalföldön), Skandinávia déli részein súlyos megélhetési gondokat, 
éhínségeket okozott." A 14. század első fele Nyugat-Európában és Közép- 
Európa nagy részén az éhezés fél évszázada volt."? Németországban a 
Rajna-vidéken, Vesztfáliában és Brandenburgban, Németalföldön pedig 
Zeeland és Holland térségében különösen nagy éhínség következett be 
az 1310-es évek közepén." Talán nem véletlen, hogy ezekről a területek- 
ről viszonylag sok telepes érkezett Poroszországba. A másik tényező, 
mely ösztönzően hatott a lovagrendi államba irányuló telepes migráció- 
ra, társadalmi jellegű volt: Németalföldön, Északnyugat-Németország- 
ban, a Rajna-vidéken, Vesztfáliában és Alsó-Szászországban a 13. század 

végére az öröklési rendszerből következően már igen előrehaladott volt 
a paraszti telkek aprózódása."? Emiatt Északnyugat-Németországban és 
Alsó-Szászország számos területén a parasztok arra kényszerültek, hogy 
,egynyomásos" rendszerben termeljenek, azaz a szántókat ugaroltatás 
nélkül, folyamatosan műveljék. Az amúgy is gyenge minőségű, többnyi- 
re homokos, úgynevezett Esch-földeken a folyamatos szántóművelést a 
talaj évenkénti javításával lehetett csak fenntartani. Aratás után a Szal- 
mát állati trágyával, egyéb szerves hulladékkal, mocsári tőzeggel, agvag- 
gal szántották be. Az így létrehozott plaggen átlagos vastagsága a néhány 
centimétertől akár egy méterig is terjedhetett.!? 

A poroszországi paraszti és városi telepítésben a lovagrendi és püs- 
pökségi territóriumokon egyaránt a kulmi jogot alkalmazták."" A terv- 
szerű telepítések leghamarabb a nyugati területeken, a Visztula-vidéken 
kezdődtek. Hermann von Schönberg christburgi komtúr már 1270-ben 
kulmi joggal megalapította Altmark falut."? A tartományi mester megbí- 
zásából 1282-ben egy bizonyos Konrad von Leiwitz nevű lokátor döntő- 
en Frankföldről származó telepesekkel, 108 Hufe földön megalapította 
Frankenhayn falut." 1284. december 18-án Heinrich von Wilnowe mari- 
enburgi komtúr a Drausen nevű erdőben kulmi joggal 60 Hufe földet adott 
Konrád telepítési vállalkozónak, hogy ott irtásokat létesítsen és egy tele- 
pes falut hozzon létre (, villam in silva Drusensi").§ Egy 1285. július 4- 
én kelt megerősítő oklevél tanúsága szerint Schönsee komtúrja koráb- 
ban már 40 Hufe földet adott betelepítésre." 1285. március 12-én Kon- 
rad von Thierberg tartományi mester egy új falu alapítására kulmi jog- 
gal 68 Hufe területet adott egy ugyancsak Konrád névre hallgató loká- 
tornak.!$2 Ebben az évben kapott kiváltságlevelet Kalkstein falu is.? 
1289-ben alapították meg Schalmag és Wusen falvakat, hat évvel később 
Dietrich von Lichtenfeld lokátor megalapította Mehlsach települést, 1296- 
ban pedig létrejött Tiedmannsdorf.?3 Christburg komtúrja 1299. szep- 
tember 28-án oklevélbe foglalta Blumenberg falu telepeseinek és , Cun- 
radus de Mechuwitz" soltésznak a kiváltságait és kötelezettségeit." A 
telepítés méretét és gyorsaságát jól érzékelteti az az adat, mely szerint a 
13. század végére Kulmerland tartományban (amely a legkorábban került 
a lovagrend fennhatósága alá) egyedül csak az Ossa-folyó mentén a lova- 
gok birtokán 12 új falu jött létre. A falualapítás és telepítés ebben a lar- 
tományban 1300 tájára már be is fejeződött, s Kulmerland relatíve sűrűn 
lakott területté vált. Pomesania nyugati részei néhány évtized leforgása 
alatt szintén gyorsan benépesültek: az itt kialakított christburgi és mari- 
enburgi komtúrságokban a 14. század elejére 30 lokátor által alapított 
telepes falu jött létre, a Visztula-deltában, az úgynevezett Werder térség- 
ben pedig négy."§ Pogesaniában, ahol a második porosz felkelés leveré- 
sekor a keresztes hadak hatalmas pusztítást végeztek, a 13. század utol- 
só harmadától szintén erőteljes telepítési tevékenységbe kezdett a Német 

Lovagrena, s 1300-ig mintegy 20 falut alapított." A 14. század elejére a 
Visztula-öböl partvidékén is számos telepes falu jött létre.!$8 A 14. szá- 
zad első évtizedétől kezdtek telepesek érkezni Pomesania keleti terüle- 
teire, Ermland (Warmia) és Natangen földjére.!§9 1310-ig a lovagrendi 
állam területén összesen 116 új falut alapítottak." 

A nyugati telepesek beáramlása Poroszországba a 14. század első 
felében volt a legintenzívebb." A városalapítások száma is ezt mutatja: 
1230 és 1290 között 16 várost alapítottak, 1291 és 1820 között 27-et, 1321 
és 1365 között 35-öt, 1366 és 1410 között pedig 183-at.?? 1330 tájára a 
Visztula, a Frisches Haff, a Drewenz- és az Alle-folyók közötti szélesebb 
északnyugati térség belső részei is benépesültek, lakottá váltak. Ezt köve- 
tően kezdődött az északkeleti belső területek, a korábbi Natangen, bar- 
ten és Nadrauen törzsi területek, azaz Balga, Brandenburg, Königsberg 
komtúrságok kolonizációja. A paraszti telepes terület 1870 táján érte el 
Poroszország északkeleti sarkát Zehlaurand faluval.? A belső porosz 
vidékeken jórészt erdőirtással létrejött telepes falvak mellett a 14. szá- 
zad első felében a termékeny Visztula-delta, az úgynevezett Werderek 
vidékének benépesülése is nagy lendületet vett. Az itteni megtelepedés 
- szükségképpen - mocsárlecsapolással, vízelvezetéssel, gát- és zsilip- 
építésekkel járt együtt, amihez azonban jelentős számú munkaerőre volt 
szükség. A Német Lovagrend a 13. század végén kezdett hozzá a delta- 
vidék gátakkal történő árvízvédelmi rendszerének kiépítéséhez. Az 
első oklevél, amely már gátakat említett a Visztula mellett, 1297-ből szár- 
mazik."? A Werder térségben kezdődött vízszabályozási munkák min- 
den bizonnyal összefüggésben voltak azzal a politikai tervvel, hogy Akkon 
eleste, a Szentföld elveszítése (1291) után a Német Lovagrend átmeneti- 
leg Velencébe helyezett nagymesteri székhelyét Poroszországba, a Visz- 
tula mellé költöztessék. 1309-ben, Siegíried von Feuchtwangen nagy- 
mester (1303-18311) idején a lovagrend új székhelye a Visztula egyik olda- 
lága, a Nogat mellett fekvő Marienburg (Malbork) lett." (Politikai téren 
ugyanezt a célt szolgálta a Visztula bal partján fekvő danzigi fejedelem- 
ség, Pommerellen tartomány megszerzése is 1309-ben.)" A nagymeste- 
ri székhely áthelyezése Poroszországba, a Visztula-deltába, komoly ösz- 
kákhoz. Azzal, hogy Marienburg lett a lovagrendi hatalom központja, 
szükségessé vált a nagymesteri udvar és a központi rendház stabil helyi 
bevételeinek a biztosítása, megteremtése. Ehhez termővé, művelhetővé 
kellett tenni a Werderek térségét, be kellett népesíteni a delta-vidéket. A 
Német Lovagrend ezt nagyon komolyan vette, mert a 14. század közepé- 
re lényegében be is fejeződött a Werderek vidékének kolonizációja, s mint- 
egy 120 cenzusfizető falut alapítottak." A betelepítésekkel párhuzamo- 

vé tett területeket, ahol a telepesek lakóházaikat is felépítették, megvéd- 

jék az áradásoktól. A vizenyős földek, mocsárvidékek művelhetővé téte- 
lének technikája, eljárásmódja Németalföldön fejlődött ki, ahol árkok, 
csatornák és zsilipek rendszerével vezették el a vizet, és tették művelhe- 
tővé a korábban tocsogós, vagy víz borította területeket. Mindehhez szisz- 
tematikus gátépítés is kapcsolódott. A folyók melletti partról kiindulva 
a parcellák határain vízelvezető árkokat ástak, amelyek egy gyűjtőcsa- 
tornába torkollottak (a hollandok ezt Weteringnek, a németek Wette- 
rungnak nevezték). A gyűjtőcsatornából a vizet egy csatornán és zsilip- 
kapun keresztül a folyóba vezették. A zsilip egyfajta csapóajtó volt: ha a 
gyűjtőcsatornában volt sok víz (például nagy eső után), annak nyomá- 
sára a zsilip, mivel kifelé nyílt, megnyílt, és a víz az alacsonyabb vízállá- 
sú folyóba ömlött. Ha a folyón volt magasabb a vízszint, annak nyomása 
bezárta a zsilipet, s így a folyó vize nem jutott be a vízelvezető árkokba, 
csatornákba. A vizenyős területek vízelvezetési rendszeréhez igazodott 
a telepesek közötti területfelosztás. A vízelvezető árkok a parcellák bal 
oldalán húzódtak, s mindegyik telek egyforma méretű, úgynevezett fla- 
mand Hufékból állt." (A Német Lovagrend már poroszországi uralma 
kezdetén, az 1233. évi kulmi kiváltságlevélben megszabta, hogy országá- 
ban mindenhol a telkek kimérésénél a flamand Hufe méretét kell alapul 
venni.) A telkek minél hatékonyabb vízmentesítése érdekében a 30 
Rute (1 Rute -— kb. 4,83 méter) széles Hufékat még 5-5 Rute széles egysé- 
gekre osztották, melyek között kisebb vízelvezető árkok húzódtak, eze- 
ket úgynevezett bakhátas szántással alakították ki. A bakhátas szántást 
általában a mélyen fekvő, talajvízzel átitatott területeken alkalmazták, 
mert ezzel elvezethették a felesleges nedvességet." A telkek végén ala- 
kították ki a paraszti portákat, udvarokat, amelyek így sorfaluvá rende- 
ződtek. A művelhetővé tett szántókat és az ott alapított falut minden 
oldalról gátakkal vették körül, hogy megvédjék az áradásoktól. A tele- 
pesek egyfajta , vízelvezető" és , gátépítő, gátfenntartó" közösséget alkot- 
tak, s együttesen gondoskodtak a gyűjtőcsatornáról, a zsilipekről, a szárny- 
gátakról. A folyó melletti, azaz a porták előtti főgát szakaszt, valamint 
az egy-egy Hufe végén lévő gátszakaszt az adott telek birtokosának, míg 
a telkek közötti vízelvezető árkokat (melyek határjelzésre is szolgáltak) 
a mindenkori szomszédoknak közösen kellett karban tartani." 

Egy 1352. április 38-án kelt oklevél egyértelműen arról tanúskodik, 
hogy a Werder vidéken Damerau falu alapítása, és az ottani termőföldek 
kialakítása ilyen módszerrel történt. A telepesek ígéretet tettek, hogy a 
nekik adott 40 Hufe nagyságú terület határain belül gátakat építenek 
földjeik védelmére (, Die Einuohner geloben, das land[gut] innerhalb 
der Grenzen stets zu verdümmen")."? A határleírás egy régebbi árok- 
ról, minden bizonnyal egy gyűjtőcsatornáról tett említést, ami egyúttal 
a határt is jelentette Lysow (Liefs$au) faluval (, Die irste grenicze hebit 
sic hon dem alden graben by dem dorffe Lysow...").": Gurske falu 1346. 

évi határleírása is a természetes határjelek (folyóvizek, patakik) mellett 
egy már létező vízelvezető árkot említett. Ez azt jelentette, hogy azokban 
az esetekben, amikor két (vagy több) falu határa egy árok, feltehetően 
gyűjtőcsatorna volt, a szóban forgó falvak közösségeinek együtt kellett 
gondoskodni a gátakról, árkokról, zsilipekről. Ezekből a települések közöt- 
ti együttműködésekből formálódott ki az 1860-as évek végére, az 1870-es 
évek elejére a Visztula és Nogat közötti három nagyobb Werderhez igazo- 
dóan három nagy , gátközösség", melyek magukba foglalták mindegyik 
itteni falut, egységesen szabályozták a vízelvezető árkok és gátak építé- 
sének, karbantartásának feladatait, kötelességét. Az árkok és gátak álla- 
gának folyamatos ellenőrzését a telepesek sorából választott úgyneve- 
zett , gátfelügyelők", , gátgrófok" (Deichgraf) végezték, a szükséges mun- 
kákról pedig a gátesküdtekből álló kollégiumok döntöttek." A három 
nagy , gátközösség" földjein a Németalföldről származó ,gátjog", az úgy- 
nevezett Kore volt érvényben, s az itt élők hétköznapjait alapvetően ennek 
előírásai határozták meg, amit a Német Lovagrend jóváhagyásával 1404- 
ben írásba is foglaltak. A Werder térség telepesei az erdőirtásokban 
részt vevő hospesekhez képest kivételesebb helyzetűek lettek: a máshol 
szokásos 2 Hufe helyett itt 3 jelentett egy paraszti gazdaságot. A lovag- 
rend felé nem külön-külön, az egyes falvak soltészai képviselték a tele- 
peseket, hanem a három nagy ,gátközösség" , gátgrófjai", azaz a delta- 
vidék telepes falvainak nagyobb térségre kiterjedő területi önkormány- 
zata volt." Az itt élő parasztok gátakkal kapcsolatos kötelezettségeinek 
mértéke attól függött, hogy gazdaságuk hány mansusból (Hufe) állt.?98 
Ahogyan a , gátközösségek" ellátták egy-egy nagyobb terület árvízvédel- 
mét és vízmentesítését, úgy a delta-vidék nagy városa, Elbing is szüksé- 
gét érezte, hogy földjei védelmére másokkal összefogva próbáljon széle- 
sebb körű árvízvédelmi együttműködést kialakítani. 1348. július 1-én 
Altstadt Elbing tanácsa szerződést kötött Johann von Langerach lovag- 
rendi főkincstárnokkal (thesaurarius, Trefsler) a Nogat bal partján épí- 
tendő nagy gátról, amelynek egészen az elbingi és marienburgi komtúr- 
ságok közötti határt jelentő Paute folyóig kell húzódnia, amit ugyancsak 
gátakkal kell védeni. A szerződés értelmében az Elbing város földjein 
alapított falvak lakói még a lovagrendi tulajdonban álló területeken is 
kötelesek 56 kötél (- kb. 2500 méter) hosszan részt venni a gátépítés- 
ben, annak majdani fenntartásában, továbbá a Paute torkolatától a város 
földterületének határáig terjedő 4 kötélnyi (-kb. 170 méter) hosszan 
megépíteni a védőgátat. Ezeknek a gátszakaszoknak a jövőbeni fenntar- 
tási költségeit a lovagrend és a város együttesen fogja finanszírozni. Ameny- 
lezettségének, a lovagok erőszakkal is kényszeríthetik őket erre. A Német 
Lovagrend egyúttal engedélyezte, hogy a gátak építéséhez az ő területe- 
iről is hozhassanak építőanyagot, földet.? Poroszország jelentős részén 

az árvízvédelem lényegében mindenki érdeke volt, ezért a lovagrend - 
származástól és jogállástól függetlenül - a kezdetektől általános kötele- 
zettséggé tette a paraszti népesség számára a gálépítést, gátkarbantar- 
tást, és ennek mintájára mind a négy porosz püspök is. Egy 1312-ben írt 
oklevél szerint például a Drewenz (Drweca) folyó közelében fekvő Bár- 
walde falu lakói kötelesek voltak részt venni a , folyópart átalakításá- 
ban", a gátépítésekben (, ad reformandum litus Drwance")."" Mivel a 
falu nem közvetlenül a folyóparton állt, az oklevél azt bizonyítja, hogy a 
gátépítés általános paraszti kötelezettség volt Kulmerland tartomány- 
ban. Werner von Orseln nagykomtúr 1316-ban Neutech falu (Pomesania 
tartomány) számára kiadott oklevele a faluközösség és a lovagrend együt- 
tes feladatává tette a gátak építését és fenntartását."! Amikor 18367. feb- 
ruár 5-én Winrich von Kniprode nagymester a Werder vidéken Schad- 
wald falu lakóinak eddigi földjeiken felül 4 Hufe 24,5 Morgen (hold) újabb 
földterületet adományozott, korábbi földjeik után nem, de ezen új ado- 
alól." Minden bizonnyal a már meglévő gátakon kívül fekvő vizenyős 
rétekről, legelőkről lehetett szó. Hasonló eset történt a Dirschautól (Tczew) 
néhány kilométerre délre, a Visztula mellett fekvő Lysow falu esetében 
is, amely 1369-ben a gátak által védett területen kívül 22 hold további 
földet kapott a lovagrendtől, és ezen adomány után nem terhelte gátépí- 
tési kötelezettség."? Egy 1427. június 27-én kelt oklevél szerint a pomesa- 
niai egyházmegyében vészhelyzet, azaz árvíz esetén azoknak a falvak- 
nak is részt kellett venni a gátépítésekben, amelyek a folyótól távol feküd- 
tek." Caspar, pomesaniai püspök 1446 októberében arról tájékoztatta 
a nagymestert, hogy a Marienwerder közelében fekvő Niederung navű 
püspöki falu lakói nem kötelesek a Werder vidéken vagy más területe- 
ken gátépítésekben részt venni, mert a püspökség mentesítette őket ez 
alól." Egy 1419. évi oklevél előírása szerint a gátépítésekben, gátkar- 
bantartásokban a telekkel rendelkező parasztok általában földmozga- 
táshoz, anyagszállításhoz szükséges szerszámokkal, szekerekkel és lovak- 
kal voltak kötelesek részt venni." A szélesebb területekre kiterjedő, 
tervszerű árvízvédelmi és vízmentesítési munkák kivitelezése szempont- 
jából komoly nehézséget jelentett, ha számos földbirtokosnak kellett ez 
ügyben együttműködni, közös nevezőre jutni. Nem véletlen, hogy a ter- 
mékeny Werderek vidékén a Német Lovagrend igyekezett az itteni földek 
minél tekintélyesebb hányadát megszerezni, és a 14. század első évtize- 
dében tervszerű birtokvásárlásba kezdett. A kujáviai hercegi háztól és 
a pommerelleni földesuraktól is igyekezett megszerezni a Visztula-deltá- 
ban fekvő birtokaikat."" A gátak hiánya miatt Elbing városa is hosszú 
ideig, egészen a 13. század végéig, a 14. század elejéig lényegében csak 
legelőként és rétként tudta hasznosítani vizenyős és gyakori árvizek által 
fenyegetett földterületeit. De gyakran még ezekről a tocsogós, vizenyős 

rétekről le kellett csapolni a vizet ahhoz, hogy azok jószágtartásra alkal- 
masak legyenek. Amikor például 1298-ban 8 elbingi polgár a városi tanács- 
tól évi 6.55 márkáért 16 évre bérbe vette az úgynevezett , hosszú rétet" 
(longum pratum), annak egyik oldalát már egy vízelvezető árok hatá- 
rolta."!? Ugyanebben az évben 23 másik elbingi polgár fejenként 2-2 hol- 
dat bérelt a várostól, de a bérleti díj fizetése alól 10 évre, amíg a vízelve- 
zető árkokat ki nem építik, mentességet kaptak." Védőgátak nélkül azon- 
ban ezek a legelők áradás esetén pillanatok alatt víz alá kerültek. Ezért 
is rendelkezett úgy 1325-ben az elbingi magisztrátus, hogy ezeken a föl- 
deken semmilyen épületet sem szabad építeni, és aki ezt a tilalmat meg- 
szegi, 3 márka büntetést köteles fizetni. Ezeket a gát nélküli területeket 
kizárólag rétként, legelőként szabad használni." A Nogat jobb oldalán, 
a várostól délnyugatra fekvő magasabb részeken a városi tanács a 13. 
század végétől cenzusfizető falvak alapításába kezdett, és két évtized 
leforgása alatt, az 1320-as évek végére Altstadt Elbing már 4 saját falu- 
val rendelkezett. Ez azt jelentette, hogy a város - a telepesekkel együtt 
- nagyobb arányú gátépítésekbe kezdett. A vízzel szemben azonban nem 
csak a folyók mellett kellett védekezni, hanem északon, a Visztula-öböl 
partján is (mely a középkorban pár kilométerrel délebbre húzódott, mint 
ma), ahol a viharos északi, északkeleti vagy éppen északnyugati szelek 
által felkorbácsolt tengervíz fenyegette az alacsonyan fekvő földeket vagy 
duzzasztotta fel az öbölbe ömlő folyók vizét.7£2? A 14. század második 
felében és a 15. század első felében a porosz krónikák több olyan csetet 
is feljegyeztek, amikor a tartós, erős szél a tengeröböl vizét a folyókba 
duzzasztotta és sok helyen áradásokat okozott.?? A forrásokból arra 
következtethetünk, hogy Elbing város esetében nem a Nogat melletti gátak 
megépítése volt az első, hanem éppen a Visztula-öböl sósabb vizével szem- 
ben védő északi gát, mert ennek elkészülte után a várostól északra eső 
földeken is létrejött egy telepes falu, Fürstenau, amit 1344-ben említe- 
nek először az oklevelek. Ugyanakkor a Nogat bal partján húzódó nagy 
gát megépítésére csak ezt követően, 1348-ban állapodott meg a Német 
Lovagrenddel,?8? és az első olyan település, Lupushorst, amit már e gát 
oltalmának köszönhetően alapítottak, 1361-ben jött létre." Az Elbingtől 
a Drausen-tó északi végén a Visztula-öböl vizétől védő gát egy 1378. évi 
feljegyzés szerint egészen Fischauig (Fiszowo) húzódott, s ennek a gát- 
nak a tetején vezetett az út Elbing városából Marienburgba.??" Az út és a 
gát fontosságát mutatja, hogy karbantartásuk, állagmegóvásuk nem csak 
a környező falvak kötelessége volt, hanem még az ermlandi püspökség 
közelben fekvő falvaié is.? A gátak egyébként mindenhol a szárazföldi 
közlekedés fő útvonalai lettek Poroszországban. Amikor például Albrecht 
von Schwarzburg danzigi komtúr 1402. május 1-én engedélyezte, hogy 
Altstadt Danzig és Jungstadt Danzig között egy vízelvezető csatornát 
ássanak egészen a Visztuláig, előírta, hogy a kiásott földből úgy kel! meg- 
építeni a gátakat, hogy a jövőben azok tetején vezethessen az országút." 

Az 1820-as évektől a déli határoknál elterülő hatalmas és lakatlan 
erdőterületek, az úgynevezett Wildnis kolonizációja is megindult. Ennek 
mértékét, intenzitását és eredményét többek között az jelezte, hogy itt a 
lovagrend Osterode (Ostróda) központtal 1341-ben önálló komtúrságot 
szervezett." A Wildnis Kulmerland tartomány keleti határainál kezdő- 
dött, s innen összefüggő, hatalmas erdőséget alkotva a Mazúri-tóvidé- 
ken át a Pregel-folyó felső szakaszáig, azaz az északkeleti határokig ter- 
jedt, s óriási félkörívben szegélyezte a lovagrendi állam belső területeit. 
A 13. század végén a Wildnis még a porosz területeknek közel 50 7-át 
foglalta magába, a 14. századi kolonizációnak köszönhetően azonban ez 
az arány 30 3-ra csökkent, de a lovagrendi állam délkeleti és keleti vidé- 
kein még így is hatalmas, érintetlen erdők maradtak." A Poroszország 
feletti tartományúri-politikai hatalom megvalósítását, konszolidálódá- 
sát célzó lovagrendi politika a 13. századi háborúk, pusztítások és kény- 
szerű migrációk következményei ellenére azt eredményezte, hogy a porosz 
településterület, immár a Német Lovagrend által garantált kollektív vagy 
személyre szabott jogokkal megerősítve, számos vidéken kisebb-nagyobb 
módosulásokkal, többé-kevésbé a 13. század végére is tennmaradt. Ebből 
következően a 14. században ide érkező telepesek szinte majd minden 
esetben addig soha nem művelt földeken telepedhettek le. A telepes fal- 
vak az eddigi lakatlan erdő- és mocsárvidékeken, vizenyős ártereken, 
mélyföldeken jöttek létre, s nem porosz településterületeket vettek el." 
Emiatt a beköltöző, döntően német, és az őshonos porosz népesség között 
nem alakultak ki tartós érintkezési felületek, s ebből következően komo- 
lyabb konfliktusok sem. Súrlódások, vitás ügyek persze így is előfordul- 
tak, hiszen az erdők a középkori parasztság gazdasági életteréhez tar- 
toztak, amit a telepítésekkel együtt járó irtások szükségképpen szűkítet- 
tek.:§ A relatíve sűrűbben lakott területeken - érthető módon - több 
ilyen természetű vitás ügy fordulhatott elő. Az erdőirtásnak, a terméke- 
nyebb talaj miatt, elsősorban a lombos erdők estek áldozatul, köztük töl- 
gyesek is, így sok helyen érezhetően lecsökkent például a sertésmakkol- 
tatásra alkalmas erdőterület, ami nem egy esetben feszültségeket okoz- 
hatott a szomszédos falvak között." Samland tartomány földjén, mely- 
nek népe lényegében a kezdetektől elfogadta a Német Lovagrend fenn- 
hatóságát, s emiatt településszerkezete a legkevesebb töréssel tudta meg- 
őrizni régi állapotát, viszonylag kevés szabad terület volt, ezért itt csak 
nagyon kevés telepes falut alapítottak. (A königsbergi komtúr 1344. május 
30-án kiadott oklevele például egy Heiligenwalde nevű német telepes 
faluról tett említést.) A porosz lakosságnak az erdőirtás itt sokkal 
hamarabb okozott problémát, mint más tartományokban. A samlandi 
káptalannak már 1340-ben ígéretet kellett tennie Yuednau kamarási 
körzet porosz népességének, hogy arra a vidékre újabb német falut már 
nem fog telepíteni." Abból következően, hogy a telepes falvak területi- 

leg is elkülönültek a porosz településterületektől, etnikai összetételüket 
tekintve általában homogénnek voltak mondhatók, ott a 14. században 
számottevő arányban poroszok még nem éltek." De a konfliktusok meg- 
előzése, a belső nyugalom fenntartása miatt maga a Német Lovagrend 
sem nézte jó szemmel, ha a német falvakba poroszok költöznek. A világi 
földbirtokosok, akik különösen a bőrükön érezték a poroszországi ala- 
csony népességszám miatti munkaerőhiányt, még inkább tartottak attól, 
hogy a jobb életfeltételek reményében a földjeikről máshová költöznek 
porosz parasztjaik. A nagyobb arányú telepítések előtt, a 13. században 
az a veszély, hogy a szolgáltatási kötelezettségek eltérő nagyságrendje 
miatt bizonyos területek között belső migráció alakul ki, még nem fenye- 
getett. Ennek az volt az oka, hogy a porosz paraszti járadékok mértékét 
- alapvetően politikai okokból - a Német Lovagrend az egyházi- és magán- 
birtokokra vonatkozóan is pontosan meghatározta, s nem lehetett különb- 
ség az egyes birtokok között. Egy oklevelében például Heinrich von Wida 
tartományi mester arra szólította fel Dietrich von Depenow-ot, hogy bir- 
tokain ugyanolyan mértékű szolgáltatásokat kérjen porosz jobbágyaitól, 
mint amilyenek a lovagrendi birtokokon érvényesek." A porosz parasz- 
tok nem voltak röghöz kötöttek, így a 14. századtól - a költözési illeték 
megfizetése után - különösebb jogi akadály nélkül akár el is költözhet- 
tek egy telepes faluba, ahol többnyire cselédnek szegődtek egy-egy gazda 
portájára. Költözési jogukat a Német Lovagrend, mint tartományúr, az 
egész országban biztosította, ahogyan egy 1336. évi oklevélben is olvas- 
ható: , Preterea a rusticis eorum ab ipsis recedere voluntibus, ius tale 
recipiant, guale fratres nostri a suis hominibus recipere consueve- 
run". A költözési illeték 1 Vierdung (fertones), azaz 4 márka volt." 
A költözési jogot ugyan nem vonta vissza a lovagrend, de a 14. század 
második felében már, különösen a század utolsó harmadában, a telepítő 
oklevelekben egyre gyakrabban írta elő a telepesek számára tilalomként, 
hogy német (kulmi) jogú falvaikban poroszok is megtelepedjenek."§ Az 
ilyen tiltások alapvetően a világi földbirtokosok érdekében születtek, 
akikre a 14. században a lovagrendi állam hadserege és katonai ereje 
épült, mert a telepes falvak és városok szaporodásával a 14. század köze- 
pétől egyre nagyobb arányú lett a vidéki, döntően porosz népesség váro- 
sokba és német jogú falvakba áramlása." Ez magyarázza azt is, hogy az 
egyes lokátor-oklevelekben megfogalmazott korlátozások helyett miért 
került sor arra, hogy 1406-ban Konrad von Jungingen nagymester Porosz- 
ország egészére vonatkozóan rendeletben tiltotta meg a porosz parasz- 
toknak, hogy cselédnek vagy szolgálónak szegődjenek el a városokba, 
német telepes falvakba, malmokba vagy kocsmákba."§ Különösen a váro- 
sok gyakoroltak nagy vonzerőt a telepes parasztokhoz képest kedvezőt- 
lenebb jogállású vidéki porosz népességre, mert a viszonylag gyors ütemű 
városiasodás miatt nagy lett a munkaerő kereslet. A 14. század végére a 

lovagrendi államban már 93 város volt, melyekben mintegy 110.000 ember 
élt, ami az össznépesség 23 76-át, azaz közel 4-ét tette ki. Középkori viszony- 
latban ez komoly urbanizációs szintű térséget jelentett." 

Az inkorporált kulmerlandi, pomesaniai és samlandi püspökségek- 
ben szintén a Német Lovagrend irányítása szerint zajlott a kolonizáció: 
kulmi jog alapján telepítési vállalkozókkal. Alighogy véget értek a porosz 
háborúk, a püspökségekben is megindult a telepítés. Heinrich pomesa- 
niai püspök és a káptalan 1287-ben Walther lokátornak és örököseinek 
adományozta az általa alapított Walthersdorf falu soltészi tisztségét,?"§ 
1293-ban pedig egy bizonyos Albrechtnek, Marnak, és Mar fiának, Chris- 
tiannak kulmi jogon adományozott földet, hogy arra egy falut telepítse- 
nek, mely később Grof Krebs (Rakowiec) nevet kapta." 1804. április 
30-án Heinrich ermlandi prépost , Wilhelmus scultetus dictus de Hol- 
landia" nevű lokátort bízta meg, hogy Sonnenberg váránál egy német 
jogú falut alapítson (ahová minden bizonnyal jórészt holland területek- 
ről toborzott telepeseket). 1304 májusában az ermlandi káptalan 65, 
1305 novemberében pedig 82 Hufét adott betelepítésre telepítési vállal- 
kozóknak."§ Egy 1305-ben kiállított oklevél szerint Nicolaus Kusche, a 
pomesaniai káptalan várnagya tanúsította, hogy Dietrich soltész a nem- 
rég telepített Goldau falu lakói között kimérte a telkeket, felosztotta a 
határt." Eberhard ermlandi püspök 1308 augusztusában 50 Hufét adott 
,Joanni de Colonia" lokátornak, hogy azt kulmi jogon telepesekkel népe- 
sítse be. Az oklevél tanúi között egy , Wilhelmus scultetus" nevű soltész 
is szerepelt,"" aki feltehetően azonos volt azzal a lokátorral, akit négy 
évvel korábban az ermlandi káptalan bízott meg falualapítással.??? Az 
oklevélben szereplő , Joanni de Colonia" telepítési vállalkozó neve alap- 
ján arra következtethetünk, hogy az általa alapított faluba a Rajna-vidék- 
ről, Köln térségéből érkeztek a telepesek. Ugyancsak 1308 nyarán egy 
Arnold nevű lokátor 120 Hufe földet kapott az ermlandi püspökségben, 
hogy ott kulmi joggal egy falut alapítson. Később ez a falu a telepítési 
vállalkozóról az Arnolfsdorf nevet kapta." 1311. január 1-jén az ermlan- 
di káptalan 50 Hufe földet adott Heinrich Roth lokátornak betelepítés- 
re.4 Az oklevelek tanúsága szerint a 14. század második évtizedétől a 
század közepéig igen intenzív kolonizációs időszak volt az ermlandi püs- 
pökség területén.??? Ezzel szemben a samlandi püspökségben - a koráb- 
ban már vázolt okok miatt - nem folyt számottevő kolonizációs tevé- 
kenység, a források csak alig pár telepes faluról tesznek említést." Ese- 
tenként előfordulhatott, hogy egy-egy telepes falu határainak kialakítá- 
sa érdekében a helyben élő hű és lojális, katonáskodó porosz szabadok 
némelyikével birtokcserét kellett végrehajtani, akik Így az ország más 
részeire költöztek.?""" Előfordult, hogy akár egy egész falura elegendő 
földterületet cseréltek el. Így például 1352. február 15-én Winrich von 
Kniprode nagymester a porosz Wopynnak és testvérének 30 Hufe csere- 

birtokot adományozott korábbi földjeik helyett." A lovagrendi birto- 
kokhoz hasonlóan a kulmerlandi, pomesaniai és samlandi püspökségek 
telepes falvainak lakossága is általában német volt, Ermlandban azon- 
ban az önállóságát megörző püspökség falualapításai során nem tettek 
különbséget a németek és poroszok között, az itteni német jogú falvak 
népessége gyakran kevert etnikumú volt." 

A lovagrendi és püspökségi alapítású falvak mellett a 13. század végé- 
től, a 14. század elejétől egyre több magánföldesúri telepes falu is létre- 
jött. Ebben az első ösztönzést akár a tartományúri hatalom is játszhat- 
ta, azaz vagy a lovagrend, vagy valamelyik püspök. Így például az 1280- 
as évek végén Heinrich, ermlandi püspök a nővérének, Walpurgisnak és 
annak férjének, Konrad Wendepfaffenak 110 Hufe földet adományozott, 
ahol a megadományozottak kötelesek voltak német joggal falut alapíta- 
ni. 1302. július 6-án egy bizonyos Katharina von Pauckow úrnő, aki- 
nek Pomesania tartományban voltak birtokai, Walther soltésznak 50 
Hufe nagyságú földterületet adományozott kulmi joggal, hogy azt betele- 
pítse. Az oklevél tanúi között , Ulmannus et Johannes scultetus" is sze- 
repelt, ami arra utal, hogy birtokain vagy azok közelében már korábban 
alapított telepes falvak léteztek." 1303. augusztus 24-én a nagy földte- 
rülettel rendelkező Dietrich Stange állított ki oklevelet Arnold soltész- 
nak, Brakau vidékének betelepítése céljából.? A magánbirtokosok között 
a Stange-család különösen nagy szerepet játszott a kolonizációban, s 
1331-ben még saját várost is alapított, Freystadt (Kisielice) néven. Ez 
volt az egyedüli magánföldesúri városalapítás a lovagrendi államban. 
(Freystadtot 1397-ben Pomesania püspöke vásárolta meg.)"?? A Stange- 
család telepítő tevékenységét még egy falunév, az 1346-ban alapított Stan- 
gewalde is megőrizte." 1334. január 10-én Albert Russen ermlandi bir- 
tokos és felesége 25 Hufét adott földjükből egy falu alapítására." A magán- 
földesúri telepítések kétségtelenül egybeestek a Német Lovagrend tarto- 
mányúri érdekeivel, ennek ellenére mégis az ilyen vállalkozásokhoz szük- 
ség volt a jóváhagyására. Egy 1367. január 25-én kelt oklevél ezt egyértel- 
műen meg is fogalmazta: ebben a lovagrend illetékes területi tisztségvi- 
selője, Ulrich Wilhelm, Gerdauen (Zseleznodorozsnyij) provisora (Pfle- 
ger) hozzájárult ahhoz, hogy Fritz von Wonsdorf nemes a birtokaiból 34 
Hufét leválasszon, s arra egy bizonyos Lorenz nevű lokátor segítségével 
német falut telepítsen.?"f 

A nyugatról érkezett nemesi vagy miniszteriálisi családok mellett a 
kereszténnyé vált porosz előkelők, földbirtokosok is részt vettek a tele- 
pítésekben. Hamar felismerték a hospes-falvak előnyeit, hasznát, s a 14. 
századtól szintén igyekeztek földjeikre német telepeseket hívni. A kiala- 
kult telepes-gyakorlatnak és a Német Lovagrend vonatkozó rendelkezé- 
seinek értelmében a betelepülő német parasztokat az ő földjeiken is kulmi 
jog illette meg, így előfordult, hogy a telepítésre megbízást adó porosz 

birtokos jogállása kedvezőtlenebb volt, mint a földjére települt hospese- 
ké. Egy 1331. január 27-én kelt oklevél tanúsága szerint például a porosz 
Candaynis-család egy 25 Hufe határterülettel rendelkező, kulmi jogú 
német falu birtokosa volt." A német földbirtokosok mintájára a porosz 
előkelők is lokátorokra bízták a telepítést. 1318-ban például Tünge, az 
ermlandi püspök hűséges porosz fegyverese, egy Eberhard nevű telepí- 
tési vállalkozónak 35 Hufe földet adott, hogy ott kulmi jogon egy falut 
alapítson." Ugyancsak az ermlandi püspökség területén élő porosz föld- 
birtokos, Albert Trankotim 1320-ban saját földjeiből 30 Hufét adott két 
német lokátornak, Jakab és Simon von Richenaunak, hogy oda egy falut 
telepítsenek.""? 1328-ban Gerko Curow fiai az apjuktól örökölt birtokból 
egy bizonyos Friedrichnek 32 Hufét adtak betelepítésre."" Az újonnan 
alapított magánföldesúri falvak - más telepítésekhez hasonlóan - gyak- 
ran felvették a lokátor nevét, vagy a telepesek után más német nevet 
kaptak. Földesuraikat is egyre gyakrabban e német falvak neve után 
kezdték emlegetni, és ennek következtében a 14. század második felében 
már számos ősi porosz család német nevűvé vált (mint például a von 
Schillingdorf, von Sonnenberg, von Buchwalde, von Burchartsdorff stb. 
családok).""! A pomesaniai Pippin fiainak, mint földbirtokosoknak, a 
déli erdővidék kolonizációjában volt nagy szerepe. Az egyik fia, Jodothe 
1340-ben Sassen földjén megkapta a von Balzen nevű birtokot,""? testvé- 
re, Waysel pedig már korábban, 1329-ben kapott Lichtenheinben 40 Hufe 
földet, hogy azt parasztokkal betelepítse.""" Ez utóbbi birtokról kapta a 
Waysel-ág a von Lichtenhein nevet. Skomaud sudaueni vezér utódai a 
keleti erdőségek kolonizációjában játszottak szerepet."" A telepítések- 
ben a porosz birtokosok mellett - nem nagy számban ugyan, s elsősor- 
ban Ermiland területén - porosz származású lokátorok is részt vettek. 
18318. július 10-én kelt oklevelében Eberhard ermlandi püspök egy bizo- 
nyos Iludeko nevű porosz lokátorra bízott 67 Hufe területet, hogy oda 
kulmi jog alapján egy német falut telepítsen."" 18321. január 6-án Luther 
von Braunschweig, christburgi komtúr egy bizonyos Strovbirnak és test- 
vérének, mint lokátoroknak, 40 Hufe földet adott egy új falu alapításá- 
ra."5 1335 decemberében az ermlandi püspök várnagya 60 Hufét adott 
két porosz lokátornak, Scholinnak és Machisnak, hogy kulmi joggal meg- 
alapítsák Heiligenkreuz (Krasznotorovka) települést."" Egy 1346. októ- 
ber 21-én kiállított oklevél szerint Hermann ermlandi püspök kulmi jogot 
adományozott Lutherwald telepes falunak, amit két porosz telepítési 
vállalkozó, Wyndekoni és Preywlcz alapított.""? Kiwitten falu lokátora, 
Gerko szintén porosz származású volt.""? Heinrich Dusemer nagymester 
1346. december 4-én kiállított oklevele szerint Costenin falut két porosz, 
Sulisch és Andree alapította." Bruno von Luther, az ermlandi püspök 
várnagyának egyik oklevelében az olvasható, hogy Rosengarth falu ala- 
pítója egy Henczkoni nevű porosz lokátor volt. 18355. január 2-án az 

ermlandi káptalan a porosz Georgnak 30 Hufe földet adott betelepítés- 
re."82 A felsorolt példák között szereplő Kiwitten és Costenin falvak porosz 
nevűek voltak, ami azt jelzi, hogy lakói, telepesei is poroszok voltak, azaz 
a 14. század első felében, még ha nem is számottevő mértékben, de a 
porosz paraszti népesség is bekapcsolódott a telepes mozgalomba. A 
porosz parasztok a lovagrendi uralom kezdetétől erdőirtással megna- 
gyobbíthatták telkeiket, költözési illeték megfizetése után joguk volt elköl- 
tözni, így joguk volt ahhoz is, hogy telepesként részt vegyenek egy új falu 
létrehozásában, ahol kedvezőbb jogállást, társadalmi státust nyerhet- 
tek. A kolonizáció a porosz parasztok számára szintén a társadalmi és 
jogi emelkedés lehetőségét kínálta. Costenin falu porosz telepesei példá- 
ul kulmi jogot kaptak a nagymestertől." Siegfried samlandi püspök 
1310. május 8-án kelt oklevele szerint a néhány éve telepített Geidau porosz 
falu lakói mind német (azaz kulmi) jog alapján éltek.8 1352 tavaszán az 
ermlandi káptalan egy Gerhard nevű lokátornak 50 Hufe földet adott a 
Rudenick nevű erdőben, hogy ott egy porosz falut telepítsen." A porosz 
paraszti telepítés azonban nem mindig kapcsolódott össze német (kulmi) 
jog elnyerésével. Jakab samlandi püspök például 1346. május 20-án Syndau 
falut porosz joggal alapította meg. Ilyen esetekben, amikor a telepítés 
mégsem járt együtt a társadalmi jogállás kedvezőbbre fordulásával, a 
jobb megélhetési feltételek jelentették a résztvevők számára a fő vonze- 
rőt, ösztönzőt. A porosz jog ugyanis minden fiúörököst részesített az 
apai örökségből, ami a porosz társadalomban gyors birtokaprózódást, 
romló egzisztenciális körülményeket eredményezett. A telepítések során 
azonban új és nagyobb paraszti telekhez lehetett jutni, és általában a 
kötelezettségek is kedvezőbbek lettek, sőt a telepes poroszok a 14. szá- 
zad első felében beköltözhettek német telepes falvakba, s így egy kulmi 
jogú faluközösség részévé válhattak." A kolonizáció végső soron mind- 
egyik etnikai csoportnak előnyökkel járt. A porosz paraszti telepesek 
száma elsősorban Samland keleti részein, valamint a déli és délkeleti 
nagy erdőségekben volt nagyobb arányú. Astiem porosz falut például 
Balga komtúrjának megbízásából alapította egy Stauno nevű porosz loká- 
tor a testvéreivel együtt."? Ermland földjén, különösen a püspökség terü- 
letén, szintén jelentős volt a telepítésekben részt vevő porosz paraszti 
népesség aránya." 

A kolonizációban igen sok úgynevezett , kisebb szabad", azaz köny- 
nyűfegyverzetű katonai szolgálattal tartozó porosz szabad paraszt is 
részt vett, akik személyre szóló oklevelet kaptak. Egy 1800. február 28- 
án, Balga várában kiállított oklevél szerint például Nartinge 3 Haken (1 
Haken általában 20 hold)" nagyságú erdőterületet kapott azzal a felté- 
tellel, hogy ott kiirtja az erdőt és művelhetővé teszi a területet."?! Ugyan- 
ilyen feltétellel kapott 2 Haken földet 1302-ben Sudauen tartományban 
egy Chatcze nevű porosz szabad, "? 1338-ban a königsbergi komtúrtól 50 

holdat Kacze és két fia," Johann samlandi püspöktől 1343-ban Gnaysot 
2 Hufét,?! 1,5-1,5 Haken földet Stroyte, ?ueypodinx, Bygure, Nakyn és 
Kunad," a lovagrendtől 2 Hakent Henkin," 3 Hufét Thuleke" 3 Hakent 
Tempirbucz,"9 1-1 Hakent Jesco, Syfrid és Symmicz."? 2 Hekent kapott 
Samane, s ugyanekkora birtokot külön-külön Natangen tarományban 
Santoix, Nodaps, Medit, Stenebut, Nattur, 9 míg Jone jóval tekintélye- 
sebb, 7 Hufe nagyságú birtokot kapott az ermlandi káptalantól a cranczi 
erdőben." A felsorolást még hosszasan folytathatnánk, mert a 14. szá- 
zadban több száz hasonló tartalmú lovagrendi vagy püspöki/káptalani 
oklevél született. A katonáskodó porosz szabadparaszti elemek minden 
esetben porosz joggal települtek le adománybirtokaikon. A Német Lovag- 
rend különösen a határterületek védelmezésére, a stratégiailag fontos 
helyek ellenőrzésére igyekezett katonáskodó porosz szabadokat telepí- 
teni a Wildnisbe.?? A különösen kiemelt helyekre a lovagrend őrtornyo- 
kat, kisebb várakat, faerődöket épített, s ezek közelében kulmi vagy porosz 
jogon kisebb szolgálati birtokokat alakított ki. A Wildnisben leginkább 
a katonáskodó kisebb szabadok (szabadparasztok) települését igyeke- 
zett előmozdítani.? A déli, délkeleti és keleti nagy erdőterületekre irá- 
nyuló telepítések tehát elsősorban katonai szempontokat követtek." A 
lovagrend nem csak a paraszti sorban élő úgynevezett , kisebb szabado- 
kat", hanem a magasabb vérdíjjal, társadalmi státussal és nagyobb bir- 
tokállománnyal rendelkező ,nagyobb szabadokat" is szívesen látta az 
erdővidékek kolonizációjában, mert ez utóbbi réteg maga is érdekelt lett 
az adományként kapott lakatlan területek betelepítésében.A Wildnis 
kolonizációjában részt vevő előkelő poroszok vagy jóval nagyobb birto- 
kot kaptak porosz joggal, mint amivel eddig rendelkeztek, vagy ha nem 
különösebben nagyot, akkor azt már nem porosz, hanem német (több- 
nyire kulmi, ritkább esetben magdeburgi) joggal. 1332-ben például egy 
testvérpár, Glabune és Glausote összesen 120 Hufe, azaz igen tekinté- 
lyes, erdővel borított birtokot kapott a déli vadonban, de csak porosz 
joggal.?95 Összehasonlításként érdemes felidézni, hogy egy adománymeg- 
erősítő oklevél közlése szerint egykor, 1287. augusztus 10-én Johann von 
der Laute német nemes, igaz ő német jogon, 125 Hufét kapotta branden- 
burgi komtúrtól.$8 1333-ban Wyssegaude, ugyancsak porosz joggal, 20 
Hufe földet kapott a nagymestertől a déli határvidéken.?" Ugyanilyen 
feltételek vonatkoztak Staune és testvére 30 Hufe méretű adománybir- 
tokára is 1338-ban.$8 1374. február 21-én Winrich von Kniprode nagy- 
mester a mazóviai határvidéken 4 porosz testvérnek 100 Hufe földet ado- 
mányozott porosz joggal.§? 1847-ben viszont a nagymester 6 porosz test- 
vérnek 45 Hufe földet adott magdeburgi joggal." Az osterodei komtúr 
1351-ben 5 porosz testvérnek kulmi joggal 26,5 Hufe földet adományo- 
zott a déli Wildnisben."! Egy Peczer nevű porosz szabad 1358-ban kato- 
nai szolgálat fejében, kulmi joggal 11 Hufe földet kapott a lovagrend- 

től. 1359-ben a nagymester kulmi jogon 20 Hufét adott Woyselnek, 10 
Hufét Schedliskownak és 8 Hufét Alczoltnak.§ A nagy erdővidékek gyors 
betelepítésének előmozdítása érdekében a Német Lovagrend birtokado- 
mányozási politikája újra a 13. századi gyakorlatot követte: nagy kiter- 
jedésű birtokokat adományozott híveinek, hogy azokat telepesekkel népe- 
sítsék be. A Wildnis kolonizációjában azonban külföldről jött földbirto- 
kosok - néhány kivételtől eltekintve - lényegében már nem vettek részt, 
hanem csak poroszországi birtokos családok, származástól, etnikai hova- 
tartozástól függetlenül. Sassen tartományban (a későbbi Osterode kom- 
túrságban) például egy kulmerlandi német földbirtokosokból (Peter von 
Heselicht, Heymann és Konrad von Wausen) álló vállalkozói társaság 
1321-ben 1440 Hufe földet kapott." Peter von Heselicht apja Sziléziából 
költözött Poroszországba, Kulmerland tartományba, fia, Peter viszont 
Sassen földjén alapozta meg birtokait és társadalmi rangját." 1825 őszén 
Luther von Braunschweig, christburgi komtúr Hans von Otatz, Peter 
von Geierswalde és Berthold von Fürstenau világi lovagoknak 400 Hufe 
erdőbirtokot adott. Ezek a birtokosok is Kulmerlandról érkeztek, s átte- 
lepülésük Sassen földjére ugyanolyan okból történt, mint Peter von Hese- 
licht vagy a Wausen-testvérek esetében: itt jóval nagyobb földbirtok meg- 
szerzésére nyílt lehetőség. 1328 nyarán egy Konrad Düring nevű, Porosz- 
országban már megtelepedett német miniszteriális kapott a déli határ- 
vidéken, Sassen tartományban 200 Hufe erdőbirtokot."" Ugyanebben az 
évben egy kulmerlandi lengyel testvérpár, Wenzeslaw és Dobeslaw 110 
Hufe adományban részesült (kulmi joggal)."" 183384-ben a pomesaniai 
előkelő porosz családokból származó Wapel, Nadrau és Scawotte 100 
Hufét kapott Sassen földjén." 1347-ben egy szintén kulmerlandi lengyel 
nemes, Nikolaus Ryczkow, Sassen tartományban 124 Hufe adományt 
kapott kulmi joggal."" A Kobelkow-testvéreknek a lovagrend 72 Hufe föl- 
det adományozott kulmi joggal a délkeleti Wildnisben.?? Winrich von 
Kniprode nagymester 1364-ben magdeburgi joggal adományozott 126 
Hufe földet a déli erdővidéken a német származású Matthias és Heinrich 
Sachsenak.? 

A déli, délkeleti Wildnis kolonizációja nem csak a Német Lovagrend 
tényleges uralmi területeit növelte meg, de a határok is ellenőrizhetőbbé 
és védhetőbbé váltak. A lovagok egyre több őrposztot, megfigyelőállo- 
mást (úgynevezett , erdei házat"), de sok helyen árkokat, sáncokat, cölöpf- 
alakat is építettek a határvidéken. Ezeknek a felépítése, megvalósítása 
szorosan összekapcsolódott az ide érkező, növekvő számú telepessel, 
akik a szükséges munkaerőt biztosították. A Wildnisben nagy birtok- 
adományban részesültek a 14. század első felében a katonai szolgálaton 
kívül lényegében semmilyen további szolgálati vagy járadékfizetési köte- 
lezettséggel sem tartoztak, és a Német Lovagrend még az 1233. évi kivált- 
ságlevelében lefektetett kötelezettségekhez viszonyítva is kedvezőbb fel- 

tételeket szabott meg számukra. A Kulmer Handjfeste előírása szerint a 
birtokadományban részesülők a lovagrend tartományúri fennhatóságá- 
nak elismeréseképpen kötelesek voltak 1 kölni vagy 5 porosz dénárt és 
2 font viaszt fizetni. 40 Hufénál nagyobb birtok esetében nehézpáncél- 
ban, csatalóval és 2 további fegyveressel kellett katonai szolgálatot telje- 
síteni, ennél kisebb birtok esetén pedig könnyűfegyverzetű lovasként.?2? 
Sassen földjén azonban csak 80 Hufe birtokmérettől kellett csatalóval és 
teljes vértezetben hadba vonulni, ennél kisebb birtok esetében elegendő 
volt a könnyebb (és sokkal olcsóbb) fegyverzet, elismerési járadékot ( Rekog- 
nitionszins) pedig egyáltalán nem kért tőlük a Rend.?! Ezek a nagy bir- 
tokadományok és jelentős engedmények mind azt a célt szolgálták, hogy 
a szinte lakatlan nagy erdővidék minél gyorsabban benépesüljön, és ez 
a terület is szervesen hozzákapcsolódjon a lovagrendi állam lakott és 
művelt részeihez. Ez a politika 2-3 évtized alatt meg is hozta az eredmé- 
nyét: a népesség gyarapodásának köszönhetően 1341-ben Dietrich von 
Altenburg nagymester Sassen földjét leválasztotta a christburgi komtúr- 
ságról, és Osterode központtal új komtúrságot hozott létre." A katonai 
szolgálat terén tett könnyítések a kolonizáció ösztönzésén túl nagyon 
gyakorlatias okokkal magyarázhatók: a sűrű erdőkben, mocsarakban a 
nehézpáncélos lovagi fegyverzet nem bizonyult sem előnyösnek, sem 
hatékonynak. Ez a körülmény magyarázta azt is, hogy a Német Lovag- 
rend elsősorban miért katonáskodó porosz szabadparasztokat, ún. , kisebb 
szabadokat" igyekezett a Wildnisbe telepíteni. De a lovagrendi állam 
egészére is igaz volt, hogy a természetföldrajzi adottságokhoz igazodóan 
a fegyveres erő túlnyomó részét az egyszerű bőrpáncéllal vagy vas mell- 
vérttel felszerelt, könnyebb fegyverzetű, lovas katonai szolgálattal tarto- 
zó kis- és középbirtokos szabadok alkották. Még Kulmerland tartomány- 
ban is, ahol a legtöbb nehézpáncélos katonai kötelezettségű birtokos élt, 
az összes szabadnak csak kb. 7,5 2-a tartozott ebbe a rétegbe. A 14. szá- 
zad végén Poroszországban összesen 5872 szolgálati birtokkal rendelke- 
ző szabad élt, de ebből csak 440 volt nehézpáncélos kötelezettségű, nagyobb 
birtokos.?-§ 

A kolonizáció Poroszországban a porosz népesség birtokjogának meg- 
erősítése szempontjából is nagy jelentőségű volt. Számos porosz birto- 
kos a német telepítések megindulása idején kapott földjeire vonatkozó- 
an adománylevelet, jóllehet a valóságban azok már régóta családjuk tulaj- 
donában voltak. Az adománylevél rögzítette ugyanis a birtokhatárokat, 
amivel elejét lehetett venni a poroszok és a német telepesek közötti határ- 
vitáknak. A Miligide-klán például csak a porosz háborúk befejezése után, 
két generációval később, 1339-ben kapott birtoklevelet, amikor a telepes 
mozgalom elérte azt a vidéket, ahol birtokai voltak.??" A lovagrendi állam 
egészében a poroszoknak szóló birtoklevelek, oklevélkiadások számá- 
nak növekedése összefüggött az új telepítésekkel, hogy jogilag így bizto- 

sítsák a régi birtokok sérthetetlenségét, és egyértelművé tegyék azok 
határait. Luther von Braunschweig christburgi komtúr például ponto- 
san kijelölte és körülhatárolta a porosz Gerko birtokát, majd 1321. ápri- 
lis 4-én Friedrich von Wildenberg tartományi mester mindezt írásba is 
foglalta.?8 Heinrich von Isenburg königsbergi komtúr is csak azt követő- 
en állított ki egy porosz szabadnak birtoklevelet, hogy egyik embere előtte 
bejárta, és megjelölte a szóban forgó birtok határait.?" Ugyanígy jártak 
el más területeken is: először pontosan rögzítették a meglévő birtokha- 
tárokat, majd oklevélbe foglalták azt." Oklevélben rögzítették az olyan 
eseteket is, amikor néhány porosz birtokost esetleg átköltöztettek más 
területre, s ott jelöltek ki számukra új birtokokat, hogy korábbi földjei- 
ket igénybe vehessék egy-egy új telepes falu határainak kialakítására." 
A poroszországi kolonizációban azonban ilyen esetek csak nagyon rit- 
kán fordultak elő. Az mindenesetre megállapítható, hogy a porosz sza- 
badok birtokaira vonatkozó oklevelek számszerű gyarapodása egyfajta 
jelzőszámként is értelmezhető a lovagrendi államban folyó telepítések 
mértékére vonatkozóan. 

A források tanúsága szerint a 14. század első felében még csak a déli, 
délkeleti nagy erdőzóna kolonizációja indult meg, a keleti, északkeleti 
Wildnisben - néhány lovagrendi vár, mint Ragnit (Nyeman), Memel (Kla- 
ipeda) vagy Tilsit (Szovjetszk) szűkebb környezetétől eltekintve - lénye- 
gében semmi sem történt. Poroszország déli határainál ugyanis kevésbé 
fenyegetett külső támadás, és a Kázmér lengyel királlyal 1343-ban meg- 
kötött kaliszi béke??? még inkább megerősítette az itteni határterületek 
biztonságát, ami a telepítések szempontjából kedvező fejlemény volt. A 
keleti és északkeleti vidékek azonban a 13. század utolsó harmadától 
állandó hadszíntérré váltak, és a lovagrend folyamatos háborúban állt a 
litvánokkal. Azt követően, hogy a lovagok az utolsó porosz törzsi terüle- 
tet, Sudauen földjét is uralmuk alá hajtották, és a Memel (Nemunas) 
alsó folyásvidékét elérve határossá váltak a litvánok lakta Samogitiával 
(Zemaitija), mely a Német Lovagrend két uralmi területe, Poroszország 
és Livónia közzé ékelődött be. A két országrész közötti szárazföldi össze- 
köttetés megteremtése érdekében a lovagok támadások sorát indították 
a litvánok ellen. A litvánokkal vívott küzdelmet a Rend a pogányság elle- 
ni keresztes háborúként propagálta, ami a 14. században egész Európá- 
ban széles visszhangra talált, és azokban számos főúr mellett még ural- 
kodók is részt vettek. 1305 és 1409 között mintegy 300 exrpeditto-ra, azaz 
Litvániába irányuló lovagrendi és keresztes hadjáratra került sor,??? 
ami a középkori német forrásokban reysa, retse, rege vagy herevart 
megnevezésekkel szerepeltek." De a litvánok is már a kezdetektől táma- 
dások sorát intézték a keresztény, s különösen a lovagrendi területek 
ellen, mert magukra nézve fenyegetőnek érezték a Balti-tenger délkeleti 
és északkeleti részén egyre jobban megszilárduló lovagrendi uralmat. 


Livóniába már a 13. század elejétől, Poroszországba pedig a 183. század 
második felétől vezettek hadjáratokat. 1200 és 1800 között 40 alkalom- 
mal törtek be Livóniába és 183-szor Poroszországba.?? A 13. század végé- 
től a lengyel területekre is egyre gyakoribbak lettek a litván betöőrések.??€ 
1250 és 1825 között 60-szor támadtak lengyel földekre." A 14. századot 
a Német Lovagrend és Litvánia közötti ,százéves háborúnak" is nevez- 
hetjük. A Poroszország-Litvánia-Livónia közötti határvidék már a 14. 
század előtt is csak nagyon gyéren lakott, mocsarakkal, lápokkal, erdők- 
kel borított vadon volt, a folyamatos háborúk miatt azonban szinte tel- 
jesen elnéptelenedett, és óriási, összefüggő erdőterületté vált. Ez a nagy 
kiterjedésű, mocsaras, járhatatlan vadon a lovagrend és a litvánok szá- 
mára is egyfajta természetes védőfalat, gyepűterületet jelentett a táma- 
dásokkal szemben, ezért egyik fél sem szorgalmazta az ide irányuló bete- 
lepítést. Az itteni Wildnis mintegy 60.000 km kiterjedésű volt, széles- 
sége 60-100 kilométer között váltakozott, de előfordultak olyan részek, 
ahol a 150 kilométert is elérte." Ez a végeláthatatlan erdő sűrű aljnö- 
vényzetével, számtalan vízfolyásával, mocsarával bármilyen támadó 
sereg felvonulását, mozgását jelentősen megnehezítette, akadályozta. A 
folyamatos háborúskodás nemcsak a kolonizációt tette lehetetlenné, 
hanem a Wildnis porosz oldalán élő, nem különösebben nagy létszámú 
porosz népesség megtartása is épp elég gondot okozott. Ezzel függött 
össze Winrich von Kniprode nagymester 1369. február 27-diki oklevele, 
amelyben a litvánokkal elhúzódó hosszú háború miatt Schalauen tarto- 
mány (törzsi terület) porosz népességének olyan kiváltságot adományo- 
zott, hogy fiú örökös hiányában javaikat feleségük és lányaik is örököl- 
hetik."? A nagymester lényegében kiterjesztette a pomcsaniai jognak az 
öröklésre vonatkozó rendelkezéseit a schalaueni poroszokra. Ahogyan a 
13. században a poroszok, úgy a litvánok sem álltak egy emberként szem- 
ben a Német Lovagrenddel. Számos oklevélben olvashatunk olyan litvá- 
nokról, akik valamilyen okból kénytelenek voltak elmenekülni Litvániá- 
ból, és Poroszországban telepedtek le. Ha a keleti, északkeleti határvi- 
dékeken beszélhetünk egyáltalán kívülről jött telepesekről, akkor azok 
alapvetően ezek a menekült litvánok voltak. Kisebb csoportjaik Porosz- 
ország belső területeire is eljutottak. 1321-ben például Eberhard erm- 
landi püspök keresztény hitre tért litvánokat telepített le egyházmegyé- 
jében.§! A lovagrend azonban nem minden litván menekültet fogadott 
be országába. A mindenkori politikai helyzetet mérlegelve arra is volt 
példa, hogy nem csak megtagadta valamelyik litván belépését Poroszor- 
szágba, hanem az érintettet elfogta és kiadta Litvániának. Egy 1329-ből 
származó oklevél szerint például Ragnit várának Hauskomturja arról 
tájékoztatta a nagymestert, hogy a litván nagyfejedelemnek kiadtak egy 
menekültet."f A litván háborúknak persze más szempontból is volt hatá- 
sa a lovagrendi állam népességi viszonyaira. A gyakori pogány betöré- 

sek következtében számos ember vesztette életét vagy esett fogságba. Ez 
utóbbiakat a litvánok elhurcolták rabszolgának, mert a litván fejedel- 
mek és előkelők udvarházainál és gazdaságában a rabszolgák (Seimy- 
niskiai) jelentették a legfontosabb munkaerőt.?? 1298-ban például egy 
200 fős litván sereg tört be Kulmerland tartományba. Sok férfit megöl- 
tek, a nőket és gyerekeket pedig rabláncra fűzték. 1300-ban az ermlan- 
di püspökségbe betörő litvánok felperzseltek egy falut, lakóit pedig tel- 
jesen lemészárolták."? Ugyanebben az évben egy másik litván sereg Kul- 
merland földjére támadt, ahol feldúlt két falut, az ott élőket pedig fogság- 
ba vetette.?§ 1311-ben Vytenis litván fejedelem 4000 fegyveressel támadt 
Ermlandra, és a tartományt egészen Braunsbergig (Braniewo) terjedő- 
en felperzselte. A férfiakat megölette, s mintegy 1400 nőt és gyermeket 
hurcolt el rabszolgának. A königsbergi komtúr azonban üldözőbe vette 
a támadókat, rajtuk ütött, és kiszabadította a foglyokat." 

Számos német nemeshez, városi polgárhoz és paraszthoz, vagy porosz 
szabad birtokoshoz és jobbágyhoz hasonlóan, akik előnyöket, emelke- 
dést, gyarapodást reméltek s találtak a poroszországi kolonizációban, 
sok lengyel nemes és paraszt is bekapcsolódott a telepes mozgalomba. 
Kulmerland benépesítésében már a 13. századtól nagy szerepet játszot- 
tak, főleg a tartomány középső és keleti részein, valamint a szomszédos 
Löbau földjén. A közeli Kujáviából, Dobrin területéről és Mazóviából 
érkező bevándorlók érezhetően megnövelték a lengyel etnikum számará- 
nyát. Elsősorban házassági és rokonsági kapcsolatok révén - különösen 
a nemesség körében - volt ösztönzés az újabb betelepedésre.?? A Német 
Lovagrend már a porosz területek meghódításának kezdetén kollektív 
kiváltságokat adott a fennhatósága alá tartozó földeken élő lengyel neme- 
seknek. Ez az oklevél a harcok során ugyan megsemmisült, de 1278. novem- 
ber 17-én Konrad von Thierberg tartományi mester megújította azt, így 
ebből az átiratból ismerjük az eredeti tartalmát. Az oklevél a tanúk között 
szereplő lengyeleket úgy említette, mint , die mechtigsten Polen vun- 
sers landes".:" A 13. század folyamán, a 14. század első harmadában 
politikai okokból is költözhettek lengyel nemesek a lovagrendi államba, 
mert a Német Lovagrend és Lengyelország között 1343-ban megkötött 
kaliszi békeszerződésben a lengyel király amnesztiát ígért a korábban 
Poroszországba menekült lengyeleknek.?! Kulmerland mellett Pomesa- 
nia déli részein, az Ossa-folyó melletti területeken - a településnevek 
tanúsága szerint - szintén telepedtek le lengyel kisnemesek és parasz- 
tok a 14. század elején, első évtizedeiben.?? Kisebb számban északabb- 
ra, Marienburg és Elbing környékére, azaz a delta-vidékre is költöztek 
lengyelek. Elbing város 1338. évi legelőbirtokosainak összeírásában pél- 
dául több lengyel származású polgár is szerepelt ( Andreas Polonus", 
,Bertoldus Polonus", , Kalys, Petrus Dusche cum uno Polono", , Lyssak"). 
Elbing városában különösen a domonkos-rendi kolostor környékén éltek 

lengyel etnikumú polgárok. 1341-ben , Petri et Osanne polonorum circa 
fratres" rendelkeztek ingatlannal. 1343-ban a lengyel Bartuschnak is 
volt háza a domonkos rendház mellett.??? Már a falualapítások korai fázi- 
sában, a 13. század végén, a lokátorok között lengyel származásúak is 
feltűntek. Egy 1295. évi oklevél például Mirogniwo nevű telepítési vállal- 
kozót említett.??? A német jog alapján történő paraszti kolonizációban a 
lengyelek így szinte a kezdetektől részt vettek, melynek eredményekép- 
pen lengyel parasztok ugyancsak éltek német telepes falvakban, vagy 
voltak lengyelek lakta német jogú falvak.??! Az 1320-as évektől több kul- 
merlandi lengyel kisnemes és paraszt is vállalkozott a déli nagy erdős 
területek kolonizációjára, mint például Wenzeslaw és Dobeslaw, akik itt 
120 Hufe méretű birtokot kaptak,??? vagy Nikolaus Ryczkow, akinek a 
lovagrend 124 Hufe földet adományozott." A telepítésekben részt vevő 
lengyel nemesek többsége azonban az előbbi példákban szereplő birto- 
kokhoz képest jóval kevesebb földet kapott. 1299-ben például a lovag- 
rend 10 Hufét adományozott egy lengyel kisnemesnek.?"" 1306-ban egy 
Nicolaus nevű lengyel 8 Hufe földet kapott Eberhard ermlandi püspök- 
től."? 1811-ben a nagykomtúr megbízta , Wenzeslaus" lokátort, hogy Tan- 
nenrode néven egy német jogú falut alapítson.?? 1321-ben egy Boguslaw 
nevű lengyel 8 Hufét kapott a christburgi komtúrságban."" Ugyanebben 
az évben Friedrich von Wildenburg tartományi mester két kisebb birto- 
kot adományozott Stanislaus Sklodowicz-nak.?" Tyczko Zehynulow 1335- 
ben 30 Hufe földet kapott Ottó kulmi püspöktől, hogy Eichenwalde néven 
egy német jogú falut alapítson. A kulmi püspökség területén Ottó püs- 
pök nevéhez fűződött a nagyobb arányú betelepítés, de már elődje, Niko- 
laus püspök egy Ludwig von Tawschaw nevű, feltehetően német szár- 
mazású lokátornak 30 Hufe földet adományozott kulmi joggal, hogy azon 
egy falut alapítson.§? A 14. század első felében a déli erdővidékek kolo- 
nizációban lengyel parasztok még nem játszottak jelentősebb szerepet, 
mert inkább a Visztula és a tengerpart mentén telepedtek le. A Wildnis- 
ben inkább csak Mazóviából érkezett ún. ,erdei emberek" telepedtek 
meg, akik méhészkedéssel, vadászattal, halászattal, gyűjtögetéssel, szé- 
négetéssel foglalkoztak. 1360-ban a Német Lovagrend főispotályosa 
Ortelsburg (Szezytno) körzetében 16 lengyel méhészt, vadászt és halászt 
telepített le." Nagyobb számban azonban nem a belső porosz területe- 
ken, hanem a Visztula torkolatvidékétől Samland déli partjáig terjedő 
tengerparti részen telepedtek meg lengyel halászok. 

A Német Lovagrend még nem volt az összes porosz terület ura, ami- 
kor 1276. március 29-én a Visztula bal partján, Pommerellen (Kelet-Pome- 
ránia) földjén is jelentős birtokhoz jutott: Sambor, Dirschau (Tczew) 
ura, a lovagok régi szövetségese, a Rendnek adományozta Mewe (Gniew) 
várát és a hozzá tartozó földeket." A Német Lovagrend ezzel megvetet- 
te a lábát II. Mestwin danzigi fejedelem országában, s azonnal hozzáfo- 

gott a vár kibővítéséhez és megerősítéséhez.?? Brandenburg és Pomerá- 
nia fejedelmeinek fenyegetése miatt Mestwin igyekezett jó kapcsolato- 
kat kialakítani keleti szomszédjával, ezért megengedte, hogy a Német 
Lovagrend Mewe közelében egy falut vásároljon Pommerellen terüle- 
tén.?59 (Ennek az ügyletnek a vár majdani ellátása szempontjából volt 
jelentősége.) 1285-ben egy, a vízi közlekedés ellenőrzésében fontos sze- 
repet játszó szigetet adományozott a Visztulán a lovagrendnek." Halála 
(1294) után, az 1282. évi örökösödési szerződésnek megfelelően, Nagy- 
Lengyelország hercege, II. Przemystlaw lett az utóda, aki a következő évben 
Lengyelország királyává is koronáztatta magát, de egy évvel később meg- 
gyilkolták (1296)."! Nagy-Lengyelország nemességének többsége II. Ven- 
cel cseh királyt ismerte el urának, aki egyúttal a lengyel koronát is meg- 
szerezte. Mivel a cseh királyi ház és a Német Lovagrend kapcsolatában 
a 13. század közepéig visszanyúló múltja volt az együttműködésnek, ?"? 
Vencel a lovagrendet kérte fel Pommerellen katonai védelmezésére, mert 
Sambor, rügeni fejedelem örökösödési igényekkel lépett fel. A tartomány 
védelmezése fejében újabb birtokokat adományozott a lovagoknak Pom- 
merellen földjén. Fia, III. Vencel, hogy megvédje lengyel koronáját, igye- 
kezett békét kötni Habsburg Albert német uralkodóval. Albert a cseh 
király meif$eni birtokainak átengedését kérte, melyeket Vencel, hogy 
pénze legyen, még korábban zálogba adott Brandenburgnak. Mivel annyi 
pénze nem volt, hogy ezeket a birtokokat a zálogból kiváltsa, elfogadta a 
barndenburgi őrgróf feltételét, aki a meifS$cni földekért cserébe Pomme- 
rellen tartományt kérte." Az 1305. augusztus 18-án megkötött nürnber- 
gi béke értelmében III. Vencel lemondott a meif$eni területekről és Eger 
városáról, a német uralkodó pedig elismerte őt Lengyelország legitim 
királyának. Vencel számára ez azért is volt különösen fontos, mert Loki- 
etek Ulászló személyében lengyel trónkövetelő tűnt fel a színen. Az Ulász- 
ló ellen hadjáratra készülődő Vencelt 1306. augusztus 4-én Olműützben 
meggyilkolták." III. Vencel halálával Lengyelországban összeomlott a 
cseh uralom."? Mazóvia és Kujávia hercegei Lokietek Ulászló mellé áll- 
tak, aki katonai erővel megszállta Pommerecllent. Bíróság elé citálta a 
korábbi cseh kormányzást megtestesítő Swenza palatinust. A magát fenye- 
getve érző Swenza 40 márkáért eladta niradowei birtokát a Német Lovag- 
rendnek, és Brandenburgba menekült.?" Lokietek Ulászló a fejedelem- 
ség központja, Danzig élére Bogussa várnagyot állította, aki ellen fellá- 
zadtak a város lakói, és a brandenburgi őrgróf segítségét kérték. 1308 
nyarán Danzig előtt megjelentek a brandenburgi csapatok. A polgárok 
megnyitották a város kapuit, de a várba visszahúzódott lengyel védőse- 
reg elszántan védekezett. A lengyel korona megszerzéséért küzdő Loki- 
etek nem tudott felmentő csapatokat küldeni, ezért Bogussa várnagy a 
Német Lovagrend segítségét kérte." A Günther von Schwarzburg, kul- 
merlandi tartományi komtúr vezette lovagrendi csapatok megjelenése 

miatt a brandenburgi erők elvonultak Danzig alól, a lovagok azonban - 
kihasználva a számukra kedvező helyzetet - nem felmentőként, hanem 
hódítóként érkeztek. Elűzték a lengyel védősereget is, és amikor ural- 
mukkal szemben a városban zavargások törtek ki, közel 200 városlakót 
végeztek ki, családjaikat száműzték, a város nagy részét pedig lerombol- 
ták."" Danzig után a lovagrend számos pommerelleni várat és települést 
foglalt el, s ezzel párhuzamosan tárgyalásokat kezdett Brandenburggal 
a tartomány jövőjéről. Az 1309. szeptember 13-án megkötött soldini szer- 
ződés értelmében a brandenburgi őrgróf 10.000 márka ezüst fejében haj- 
landó volt lemondani a Pommerellenre támasztott igényéről." A lovag- 
rend ugyanennyit kínált Lokietek Ulászlónak is, aki azonban visszauta- 
sította ezt az ajánlatot, s ezzel tartós viszály kezdődött Lengyelország és 
a Német Lovagrend között. Lokietek erejét és figyelmét a Csehország- 
ban a Premysl-dinasztia örökébe lépő, a lengyel trónra is jogot formáló 
Luxemburgokkal folytatott küzdelem kötötte le, ezért északon nem akart 
újabb frontot nyitni, de a pápai Kúriánál eljárást, pert kezdeményezett 
a Német Lovagrend ellen." A korábbi danzigi fejedelemség megszerzé- 
sével a lovagok lettek az Alsó-Visztula térségének urai. A fennhatóságuk 
alá került közel 15.000 km? új területtel a Rendnek mintegy 85.000, más 
vélekedések szerint 100- 120.000 főnyi új, döntően szláv etnikumú alatt- 
valója lett. A porosz törzsi területekkel ellentétben Pommerellenben a 
lovagrend kialakult települési, jogi, birtok- és egyházszervezeti viszo- 
nyokkal találkozott. Nem csak egy keresztény, hanem egy, a telepes moz- 
galom által már érintett tartomány került a lovagok fennhatósága alá." 
Pommerellenben számos kolostori, püspöki, káptalani, valamint világi 
nemesi birtok volt, továbbá német jogon élő falvak és városok is létez- 
tek. A tartomány nagy része egyházszervezeti szempontból a lengyelor- 
szági Leslau (Wioctawek), a nyugati területek pedig a pomerániai Kam- 
min (Kamienj Pomorska) püspökséghez tartoztak.??! A Német Lovagrend 
az 1221. évi pápai exemptio alapján, amely mentesítette őt a püspöki 
turisdictio és vizitáció alól, jogot kapott arra, hogy közvetlenül a Szent- 
székhez forduljon ügyeivel, temetőket tartson fenn, oratóriumokat és 
plébániatemplomokat alapítson, mentesüljön az egyházi tized fizetése 
alól, Pommerellenben igyekezett korlátozni Leslau püspökének jogo- 
sítványait, ami a kezdetektől komoly feszültségforrássá vált. Mindeze- 
ken túl az inkorporált kulmi, pomesaniai és samlandi püspökségek pél- 
dája ugyancsak aggodalommal töltötte el a leslaui püspököt. A Német 
Lovagrend ugyanis a 14. század első harmadában megkísérelte a pápa- 
ságnál elérni azt, hogy a fennhatósága alá került pomerrelleni területe- 
ken Danzig vagy Mewe székhellyel önálló püspökség jöjjön létre, de pró- 
bálkozása nem járt sikerrel.?§t Poroszországtól eltérően, ahol a püspök- 
ségek nagy territóriumok urai voltak, Pommerellenben Leslau püspöke 
egyházi fennhatóságán túl nem rendelkezett jelentősebb földbirtokok- 

kal: 1309-ben az egész tartományban összesen 33 falu volt a birtoká- 
ban.387 (Összehasonlításképpen: az ermlandi püspökséghez a 14. század 
közepén, második felében 440, a kulmihoz 60, a samlandihoz pedig 100 
falu tartozott.)?§§ A nagy monasztikus kolostorok (Oliva, Zuckau, Pel- 
pin, Zarnowitz) - amilyenek a porosz területeken nem voltak - némileg 
kiterjedtebb földterülettel rendelkeztek. Az olivai ciszterci kolostornak 
42 faluja volt, a pelpininek pedig 35. Pommerellenben még más egyhá- 
zi lovagrendek is a Német Lovagrend fennhatósága alá kerültek. Mewe 
közelében még a 13. század első felében Swantopolk danzigi fejedelem 
adományozott birtokokat a spanyol Calatrava Rendnek, a johanniták 
pedig a 12. század végétől rendelkeztek itt birtokokkal. 1198-ban meg- 
kapták Stargard (Starogard) várát és a hozzá tartozó uradalmat, továb- 
bá Kamerau, Schadrau, Rokoschin és Schwarzhof falvakat, valamint 
Taschau és Gelben falvak tizedjövedelmeit." Schöneck (Skarszewy) 
városa és Warberg is a johanniták birtoka volt.?? Danzig (Gdaúsk) és 
Dirschau (Tczew) már az 1260-as évek elején lübecki jogot kaptak Pom- 
merellen fejedelmétől, aki a 183. század utolsó harmadában két új várost 
is alapított német (lübecki) joggal: Neuenburgot (Newe) és Schwetz-et 
(Swiecie).?93 Ezzel a saját ellenőrzése alá vonta a vásári és piaci vámbe- 
vételeket.?! A 13. században Nyugat- és Kelet-Pomerániában egyaránt a 
fejedelmi hatalom mellett elsősorban az egyházi birtokosok ösztönözték 
a paraszti betelepítést, különösen a ciszterciták és a johanniták.?9? Az 
1308-1309. évi harcokban Danzig, Dirschau és Neuenburg szinte telje- 
sen elnéptelenedett, korábbi privilégiumaikat a Német Lovagrend visz- 
szavonta.?5 Ugyanakkor a lovagok, ahogyan a porosz területeken is tet- 
ték, igyekeztek megnyerni a helyi előkelő réteget, egyházi és világi birto- 
kosokat, ezért nem nyúltak hozzá a tartomány birtokviszonyaihoz, tulaj- 
donosi szerkezetéhez. Lényegében csak az egykori fejedelmi uradalma- 
kat vették birtokukba, így ez a körülmény korlátokat szabott telepítő 
terveik és tevékenységük elé.?"" Mewe (Gniew) környékén, amit a lovag- 
rend még 1276-ban kapott meg," a 13. század folyamán már több német 
jogú, cenzusfizető falut alapított, és porosz szabadoknak is adott szolgá- 
lati birtokokat." 1309 után a tartomány nagyobb arányú, tervszerű 
kolonizációja előtt nem csak a helyi tulajdonviszonyok jelentettek korlá- 
tokat, hanem Pommerellen rendezetlen közjogi státusa is. Az 1320-ban 
lengyel királlyá koronázott Lokietek UlászlóY9 ugyanis koronájához tar- 
tozó területnek tartotta az egykori danzigi fejedelemséget, és igyekezett 
azt visszaszerezni. Szövetséget kötött Gediminas litván nagyfejedelem- 
mel (amit fia, Kázmér, és a litván fejedelem harmadik lánya, Aldona/Anna 
házasságkötése erősített meg), "" valamint Károly Róbert magyar király- 
lyal (aki 1320-ban a lengyel király lányát, Erzsébetet vette feleségül), §"? 
s 1327-ben háborút indított a Német Lovagrend, valamint a lovagokkal 
szövetséges mazóviai és nyugat-pomerániai fejedelmek ellen. Ez utób- 

biak, azaz Ottó és Barnim hercegek 1329-ben 6000 márkáért zálogba 
adták a lovagoknak Pommerellen tartomány nyugati határainál fekvő 
Stolp (Stupsk) és Bütow (Bytów) térségét, így a lovagrend kiterjesztette 
nyugat felé uralmi területeit.9§ A Lokietek Ulászlóval vívott háborúban 
csapatai megszállták Lengyelországban Kujávia és Dobrin tartományo- 
kat.95 Az elhúzódó háborúnak az új lengyel király, III. Kázmér vetett 
véget, amikor 1333 elején a status guo alapján fegyverszünetet kötött a 
Német Lovagrenddel (így az 1333. április 25-én Krakkóban tartott koro- 
názási ünnepségen már a nagymester is megjelent), és beleegyezett, hogy 
a vitatott területek hovatartozásának kérdésében döntőbírák ítéljenek. 
Hosszú egyeztetések után végül a cseh király (a lovagrend szövetségese) 
és a magyar uralkodó (a lengyel király szövetségese) személyében álla- 
podtak meg döntőbíróként. Az 1335 novemberében megrendezett viseg- 
rádi királytalálkozó, ami egyúttal a lovagrendi-lengyel viszály kérdésé- 
ben ítélkező arbiteri fórum is volt, megerősítette ugyan a Trencsénben 
megkötött cseh-lengyel megállapodást, de Pommerellen, Danzig, vala- 
mint Kujávia és Dobrin hovatartozása, a Poroszország és Lengyelország 
közötti konfliktusban nem hozott megoldást." A következő évben János 
cseh király bejelentette, hogy a Német Lovagrend megsegítése céljából 
keresztes hadat fog vezetni a litvánok ellen, így az 1337-ben lengyel terü- 
leteken átvonuló nagy cseh haderő óvatosságra intette III. Kázmért, aki 
elállt attól a szándékától, hogy katonai erővel szerezze vissza a vitatott 
területeket.§8 1339/40-től pedig a tatárok és a halicsi fejedelemségért 
kirobbant örökösödési háború kötötte le figyelmét. Az orosz fejedelem- 
ségre igényt formált Gediminas litván nagyfejedelem, mert egyik fia, 
Lubart, halicsi hercegnőt vett feleségül, 99 Özbek tatár kán, mint a feje- 
delemség legfőbb ura, a mazóviai fejedelmek, akik a meggyilkolt halicsi 
fejedelem rokonai (testvérei) voltak, s maga III Kázmér is, aki litván felesé- 
ge halála után szintén halicsi hercegnőt vett feleségül." 1340 nyarán a 
lengyel király hadjáratot indított a halicsi fejedelemség megszerzésé- 
re.!! Az elhúzódó keleti háború miatt Kázmér tárgyalóasztalhoz ült a 
Német Lovagrenddel, hogy nyugaton ne kelljen hadat viselnie. Az 1343- 
ban megkötött kaliszi szerződés 66 évre békét teremtett Poroszország és 
Lengyelország között. A kölcsönös engedmények árán született megegye- 
zés értelmében a lengyel király elismerte, hogy Danzig és Pommerellen 
a lovagrendi államhoz tartozik, a nagymester pedig visszaadta Kujávia 
és Dobrin tartományokat. "? A későbbi viták megelőzése érdekében pon- 
tosan meghatározták, hol húzódik a porosz-lengyel, valamint a porosz- 
mazóviai határ. Kilenc évvel később, 1352-ben azonban Dobrin tarto- 
mány ismét a Német Lovagrend kezébe került, de ez már a felek közös 
akarata alapján történt: III. Kázmér 12 évre, 40.000 aranyforintért zálog- 
ba adta a tartományt, hogy a litvánok elleni halicsi háborújához legyen 
pénze. 

Pommerellen tartományban a terület közjogi helyzetét rendező kali- 
szi béke után vett nagyobb lendületet a telepes mozgalom. Északon leg- 
inkább a danzigi komtúrságban, délen pedig Dirschau (Tczew) térségé- 
ben.§ A telepítésekhez, város- vagy falualapításokhoz szükséges terüle- 
tek biztosítása érdekében a Német Lovagrend már itteni uralma kezde- 
tétől gyakran birtokcseréket hajtott végre, vagy vásárolt földeket. 1310. 
február 18-án például a lovagok Jacob várnagytól és Johann alkamarás- 
tól vettek birtokokat Danzig környékén." Az elhunyt Sambor herceg 
lánya, Gertrúd 1312-ben az összes itteni birtokát eladta a lovagrend- 
nek." 1829 novemberében egy Lippold Beer nevű nemes adta el egyik 
faluját a lovagrend stolpi komtúrjának.!? Egy 1312. szeptember 10-én 
kelt oklevél szerint Johann, polocki püspök néhány falut elcserélt Pom- 
merellenben a lovagrenddel.!? 1813 nyarán Swenza palatinus fiai szin- 
tén egy nagy, több falut is magába foglaló uradalmat cseréltek el a lova- 
gokkal."" 1834-ben a Rend a johannitákkal bonyolított le egy birtokcse- 
rét.! Egy 1350-ből származó feljegyzés tanúsága szerint a Német Lovagrend 
150 márkát fizetett a schönecki (Skarszewy) johannita konventnek.§? 

Uralmának stabilizálódását követően, a porosz területekhez hason- 
lóan, a Német Lovagrend Pommerellen földjén is városok újjáalapításá- 
val kezdte telepítő tevékenységét. 1338-ban Schwetz (Swiecic), 1341-ben 
pedig Lauenburg (Lebork) kulmi jogot kapott. 1332-ben Danzig visz- 
szakapta lübecki városjogát, amit 1346-ban a lovagrend bizonyos korlá- 
tozásokkal, szűkítésekkel a kulmi joggal cserélte fel. (A kulmi joggal járó 
összes kiváltságot a város csak 1378-ban nyerte el.) 1846-ban Tuchel 
(Tuchola) és Bütow (Bytów) kapta meg a kulmi városjogot, 1348-ban 
Stargard (Starogard), Putzig (Puck), 1350-ben pedig Neuenburg (Newe) 
és Konitz (Chojnice). Danzighoz hasonlóan Dirschau (Tczew) is csak 
fokozatosan vált újra várossá 1328 és 1384 között." A Pommerellenben 
birtokokkal rendelkező másik lovagrend, a Johannita Rend a telepíté- 
sekben megelőzte a Német Lovagrendet, s már 1320-ban új várost alapí- 
tott Schöneck néven." Az itt létrehozott johannita konvent 1335-ben 60 
Hufe területen, 8 szabad évvel megalapította Thnhomaswalde falut," 50 
Huféval és 14 szabad évvel pedig Lienfiltz falut.?? A johannita lovagok 
telepítő tevékenysége a következő években is folytatódott: 1336-ban ala- 
pították Demlin,!? 1346-ban Eberswalde, 1348-ban pedig Liebschau!! 
és Wartenberg falvakat." 1349-ben Thomaswaldéban még egy vízimal- 
mot is építettek. A Német Lovagrend politikai fennhatósága alá került 
Pommerellenben a 14. század első felében nem a tartományúr, hanem a 
korábbi danzigi fejedelmek idején itt gyökeret eresztett johanniták bizo- 
nyultak a legaktívabbnak a telepítésekben. A korábbi pommerelleni váro- 
si központok újjáélesztése, újjáalapítása mellett a 14. század közepén a 
Német Lovagrend már teljesen új, előzmények nélküli városokat is ala- 
pított a tartomány déli és délkeleti részein: 1348-ban Schlochaut (Czlu- 
chów) 1354-ben pedig Friedlandot (Prawdinsk). Északnyugaton Leba 


115 


(Leba) település 1357-ben lübecki városjogot kapott. Tervszerű falu- 
alapítások leginkább északon, a danzigi, valamint nyugaton, a dirschaui 
komtúrságban folytak, így Pommerellen művelt földterületeinek többsé- 
ge is ezeken a területeken alakult ki." Német és lengyel parasztok mel- 
lett a Német Lovagrend katonáskodó porosz szabadokat is telepített Pom- 
merellenbe, különösen Schlochau, Tuchel és Konitz komtúrságok déli 
részeire." Ahogyan a porosz Wildnis déli, délkeleti területein, úgy Pom- 
merellenben is katonai célja volt a porosz szabadok telepítésének: a len- 
gyel betörésekkel szembeni határvédelmet akarta a lovagrend katonai 
kötelezettségű kisbirtokosokkal megerősíteni." Hasonló volt a helyzet 
nyugaton, a pomerán határnál is, ahol a határvédelem megteremtése 
érdekében a lovagok szintén szolgálati birtokok láncolatát alakították 
ki.8 A tartomány belső, erdős területein, mint a schlochaui vagy tuche- 
li komtúrságok északi részein, a Német Lovagrend még nem ösztönözte 
a tervszerű, nagyobb szabású kolonizációt, inkább az itteni szláv (kasub) 
falvaknak adományozott német jogot, amelyek így egyértelműen körül- 
határolt földterületet kaptak szabályozott határhasználati s nyomásos 
renddel, rögzített cenzuskötelezettséggel. Gazdasági, társadalmi és jogi 
értelemben ez egyaránt kedvezőbb helyzetet, felemelkedést jelentett az 
itteni szláv parasztság számára. A belső területek falvainak többsége 
így a német jog ellenére megőrizte szláv jellegét. A 14. század első felé- 
ben a nagy földbirtokkal rendelkező ciszterci kolostorok földjein szintén 
többségben voltak a lengyel parasztok, és a szláv etnikumú telepesek. 
Pommerellen nemessége ugyancsak megőrizte szláv jellegét, mert a német 
vagy porosz betelepülők Dirschau, Neuenburg térségére, valamint Schlo- 
chau, Tuchel és Konitz déli részeire koncentrálódtak. A helyi népesség 
a tartomány északnyugati és középső vidékein, valamint Schwetz kör- 
nyékén volt túlsúlyban." A scehlochaui komtúrságban határvédelmi cél- 
lal telepített szolgálati birtokok 63,3 96-a kulmi jogot kapott. A dirschaui 
térségben ez az arány 35,6 ?6 volt, Tuchelben pedig 47,3 796. A danzigi kom- 
túrságban, ahol nem kellett határvédelmi feladatokra koncentrálni, a 
nemesi birtokoknak csak 11,5 X-a kapott kulmi jogot. A legkevesebb len- 
gyel (szláv) jogú nemesi birtok a mewei komtúrságban, a legkorábban 
lovagrendi fennhatóság alá került pommerelleni területen fordult elő. 
Pommerellenben a 14. század végére 395 település rendelkezett kulmi 
joggal (28,5 5), 109 magdeburgi joggal (7,8 26), 3 lübecki joggal (0,2 276), a 
többi pedig lengyel (szláv) jog alapján élt (32,7 96). A német (kulmi, mag- 
deburgi, lübecki) jogon élő falvak, települések többnyire a Német Lovag- 
rend és az egyház birtokain fordultak elő, a lengyel jogúak pedig általá- 
ban a lengyel nemesek birtokain. A pommerelleni települések 36,7 9-a a 
lovagrend, 478 70-a magánföldesúri, 13,1 76-a pedig kolostori birtokokhoz 
tartoztak. Ugyanakkor a művelt földterületek - a telepítéseknek köszön- 
hetően - nagyobb arányban voltak a lovagrend tulajdonában. A lovagok 

rendelkeztek a lengyel eke (Haken) szerinti művelt földterület 57 76-ával 
(809 Haken), a nemesi birtokosok a 32 96-ával (454 Haken), az egyház és 
a kolostorok pedig 11 2-ával (152 Haken). A német telepesek által művelt 
telkek 48 76-a (14217 Hufe) lovagrendi fennhatóság alá tartozott, 38 76-a 
nemesi birtok volt (11282 Hufe), 14 96-a pedig egyházi-kolostori (4235 
Hufe)."9 Ahogyan a Német Lovagrend uralma alá tartozó porosz és len- 
gyel (azaz kulmerlandi) földeken, úgy a pommerelleni területeken is az 
egyházi szervezetek (ciszteci kolostorok, johannita konventek, püspök- 
ségek, káptalanok) és magánföldesurak ugyancsak részt vettek a telepí- 
tésekben. Eberhard, Pelplin cisztercita apátja például 1338-ban Nikola- 
us Pistoris lokátornak 40 Hufe földet adott, hogy azon kulmi joggal egy 
falut alapítson." A tartomány nyugati határvidékén, Bütow térségében 
egy Kazimir nevű helyi földbirtokos 1345 tavaszán falualapítással bízta 
meg Heinrich Rosen lokátort." 

A tervszerű poroszországi telepítésekben, falualapításokban a Német 
Lovagrend, a porosz püspökök s káptalanok, valamint magánföldesurak 
mellett a lovagrendi állam - ugyancsak tervszerűen alapított? - váro- 
sai is részt vettek. Kulm város 1330 és 1430 közötti törvényszéki könyve- 
inek, a Liber memoriarum Colmensis civitatis feljegyzései szerint a 
14. század közepére például a város már 15 saját faluval rendelkezett, 
ebből 6 (Rens, Dietrichsdorf, Siegehardisdorf, Hildebrandisdorf, Wuns- 
dorf, Hegewaldt) német nevű volt, tehát biztosan német telepesek beköl- 
tözésével jött lére. A másik 9 falu a neve alapján (Rudin, Gelen, Vyscho- 
nia, Koczkow, Lykow, Colmenicz, Tilia, Smellen, Grobyn) lengyel és porosz 
parasztok által lakott volt, melyekről nehéz eldönteni, hogy a Német Lovag- 
rend poroszországi megjelenésétől kezdve léteztek a Visztula mellett, 
vagy későbbi, belső kolonizáció során keletkeztek. Már az 1233. évi 
kulmi kiváltságlevél igen nagy földterületeket adományozott Thorn és 
Kulm városoknak, hogy ott a későbbiekben saját falvakat alapítsanak." 
Elbing városa szintén jelentős, mintegy 600 Hufe területű földbirtokkal 
rendelkezett, amelyen a 14. század első felében, a nagyobb szabású gát- 
építések és vízlecsapolási munkák megindulásával párhuzamosan szin- 
tén több falut alapított." Az 1320-as évek végére a városnak 4 saját, 
telepes faluja volt."? A Christburg (Dzierzgojú) városához tartozó Alt- 
stadt nevű falu egy 1288. évi oklevél tanúsága szerint ugyancsak a váro- 
si magisztrátus tervszerű telepítése nyomán jött létre már a 13. század 
utolsó harmadában." Saalfeld (Zalewo) városának is volt egy német 
telepesek által lakott faluja: Halbedorf, amit 40 Hufe területen 1320-ban 
alapítottak." Az 1317-ben alapított Deutsch-Eylau (Ilawa) városa"?! nyolc 
évvel később, 1325-ben hozta létre saját faluját, Neudorfot, a , város előtt" 
(, das vor der stat gelegen ist"). Az 1297-ben alapított Preuf$isch Hol- 
land (Pastek) városa a 14. század első felében szintén Neudorf néven 
alapított egy falut úgy, hogy a korábban a városnak adományozott 139 

Hufe kiterjedésű földterület déli részén leválasztottak 60 Hufét, s azon 
hozták létre az új telepes falut."? A porosz-lengyel határterület nagy 
erdővidékén Osterode (Ostróda) városát 1329-ben együtt alapították a 
hozzá tartozó Buchwalde faluval. Egy 1338-ból származó oklevél sze- 
rint Mühlhausen (Gvardejszkoje) városának szintén volt saját faluja, 
Lohberg, melyhez 59 Hufe föld tartozott."? Liebemühl (Mitlomtlyn) város 
1341. évi kiváltságlevele két városi falut említett: ,czwey dorfere der 
stat Libenmule"."" Garnsee (Gardeja) város 1334. évi oklevele is már 
saját városi faluról tett említést: ,pascua pro pecoribus suis cum rus- 
ticis villo ibidem adiacentibus".?" 1342-ben a Német Lovagrend nagy- 
mestere hozzájárult ahhoz, hogy Danzig városa a földjein saját falvakat 
alapítson, 8? s ezen elvi jóváhagyás után 1346-ban a magisztrátus - a 
lovagok ismételt beleegyezésével - a városi földekből (,binnen unsir 
stat grentcgze") 22 Hufét adott egy Werner von Zinger nevű lokátornak, 
hogy azt kulmi jogon betelepítse.?? Heinrich Dusemer nagymester 1348- 
ban ,unsir stat Pucek (Putzig/Puck városa Pommerellen tartomány- 
ban) und dem dorfe, das vor derselbin stat lyt" számára kiváltságleve- 
let adományozott," ami azt bizonyítja, hogy Putzignak ekkor már volt 
saját faluja. Tolkemit (Tolkomicko) város 1351. évi határleírása szintén 
említette Neudorf falut, melynek földjeit a város határából választották 
le.§§! Az eddigi példákból is jól látszik, hogy az olyan nagyobb porosz 
városok, mint Thorn, Kulm, Danzig vagy Elbing mellett a 14. század első 
felében már az ekkor létező kisebb városkák is legalább egy-két falu bir- 
tokosai voltak. A városi falvak, a ,Stadtdorfok" alapvetően kétféle módon 
jöttek létre. Ahogyan Thorn, Kulm, Danzig, Tolkemit, Elbing vagy Deutsch- 
Eylau példája mutatja, az egyik mód az volt, amikor maga a város magiszt- 
rátusa választott le a városi földekből egy darabot, s bízott meg Lelepíté- 
si vállalkozót (gyakran éppen saját polgárai közül), hogy oda egy (vagy 
több) falut telepítsen. A másik lehetőség szerint a város és a hozzá tar- 
tozó falu lényegében egyszerre, közös telepítői tevékenységnek köszön- 
hette létrejöttét, mint például Osterode, Garnsee vagy Putzig városkák 
esetében is történt. A Német Lovagrend egyidejűleg két telepítéssel - 
egy város és egy hozzá tartozó falu alapításával - is megbízott egy loká- 
tort. Ez a telepítési mód különösen elterjedt volt Sziléziában, ahol már 
a 13. század folyamán számos város és városi falu (Stadtdorf) jött létre. 62 
Nem véletlen, hogy Poroszországban is széles körben gyakorlattá vált, 
mert a legkorábban alapított lovagrendi város, Thorn első telepesei - 
ahogyan erről már szóltunk - jórészt Sziléziából érkeztek. A városi fal- 
vak földrajzi, gazdasági és jogi értelemben egyaránt szorosan kötődtek 
a közelükben lévő városhoz. A városnak és falujának közös elöljárója és 
bírói fóruma volt. Mühlhausen város 1329. évi kiváltságlevele szerint 
például a telepítő Nicolaus de Kunyn lokátor az általa alapított város- 
ban, valamint a mellette létrehozott Loberch faluban soltészi tisztséget 

s alsófokú bíráskodási jogot kapott (, officium scultecie tam in civitate 
Molhusen guam villa Loberch et omnibus bonis eztusdem cum tudiciis 
minoribus")."? Saalfeld faluja, Halbedorf ugyancsak a városi bíró fenn- 
hatósága alá tartozott." Ennek ellenére a városi falvak lakói nem ren- 
delkeztek a polgárok jogaival, társadalmi státusával és városi szabad- 
sággal, és gyakran igazgatási szempontból is a városi magisztrátus fenn- 
hatósága alá tartoztak.§? A cenzusfizetést, egyéb adókat, valamint a 
tartományúr által elvárt katonai, hadi szolgálatot s közmunka kötele- 
zettséget a polgárok és a városi falvak parasztjai együttesen teljesítet- 
ték.:§6 A városi falvak a városi plébániatemplomhoz tartoztak, míg a 
külön telepített cenzusfizető hospes falvak többnyire saját plébánossal 
és templommal rendelkeztek." Saalfeld város privilégiumlevele például 
azt tartalmazta, hogy a város falain kívül fél mérföldes körzetben tilos 
volt más templomot építeni, így a városi falu lakói csak a városi plébáni- 
atemplomot látogathatták."" (III. Ince pápa korától a híveknek a saját 
plébániatemplomukban kellett eleget tenniük misehallgatási kötelezett- 
ségüknek, és ugyanitt kellett leróniuk az egyházi tizedet, a kegyes ado- 
mányokat vagy a mortuáriumot is. )§? 

Jóllehet a 14. század első fele a nagyarányú kolonizáció megindulásá- 
nak és kiteljesedésének az időszaka volt Poroszország történetében, a 
demográfiai növekedés mértéke arányaiban valamelyest mégis elma- 
radt a telepítések dinamikájától, mert ezekben az évtizedekben az időjá- 
rási viszonyok, természeti csapások némileg fékezően hatottak a népes- 
ségnövekedésre. A viszonylag rövid vegetációs időszak miatt az időjárás 
kisebb kilengései, változásai is érzékenyen érintették a mezőgazdasá- 
got, a lovagrendi állam eltartó képességét. Míg a 13. század második 
felében többnyire a megszokott átlagos időjárás jellemezte Poroszorszá- 
got, a 14. századtól szélsőségessé vált a klíma. Peter von Dusburg beszá- 
molója szerint 1303. augusztus végén nagy vihar tombolt a Visztula vidé- 
kén, ami hatalmas árvizet okozott, s meghiúsította a szántóföldek őszi 
szántását és vetését." 1805/1306 tele egész Európában rendkívül hideg 
volt, még a Balti-tenger is befagyott, "! ami ismét tönkre tette az őszi 
vetéseket. 1308 őszén kétszer is nagy orkán söpört végig Poroszorszá- 
gon, megrongálva a szőlőskerteket, gyümölcsösöket, épületeket. 1310 
májusában nagy vihar kíséretében oly sok eső esett, hogy víz alá kerül- 
tek a szántóföldek, s megsemmisült minden vetés. Éhínség támadt és 
sokan éhen is haltak. Az ország élelmezésére, ellátására Lengyelország- 
ból kellett gabonát szállítani."? 1314-ben a nagy nyári esőzéseket árvi- 
zek és hosszú hideg tél követte egész Európában, s a következő évet is 
állandó esők jellemezték, emiatt súlyos éhínség támadt mindenhol."? Az 
Annales Ronneburgenses feljegyzései szerint 1315-ben Poroszországra 
is éhínség köszöntött." Az esős és hideg idő 1816-ban is folytatódott." 
A késő középkori klímaváltozás, a lehűlés egész Európában gyors volt és 

tartós maradt. A hűvös, csapadékos évek váltak általánossá, és a jó ter- 
mést hozó esztendők lettek kivételek. Az előállított javak, a megtermelt 
élelmiszer mennyisége jóval nagyobb ingadozást mutatott, mint koráb- 
ban, s egyre gyakrabban süllyedt a lakosság szükségleteinek szintje alá, 
ami élelmezési gondokhoz vezetett." Az 1814-1817 és 1320-18321 körüli 
időszakok voltak a legsúlyosabbak, amikor Európa számos területén a 
csapadékos, hideg idő miatt megsemmisült a termés." Poroszország- 
ban 1331-ben a Visztula jégzajlása okozott nagy árvizet, amelyben sok 
ember és állat veszett oda, hatalmas szántóterületek váltak művelhetet- 
lenné."8 Öt évvel később, 1336-ban azonban már a csapadék hiánya oko- 
zott gondot: a korábban soha nem látott aszály tönkre tette a gabonaföl- 
deket, s megsemmisítette a termést."? A 14. század első fele Európa tör- 
ténetében az éhezés fél évszázadát jelentette." 

KOLONIZÁCIÓ ÉS PESTISJÁRVÁNYOK 


A genovai hajók által 1347-ben a Krímből Itáliába behurcolt pestis 
alig két-három évvel később már a Balti-tenger térségét, így Poroszorszá- 
got is elérte," ahol - az írott források tanúsága szerint - jelentős pusz- 
títást, nagy emberveszteséget okozott. Braunsberg (Braniewo) város 
évkönyve szerint 1350-ben Szent Bertalan napjától (augusztus 24.) kará- 
csonyig több mint 9000 városlakó halt meg (,ad nativitatem Christi 
plus guam novem milia hominum veneno guasi morte subitanea inter- 
terunt" ). Ugyanekkor Königsberg (Kalinyingrád), Marienburg (Malbork), 
Preufsisch Holland (Pastek), Heiligenbeil (Mamonovó), Frauenburg (From- 
bork), és Mühlhausen (Gvardejszkoje) városokban is megszámlálhatat- 
lanul sok ember pusztult el (, Item eodem anno in Konigsberg multitu- 
do hominum intertit non computata. [...] Item in Marienburg simili- 
ter. Item in Hollandia. In Heiligenbeil. In Vyowinborg. In. Molhusin"). 
Samland tartományban igen sok porosz lett a járvány áldozata (, Item 
in terra Sambye multi Prutheni veneno perierunt"), és a bűnös illet- 
ve ártatlan áldozatokat egyaránt elégették ott, ahol megfertőződtek, vagy 
annak közelében (, Eodem anno multi tam noxii guam innoxiti prop- 
ter venenum cremati sunt undigue terrarum"). A járvány Hermann 
ermlandi püspököt is elvitte.§£ Az Olivai Krónika szerint egész Porosz- 
országban és Pomerániában megszámlálhatatlanul sok férfi és nő lett a 
pestis áldozata (,... in tota Pruzia et Pomerania innumerabiles viros 
ac mulieres consumpsit")."? Ezek a források tehát - az Európa más 
részein keletkezett kortárs feljegyzésekhez hasonlóan - igen nagyará- 
nyú mortalitásról tudósítanak. Ahogyan a pestis miatt Németország 
számos városában s vidékén zsidópogromokra került sor, §: Poroszor- 
szágban is a zsidókat tették felelőssé a járványért. A legenda szerint egy 
Rumpold nevű, látszólag keresztény hitre tért, és a lovagrendi államban 
megtelepedett zsidó Elbingben, Marienburgban, Königsbergben és több 
más településen számos embert mérgezett meg." Ez a híradás egyúttal 
azt is jelenti, hogy a 14. század közepén már néhány zsidó család is élhe- 

tett Poroszországban, akik feltehetően német területekről vagy Lengyel- 
országból költöztek ide. A Braunsbergi Évkönyvek vagy az Olivai Króni- 
ka híradása szerint a pestis komoly demográfiai veszteséget okozott a 
lovagrendi államban. Ugyanakkor a járvány lefolyásának és anépesség- 
re gyakorolt hatásának vizsgálatakor nem hagyatkozhatunk kizárólag 
az írott forrásokra, mert azok általában kevés adatot tartalmaznak, és 
azok is megbízhatatlanok. A mortalitás mértékére vonatkozóan legfel- 
jebb csak óvatos becslésekbe bocsátkozhatunk. A 14. század első felének 
népességszámára vonatkozóan a Szentszéknek fizetendő ún. Péter-dénár 
regiszterek adnak némi támpontot. XXII. János pápa 1317-ben rendelte 
el, hogy a lengyel koronához tartozó, vagy egykor oda tartozó területe- 
ken, így elvileg Kulmerland és Pommerellen tartományokban is, a Péter- 
dénárt immár nem háztartásonként, hanem fejenként (, de guolibet capi- 
to humano") kell megfizetni." A Német Lovagrend emiatt felfüggesztet- 
te e két területen a pápát illető pénz beszedését, és 1320. március 10-én 
megbízta Johann kulmi plébánost, hogy teljhatalmú követkért tiltakoz- 
zon a pápai udvarban a Péter-dénár fizetésének megváltoztatása ellen." 
A lovagrend hosszú időn át megtagadta ennek a pápai adónak a fizeté- 
sét, és többször tiltakozott a korábbi, háztartásonkénti 1 dénár összeg 
helyett annak többszörösét kitevő szentszéki követelés miatt." Kulmer- 
land tartomány városai, világi birtokosai, a porosz püspökök és kápta- 
lanok egységesen mind kiálltak a lovagrend mellett."? 1329. július 18- 
diki gyűlésükön politikai megfontolásból ugyan beleegyeztek a fejenkén- 
ti Péter-dénár fizetésébe, "" de a pénz tényleges begyűjtésére már nem 
sok hajlandóságot mutattak, ahogyan a Német Lovagrend sem. A pápai 
udvar már 1329 decemberében több levélben is sürgette a Kúriának járó 
pénz befizetését, annak elmulasztása esetére pedig egyházi kiátkozással 
fenyegette meg a lovagrendet."! Erre azonban mégsem került sor, noha 
a pápai oklevelek szerint Poroszország még 10 évvel később sem fizette 
meg a teljes összeget. 1338. szeptember 8-án XII. Benedek pápa azt 
írta, hogy a lovagrend 30.600 márkát nem fizetett meg a Kúriának, ennyi- 
re rúgott a Kulmerland és Pommerellen tartományokból várt Péter-déná- 
rok összege." A pápai adó mértékéből azonban egy egyszerű számítás- 
sal mégsem következtethetünk a szóban forgó területek népességének 
nagyságára, ugyanis a ,de guolibet capito humano" fizetési elv a gya- 
korlatban nem érvényesült. A Péter-dénárokat begyűjtő pápai kollekto- 
rok előzetesen róttak ki egy-egy plébániára, plébániaközösségre egy meg- 
határozott összeget, s nem a tényleges lélekszám alapján. Ez utóbbihoz 
ugyanis olyan mértékű adminisztrációra lett volna szükség, amilyenre a 
középkori Európában sehol sem volt példa. De nem is mindenki volt köte- 
les megfizetni a Péter-dénárt: a bérmálás előtt állók, a nemesek és a kle- 
rikusok mentesültek annak fizetése alól. A szegények, a plébánia hitköz- 
ségéhez nem tartozók, az idegenek és a zsidók ugyancsak mentesültek a 


fizetéstől. A településeken a plébánosok kötelessége lett volna a Péter- 
dénárok összegyűjtése." A Német Lovagrend azonban már az 1233. évi 
kulmi kiváltságlevélben magának tartotta fenn a plébániák feletti patró- 
nusi jogot, s ilyen minőségében nemhogy ösztönözte, hanem inkább 
tiltotta a plébánosoknak a pápai követelések teljesítését. A beszedett 
összeg egy része mindig a pápai kollektorokat illette, így ezek a tételek 
nem is szerepeltek a pápai követelésekben. Ezért, valamint a fizetés alól 
mentesülők miatt a Szentszék összeírásainál mintegy 15-20 3-kal maga- 
sabb értékkel kellene számolni ahhoz, hogy valamilyen módon következ- 
tetni tudjunk a hozzávetőleges népességszámra. Walter Kuhn számítá- 
sai szerint a 14. század közepén, a pestisjárványt megelőzően Kulmer- 
land földjén kb. 110.000, Pommerellenben pedig 120-125.000 ember élt. 
A telepítéseknek köszönhetően az egykori porosz törzsi területek népes- 
sége is 120-130.000 fő körül lehetett." A lovagrendi államot 1350-ben 
elérő pestis pusztításairól beszámoló forrásokban csak egyetlen konk- 
rétnak tűnő adattal találkozhatunk, nevezetesen azzal, hogy Brauns- 
berg városában állítólag 9000 áldozata volt a járványnak. Ez a szám azon- 
ban nagyon is túlzónak tűnik, mert a város lakossága még a 20. század 
első felében, 1939-ben is alig haladta meg a 20.000 főt (21.142),§" száza- 
dokkal korábban pedig jóval kevesebben élhettek a falai között. Zenon 
Hubert Nowak becslése szerint a 14. század közepén Altstadt és Neus- 
tadt Braunsberg falai között együtt sem éltek többen 5000-6000 főnél." 
A középkori Európában alig egy tucat 50.000 feletti lélekszámú város 
volt, s csak 60-80 között mozgott azoknak a száma is, amelyeknek a lakos- 
sága meghaladta a 10.000-ret. A város rangú települések többségében 
általában alig néhány ezren éltek." Ez utóbbi kategóriába tartozott a 
középkori Braunsberg is Poroszországban. A lovagrendi állam legna- 
gyobb lélekszámú városában, Danzigban a 15. század elején sem élt több 
ember 20.000-nél. Elbing, Thorn, Kulm és Königsberg lakossága 15.000 
körül lehetett. "" Ha mindezek ismeretében nézzük a braunsbergi városi 
évkönyvek feljegyzéseiben szereplő 9000-es áldozatszámot, akkor a kora- 
beli forrásoknak arról kellett volna írniuk, hogy a pestis Braunsberg 
város egész lakosságát kiirtotta. Egyetlen feljegyzésben sem olvasha- 
tunk azonban ilyet, vagy ehhez hasonlót. A legtöbb , adat" csak arról 
szólt, hogy , megszámlálhatatlanul sok" ember halt meg, de arról, hogy 
ez alatt mit kell érteni, semmit sem tudunk. Ha a forrásokban mégis konk- 
rét, számszerű értékek szerepeltek, azok is alapvetően a számosságot, a 
nagy mennyiséget voltak hivatva kifejezni, s nem a tényszerű valóságot. 
Mindezek miatt különös figyelmet kell fordítanunk a közvetett bizonyí- 
tékokra, információkra. Ha elfogadjuk azt a becslést, hogy a 14. század 
közepén a járvány Európa népességének kb. harmadát (közel 25 millió 
embert) pusztított el," s hasonló arányt vélelmezünk Poroszország ese- 
tében is, akkor a lovagrendi állam kb. 360.000-es összlakosságából mint- 

egy 120.000 áldozata lett volna a pestisnek. Ilyen óriási mértékű morta- 
litásról azonban a források sehol sem szóltak, így arra következtethe- 
tünk, hogy a relatíve még mindig ritkán lakott lovagrendi államban a 
népességpusztulás mértékének jóval alacsonyabbnak kellett lennie. Az 
újabb kutatások Európa más tájain is egyre több kételyt fogalmaznak 
meg a pestis terjedésének gyorsaságára és az áldozatok mértékére vonat- 
kozóan. A pestis németországi terjedését vizsgáló tanulmányában Manf- 
red Vasold úgy véli, hogy ott, ahol 1350 után jelentősebb építkezések 
folytak (amelyek nagyszámú munkaerőt és komoly anyagi erőforrást 
igényeltek), ott nem számolhatunk komolyabb demográfiai visszaesés- 
sel, nagyarányú mortalitással."" A poroszországi közvetett bizonyíté- 
kok arról árulkodnak, hogy a 14. század közepén a Fekete Halál ugyan 
elérte a Német Lovagrend államát, de akkor még nem okozott drámai 
mértékű pusztítást. Néhány településen és tájegységen, amelyekről a 
braunsbergi feljegyzésekben is szó esett, valóban lehetett pestis, de koránt- 
sem járt együtt olyan arányú halálozással, mint ami a szövegekben olvas- 
ható. Az Alle-folyó (Lava) mentén fekvő Bartenstein (Bartoszyce) köze- 
lében, a tőle kb. 10-12 kilométerre lévő Gallingen (Galiny) település tég- 
latemplomának építését éppen 1350-ben kezdték el. Bartenstein város 
kőfalai és erődítései 1354 és 1359 között épültek fel, ezt megelőzően tehát 
ebben a térségben aligha lehetett komolyabb járvány és pusztulás. Ras- 
tenburgot (Ketrzyn), Heilsberget (Lidzbark Warminski), Lötzent (Gizyc- 
ko) és Seeburgot (Jeziorany) ugyancsak 1350-ben kezdték átépíteni az 
addigi fa- és sáncerődből kő- és téglavárrá. Osterode (Ostróde) és Hohens- 
tein (Olsztynek) építése már korábban, 1349-ben elkezdődött, és a követ- 
kező években is töretlen lendülettel folytatódott. Rössel (Reszel) várá- 
nak építéséhez 1355-ben fogtak hozzá, s az építkezést 20 év alatt fejezték 
be. Laptauban (Murumszkoje) a samlandi püspök várának építését 1351- 
ben kezdték el, pedig a Braunsbergi Évkönyvek feljegyzése szerint az 
előző évben Samlandban sok porosz ember lett a pestis áldozata. Kai- 
men (Szarecsje) várának építése 1352-ben kezdődött, míg Kiwitten (Kiwity) 
téglatemploma 1350-18370 között épült fel.""? Balga (Veszelnoje) komtúr- 
ja 1356. szeptember 28-án, amikor még javában folyt a városfalak építé- 
se, engedélyezte Bartenstein városának, hogy vásárcsarnokot emeljen."94 
A Braunsbergi Évkönyvekkel vagy az Olivai Krónikával szemben a lovag- 
rendi állam 14. század végi krónikása, Johann von Posilge, akinek a figyel- 
me szinte mindenre kiterjedt, és gyakran az időjárásról, terméseredmé- 
nyekről, árakról és hasonló egyebekről is beszámolt, az 1350. évet illető- 
en egyáltalán nem szólt a pestisről, mintha nem is tudott volna róla, 
vagy mintha nem is lett volna. Leírása szerint 1360 volt az első olyan év, 
amikor a Fekete Halál valóban számos áldozatot szedett Poroszország- 
ban." A források szerint a kolonizáció lendületében sem következett be 
törés a 14. század közepén, így az 1350-es években számos új telepes falu 

jött létre Poroszországban. 1349 őszén, tehát akkor, amikor - elvileg - a 
német területeken már majd mindenhol a járványnak kellett volna pusz- 
títania, Warmia (Ermland) földjén több falut is alapítottak. 1349. novem- 
ber 3-án az ermlandi káptalan megalapította Stegemansdorfot,"§ Her- 
mann ermlilandi püspök pedig november 2-án Blumenau és Goldberg, 
majd november 18-án Springborn falvakat."" Az új falvak alapításának 
üteme a következő év tavaszán (amikor a pestis már az északi- és Balti- 
tenger melletti német kikötővárosok vidékén pusztított) sem csökkent. 
Az ermlandi káptalan 1350. március 12-én kiadta Freihagen falu alapító 
oklevelét, március 31-én 60 Hufe területet jelölt ki Waltersmühle német 
telepes falu számára, május 20-án pedig porosz parasztok telepítésével 
megalapította Pendelythen és Penglitten falvakat." 1350. november 29- 
én Johann, ermlandi püspök 30 Hufe földet adott Neuendorf falu meg- 
alapítására." Ezek az adatok egyrészt arra utalnak, hogy a lovagrendi 
államba érkező telepeseket kibocsátó, jórészt német területeket egyálta- 
lán nem sújtotta olyan mértékben a pestis, mint ahogyan azt korábban 
vélték. (Az egyes német tartományokat, tájegységeket vagy települése- 
ket ebből a szempontból vizsgáló kutatások egyértelműen ezt támaszt- 
ják alá.)"" 

Másrészt arról árulkodnak, hogy azok az időjárási, természetföldraj- 
zi okok, amelyek már a század első felében sok családot korábbi lakóhe- 
lye elhagyására késztetett, még mindig fennálltak. 1362-ben például egy 
viharos tengerár visszaduzzasztotta a Weser-folyó vizét, áttörte a gáta- 
kat, és hatalmas területet borított el a tengervíz, ami az áradást okozó 
vihar elmúltával sem tudott lefolyni. Strückhausen és Moorriem falvak 
földjei teljesen víz alá kerültek, és a középkor végéig így is maradtak. 
Egy nagy tó jött így létre, ahol hamarosan halászok jelentek meg, míg a 
korábbi falvak lakóinak máshol kellett megélhetést és új otthont keres- 
ni.?1! Ugyanebben az évben az Északi-tenger partvidékét, főleg Hollandi- 
át ugyancsak vihardagály sújtotta, ami nagy pusztítást okozott."? Euró- 
pa nyugati felén a hűvös és csapadékos időjárás egészen az 1370-es éve- 
kig folytatódott, s csak ekkortól kezdtek valamelyest ismét melegebbé 
válni a nyarak, s kezdett mérséklődni az évi csapadékmennyiség."? A 
14. század közepén, második felében Poroszországban folytatódó kolo- 
nizáció harmadrészt bizonyíték arra, hogy a Német Lovagrend állama 
továbbra is vonzó célterület volt a telepesek számára. Winrich von Kni- 
prode nagymester (1352-1382) telepítő politikájának alapvetően két fő 
iránya volt: a már konszolidált belső területeken minél több német (kulmi) 
jogú falut igyekezett alapítani, a nagy erdőkkel borított határvidékeken 
pedig katonai szolgálathoz kötött birtokokat adományozott, s ott a meg- 
adományozottak feladatává tette a betelepítést. Már 1852. március 15-én 
olyan német telepes faluról esett szó egyik oklevelében, amelyet 44 Hufe 
területen alapítottak." Az 1352. április 38-án Marienburgban kiállított 

oklevelében 40 Hufe földet adott kulmi joggal egy Klaus nevű soltésznak 
Schadwalde falu megalapítására. Ugyanezen a napon Damerau falu lét- 
rehozására szintén 40 Hufe földet jelölt ki, ugyancsak kulmi joggal. Neu- 
münsterberg telepesei 50 Hufét kaptak, a most alapított Scherfingisdorf 
falu 24 Hufét, Sawat falu lakói pedig 20 Hufét.!?" 1357. május végén az 
ermlandi káptalan 60 Hufe földet adott egy Johann nevű lokátornak bete- 
lepítésre."" Az ermlandi püspök megbízásából egy testvérpár, mint tele- 
pítési vállalkozók, 80 Hufe területen alapítottak egy kulmi jogú új falut.?!" 
1357. október 28-án Osterode komtúrja kulmi joggal 80 Hufe földet adott 
Hans soltésznak Scharnau falu megalapítására," 1358 decemberében 
pedig egy Zebustono nevű, minden bizonnyal porosz származású loká- 
tor kapott kulmi joggal 50 Hufe földet betelepítésre."? Ugyanebben az 
évben Grof-Wolfsdorf falut is 50 Hufe területtel alapították.?? 

Pommerellen tartomány kolonizációja a kaliszi békét követően szin- 
tén a 14. század második felében vett nagyobb lendületet. Ludolf Hake, 
Schlochau (Czluchów) komtúrja 1352. április 21-én Goswin soltésznak 
74 Hufe földet adott, kulmi joggal, betelepítésre."?" Winrich von Knipro- 
de nagymester 1357 áprilisában Schwetz (Swiecie) körzetében egy Dizo- 
nyos Nikolausnak 15 Hufét adott, hogy oda telepeseket hívjon, Konitz 
(Chojnice) vidékén pedig 36 Hufét.??? 1357. május 5-én a nagymester 48 
Hufe földet jelölt ki Pommerellen nyugati részén, Schlochau vidékén Hen- 
ningsdorf falu megalapítására.??? Siegfried von Gerlachsheim, Tuchel 
(Tuchola) komtúrja 1359. október 16-án 38 Hufe földet adott kulmi jog- 
gal Heinrich Gruben lokátornak."§ A következő évben egy bizonyos Her- 
mann nevű telepítési vállalkozó kapott ugyanezen a vidéken 60 Hufét 
betelepítésre."" De Pommerellen tartományban nem csak a Német Lovag- 
rend, hanem a Johannita Rend birtokain is folytatódott a kolonizáció. 
1356-ban Schadrau faluban malmot építettek a johannita lovagok,??§ 
Rokoschin nevű falujukat pedig, ahová telepeseket csábítottak, 1355- 
ben német jogú településsé emelték.??7 

A lovagrendi állam egyik 14. század végi krónikásának, Johann von 
Posilgének a tudósítása szerint 1360-ban volt az első olyan év, amikor 
Poroszországban számos áldozatot követelt a pestis. , Ouch was grosze 
pestilencia obir all das lant" - olvasható krónikájában, s beszámolt 
arról, hogy Elbingben 13.000 ember halt meg a járványban: , Man wil, 
daz zcum Elbinge uf die cgyt storbin bobin XIII tusent menschen".??? 
Persze a 13.000 főnyi halálos áldozatról szóló híradás egy városból ugyan- 
úgy kételyeket ébreszt, mint a Braunsbergi Évkönyvekben 10 évvel koráb- 
ban szereplő 9000-es szám. Amennyiben viszont a Posilge által közölt 
adatot valósnak tételezzük fel, arra kell gondolnunk, hogy nem kizáró- 
lag az elbingi áldozatokról szólt, hanem a Visztula-delta egészében pes- 
tisben elhunytakról. A krónikaíró állításával ellentétben a pestis nem 
sújthatta a lovagrendi állam egészét, hanem inkább csak a Visztula tor- 

kolatvidékét, mert a források azt mutatják, hogy sem a lovagrend, sem a 
porosz klérus, sem pedig a világi birtokosok vagy városok telepítő tevé- 
kenysége nem veszített lendületéből. Nicolaus pomesaniai püspök 1363. 
augusztus 15-én 126 Hufe földet jelölt ki arra, hogy ott kulmi joggal meg- 
alapítsák Peterwicz falut."? Az új telepes falu neve alapján arra követ- 
keztethetünk, hogy minden bizonnyal belső kolonizációról volt szó, ami- 
kor lengyel vagy porosz parasztok vállalkoztak új földek feltörésére, s 
nyertek cserébe kedvezőbb jogállást. Ez egyúttal arra is utal, hogy sem- 
miképpen sem érhette Poroszország minden részét a járvány. Hasonló 
képet mutat az Altstadt Braunsbergben 1360 és 1365 között polgárjogot 
szerzettek listája is. Közöttük több porosz etnikumú fordult elő (, Johan- 
nes Sudov", , Claus Pruze" , , Hannico Prutenus", ,Nickil Pruze"), illet- 
ve olyan személy, akiknél megjelölték korábbi lakóhelyeiket, anonnan 
Braunsbergbe költöztek (, Johannes Hylarii de Elbingo", , Claus von 
der Balga", Albrecht de Hollant" [ti. Preufsisch Holland/Pastek], , Bal- 
dewin de Bartensteyn" [Bartenstein/Bartoszyce], , Hengil Kolmense" 
(Kulmsee/Chelmzal], , Hynzce Hollant")."? Az Elbingből származó Johan- 
nes Hylarii 1361-ben lett braunsbergi polgár, azaz feltehetően már koráb- 
ban is itt kellett élnie, így nem valószínű, hogy a pestis elől menekült 
volna az ermlandi városba. Hasonló volt a helyzet a többi érintett eseté- 
ben is, akik más poroszországi városból költöztek Braunsbergbe, mert a 
középkorban nemhogy polgárjoggal nem ruházták volna fel a pestis elől 
menekülőket, de be sem fogadták volna őket egy fertőzéstől még mentes 
városba. Kelet-Poroszországban, ahol 1360-ban nyoma sem volt a pestis- 
nek, Brandenburg (Usakovó) komtúrja 1367 tavaszán 60 Hufe földet adott 
Hans Wagener lokátornak, hogy ott egy német jogú falut alapítson.?? 
Ugyanebben az évben, májusban, Hannus Beuthin lokátor szintén 60 
Hufe földet kapott a komtúrtól, hogy azt kulmi jogon benépesítse.??? Az 
1367. esztendőben Winrich von Kniprode nagymester is több telepítő 
oklevelet állított ki: Fritz von Wohnsdorf telepítési vállalkozó 34, Hans 
Staupen és testvére 74, Hannus Arnoldis pedig 53 Hufe 14 Morgen földet 
kapott betelepítésre."? Ez utóbbi oklevél a Visztula- deltára, a Werderek 
térségére vonatkozott, azaz nem lehetetlen, hogy az 1360-ban itt pusztí- 
tó pestisjárvány okozta demográfiai veszteséget akarták egy új telepí- 
téssel mérsékelni. Ugyanebben az évben, október 19-én Ludeke von Essen, 
danzigi komtúr 89 Hufe földet jelölt ki Jakab soltésznak betelepítésre.?" 
Utóda, Konrad Zöllner von Rotenstein 3 évvel később 37 Hufe földet adott 
Barnisla lokátornak."? Figyelemre méltó, és a Posilge által említett ada- 
tok hitelét is megkérdőjelezi az 1361. december 31-én kelt oklevél, amely- 
ben Elbing város tanácsa arról határozott, hogy a város földterületén 
megalapítja Lupushorst falut." Egy évvel a pestis után, ha az valóban 
olyan pusztítást okozott, ahogyan arról Posilge beszámolt, aligha lett 
volna a városnak anyagi erőforrása egy falualapításra, és egy komoly 

pusztítást okozó járvány után aligha lehetett volna telepeseket toboroz- 
ni, hogy a pestis sújtotta földekre költözzön. A források adatai szerint 
azonban nem a járvány sújtotta Visztulánál, hanem a keleti országrész- 
ben mutatkozott erőteljesebb kolonizációs aktivitás. Az ermlandi püs- 
pök 1362-ben 4 falut is alapított," 1365-ben egyet, 1368 és 1369 folya- 
mán pedig hármat." Spiegelberg falut 1360-ban, a Posilge szerint az 
egész országban tomboló pestis évében alapította az ermlandi kápta- 
lan." 1368. október 1-én Henning Schindekop marsall, königsbergi komtúr 
50 Hufe földet adott egy bizonyos Albrechtnek, hogy ott egy német jogú 
falut alapítson." 

Ahogyan 1350 előtt, úgy a 14. század második felében is az erdőkkel 
borított pomerán és porosz határvidékeken a Német Lovagrend katonai 
szolgálathoz kötött birtokokat adományozott. A Wildnis benépesítését, 
ahogyan korábban, úgy most is nagy birtokok adományozásával igyeke- 
zett a nagymester előmozdítani. Pommerellenben, Schlochau (Cztuchów) 
környékén 1357. május 4-én Winrich von Kniprode nagymester 100 Hufe 
földet adományozott egy német nemesnek, de már nem kulmi, hanem 
csak a férfiági öröklést engedélyező magdeburgi joggal." A damerkowi 
uradalmat szintén magdeburgi joggal adományozta a lovagrend Hennig 
és Laukow testvéreknek 1357-ben."? Egy Woyczeche Piser nevű lengyel 
nemes ugyancsak magdeburgi jogon kapta meg a nagymestertől a Trsebs- 
lowicz nevű birtokot 1858 júniusában.?§§ Lauenburg (Lebork) térségé- 
ben a Rend szintén magdeburgi jogon adományozta el 1360. január 27- 
én Ossow birtokot egy Nicusch Zcerdken nevű lengyel nemesnek." A 
csak férfiági öröklést engedélyező magdeburgi jog kétség kívül több lehe- 
tőséget biztosított a Német Lovagrendnek a háramlási jog érvényesíté- 
sére, melyre a mindkét nembéli öröklést lehetővé tevő kulmi jog nem 
sok esélyt adott." A magdeburgi jog szerinti birtokadományozási gya- 
korlatot a Német Lovagrend az olmützi püspökségből vette át. Az ado- 
mányozó szempontjából az öröklésen túl ez azért is volt kedvezőbb, mert 
a megadományozottnak földcenzust is kellett fizetni, a katonai szolgála- 
ti kötelezettségnél pedig nem volt területi vagy időbeli korlátozás." Kulmi 
joggal már kisebb birtokokat adományozott a lovagrend. 1360. április 
22-én például a nagymester egyik porosz fegyveresének, Tylike Anklam- 
nak 44 Hufe földet adományozott kulmi joggal Schlochau vidékén, azaz 
katonáskodó porosz szabadot telepített Pommerellen tartomány nyuga- 
ti határvidékére."? Clawken Dyclips ugyancsak kulmi jogon kapta meg 
Danzig térségében Jonochow birtokot 1374 végén." Kunneken Juskow, 
pommerelleni kisnemes 1378 szeptemberében 5,5 Hufe földet kapott kulmi 
joggal a danzigi komtúrtól."" Egy évvel később ugyanitt, Danzig vidé- 
kén, Claws Clukow 20 Hufét kapott kulmi joggal."" Míg Schlochau vagy 
Lauenburg vidékére elsősorban a nyugati határok védelmezésére telepí- 
tett a lovagend katonáskodó porosz vagy lengyel szabadokat, addig Pom- 

merellen tartomány belső területeire - ahogyan az előbb említett, Dan- 
zig környéki adományozások is - azért igyekezett jelentősebb számban 
porosz katonáskodó birtokosokat telepíteni, hogy gyarapítsa ottani híve- 
inek számát, s ezzel erősítse politikai helyzetét a tartományban. Különö- 
sen Konitz (Chojnice) vidékén (mondhatni Pommerellen közepén) volt 
jelentősebb arányú, ilyen célú birtokadományozás. Egy Cuneken von 
Bangenyn nevű porosz szabad 1357-ben 36 Hufét kapott, ?? Tyczen Grell- 
len 12 Hufe 12 Morgen adományban részesült, ?? egy évvel később pedig 
Jakob von Alden 25 Hufe birtokosa lett. Tuchel (Tuchola) térségében 
Hannus von Sumruyn 1352-ben kulmi joggal 32 Hufe adományban része- 
sült."55 Pommerellen tartományban tehát az oda telepített katonáskodó 
birtokosok, még ha kulmi jogon is kapták földjeiket, viszonylag jelentő- 
sebb számú Hufe gazdái lettek. Ezzel szemben a déli s délkeleti porosz 
erdővidékekre telepített katonáskodó porosz szabadok általában kisebb 
birtokadományokban részesültek. Brandenburg komtúrság földjén egy 
bizonyos Naglude 1367-ben 7 Hufe és 6 Morgen nagyságú birtokot kapott, 
amely után könnyűlovas katonai szolgálattal tartozott, s köteles volt 
részt venni a lovagrendi várépítésekben.""" A nagymester ugyanilyen fel- 
tételekkel adományozott 8 Haken nagyságú területet Labiau (Poljeszk) 
környékén 3 testvérnek.?"" (1,5 Haken - 1 Hufe; , 142? hoke machet eyne 
hube")"§ Egy Beyeythen nevű porosz 2 Hakent kapott, ?? Clawse és Han- 
nus testvérek pedig együtt 6 Hufét." Volt, amikor ezeknél valamivel 
nagyobb birtokokat adományozott a lovagrend. 1352-ben Klaus von Lar- 
gekaim Preuf§isch-Eylau (Itawka) vidékén 12 Hufét kapott."! Myken és 
testvére, Thomas Osterode (Ostróda) környékén 26,5 Hufe gazdája lett, 
azaz személyenként majdnem ugyanannyit kaptak, mint Klaus von Lar- 
gekaim.""" Ugyanezen a vidéken egy Tungemyr nevű porosz fegyveres 15 
Hufe földet kapott."? Előfordult, hogy a Német Lovagrend kulmi joggal 
viszonylag nagyobb birtokokat is adományozott. Poroszok esetében álta- 
lában nem egy ember volt a megadományozott, hanem testvérek együtt. 
1352-ben három porosz testvér (Waynote, Hermann, Napirgaw) 50 Hufe 
birtokot kapott Königsberg közelében." Ugyanebben az évben Osterode 
vidékén Rapotin és testvére 40 Hufét kapott." 1370. június 4-én Tho- 
mas Surwillennek 80 Hufét adományozott a nagymester." 1878-ban a 
porosz származású Sanglobe és 4 testvére együtt 120 Hufe földet kapott 
kulmi jogon Winrich von Kniprode nagymestertől (24 Hufe/fő), 1379- 
ben pedig 4 német testvér, Christian, Ottó, Wilhelm és Hans összesen 
300 Hufe (50 Hufe/fő) birtokadományban részesült a Mazúr-tóvidéken.?"" 
Egy Philip von Wildenow nevű német 1388 decemberében 350 Hufe föl- 
det kapott a nagymestertől Osterode vidékén.?$8 

A Német Lovagrend telepítési és birtokadományozási gyakorlatában 
a 14. század második felében a német (kulmi és magdeburgi) jog mellett 
egyre gyakrabban előfordult a lengyel jog szerinti telepítés is. A főispo- 

tályos (aki egyúttal Elbing komtúrja is volt) 1360-ban például 16 lengyel 
halászt és vadászt telepített le Ortelsburg (Szczytno) közelében, a délke- 
leti Wildnisben.?? A danzigi komtúr 1860 végén lengyel joggal adomá- 
nyozta Klein Massow falut egy lengyel testvérpárnak, Michaelnek és Peter- 
nek."" Egy 1367. március 2-án kelt oklevél tanúsága szerint Jeschkyn 
Retmanowicz nemes is lengyel jogon kapta földjeit." A lengyel jogú vilá- 
gi birtokosi réteg még a 14/15. század fordulóján, sőt azt követően is 
viszonylag jelentős arányú volt. Kulmerland tartományban, Rehden (Radzyú 
Chelmiúski) komtúrságban például 1423-ban 15 lengyel és 25 kulmi jogú 
szolgálati birtokot írtak össze. Strasburg (Brodnica) komtúrságban 24 
lengyel és 35 kulmi jogú birtok volt.?" 1400 táján Pommerellen 663 neme- 
si birtokának valamivel több, mint a fele (51,7 76), 343 még lengyel jogú 
volt." 

Azok a telepesek, akik a 14. század második felében, különösen Win- 
rich von Kniprode nagymester idején a déli és délkeleti nagy erdővidé- 
kekre költöztek, többségükben a lovagrendi állam már korábban koloni- 
zált, belső területeiről származtak, tehát a Wildnis alapvetően belső 
telepes mozgalom révén kezdett benépesülni. 1350 után a Németország- 
ból bevándorlók Poroszország belső vidékein telepedtek le, s nem a nagy 
erdővidékeken."§ A paraszti telepítések mellett a városalapítások is foly- 
tatódtak. 1350 és 1410 között 20 új város jött létre, ebből 14 porosz, 6 
pedig pommerelleni területen." Ezek lényegében mezővárosok voltak, 
s egy-egy térség falusi települései piacközpontjának szerepét töltötték 
be. A korabeli forrásokban többnyire oppidum megnevezésben fordul- 
tak elő. Egy 1378. május 5-én kelt oklevélben például az olvasható, hogy 
Allenstein (Olsztyn) város bírája , Johannis de Laysen militis, sculteti 
in dicto opido" volt."" 1380-ban Allensteint az ermlandi püspök úgy 
nevezte, hogy , opido nostro".""" Hermann von Padirbornt Wormdit (Orne- 
ta) mezőváros lakójaként említi egy 1379. évi oklevél (, oopidamus in Wor- 
medith")."? Egy 1382. május 6-án írt oklevél Mehlsack (Pieniezno) tele- 
pülést is mezővárosként említette (, in opido Melzak")."? A Német Lovag- 
rend tervszerűen, egymástól kb. 30-40 kilométerenként, azaz 15-20 kilo- 
méteres sugarú vonzáskörzetenként igyekezett megteremteni az agrár- 
gazdaságok kézműipari és piaci központjait" A mezővárosok közelében 
fekvő falvak lakói rendszeresen felkeresték termékeikkel ezeknek a városk- 
áknak a piacait, és jórészt itt szerezték be a számukra szükséges árukat 
is." Poroszországban, ahol a paraszti járadékokat döntően pénzben kel- 
lett megfizetni," az agrárnépességnek nagy szüksége volt piacra, hogy 
termékei értékesítésével pénzhez jusson. Ezt a piaci szerepet a tervsze- 
rűen alapított kisebb városok látták el. A nagy-, közép- és kisvárosok, 
mint vásár- és piachelyek együttes hálózata, a lovagrend tervszerű kolo- 
nizációs tevékenységének köszönhetően, a poroszországi településszer- 
kezet hierarchikus térbeli rendjét teremtette meg." A lovagrendi állam 

kis- és középvárosai nem a régiók közötti távolsági kereskedelem met- 
széspontjaiban alakultak ki, hanem tervszerű alapítás révén egy zár- 
tabb falusi településterület középpontjában, és többségük évszázadokig 
megmaradt mezővárosnak (Ackerbürgerstadt). E városok átlagos lélek- 
száma 1000 fő körül mozgott.? 1410-re 98 városi jogú település volt Porosz- 
országban. Ebből 69-nek a Német Lovagrend volt az ura, a többinek pedig 
a porosz püspökök vagy káptalanok."§ A 14/15. század fordulóján a porosz- 
országi városok 94 9-a lényegében ebbe a kisvárosi kategóriába tarto- 
zott.?$6 Az 58.000 km? területű lovagrendi államban átlagosan (elméleti- 
leg) 617 km? területre esett egy városi jogú település. A 93 városból 15 
Kulmerland tartományban volt, így itt átlagosan 330 km? területen volt 
egy város, míg Pommerellenben, ahol 20 település nyert városi privilégi- 
umot, 7 07 km-re esett egy város." 

Johann von Posilge leírása szerint az 1360. évi pestist követően a 15. 
századig átlagosan 10 évente mindig visszatért a járvány, és sok áldoza- 
tot követelt. 1360 után a következő pestis 1373-ban tört ki, s ahogy koráb- 
ban, úgy most is a betegség elsősorban Kulmerlandot és a Visztula vidé- 
két érintette: , Anno domini 1373 was grosze pestilencia ym lande cgu 
Prusgzen und nemlich ym lande cgum Colmen und alumbe"."§ A pes- 
tis újabb hulláma 10 évvel később, 1383-ban érte el ismét a lovagrendi 
államot, és újból sok áldozatot követelt. Meghalt a lovagrend marsallja, 
Brandenburg és Balga komtúrjai, a lovagrend több tisztségviselője és 
számos tagja, de a Poroszországban tartózkodó szász herceg, Albert is 
megbetegedett, s meghalt. A járvány Poroszország nagyon sok lakóját 
ragadta el. A betegség most nem a Visztula térségében, hanem a porosz 
, mélyföldön", Natangen, Samland, Ermland, Barthen, és Nadrauen terü- 
letén pusztított."" Alig több mint egy évtizeddel később, 1394-ben a lovag- 
rendi államban újból felütötte a fejét a pestis (, Item was in desim jare 
grose pesstylencia..." )."9 Ezt követően viszont már hamarabb tért visz- 
sza a lárvány, mint eddig, s 4 évvel később, 1398-ban ismét nagyon sok 
áldozatot követelt, köztük a lovagrend 80 lovagját (, In desim jare was 
grosge pestilencie obir alle des lant cgu Pruszia gemeynlich in stetin 
und in dorffern. Ouch storbin bobin LXXX herrin des ordens").? Porosz- 
országban tehát a pestis a 14. század második felében több alkalommal 
is pusztított, így az átlagosan 10 évente bekövetkezett nagyobb arányú 
mortalitás miatt a demográfiai növekedés mértéke elmaradt a telepíté- 
sek intenzitásától. Összességében azonban a kép még ennek ellenére is 
pozitív volt. A Német Lovagrend 14. század utolsó harmadában, végén 
készített számadáskönyveinek adatai jól tükrözik a kolonizáció mérté- 
két, a népesség és a gazdaság növekedését. A Wildnis közelében, az oste- 
ródei komtúrságban például 1379 és 1391 között 115-ről 219-re nőtt a 
lovak száma. A paraszti birtokok cenzusbefizetései 1488,5 márkáról 1620 
márkára emelkedtek, és az őrlés után fizetett malomcenzus is 1200 Schef- 

fel lisztről 1700-ra növekedett." Heide Wunder számítása szerint a 14. 
század második felében a christburgi komtúrság német népessége 1421 
család volt, ebből 1062 a lovagrend kulmi jogú falvaiban, 109 a városok 
és magánföldesurak által alapított falvakban, 250 pedig a városokban 
élt. A porosz falvakban élő parasztcsaládok csak feleannyian, 718-an 
voltak. Szinte ugyanennyi, 717 család alkotta a katonáskodó porosz sza- 
badparasztok és birtokosok rétegét, így a komtúrságban 1350 és 1380 
között 1421 német és 1435 porosz, azaz összesen 2856 család élt. Átlago- 
san 5 főt számolt egy családra, s ez alapján 14.280 főben állapította meg 
a komtúrság lakosságának számát. Az itt élő lovagrendi tagokat, szolgá- 
lókat, cselédeket is számolva mintegy 15.000 fővel számolhatunk. A népes- 
ségen belül a poroszok számaránya némileg magasabb volt, mint a néme- 
teké. A komtúrság népsűrűsége elérte a 12 fő/km? értéket. A művelt föld- 
területek 43,83 76-a a német jogú falvak, 18,39 76-a a porosz jobbágyfal- 
vak, 32,42 76-a a katonáskodó szabadok, 3,64 76-a a városok, 1,72 2-a pedig 
a lovagrendi majorságokhoz tartozott.?? A 14. század folyamán, különö- 
sen annak második felétől, a német és porosz telepesek közötti válaszf- 
alak is kezdtek leomlani. Nemcsak azért, mert a Wildnis kolonizációja 
során poroszok is tömegesen nyertek kulmi jogot, vagy a régi porosz fal- 
vak közül is egyre több kapott német jogot, hanem azért is, mert meg- 
szűnt az eddigi szigorú térbeli elkülönülésük. Az ermlandi püspökség 
mintájára a 14. század második felében már a Német Lovagrend is enge- 
délyezte, hogy a német telepes falvakba beköltözhessenek poroszok. Ennek 
eredményeként a 14. század utolsó évtizedében, végén, - ha nem is nagy 
számban - de egyre több porosz költözött be a német falvakba, s szerzett 
ott telepes paraszti telkeket (Hufékat). A christburgi komtúrság település- 
történetét vizsgáló Arthur Semrau szerint Freinwalde faluba például 
1393-ban még csak egy bizonyos Warpune költözött családjával, 4 évvel 
később, 1397-ben azonban már 8 porosz család is megtelepedett ott. Hans- 
walde, Jeskendorf, Linkenau vagy Halbedorf falvakba csak 1-2 porosz 
család költözött be az 1390-es évek folyamán." 

A Német Lovagrend birtokában lévő belső porosz területek benépesí- 
tése az 1370-es, 1380-as évekre lényegében befejeződött, s ezt követően a 
telepítő politika e belső kultúrterületeket Kulmerland tartomány keleti 
határától egészen a Pregel-folyóig és az északkeleti határokig terjedő 
nagy félkörívben szegélyező, a lovagrendi állam földterületének közel 50 
76-át kitevő hatalmas, összefüggő erdővidékre irányult." A 14. század 
végén, 1393-ban Konrad von Jungingen nagymester (1393-1407) még 
egy kisvárost is alapított itt a keleti erdőkben, a Mazúri-tóvidéken, Sens- 
burgot (Mragowo), Rhein (Ryn) térségében. 160 Hufe földet adott a tele- 
pítéshez úgy, hogy 80 Hufét kaptak a leendő város poolgárai, a másik 80 
Hufén pedig egy városi falut kellett alapítani. Ugyanebben az évben, szin- 
tén Rhein vidékén Balga komtúrja Eichmedien néven egy telepes falut 

alapított. Angerburg (Wegorzewo) várának közelében, a Mauer-tónál 
(Jerzy Mamry) 1403-ban a lovagrendi marsall 32 Hufe 10 Morgen nagy- 
ságú birtokot adományozott Thomas von der Wickeraunak, 1406-ban 
pedig megalapította Engelstein falut." A délkeleti és keleti Wildnisben 
a 14/15. század fordulójáig lényegében a Neidenburg (Nidzica) - Ortels- 
burg (Szczytno) - Sensburg (Mragowo) - Mazúri-tóvidék - Nordenburg 
(Krülovó) vonaláig folyt tervszerű paraszti telepítés, ezen túl, ettől kele- 
tebbre már nem. A litván határvidékhez közel a lovagrend gyakorlatilag 
katonai szolgálati birtokokat adományozott." 

A 14. század második felében, különösen a század utolsó negyedé- 
ben, a telepítésekben a korábbi időszakokhoz képest jóval nagyobb arány- 
ban vettek részt lengyel parasztok, sőt lengyel származású lokátorok is, 
elsősorban a délkeleti és keleti erdőkben, a Mazúri-tóvidéken, valamint 
kisebb számban a christburgi és elbingi komtúrság területén.?? A len- 
gyel telepesek többsége Mazóviából érkezett," s túlnyomó többségük 
paraszt volt, mert a Lengyelországból beköltöző lengyeleket nem mind- 
egyik porosz városban látták szívesen. Gilgenburg (Dabrówno) város 
1399. évi rendelkezése szerint például ott a lengyelek nem kaphattak 
polgárjogot."" Hartmut Boockmann véleménye szerint ez az oklevél újko- 
ri hamisítvány, és a középkori Poroszországban szó sem volt ilyen kor- 
látozásokról. Ha megnézzüik a 15. századi porosz városok polgárainak 
névjegyzékét, a névanyag egyértelműen azt mutatja, hogy a lovagrendi 
állam városaiban viszonylag sok, polgárjoggal rendelkező lengyel élt. 
Altstadt Thornban például olyan nevekkel találkozunk, mint , Jan Preszky", 
, Woytack Pel", , Jacob Masur" , , Jan Pyetczek", ,Stanislaff Gwregk" , 
,Blask Zesulka", , Michel Clucka", , Voytack Peluszka" , Stanislaw Sta- 
chora", Margaretha Placgkofa" , , Anna Roszkynne" , ,Polnische Lo- 
rencz"." Altstadt Braunsbergben 1391 és 1410 között a következő len- 
gyel származású emberek kaptak polgárjogot: , Bernhart Polemenn" 
(1391), Niclos Polner" (1399), ,Niclos Masow" (1410)."7 Mazóvia mel- 
lett Nagy-Lengyelország és Kujávia területéről, azaz a lovagrendi állam- 
mal határos lengyel vidékekről szinte mindenhonnan volt Poroszország 
felé irányuló migráció.? A Poroszország és Mazóvia közötti hatalmas 
Wildnisben, Soldau (Dzialdowo), Neidenburg (Nidzica), Passenheim 
(Pasym) és Ortelsburg (Szczytno) térségében például Mazóviából érke- 
zettek voltak az első telepesek, köztük igen sok kisnemes (szlachta) is. 
Többnyire kulmi jogon kaptak kisebb birtokokat, melyek alig voltak nagyob- 
bak, mint egy telepes paraszti gazdaság. A Mazúri-tóvidéken, a Johan- 
nisburg (Pisz), Lyek (Etk) és Lötzen (Gizycko) közötti térségbe betele- 
pült mazóviai telepesek összlétszáma a 15. század elején 20.000-25.000 
fő lehetett. A Visztula-deltába, a Werderek vidékére is költöztek len- 
gyelek, akik főleg halászattal foglalkoztak. A Kleine Werder földjén pél- 
dául 1400 táján a következő falvakban éltek lengyelek: a német parasz- 

tok által lakott Altfeldében, Mokyndoríban 2-2 család, Rosengartenben 
4 család, míg Noczendorfban és a poroszok lakta Kampenow, Knypabe 
és Stall falvakban 1-1 család." Az ermlandi püspökség területére, aho- 
gyan korábban, úgy a 14. század végén is, elsősorban méhészettel, vadá- 
szattal foglalkozó lengyel bevándorlók érkeztek. , Micolus et Nicolaus ... 
poloni nostri alveatores" - olvasható egy 1397. május 5-én kelt püspöki 
oklevélben, amely 9 Hufe földet adományozott az említett két lengyel 
méhésznek."95 A lovagrendi államba betelepült lengyel parasztok jogál- 
lása, társadalmi helyzete közelebb állt a porosz parasztokéhoz, mint a 
német telepesekéhez. Ezt egyértelműen jelezte az, hogy a porosz parasz- 
tokhoz hasonlóan nekik is örökösödési illetéket kellett fizetniük. 1387- 
ben például egy Jan nevű lengyel paraszt 4 márka, egy másik, Petin nevű 
pedig 1397-ben 8 scot összegű illetékkel tartozott a Német Lovagrend- 
nek.907 

Ahogyan a 14. század első felében, úgy a század utolsó évtizedeiben 
is előfordult, hogy Litvániából néhány bojár vagy fegyveres Poroszor- 
szágba menekült, akiket azután a lovagrend kisebb szolgálati birtokon 
telepített le. 1365-ben Kestutis kitván fejedelem egyik fia, Butautas fegy- 
veres kíséretével együtt a lovagrendi államba menekült otthoni ellensé- 
gei elől." 1372. szeptember 9-én kiállított oklevelében például Winrich 
von Kniprode nagymester azzal a feltétellel adományozott 4 Haken föl- 
det a litván Jutténak és Umbának, hogy ha a megadományozottaknak 
később sikerül visszatérni Litvániába s ott visszaszerezni korábbi birto- 
kaikat, akkor a most adományozott 4 Haken föld visszaszáll a lovagrend- 
re."99 Kestutis másik fia, Vytautas, amikor alulmaradt az unokatestvéré- 
vel, Jogailával vívott hatalmi harcban, híveivel együtt két alkalommal is 
(1382, 1390) a Német Lovagrendhez menekült."" A litván határok men- 
tén több mint egy évszázadra állandósult háborús helyzet következté- 
ben hadifogolyként jelentős számú litván került be Poroszországba. Ezek 
egy részét, főleg a rangosabbakat, váltságdíj fejében haza engedték, "!! 
nagy részük azonban rabszolgasorba került, akiket adtak-vettek, s első- 
sorban a majorságokban dolgoztatták őket. Hermann von Wartberge beszá- 
molója szerint például az 1375. évi téli hadjárat alkalmával a Német Lovag- 
rend 715 litván foglyot hurcolt magával Poroszországba." Az 1382. évi 
számadáskönyv szerint Balga komtúrságban 4000 márka értékben vol- 
tak litván rabszolgák (, tem hat der kompthur Littowen gesaczt, das 
koste 4000 m.")."" Wigand von Marburg krónikája arról számolt be, hogy 
1394-ben a loavgrend egy Litvánia elleni támadás során nagyon sok fér- 
fit, nőt és gyermeket fűzött rabszíjra és hurcolt el Poroszországba." Johann 
von Posilge 2200-ra tette a számukat." A litván szolgák ára a piaci kíná- 
let függvényében változott. Egy-egy sikeres, sok foglyot ejtő hadjárat 
után, amikor egyszerre sok rabot kínáltak eladásra, az árak lecsökken- 
tek, amikor pedig a kínálat visszaesett, a szolgák ára megemelkedett. 

1390-ben Derby grófja egy litván férfit 2 (- 48 Scot), két fiút (puer) pedig 
1-1 márkáért (-24-24 Scot) vett meg Königsbergben."f A Marienbur- 
ger Trejlslerbuch 1400. március 20-diki feljegyzése szerint 4 litván szol- 
gát 4? márkáért (- 12 Scot) adtak el."" Az 1405. évi nyári hadjárat után 
egy rabszolgát már 4 Virdungért (- 3 Scot) meg lehetett vásárolni (, Item 
2 firdung eyme Littow gegeben zu zerunge, den der marschalk gesaczt 
hatte")."8 (Összehasonlításként: 1400 táján Poroszországban egy csata- 
ló 6, egy hátasló 4, egy igásló pedig 2 márkába (- 144, 96 és 48 Scot) került. 
Egy tehénért 1 márkát kellett fizetni, egy disznóért pedig felet.)" A lit- 
vánok ellen folyamatosan hadat viselő Német Lovagrend elsősorban eladó- 
ként jelent meg a rabszolgapiacon, amikor egy-egy katonai akciója után 
áruba bocsátotta a foglyokat. De a litvánok is gyakran betörtek Porosz- 
országba, és ők is sok embert öltek meg vagy hurcoltak rabságba. 1376- 
ban például Kestuit fejedelem egészen Neidenburgig (Nidzica) tört előre, 
és 800 foglyot ejtett." 1382-ben a Samland tartományra törő litvánok 
500 embert fűztek rabszíjra.""! 1400-ban Vytautas fejedelem jó szándéka 
jeléül szabadon engedett egy brabanti nemest, aki a pogány litvánok elleni 
keresztes hadjáratra érkezett a Baltikumba, de végül ő maga esett fogság- 
ba (,eynen ritter von Brabant, der do gefangen was"). A litván fogság 
és rabszolgaság szörnyűségeit tetézte, hogy a pogányok nem egyszer fog- 
lyokat is áldoztak isteneik tiszteletére. A kortárs krónikák több olyan 
esetet jegyeztek fel, amikor a litvánok keresztény rabokat áldoztak fel."£? 
Wigand von Marburg arról tudósított, hogy még 1338-ban a königsbergi 
komtúr, azaz a lovagrendi marsall vezette keresztény sereg tagjai is inkább 
a harctéren akartak elesni, mintsem a pogányok fogságába kerülni.?? 
Rabszolgákon kívül azonban önkéntes paraszti betelepülés révén is kerül- 
tek a lovagrendi államba litvánok. A christburgi komtúrságban például 
1402-ben 8 litván parasztcsalád telepedett le."? Egy 1407 táján kelt okle- 
vél tanúsága szerint ekkoriban Samogitiából litván telepesek érkeztek 
Poroszországba." Litvániából többnyire szolga állapotú (Seimyniskiai), 
vagy személyében függő helyzetű jobbágy (leitians) szökött át a kedve- 
zőbb életfeltételeket és jogállást kínáló lovagrendi területekre."?" A Porosz- 
országba érkező litvánokat elsősorban az ország északkeleti részén tele- 
pítették le, akiket később , porosz litvánoknak?" is neveztek." A Litváni- 
ából a lovagrendi állam felé irányuló migrációs folyamat a 14/15. század 
fordulóján kezdődött, de nagyobb lendületet majd csak a 15. század köze- 
pétől vett, amikor a litván nagyfejedelemségben egyre súlyosabbá váltak 
a paraszti terhek. Míg a 15. század elején évi 40 nap robotkötelezettség 
terhelte a litván parasztokat, addig a század végére ez évi 104 napra 
emelkedett (heti 2 nap)."" Ahogyan az 1418. évi felkelés mutatta, a lit- 
ván parasztok már a 15. század eleji terheket is súlyosnak érezték. 
Néhány adat tanúsága szerint a 14/15. század fordulóján pár orosz 
vagy inkább rutén család is élt a Német Lovagrend államában. Minden 

bizonnyal ők is a litván nagyfejedelem uralma alatt álló területekről köl- 
töztek Poroszországba. Közülük az egyik a christburgi komtúrságban a 
poroszok lakta Vraw faluban élt a 14. század végén." Altstadt Brauns- 
bergben 1370 és 1401 között 4 olyan ember kapott polgárjogot, akik a 
nevük alapján feltehetően ruténok vagy oroszok voltak ( Hannico von 
Russyn", ,tephan de Russyn", ,Peter de Russen", ,Bernhart Russen").??? 
Altstadt Thorn polgárai között ugyancsak nyilvántartottak a 15. század 
elején egy , Jacobus Russe" nevű ember." A feljegyzésekben , Jon Tschech" 
név is olvasható, amiből arra következtethetünk, hogy a szóban forgó 
személy vagy elődei feltehetően cseh földről származtak." A Martien- 
burger Trejfslerbuch 1402. augusztusi bejegyzése szerint a Német Lovag- 
rend Beister nevű majorjában pár tatár család is élt (, die Tattern zum 
Byster"), akiket a nagymester ottani látogatásakor némi pénzzel jutal- 
mazott."? A lovagrend más majorságaiban ugyancsak voltak tatárok. 
Preu$isch Eylauban (Ilawka) egy családot jegyeztek fel ( eyme Tatern 
mit syme wybe und 3 kindern"),"? az elbingi komtúrság területén fekvő 
Neuhof majorban több tatár is élt," akik közül az egyiket csak , Rémisz- 
tő Tatárnak" hívták ( Tater von Schoken").":§ A lovagrendi összeírások 
Pellen majorban is említettek egy tatárt."" A forrásokból sajnos nem 
derül ki, hogy az említett tatár családoknak mi volt a jogállása. Elkép- 
zelhető, hogy hadifogolyként kerültek Poroszországba, így nagy valószí- 
nűséggel rabszolgák lehettek. A 14. század végén ugyanis Vytautas lit- 
ván nagyfejedelem szövetségeseként a Német Lovagrend maga is hada- 
kozott a tatárokkal. A nagymester és a nagyfejedelem Sallinwerderben 
kötött 1398. évi békeszerződése azon túl, hogy elhatárolta a német és a 
litván érdekszférákat az északi, északkeleti orosz térségben, a porosz és 
livóniai területek közé ékelődött, litvánok lakta Samogitia tartományt a 
lovagrendnek juttatta, cserébe pedig a nagymester vállalta, hogy kato- 
nai erővel is támogatja Vytautas keleti expanzív politikáját, a belső viszá- 
lyoktól szabdalt s meggyengült Arany Horda elleni hódítását."" 1395 
tavaszán Timur Lenk nagy győzelmet aratott az Arany Horda uralkodó- 
ja, Toktamis kán felett, és saját hívét, Temür-Kutlugot ültette a trónra." 
Toktamis híveivel, fegyvereseivel, azok családjaival Vytautas litván feje- 
delemhez menekült, aki 1897 táján Litvánia belsejében, Troki környé- 
kén telepítette le őket." 1397-ben és 1398-ban a litvánok sikeres táma- 
dásokat vezettek az Arany Horda ellen, 1399-ben pedig döntő hadjáratot 
indítottak." Ez utóbbi vállalkozásban, a sallinwerderi szerződésnek 
megfelelően, már részt vettek a Német Lovagrend csapatai is. A hadjá- 
rat a Vorszka folyó mellett 1399. augusztus 12-én vívott vesztes ütközet 
miatt súlyos vereséggel végződött," de ennek ellenére nem lehetetlen, 
hogy a lovagrendi kontingensek ejtettek néhány tatár foglyot, akiket haza 
vittek Poroszországba. A vereség meggyengítette Litvániában Vytautas 
helyzetét, aki azzal próbálta ezt kivédeni, hogy kiegyezett unokabátyjá- 


136 


val, Jogaila lengyel királlyal, s szembefordult a Német Lovagrenddel. 
1402-ben ismét hadiállapot állt be a porosz-litván határvidéken, és a 
Ragnit (Nyeman) térségében felvonuló litván seregben szép számban 
voltak olyan tatárok, akiket Vytautas telepített le Troki mellett."$ A lovag- 
rendi majorokban említett tatárok akár ezekben a harcokban is fogság- 
ba eshettek. Persze az sem lehetetlen, hogy a Poroszország és Litvánia 
közötti szövetség idején Troki vidékéről néhány tatár család magától 
költözött a lovagrendi államba, ahol keresztény hitre térve szabad ember- 
ként a lovagok szolgálatába szegődtek, azok méneseire vigyáztak, és mun- 
kájukért ellátást, valamint fizetést kaptak. 

A 14. század második felében a porosz püspökök és káptalanok követ- 
ték a tartományúr, azaz a Német Lovagrend példáját, és továbbra is jelen- 
tős szerepet vállaltak a telepítési politikában, amelybe egyre több porosz 
származású lokátort vontak be. Johannes ermlandi püspök 1352. már- 
cius 15-én kelt oklevele például egy Blyoth nevű porosz telepítési vállal- 
kozóról ett említést." Egy hónappal később az ermlandi káptalan 50 
Hufe erdőt adományozott Girhardo lokátornak, hogy ott kulmi joggal 
egy falut alapítson." Ugyanezen év májusában a képtalan 70 Hufe föl- 
det adott Andreas lokátornak, hogy betelepítse."? 1354 és 1357 között 
az ermlandi káptalan 6 falut alapított," azaz átlagosan évente kettőt. 
Ermland püspöke 1857. szeptember 27-én a Wuselauke nevű erdőben 80 
Hufe földet adott kulmi joggal Johannes és Rudolf lokátoroknak, hogy 
ott egy falut alapítsanak."?! 1358. május 14-én Heinrich Fleming 50 Hufét 
kapott betelepítésre, Klakendorf alapítására pedig 60 Hufe területet 
jelölt ki a püspök."?? A püspöki birtokokon ugyanebben az évben alapí- 
tották Grieslieneu, Sillemberg és Rynow falvakat is."?? Néha egészen nagy 
földterületet különítettek el egy új falu alapítására. 1358. szeptember 8- 
án például az ermlandi káptalan Karyothen porosz lokátornak 130 Hufét 
adott, hogy azt betelepítse.""! 1359-ben az ermlandi püspök 100 Hufe 
erdőterületen alapította meg Grof$ Köllen falut." Ahogyan ezek a pél- 
dák is mutatják, a 14. század közepén a pestis nem okozott számottevő 
demográfiai visszaesést Poroszországban, mert a kolonizáció lendülete 
nem torpant meg. II. Johann, ermlandi püspök 1362-ben 4, 1365-ben 1 
falut alapított." Egy évvel később 54 Hufét adományozott egy Johann 
von Heyde nevű német nemesnek, hogy arra német jogú falut telepít- 
sen.§" 1368-1369 folyamán a püspök további 3 német telepes falut (Möns- 
dorf, Breitenfeld, Hohenfels) alapított." Pelpin ciszteci kolostor apátja, 
Peter, 1371. június 29-én 46 Hufe földet adott egy Simon nevű telepítési 
vállalkozónak betelepítésre.?? III. Heinrich ermlandi püspök 1374-ben 
megalapította Krausen, 1376-ban pedig Seeburg (Jeziorany) közelében 
Derz falut." 1381 januárjában egy Pezold nevű lokátornak 50 Hufe föl- 
det adott új falu alapítására (,pro fundata et instaurandc nova villa 
nominande Schönow")."! Két évvel később Johann Münsterberg loká- 

tor 60 Hufe földet kapott egy német jogú falu létesítésére.""? Ugyanebben 
az évben az ermlandi káptalan csak 25 Hufét jelölt ki új falu alapítására, 
a következő évben viszont már 70-et.$3 Ugyanennyit kapott 1389-ben 
Nicolaus Lengeman telepítési vállalkozó is a püspöktől, Peter Gydel és 
fia pedig 1394-ben 60 Hufét, hogy kulmi jogú falut alapítson." 1407-ben 
az ermlandi káptalan 30 Hufét adott Stephan Dawgel lokátornak Plan- 
zig falu létrehozására." A telepes falvak mellett számos, katonai köte- 
lezettségű szolgálati birtokot is adományoztak az egyházi területeken, 
amelyekre szintén telepíteni kellett földművelő, paraszti népességet, 
munkaerőt. 1352. április 18-án az ermlandi káptalan a porosz Clauko 
Hoenborgnak hű szolgálatiért 40 Hufe birtokot adományozott kulmi jog- 
gal, malomtartási és felsőfokú bíráskodási kiváltsággal. Clauko mind- 
ezért köteles volt katonáskodni, ún. elismerési járadékot fizetni, és job- 
bágyaival - szükség esetén - részt venni a várépítkezésekben.""§ 1357- 
ben Buten és Arbuten, porosz testvérek 5 Hufe 8 Morgen birtokot kap- 
tak az ermlandi káptalantól, porosz joggal. Vérdíjukat 30 márkában álla- 
pították meg, könnyűlovasként kellett katonáskodniuk, és kötelesek vol- 
tak segédkezni a várépítésekben.""" Ugyanebben az évben Johann, erm- 
landi püspök a porosz Glaudien, Tulnegota és Noseyns testvéreknek 
pomesaniai joggal adott 4 Hufe birtokot, amit így mindkét nembéli utó- 
daikra örökíthettek. Az ő vérdíjuk is 30 márkában lett megszabva, s ugyan- 
úgy könnyűlovasként kellett hadba vonulniuk, illetve részt kellett venni- 
ük a várépítkezésekben."5§ A birtokadomány nagysága és a vérdíj mérté- 
ke között nem mindig volt oksági, logikai összefüggés. 1357-ben például 
Jakob samlandi püspök a porosz Henniko de Pomoykinnak 2 Hufe földet 
adományozott, de vérdíját 60 márkában állapította meg." Johann, erm- 
landi püspök 1359. május 8-án 5 porosz testvérnek 10 Hufe földet ado- 
mányozott (2 Hufe/fő) porosz jogon. A szokásos könnyűlovas katonai 
szolgálat és várépítési kötelezettség mellett még 2 további könnyűlovast 
is ki kellett állítaniuk. Vérdíjuk 30 márka volt." Bartholomaeus samlan- 
di püspök kérésére a samlandi káptalan 1367. január 21-én a püspök 
unokahúgának, Katharinának, és férjének, Perbandénak (azaz minden 
jel szerint német-porosz vegyesházasságról volt szó), s leendő gyerme- 
keiknek 42 Hufe és 8 Haken földet adományozott, amiért évente 1 font 
viaszt és 1 kölni (vagy 5 kulmi/porosz) dénár elismerési járadékot kel- 
lett fizetni. Ha a házasság gyermektelen maradna, a férj halála esetén a 
birtok a feleségre száll. A feleség halála esetén, utód hiányában, azonnal 
visszakerül a káptalanhoz.""! Katonai kötelezettségről viszont egyálta- 
lán nem szólt az oklevél, vélhetően ezért nem tarthatta meg a férj felesé- 
ge halálát követően. Ugyanebben az évben a pomesaniai káptalan 10 Hufe 
15 Morgen birtokot adományozott kulmi joggal 2 porosz testvérnek a 
szokásos elismerési járadék és katonai szolgálat fejében." Clawco, Her- 
mann, Heinco és Dyngon, akik szintén testvérek voltak, 1369-ben 832 Hufe 

szolgálati birtokot kaptak Johann ermlandi püspöktől (8 Hufe/fő).""? 
1380-ban a porosz Abestich 20 Hufe földet kapott az ermlandi püspök- 
től." A püspökségek területén a katonáskodó poroszok mellett igyekez- 
tek német nemeseket is letelepíteni. 1858. május 31-én az ermlandi püs- 
pök 15 Hufe földet adományozott Heilsberg (Lidzbark Warmiúski) köze- 
lében egy német nemesnek." Öt évvel később Nicolaus Hohenberg 12 
Hufe szolgálati birtokot kapott a déli erdővidéken."" Majdnem ugyanek- 
kora, 11,5 Hufe birtokot adományozott az ermlandi káptalan egy bizo- 
nyos Lindemannak még 1358-ban." Egy 1378. július 30-án kelt oklevél 
tanúsága szerint az ermlandi püspökségben arra is volt példa, hogy egyi- 
dejűleg s egy helyen alapítottak egy német jogú telepes falut és katonai 
kötelezettségű, porosz jogú szolgálati birtokot. III. Heinrich ermlandi 
püspök ebben az oklevélben 40 Hufe földet jelölt ki betelepítésre, ebből 
31 Hufe lett kulmi jogú, paraszti gazdaságok kialakítására szolgáló terü- 
let (3 szabad Hufe illette a soltészt és 28 Hufe volt cenzusköteles), 9 Hufe 
pedig 3 porosz szabad birtoka lett."? A lovagrendi területeken, vagy a 
többi, inkorporált porosz püspökségben ilyen jellegű telepítésre egyálta- 
lán nem volt példa. Az ermlandi püspökség 14. századi biztonságos és 
konszolidált helyzetét mutatta, hogy 1386-ban Heinrich püspök egy kulmi 
jogú katonai kötelezettségű, 6 Hufe nagyságú birtokot cenzusköteles, 
kulmi jogú paraszti birtokká minősített át."" Hasonlóképpen járt el 1405- 
ben is, amikor a katonai kötelezettségű porosz Loreko és Niclos 3-3 Hufe, 
addig cenzusmentes földjét cenzusköteles, kulmi jogú paraszti birtokká 
minősítette, ami után a német telepes parasztok kötelezettségének meg- 
felelően kellett adózni, s már nem tartott igényt katonai szolgálatuk- 
ra."9 A paraszti és katonai szolgálati birtokokon túl az ermlandi püs- 
pökségben városi alapítás is történt. 1378-ban a káptalan Allenstein 
(Olsztyn) város mellett egy újvárost (Neustadt) alapított, amelyhez 30,5 
telket biztosított, továbbá 4,5 Hufe szántót és 60 Hufe erdőt, ily módon 
az újváros lakói erdőirtásra kényszerültek, ha további szántóföldeket 
akartak maguknak. 

A Német Lovagrend és a porosz püspökségek nagyarányú kolonizáci- 
ós tevékenysége mellett eltörpült a városok és a magánföldesurak tele- 
pítő gyakorlata. Tolkemit (Tolkmicko) város magisztrátusa például 1351- 
ben egy városi falut alapított Neudorf néven, ami 1376-ban külön kivált- 
ságlevelet is kapott."?? Elbing város tanácsa 1361 végén alapította meg 
Lupushorst falut." Egy 1378. június 26-án kelt oklevél szerint Elbing 
városának ekkor a Gro$ Werder területén már 4 faluja volt (, Furste- 
now, Cleyne mawsdorff, Grosse mawsdorffvnd Lupusghorst").581 1389- 
ben Seeburg (Jeziorany) város tanácsa 40 Hufét különített el a városi 
földekből egy Burgerwald nevű városi falu alapítására (, in campo See- 
burgensis Ciuttatis ad villam ibidemgue locandam, guae nominari 
debet Burgerwalt")."5 Ugyanebben az évben egy telepítési vállalkozó 

egyidejűleg megalapította Gerdauen (Szelesznodorosznyij) városát és a 
hozzá tartozó Neuendorf falut (,... Girdawen die stat mit dem Nuwen- 
dorff ).§ 1351-ben egy Joduthe nevű porosz földbirtokos azzal bízta 
meg Heinrich Kesseler lokátort, hogy a birtokán megalapítsa Kraplau 
falut."§" Elvétve egy-egy oklevélben arról is olvashatunk, hogy földesúri 
majorságot számoltak fel, s helyén falut hoztak létre. Az ilyen feljegyzé- 
sek általában magánföldesúri kolonizációs tevékenységről szóltak, de 
előfordult az egyházi birtokokon is. 1371-ben a porosz Reynicko Stryprok 
birtokából 17,5 Hufe földet adott Schofsberg falu alapítására."?? 1386- 
ban az ermlandi püspök egy addigi püspöki major földjeit, 26 Hufét, áten- 
gedte egy Elias nevű lokátornak, hogy oda új falut telepítsen. 

A déli és délkeleti Wildnisbe irányuló 14. századi kolonizáció során 
tett katonai kötelezettségű, nagyobb földterületű birtokadományozás 
szükségszerű következménye volt annak a lovagrendi politikának, mely 
megpróbálta minél gyorsabban ellenőrzése alá vonni, a fennhatósága 
alá tartozó területekhez kapcsolni az addigi gyéren lakott, vagy éppen 
lakatlan, vad határvidéket, s igyekezett azokat benépesíteni és igazgatá- 
si szempontból kormányozhatóvá tenni. Egyúttal arra is törekedett, hogy 
ez a térség katonai szempontból védhetőbb legyen, ezért jelentős szám- 
ban adományozott katonai szolgálathoz kötött birtokokat, hogy legyen 
elegendő fegyverese a határ mentén."" A 14. század utolsó harmadától 
azonban a Német Lovagrend egyre gyakrabban vásárolt is földbirtoko- 
kat. Ezeket részben saját maga művelte meg, azaz majorságokat alakí- 
tott ki, nagyobb hányadban azonban paraszti használatba adta. 1370- 
ben például Pommerellen tartományban 10.265 márkáért megvásárolta 
a johannitáktól Schöneck (Skarszewy) városát és a hozzá tartozó földe- 
ket." 1384. augusztus 11-én Plock püspökétől megvásárolta 800 márká- 
ért a Kulmerland tartományban fekvő Bárwalde falut."9t A déli erdővi- 
déken, Sassen tartományban is Johann von Schönfeld osterodei kom- 
túrral megváltozott a lovagrend eddigi telepítési politikája. A komtúr - 
a Rend felső vezetésének utasítására - 1397-től szisztematikus földfelvá- 
sárlásokkal igyekezett a korábban itt létrejött nagy földbirtokokat felda- 
rabolni. Egy Thomas von Rakowitz nevű birtokostól 1500 márkáért meg- 
vette Arnau falut és Morlyn majort."? Felvásárolta Leip, Thyrau, Theu- 
ernitz, Röschken, Marienfelde, Marwalde, Dzinrziau, Faulen, Schönkau, 
Lobdau, Storpen, Pirlauken, Koschlau, Tylken, Klenzkau, Brosenaw, 
Grof$ Schláfken majorokat, birtokcserék révén megszerezte Frödau, Rausch- 
ken, Heselicht, Ostrowitt, Kahlborn, Berghing és Schönwaldchen birto- 
kokat, amelyekre azután a lovagrend telepített cenzusfizető falvakat."94 
A Német Lovagrend 14. század végi földfelvásárlási politikájának az oka 
feltehetően az lehetett, hogy a Lengyelországgal határos területeken ne 
legyenek magánkézben olyan nagy birtokok, amelyek kevésbé illeszthe- 
tők be állandó őrhelyekre, határvárakra épülő határvédelmi rendszer- 

be. Azt követően ugyanis, hogy Jogaila litván nagyfejedelem katolikus 
hitre térve feleségül vette Jadwiga lengyel királynőt, s ezzel megszerezte 
a lengyel koronát (1386. február 15. és 18.), Lengyelország állandó fenye- 
getésként, külpolitikai veszélyként jelent meg a lovagrendi vezetés sze- 
mében. 1386 után a Német Lovagrend külpolitikájának fő törekvése arra 
irányult, hogy valamilyen módon elérje a lengyel-litván perszonálunió 
felbomlását." Ennek érdekében mindig kész volt az unokatestvérével 
szemben saját hatalmát megteremteni akaró Vytautasszal szövetkezni, 
emiatt állandó feszültség jellemezte a porosz-lengyel viszonyt. Az 1380- 
as évek végén, 90-es évek elején egy lengyel-ellenes szövetség kezdett 
körvonalazódni a Német Lovagrend, Luxemburgi Zsigmond magyar király 
és Wiadislaw, a sziléziai Oppeln hercege között, aki korábban I. Lajos 
magyar-lengyel király helytartójaként Lengyelországot kormányozta, s 
szolgálatai jutalmául adományként megkapta Dobrin és Kujávia tarto- 
mányokat. Jogaila azonban megkérdőjelezte ezen adományok jogszerű- 
ségét, és 1391 őszén csapatokat vezényelt e tartományokba. Szövetsége- 
se védelmében a Német Lovagrend is csapatokat vonultatott fel, az oppel- 
ni herceg pedig 1392. július 28-án 50.000 magyar aranyforintért elzálo- 
gosította a dobrini területeket a nagymesternek."9 Dobrin földje első- 
sorban stratégiai szempontból volt fontos a lovagok számára. Poroszor- 
szág legrégebbi és egyik legjelentősebb városának, a határmenti Thorn- 
nak (Torun) a biztonsága és gazdasági érdekei egyaránt indokolták egy 
szélesebb katonai-biztonsági zóna kialakítását." A lovagrend és Len- 
gyelország között a 14. század utolsó évtizedében fennálló feszült viszonyt 
mutatja, hogy 1392-ben még Lengyelország felosztásának terve is felme- 
rült. A Német Lovagrend feljegyzései szerint a Luxemburg-testvérek (Ven- 
cel és Zsigmond), unokatestvéreik, Johan görlitzi herceg és Prokop morva 
őrgróf, továbbá a hozzájuk csatlakozó I. Vilmos meifeni őrgróf és III. 
Albert osztrák herceg abban állapodott meg, hogy a Kalisztól északra 
eső lengyel területek Mazóviával együtt a Német Lovagrendhez kerül- 
nek, az attól délre fekvő területek Magyarországhoz, ami pedig a Warthe 
(Warta)-folyótól nyugatra esik, az a Német-római Birodalomhoz fog tar- 
tozni."98 De az sem lehetetlen, hogy a 14. század végi birtokfelvásárlások 
mögött a magánföldesúri telepítések volumenével szembeni lovagrendi 
elégedetlenség állt, s az a törekvés, hogy e földeken is a maga kezébe 
vegye a kolonizáció ügyét. Persze világi nagybirtokok belpolitikai szem- 
pontból sem voltak kívánatosak a lovagrendi vezetés számára, ezért a 
háborúval fenyegető porosz-lengyel viszony ellenére is sok pénzt fordí- 
tott a birtokviszonyok átalakítására. 1397 és 1407 között például Johann 
von Schönfeld, osterodei komtúr 14.200 márkát költött birtokvásárlás- 
ra."99 Hasonló fejlemények más komtúrságokban is történtek, ezért a 
legvalószínűbb magyarázat inkább az lehet, hogy a lovagrend földterüle- 
tei és bevételei gyarapítása érdekében kezdett tervszerű birtokfelvásár- 

lási politikába a 14/15. század fordulója táján."9 Ahogyan az osterodei 
komtúrságban, úgy a többi helyen is - a nagymester utasítására és gyak- 
ran a központi kincstár támogatásával - a helyi tisztségviselők intézték 
az ingatlanügyleteket. A lovagrend danzigi rendházának inventáriuma 
szerint az 1396. május 1-i átadási leltárban 1170 márka 2 Scot összeg 
szerepelt, amit a komtúr birtokvásárlásra fordított (, usgegeben vor guter, 
die wir gekouft haben")." 1399-ben Pommerellen nyugati részén Bütow 
(Bytów) provisora (Pfleger) 380 márkáért megvette Damerkow és Bours- 
low majorokat, az ehhez szükséges pénzt pedig a marienburgi főkincs- 
tárnok (Trefsler) folyósította." Szintén Pommerellen tartományban 
1400-ban a Trefler 105 márkát adott Dirschau (Tczew) várnagyának 
( Vogt) a rokitkeni birtok megvételére. "? Christburg (Dzierzgonú) komtúr- 
ja 1404-ben 350 márkáért vásárolta meg a Smausgeyn birtokot, hogy 
oda porosz parasztokat telepítsen." Magánbirtokai gyarapítása mellett 
(melyek rövidtávon még nem tudtak számottevő jövedelmet biztosítani) 
a lovagrend gyors bevételi forrásokra is igyekezett szert tenni, ezért a 
14/15. század fordulóján számos malmot is megvásárolt. Dirschau vár- 
nagya 1400-ban 111 márkát kapott a Trefslertől a hirsegrymi malom meg- 
vételére."5 Ugyanebben az évben egy másik malomért 272 márka 5 Scot 
6 dénár összeget fizetett a Rend." 1401 és 1404 között a lovagok össze- 
sen 2646 márka 12 Scot 1 Schilling összeget fordítottak Poroszország- 
ban, és 2911 márka 17,5 Scot 3 dénárt"" a Brandenburgtól 1402-ben 63.200 
magyar aranyforintért zálogba vett, az Odera jobb partján fekvő Neu- 
mark tartományban"? malmok megvásárlására. 

A Német Lovagrend földbirtokok és malmok megvásárlására vagy 
zálogba vételére fordított kiadásai (márkában):"9 

A 14. századi nagyarányú és tervszerű telepítés azonban nem terjedt 
ki minden porosz területre. Samland tartományban ez csak elenyésző 
mértékű volt, mert ez a föld a kezdetektől viszonylag sűrűn lakott porosz 
vidéknek számított, emiatt itt kevés kívülről jött telepes telepedett le. A 
többi porosz térségben viszont, sőt még Pommerellen tartományban is 
számos új, cenzusfizető telepes falu jött létre. A 14/15. század forduló- 
ján a lovagrendi államban már 1400 telepes falu és 93 város volt. Több- 

ségük a Német Lovagrend birtokában állt, s legnagyobb arányban a Visz- 
tula vidékén és a tengerparton jöttek létre."79 Összehasonlításképpen: 
ebben az időben (1400 körül) a lengyel király 2000, a gnesnói érsek 300, 
a krakkói püspök pedig 235 faluval rendelkezett."! A kolonizációnak (és 
a természetes szaporulatnak) köszönhetően 1400 táján Poroszország 
összlakossága közel félmillió, körülbelül 480.000 fő volt. Mindez úgy, 
hogy a 14. század második felétől szinte évtizedenként jelentkező pestis- 
járványok érezhető demográfiai veszteségeket okoztak. Az 1398. évi pes- 
tist 1405-ben követte az újabb. Johann von Posilge beszámolója szerint 
ugyan nem pusztított egész Poroszországban, de ahol igen, ott elsősor- 
ban gyermekáldozatokat követelt."!? A járvány tartósnak bizonyult, és a 
következő évben már az egész országra kiterjedt." Osterode komtúrja 
arról tájékoztatta a nagymestert, hogy Deutsch-Eylau (Itawa) városá- 
nak annyira megritkult a lakossága, hogy a Rend onnan nem számíthat 
cenzusbevételre."§ A 14. század második felében tehát bizonyos idősza- 
kokban a pestis visszavetette a demográfiai növekedést, összességében 
azonban a betelepítések és a természetes népességnövekedés következ- 
tében a 15. század elején a Német Lovagrend állama népességszám és 
településsűrűség szempontjából egyaránt fejlődése csúcsán állt. Összla- 
kosságának száma a korabeli német választófejedelemség, Brandenburg 
lakosságszámának felelt meg." Mivel a 14. század második felében vala- 
melyest kevesebb telepes érkezett Poroszországba kívülről, mint koráb- 
ban, a belső kolonizációt a természetes szaporulat alapopzta meg. Ha 
megvizsgáljuk az okleveleket, különösen a lovagrendhez hű, lojális poro- 
szoknak tett adományleveleket, szembetűnő, hogy fiútestvérek általá- 
ban közösen kaptak birtokokat s kiváltságokat. Leggyakrabban 2 test- 
vér szerepel az oklevelekben," " de a 3, 4, 5, sőt 6 fiútestvért említő for- 
rás sem ritka."" Mellettük természetesen lánytestvéreket is joggal felté- 
telezhetünk. Egy 1349-ből származó adománylevél két fiútestvér, Marsi- 
an és Bartusch mellett ezek sógoráról is szólt, családjukban tehát legke- 
vesebb három, felnőtt kort megélt utóddal számolhatunk."? Az ún. , nagyobb 
szabadok" körébe tartozó Pröck-családban a 14. század végén, 1394-ben, 
amikor az örökösök megosztották a birtokot, 4 fiútestvér volt, s közülük 
a legidősebbnek ekkorra már szintén 4 fia született. A családban lány- 
gyermekek is voltak (ők a porosz jog szerint nem örököltek), így számu- 
kat sajnos nem tudjuk."? Tolkinnak, Lindenau és Breitlinde birtokosá- 
nak 2 fia és 1 lánya volt."" A 15. század elején a bartensteini Tolk-csa- 
ládhoz 4 fiúgyermek tartozott."?! A források alapján úgy becsülhetjük, 
hogy a 14. századi Poroszországban egy család átlagosan 5-6 főből állt 
(szülők és 3-4 gyermek), de ennél akár népesebbek (8-10 fő) is lehettek, 
ahogyan ezt a lovagrendi állammal szomszédos, ugyanolyan éghajlati és 
természetföldrajzi adottságokkal rendelkező Litvánia példázza. Gedim- 
inas nagyfejedelemnek például 14, a felnőttkort is megélt gyermeke volt. 

Fiának, Algirdasnak első házasságából 8, a másodikból 12, a felnőttkort 
megélt gyermeke született. Másik fiának, Kestutisnak 4 fia és 3 lánya 
volt.72? A 15. század elején a lovagrendi állam népességének 40 96-a (- kb. 
200.000 fő) német, 30 96-a szláv (- kb. 140.000 fő), és 30 96-a porosz (- kb. 
140.000 fő) etnikumhoz tartozott. A porosz népesség tehát közel egy 
évszázad alatt tudta regenerálni, kiheverni a 13. századi háborúk okozta 
mortalitás és migráció következményeit, az akkor bekövetkezett demográ- 
fiai visszaesést.7"2? A középkori Poroszország mintegy 58.000 km terüle- 
tet foglalt magába, átlagos népsűrűsége a 15. század elején - kerekítve - 
8 fő/km? volt. Ez alacsonyabb értéket jelentett, mint a szomszédos Len- 
gyelországban, ahol már a 14. század közepén 9,6 (kerekítve 10) fő/kmZ, 
a 15. század elején pedig már 14 fő/km? értékkel számolhatunk." Az 
alacsony népsűrűség mellett Poroszországban nagyon egyenőtlenül is 
oszlott meg a lakosság. A meghódított, kb. 38.500 km" kiterjedésű, egy- 
kori porosz törzsi területeken közel 270.000, a Konrád, mazóviai herceg- 
től kapott Kulmerland tartományban (kb. 4650 km?) mintegy 80.000, az 
1309-ben megszerzett Pommerellen földjén (14.850 km?) pedig hozzáve- 
tőlegesen 130.000 ember élt. A kis területű Kulmerland volt tehát a leg- 
nagyobb népsűrűségű terület (- 17 fő/km?), ami Lengyelországgal vagy 
Sziléziával összehasonlítva is magasnak számított, majd Pommerellen 
következett 8,8, kerekítve 9 fő/km$?, végül a porosz területek 7 fő/km- 
népsűrűségi mutatóval. Az összlakosság 23 96-a, azaz közel negyede (kb. 
110.000 ember) a kolonizáció során alapított 93 városban élt. A 15. szá- 
zad elején így Poroszország urbanizációs szintje sokkal magasabb volt, 
mint a Balti-tenger térségében fekvő bármelyik más országé, paraszti 
népességének aránya pedig alacsonyabb." Abban az esetben azonban, 
ha a megművelt földterület arányát vetjük össze, a lovagrendi állam muta- 
tói nagyon imponálóak: míg a lengyel király kb. 80.000 Hufe művelt föld 
ura volt, a Német Lovagrend kb. 50.000 Hufe mezőgazdaságilag haszno- 
sított területet birtokolt. Lengyelország területe ekkoriban 210.000 kmf- 
t tett ki, Poroszország pedig némileg több mint ennek a negyede." A 
betelepítés és a művelt földterületek kiterjedésének mértékét mutatja az 
is, hogy a 15. század elején Poroszországban 450 malom működött. "7" 


, A 15. SZÁZAD HÁBORÚI — 
ÉS A DEMOGRÁFIAI VISSZAESÉS 


A LOVAGREND ÉS A LENGYEL-LITVÁN ÁLLAM KÖZÖTTI 
5 NAGY HÁBORÚ" ÉS KÖVETKEZMÉNYEI 


A Német Lovagrend állama népesség és településsűrűség szempont- 
jából egyaránt a 15. század elején élte virágkorát. A lengyel-litván állam- 
mal vívott 1409- 1411 közötti háború! után - amit még számos fegyveres 
konfliktus követett - jelentős gazdasági és demográfiai visszaesés követ- 
kezett be." Már az 1409-1411. évi háborúban számos település pusztult 
el, és komoly károk keletkeztek a hadseregek mozgása által legjobban 
érintett déli határvidékeken, valamint a kulmerlandi és Visztula-vidéki 
térségekben, amelyek a lovagrendi állam legfejlettebb, legnagyobb nép- 
sűrűségű, leginkább városiasodott területei voltak. Amikor a lengyel 
király serege 1410. július 13-án elfoglalta a határmenti Gilgenburg (Dab- 
równo) városát, teljes lakosságát lemészárolta (,,...der konig von Polan 
... cgoch kegen Ilginburg und gewan dy stad obirhaupt, und vorbran- 
te Sy, und slugiín tot jung und alt, und begingen so grosin mort mit 
den heyden.")." A tannenbergi (grünwaldi) csata (1410. július 15.) a Német 
Lovagrend súlyos vereségével ért véget. Az ütközetben elesett a nagy- 
mester, a főispotályos kivételével a lovagrend összes főbb tisztségviselő- 
je, a komtúrok fele, igen sok lovag, világi porosz birtokos, hadba vonult 
városi polgár és fizetett zsoldos. A lovagrend tagjainak mintegy harma- 
da vesztette életét Grünwaldnál.! A lovagrendi sereg maradéka Marien- 
burg felé menekült. Heinrich von Plauen, schwetzi (Swiecie) komtúr, aki 
úton volt az erősítéssel a fősereg felé, a menekülőktől értesült az ütkö- 
zetről és annak kimeneteléről. Azonnal visszafordította csapatait, és 
erőltetett menetben a nagymesteri székhely megvédelmezésére sietett. 
A lengyel-litván sereg is Marienburg felé indult, és az útjába eső, vala- 
mint a Visztula-vidéki városokat, várakat sorra elfoglalta. Amelyik város 
nem hódolt be önként, azt könyörtelenül feldúlta, mint például Ostero- 
dét (Olsztyn)." Löbau (Lubawa), Neidenburg (Nidzica), Ortelsburg (Szczytno ), 
Preufsisch Mark (Przezmark), Elbing (Elblag), Kulm (Chetmno), Grau- 
denz (Gmidziadz), Strasburg (Brodnica), Danzig vagy Thorn (Torun) 
sorra meghódolt a lengyel király előtt." Marienburg várát viszont, amit 
3000, részben Grünwaldtól elmenekült, részben pedig a Heinrich von 

Plauen által Pommerellenből a fősereg erősítésére indult fegyveres védett, 
a lengyel-litván sereg két hónapi ostrommal sem tudta bevenni. Az elhú- 
zódó várvívás egyre súlyosabb ellátási gondok elé állította Jagiello (Joga- 
ila) királyt és Vytautas nagyfejedelmet. Az éhező katonák feldúlták, kifosz- 
tották az egész Alsó-Visztula térségét, és sok embert meg is öltek." Az 
ellátási nehézségek, a nyomasztó pénzhiány, azok a hírek, mely szerint 
a lovagrend megbízottai Német- és Csehországban újabb zsoldosokat 
toboroznak, illetve a lovagrend livóniai csapatai Litvániára akarnak 
támadni, valamint az a tény, hogy a déli határoknál megkezdődött Zsig- 
mond magyar király csapatainak felvonulása Lengyelország ellen, együt- 
tesen arra késztették Jagiellót, hogy beszüntesse az ostromot, és kivo- 
nuljon Poroszországból. A meghódolt vagy elfoglalt várakban, városok- 
ban kisebb helyőrségeket hagyott, de ahogy a lengyel-litván had vissza- 
vonult, a Német Lovagrend új zsoldos csapatokkal megerősítve, vissza- 
foglalta várainak, s városainak többségét. Neumark várnagya, Michael 
Küchmeister, Pommerellen tartományban visszaszerezte a lengyelek 
által elfoglalt Konitz (Chojnice) és Tuchel (Tuchola) városokat. 1410. 
október elején Balga komtúrjának vezetésével erős lovagrendi sereg vonult 
fel a Visztula-vidéken, majd Kulmerland földjére lépett. Stuhm (Sztum), 
Stitrasburg (Brodnica), Rehden (Radzyú), és Thorn (Torujn) kivételével 
az egész tartomány újra a lovagok fennhatósága alá került." A még len- 
gyel kézen maradt várak helyőrségei rablással, prédálással próbáltak 
úrrá lenni ellátási nehézségeiken, és számos települést feldúltak, felper- 
zseltek. Johann von Posilge beszámolója szerint egész Kulmerland tar- 
tományban, de különösen Birgelau (Zamek Bierzgtiowski) és Kulmsee (Chelm- 
Za) környékén a lengyelek nagyon sok falut pusztítottak el (, vorbrantin 
vil dorffer im lande czum Colmen" , ,vorbrantin umb Birgelow und 
Colmense vaste dorffer")." 1410 decemberében a porosz-lengyel határ- 
nál fekvő Gollub (Golub-Dobrzyú) komtúrja azt panaszolta a november 
9-én nagymesterré választott Heinrich von Plauennek," hogy a Stras- 
burgot (Brodnica) megszállva tartó lengyel fegyveresek feldúlták Gollub 
térségét, s 115 lovat, 211 szarvasmarhát, valamint 388 juhot raboltak el. 
Egy részüket ugyan sikerült visszaszerezni, de végül így is elhajtottak 38 
lovat, ugyyanannyi marhát és 88 juhot. A kár értéke 130 márkát tett ki.!! 
De gyakran a lovagrend szolgálatában álló zsoldosok sem voltak jobbak: 
nem mindig engedelmeskedtek a parancsoknak, és nem egyszer ők is 
fosztogattak. 1410 novemberében Gollub komtúrja azt kérte a nagymes- 
tertől, hogy a parancsoknak nem engedelmeskedő sziléziai zsoldosokat 
vezényelje el várából.? Schönsee (Kowalewo Pomorskie) komtúrja 1411. janu- 
ár 19-én írt levelében ugyanígy panaszkodott az ottani zsoldosokra.!? 
Grünwaldnál a lengyel-litván had ugyan győzelmet aratott a Német 
Lovagrend felett, de Marienburgot már nem tudta elfoglalni, 1410 végére 
pedig a porosz területek - néhány vártól és várostól eltekintve - újra a 
nagymester ellenőrzése alá kerültek. A lovagrend ismét nagy létszámú 

zsoldos sereget állított fel: 1410. december közepére mintegy 8000 cseh 
és német zsoldos állt a nagymester szolgálatában." Jagiellőnak viszont 
nem volt elég pénze egy elhúzódó háború finanszírozására, és Vytautas 
litván nagyfejedelem is a harcok beszüntetését szorgalmazta, mert nem 
állt érdekében, hogy a lovagrend legyőzésével túlzottan megerősödjön a 
lengyel király helyzete." Ráadásul az Aranyhorda anarchikus belső viszo- 
nyai ismét jó lehetőséget kínáltak a nagyfejedelemnek, hogy aktívabb 
déli politikát folytasson, így figyelme Poroszország helyett a tatár bel- 
harcokra irányult." Ilyen politikai helyzetben a lengyel király tárgyalá- 
sokra kényszerült a lovagrenddel, s mivel a nagy zsoldos hadsereg fegy- 
verben tartása a porosz kincstárat is alaposan megterhelte, a nagymes- 
ter szintén hajlandó volt tárgyalóasztalhoz ülni. Az 1411. február 1-én 
megkötött thorni békét" követően Jagiello kivonta a néhány porosz vár- 
ban vagy városban maradt lengyel helyőrségi csapatokat, akik nagy dúlás 
és fosztogatás közepette vonultak ki. Strasburg (Brodnica) városában 
például még a templomot is kirabolták." A lovagrend részletes össze- 
írást készíttetett a lengyelek okozta károkról. A marienburgi (Malbork) 
komtúrság éves bevételei például 1398 és 1410 között általában 8100- 
8700 márka között voltak, 1411-ben azonban alig haladták meg a 2000 
márkát, azaz a háború pusztításai 75 70-os bevételcsökkenést okoztak." 
Az osterodei (Olsztyn) komtúrság területén összesen 34.834 márka volt 
a háború okozta kárérték. Az anyagi javak mellett a lakosság pusztulása 
vagy elmenekülése is jelentős mértéket öltött. 1414-ben, három évvel a 
háború befejezése után, az osterodei komtúrságban például a cenzusfi- 
zető falvak együttesen 690 Hutfét kitevő földjéből 329 Hufe, azaz közel a 
fele, puszta, elhagyatott, gazdátlan volt." A strasburgi (Brodnica) terü- 
leten 40.000, a gollubi (Golub-Dobrzyn) körzetben pedig 20.000 márkát 
tett ki a háború okozta kár. Strasburgnál 1139 Huféból 666, Gollub vidé- 
kén pedig 445 Huféból 127 volt gazdátlan, elhagyatott." A christburgi 
(Dzierzgón) komtúrságban 35 német jogú falut teljesen felperzseltek a 
lengyel-litván csapatok, 31 templomból 11-et elpusztítottak, a többit pedig 
kirabolták." A bevételek, anyagi források drasztikus visszaesésének 
képét mutatták a lovagrend kereskedelmi számadáskönyvei is. 1406-ban 
a marienburgi fősáfár (Grojsschaáffer, magnus procurator) 46.000 márka 
pénztőkével és árukészlettel rendelkezett, 1417-ben azonban már csak 
alig 1600 márkányi értékkel, míg a háború pusztításától megmenekült 
Königsbergben a lovagrend ottani fősáfára 32.000 márka értékű kész- 
pénzzel és áruállománnyal gazdálkodhatott.?? A településszerkezet pusz- 
tulása és a demográfiai visszaesés mellett a jószágállományban bekövet- 
kezett veszteségek szintén hozzájárultak a lovagrendi állam gazdasági 
nehézségeinek tartóssá válásához. Mohrungen (Morag) város (elbingi 
komtúrság) tanácsa 1425-ben azt írta a nagymesternek, hogy az 1410. 
évi harcok során bekövetkezett hatalmas lóveszteség volt az egyik fon- 
tos oka Poroszország 15. században bekövetkezett hanyatlásának.?! A 

mewei (Gniew) komtúrságban (Pommerellen tartományban, a Visztula 
mellett) 1407-ben 505 ló volt, 1416-ban azonban már csak 323. Az engels- 
burgi (Pokrzywno) komtúrságban (Kulmerland tartomány) fekvő Sens- 
kow lovagrendi majorban a háború előtt, 1410 márciusában még 180 kan- 
cát tartottak, 1414-ben azonban csak 43 volt. A samlandi komtúrság méne- 
se 1407-ben 59 tenyészménből és 407 kancából, 1414-ben viszont már 
csak 17 ménből és 210 kancából állt. De számos más ménesnél is hason- 
ló volt a helyzet." A lóállomány ilyen nagyméretű visszaesése a lovag- 
rendi állam katonai képességeire is negatív hatással volt, így érthető, 
hogy 1410 után mért szorultak a lovagok a korábbiakhoz képest jóval 
nagyobb arányban zsoldosokra."f Az 1409-1411. évi háború pusztításai 
következtében tehát lecsökkent a művelt területek nagysága, az állatál- 
lomány mértéke, számos helyen nagyarányú népességpusztulás követ- 
kezett be, megtorpant a kolonizáció üteme, melyek együtt a paraszti mun- 
kaerő és a bérmunka terén egyaránt válságos helyzetet teremtettek. Ezek 
a változások pedig kedvezőtlenül hatottak vissza a parasztság helyzetére." 

A Német Lovagrend és a lengyel-litván állam közötti háborút lezáró 
thorni béke (1411. február I.) már aláírásától magában hordozta egy 
újabb háború lehetőségét. Sem a Pommerellenre, sem pedig a Neumark- 
ra vonatkozó lengyel területi igények nem teljesültek, és a megállapodás 
értelmében a Poroszország és Livónia között fekvő litván Samogitia tar- 
tomány is csak Vytautas és Jagiello élete végéig kerül vissza Litvániá- 
hoz, azt követően újra a lovagrend fennhatósága alá kell majd tartoznia. 
Egyéb területi veszteségek nem érték a lovagrendet, a porosz határok 
továbbra is változatlanok maradtak. Ugyanakkor a Thorn és Krakkó közöt- 
ti, több évtizedes múltra visszanyúló gazdasági ellentét, kereskedelmi 
viszály sem zárult le. Az egykor, 1343-ban megkötött kaliszi béke kedve- 
ző feltételeket teremtett a lengyel, sziléziai, halicsi és magyar területek 
felé irányuló porosz kereskedelmi forgalom számára."? Ugyanakkor a 
lengyel király a megélénkülő kereskedelemben igyekezett kedvező hely- 
zetbe hozni Krakkó városát, s már 1358-ban arra kötelezte a kereskedő- 
eket, hogy áruikkal Krakkón keresztül menjenek." Ennek ellensúlyozá- 
sára Winrich von Kniprode nagymester 1365-ben árumegállító joggal 
ruházta fel Thorn városát." 1872-ben I. Lajos, Magyarország és Lengyel- 
ország királya is árumegállító jogot adott Krakkónak, és úgy rendelke- 
zett, hogy a poroszországi, de különösen a thorni kereskedők nem mehet- 
nek áruikkal Krakkón túl (azaz Magyarországra vagy az orosz területek- 
re)." 1880-ban megtiltotta, hogy a porosz Hanza-városok Krakkó megke- 
rülésével a Visztulán, a Dunajecen vagy szárazföldi utakon Magyaror- 
szágról származó rezet és vasat szállítsanak.?? A lengyel intézkedések 
érzékenyen érintették Thorn kereskedelmét, mely a kaliszi békekötés 
óta egyre nagyobb mértékben fordult a magyar, sziléziai, halicsi és len- 
gyel termékek felé, s a 14. század folyamán különösen a magyar réz for- 
galmazásáért egyre erőteljesebb küzdelmet folytatott a krakkói kalmá- 


rokkal.?? 1390-ben Jagiello lengyel király vámkedvezményt adott azok- 
nak a Hanza-kereskedőknek, akik nem a Visztulán, hanem az Oderán 
vagy szárazföldi úton, azaz Thorn kikerülésével érkeznek Krakkóba.?! A 
porosz városok 1394. évi thorni gyűlésükön már az akadozó magyaror- 
szági rézszállításokról tárgyaltak.? A 14. század végére a magyarországi 
réz európai, döntően flandriai piacokra történő szállításának legfőbb 
szervezői és haszonélvezői immár nem a thorni, hanem a krakkói keres- 
kedők lettek. A 15. század eleji Hanza forrásokban már Krakkót nevez- 
ték Kupferhaus-nak, azaz a rézpiac központjának." Thorn kereskedelmi 
pozícióinak romlása a Német Lovagrendet is érintette, mert a lovagok 
jelentős összegeket folyósítottak a thorni kalmároknak üzleti vállalkozá- 
saik finanszírozására, akiknek közel 10 3-a a Kárpátokig terjedő távol- 
sági kereskedelem révén közvetlen gazdasági kapcsolatban állt a Rend- 
del.? Az 1411-ben megkötött thorni béke semmilyen módon nem rendez- 
te ezeket a gazdasági kérdéseket. A hadifoglyokért és a lengyelek által a 
szerződéskötéskor még megszállva tartott várak és városok kiürítéséért 
1411 végéig a lovagoknak 100.000 Schock cseh garast kellett fizetni." 
(60 darab garast tekintettek l Schock-nak, azaz sexagena grossorum- 
nak, s ezt ]l márka színezüsttel vették azonosnak.) A thorni békében a 
lengyel király és a litván nagyfejedelem kötelezettséget vállalt arra, hogy 
pogány és ortodox alattvalóikat katolikus hitre térítik." A hadisarcként 
fizetendő 100.000 Schock cseh garas közel a kétszerese volt a lovagrendi 
állam háború előtti éves bevételének. Mivel Poroszország a háborúban 
komoly károkat szenvedett, már a béke aláírásakor számolni lehetett 
azzal, hogy a lovagrend nem lesz képes az év végéig ezt a hatalmas össze- 
get előteremteni." Ráadásul Jagiello király nem egyezett bele abba, hogy a 
lovagok saját pénzükkel, azaz porosz érmékkel fizessenek, hanem cseh 
garasokban vagy veretlen, tiszta ezüstben kérte a hadisarcot. Ez arra 
kényszerítette a lovagrendet, hogy jelentős felárral az európai pénz- és 
nemesfém piacokról szerezze be a szükséges valutát és nemesfémet. A 
100.000 Schock cseh garas összegű fizetési kötelezettség a következő 
évekre a Német Lovagrend egész pénzügypolitikáját meghatározta. A 
lengyel követelések miatt a gazdasági szempontok a politikai szempon- 
tok alá rendelődtek. Három héttel a békekötés után, 1411. február 22-én 
a nagymester Osterodeban összehívta a poroszországi rendek képvise- 
lőit, hogy a Lengyelországnak fizetendő összeg előteremtéséről tárgyal- 
janak. A rendek, elsősorban a nagy porosz városok (Thorn, Kulm, Dan- 
zig, Elbing, Königsberg, Braunsberg) kölcsön felvételét javasolták. Min- 
den 1 márka értékű vagyon után készek voltak 8 dénár hitelt nyújtani a 
lovagrendnek, továbbá minden 1 márka érték után 4 dénár adót ajánlot- 
tak meg." Heinrich von Plauen nagymester azonban elégedetlen volt 
ezzel az ajánlattal, mert a drasztikusan visszaesett cenzusbevételek mel- 
lett a kincstár amúgy is magas kifizetési kötelezettségeit (mint például a 
zsoldosok bére) nem akarta nagy összegű kölcsönnel megterhelni.? A 

lovagrend vezetése általános vagyonadó bevezetését határozta el: min- 
den márka érték után 3 Vierchent (- 12 dénárt), azaz 1,6 7-os adót kel- 
lett fizetni." Ez megegyezett a rendek által ajánlott összeggel, azzal a 
különbséggel, hogy annak csak harmada lett volna adóbevétel, a többi 
hitel formájában került volna a lovagrendhez. A vagyonadó bevezetésé- 
vel párhuzamosan a nagymester lecsökkentette a porosz Schillingek pénz- 
lábát. 1407-ig a lovagrendi Schillingek 1,24 gramm ezüstöt tartalmaztak, 
majd Ulrich von Jungingen korától már csak 1,1 grammot." Heinrich 
von Plauen most majdnem a felére, 0,68 grammra csökkentette le az ezüst- 
tartalmat. A pénzláb leszállításának minden bizonnyal nagy szerepe 
volt abban, hogy ha nem is 1411 végére, de 1413 elején a lovagrend a hadi- 
sarc egészét kifizette Lengyelországnak." A cseh garasok pénzpiacról 
történő beszerzése érdekében azonban az 1411-ben bevezetett pénzlábnál 
magasabb ezüsttartalmú Schillingek verésére is szükség volt, így 1418- 
ban a már meglévő pénzérmék mellett egy másik, 1,01 gramm ezüsttartal- 
mú Schilling is készült."" Emellett a lovagrend adminisztratív eszközök- 
kel is igyekezett biztosítani a hadisarc előteremtéséhez, illetve a pénzve- 
réshez szüksége nemesfémeket: 1412-ben 2 márka 45 Schillingben szab- 
ta meg 1 márka tiszta ezüst piaci árát, és elrendelte, hogy az ország lakói 
a birtokukban lévő ezüstöt ezen az áron szolgáltassák be a Rend pénzve- 
rő mesterének, a thorni Münzmeisternek.?" 1413 őszén a nagymester kor- 
látozta a nemesfémmel kereskedők körét, akik szabott áron voltak köte- 
lesek az ezüstöt és aranyat a lovagoknak eladni." A gazdasági helyzetet 
és a megélhetési körülményeket súlyosbította, hogy 1411-ben és 1412-ben 
két egymást követő rossz termésű év jött.?? Az 1410. évben nagyon kevés 
heringet fogtak a Balti-tengeren, s ennek következtében Poroszország- 
ban az 1411. évben a hal ára az egekbe szökött: 1 Last bornholmi hering 
30 márka lett (, die last galt... XXX mark")." A hazai ellátás biztosítása 
érdekében a nagymester megtiltotta Poroszországból a halak kivitelét.?? 
1412-ben ismét nagyon rossz volt a heringfogás, újra 30 márkára emelke- 
dett 1 Last hering ára." 

Mivel az 1411. évi thorni szerződés nem békét teremtett, hanem csak 
konzerválta a korábbi konfliktusokat, két évvel később, 1413 szeptembe- 
rében ki is robbant az új háború." A katonai hadműveleteket a Német 
Lovagrend indította, kihasználva azt a körülményt, hogy Jagiello király 
és a lengyel nemesség figyelme a lengyel és litván rendek Horodloban 
rendezett közös gyűlésére irányult. A nagymester az európai fejedel- 
mekhez és a Szentszékhez írt leveleiben Lengyelország fenyegetésével 
indokolta a támadást.?? A lovagrend csapatai felperzselték és kifosztot- 
ták a kujáviai és mazóviai határvidéket, majd három hét után visszatér- 
tek Poroszországba. Jagiello ellencsapása csak jóval később, 1414 nya- 
rán következett: a lengyel hadak módszeresen feldúlták a porosz terüle- 
teket, és akkora pusztítást okoztak, hogy ezt a háborút már a kortársak 
is ,éhségháborúnak" nevezték."? 1414. szeptember 18-án írt levelében a 


nagymester arról tájékoztatta a lovagrend livóniai elöljáróját, hogy Porosz- 
országot teljesen feldúlták és tönkretették a lengyel és litván seregek. 
A harcok és a hadak mozgása jórészt most is azokat a kulmerlandi és 
Visztula-menti térségeket sújtották, amelyek az előző háború idején is a 
legtöbb pusztítást elszenvedték."! Guttstadt (Dobre Miasto), Liebstadt 
(Mitlakowo), Kreuzburg (Szulovszkoje), Mehlsack (Pieniezno), Krekkolen 
(Krekole) mezővárosokat litván seregek perzselték fel."? Számos oklevél 
felgyújtott, lerombolt malmokról számolt be. Johannes ermlandi püspök 
1421. november 24-én kelt oklevele például arról tanúskodik, hogy éve- 
te s üzemeltette volna." Egy 1423-ból származó oklevél szerint Freimark 
falu malma a 10 évvel korábbi háborúban pusztult el." Az ermlandi püs- 
pök által az 1414. évi háborús pusztításról készített gyors kárfelmérés 
szerint az egyházmegye területén 1366 embert öltek meg a lengyel király 
katonái, 26 templomot égettek fel, 5 papot is meggyilkoltak, és rengeteg 
asszonyt illetve lányt gyaláztak meg."" Ahogyan 1410-ben, a tannenbergi 
csata után, úgy most is a lengyel sereg mélyen benyomult Poroszország- 
ba, egészen a Passarge-folyó forrásvidékéig. A lakosság - részben a lovag- 
rend parancsára is - északra menekült, át az Alle- és Pregel-folyókon, 
valamint a Visztulától nyugatra, Pommerellen tartományba. A lovagok 
a , felperzselt föld" módszerével védekeztek a támadókkal szemben. A 
lengyel csapatok így mindenhol puszta és lakatlan földeket találtak, ahol 
igyekeztek mindent megsemmisíteni. A hatalmas pusztítás nyomán óri- 
ási hiány lépett fel szinte minden termék esetében, ami erős drágulást 
okozott, különösen az élelmiszerek piacán, s ennek nyomán nagy éhín- 
ség támadt az országban. (1409-ben például 1 Last, azaz kb. 2136,5 kilog- 
ramm rozs" 4 márka 20 Schillingbe került," 1413-ban már 9," 1415-ben 
pedig 15 márkába."") Ahogyan korábban, úgy 1414-ben is tovább súlyos- 
bította a helyzetet, hogy ismét rosszul sikerült a heringhalászat, és amit 
fogtak, a kereskedők azt sem Poroszországba hozták eladni, hanem az 
Oderához. Egy Last hering ára 40 márkára emelkedett." (Ennek első- 
sorban a lovagrend nagyon alacsony pénzlábú pénze volt az oka.)"! A 
lovagrend védekezési módszere és a lengyel hadak dúlása együttesen 
olyan nagy pusztítást okozott, hogy Jagiello seregének hamarosan komoly 
ellátási gondokkal kellett szembenéznie, ami visszavonulásra is kény- 
szerítette."" Az ún. ,éhségháborúnak" a porosz-lengyel határnál fekvő 
otrasburgban (Brodnica) 1414. október 7-én megkötött fegyverszünet 
vetett véget."? A felek abban is megállapodtak, hogy vitás ügyeiket a hama- 
rosan összeülő konstanzi zsinat döntőbíráskodására bízzák." Az harcok 
befejeztével a lovagrend gyors számvetést készített a károkról, s e Sze- 
rint sok helyen a lakosság visszatelepülése után is számos gazdaság maradt 
elhagyatott. A christburgi komtúrságban például 1678 Huféból 459,5 
(274 96), 1173 Hakenből pedig 215 (18,3 96) lett puszta és gazdátlan." 
Neidenburg (Nidzica) vidékén 500 Huféból 415 állt gazdátlanul. Soldau 

(Dzialdowo) térségében 700 paraszti Huféból 329 volt elhagyatott." A 
komtúrságokat, várnagyi körzeteket sorra vevő alapos és részletes fel- 
méréseket csak 3 évvel a háború után tudtak készíteni a lovagok, mert 
az 1414 utáni években számos nehézséggel kellett szembenézniük. A hábo- 
rús pusztítások miatt igen nagy területek maradtak műveletlenül, így a 
következő esztendőben sem termett elegendő kenyérgabona. Az 1416. év 
részben az időjárás, részben pedig az árvizek következtében"" ugyan- 
csak rossz termést hozott, és a rozs hiánya miatt az embereknek árpake- 
nyeret kellett enniük (,dy lute mustin girstinbrot essin")."? Az éhezők 
közül sokan a fák rügyein éltek (, vil ltute lebetin der knospin von den 
boumen")." De nem csak Poroszországban volt éhínség, hanem a kör- 
nyező lengyel területeken, azaz Mazóvia, Dobrin és Kujávia tartomá- 
nyokban is, ezért még innen származó import gabonával sem lehetett 
javítani a lovagrendi állam élelmiszerellátásán. A heringhalászat terén 
is folytatódott a korábbi években már tapasztalt gyenge eredmény, s 1 
Last hering ára az egekig emelkedett: 90 márkát kellett érte fizetni.?9 
súlyosbította a helyzetet, hogy az 1416. esztendőben Danzig vidékén és 
Pommerellen tartományban pestisjárvány tört ki, ami igen sok áldoza- 
tot követelt (, vil lute vorstorbín"). A járvány gyorsan elterjedt Porosz- 
ország többi részén is, és mindenhol nagyarányú mortalitást okozott. A 
Német Lovagrendnek 86 lovagja halt meg, továbbá a nagykomtúr és a 
főkincstárnok, a pestis végzett a kulmi és a samlandi püspökökkel, s raj- 
tuk kívül még oly sok klerikussal, hogy számos helyen egyszerűen nem 
maradt pap." Az 1417. év azonban már bő termést hozott, így mérséklő- 
dött a drágaság és megszűnt az élelmiszerhiány." Ez a viszonylag nyu- 
godalmasabb helyzet tette lehetővé, hogy a lovagok leltárt készíthesse- 
nek az ,éhségháború" okozta károkról, a pusztítás mértékéről, amit a 


következő táblázatban foglaltunk össze. 

Ithaus§ LD 20 5] 0 25] EKESE 
alga" 4791 
randenburgf 2300 96 

ütovőő KKT IKKE JER ii .Om.,LCL E 
hristburg"" 
ollub?8 
raudenz?? 
sterode9 
heden? 
oggenhausen? 
chlochau? 
chwetz"é 
trasburg? 


ee] 


dpi 


; 


A háború okozta emberveszteséget, anyagi kárt a porosz püspöksé- 
gekben is számba vették. Az ermlandi püspökségben igen részletes, kama- 
rási körzetek szerinti kárleltárt készítettek. Mehlsack (Pieniezno) kör- 
zetben például 196 embert öltek meg a lengyel fegyveresek, Allenstein 
(Olsztyn) vidékén 533-at. Heilsberg (Lidzbark Warmiúski) térségében 
viszont sokkal kevesebb, összesen 47 ember vált a háború áldozatává. 
Mindenhonnan felperzselt és lerombolt falvakról, malmokról, udvarhá- 
zakról (majorokról), templomokról számoltak be: , In cameratu Melsag 
ipsum opidum Melsag, curia habitacionits canonicorum et capituli 
Warmiensis itbidem, et omnes ville et omnia molendina et allodia, et 
guingue eccleste et parrochiales, funditus et in toto destructa et com- 
busta sunt." vagy ,/n cameratu Allenstein ipsum opidum Allenstein, 
et omnes ville, curte, et omnia allodia et molendiína totalíiter com- 
busta sunt, et due parrochiales ecclesie combuste."" 

Az 1414 őszén megkötött fegyverszünet nem jelentett békét, így mind- 
két oldalon állandósult a háborús készültség, noha magát a fegyverszü- 
netet 1422 közepéig még 7 alkalommal sikerült meghosszabbítani. A Német 
Lovagrend újra és újra kénytelen volt zsoldosokat toborozni, folyamato- 
san fegyverben tartani csapatokat, ami állandó jelleggel megterhelte a 
kincstárat." A két-két évre szóló fegyverszünetek miatt lényegében állan- 
dósult harckészültség majdnem akkora költséggel járt, mint maga a hábo- 
rú,"? ezért 1415 augusztusában Michael Küchmeister (1414-1422) Elbing- 
ben a porosz városok és földbirtokosok küldötteivel egy leendő pénzre- 
form kérdéséről tárgyalt, melynek fő célja az adóbevételek növelése volt 
úgy, hogy a járadékok nominálértéke - látszólag - közben ne változzon." 
1416-ban a nagymester módosította az egyes pénzérmék egymáshoz viszo- 
nyított arányát: 1 schilling már nem 12, hanem csak 8 dénárt ért, így 1 
márka nem 60, hanem 90 Schilling lett. Az új pénzrendszer tehát a követ- 
kezőképpen nézett ki: 1] márka - 4 Vierdung -— 24 Scot - 90 Schilling -— 
180 Vierchen - 720 dénár."9 Mindez azzal a következménnyel járt, hogy 
az évi cenzus értéke kb. egyharmaddal lett több, mint a reform előtt volt." 
1416 nyarán a nagymester arról állapodott meg a porosz rendekkel, hogy 
092 gramm ezüstöt tartalmazó új Schillingeket fognak kibocsátani. 
Ez a cseh garasok ezüsttartalmának felét jelentette, azaz aN Német Lovag- 
rend a cseh garasokhoz igazította új vereteinek pénzlábát, ami a lengyel 
pénzre történő átváltást is megkönnyítette (1 cseh garas - 2 krakkói 
garas). 1416 nyarán a régi és az új Schillingekben történő elszámolá- 
sokat is szabályozták: a napi forgalomban 2 régi (12 dénáros) Schilling 
1 új Schillinget ért. Ezzel egy sajátos helyzet állt elő: Poroszországban 
két, egy magasabb és egy alacsonyabb ezüsttartalmú Schilling, valamint 
ennek megfelelően két pénzmárka létezett egymás mellett 2:1 arányban." 
A régi és új pénzeknél bevezetett átszámítási rendszer alapján a 15. szá- 
zad első felében a következőképpen alakult Poroszország pénzrendsze- 

re: Il márka - 4 Vierdung — 24 Scot - 60 új vagy jó" Schilling (0,92 gramm 
ezüst) -— 120 régi vagy , rossz" Schilling (0,68 gramm ezüst) -— 720 dénár. 
A Schillingek összsúlya egységesen 3,17 gramm volt. Michael Küchmeis- 
ter nagymester már a bevezetés pillanatában, 1416 nyarán korlátozta az 
új Schillingek kibocsátását, így a pénzforgalomban továbbra is a cseké- 
lyebb értékű, régi érmék domináltak. Az adókat, járadékokat viszont az 
új pénzben (vagy annak megfelelő mértékű régiben) kellett fizetni.9" Ez 
azt jelentette, hogy 2:1 átszámítási értéknél régi pénzben 2 x 0,68 gramm, 
azaz 1,36 gramm ezüstöt kellett befizetni, míg 1 új Schilling csak 0,92 
gramm ezüstöt tartalmazott. A Német Lovagrend így minden új pénz- 
ben számított, de régi érmékkel történt kifizetés után 0,44 gramm ezüst 
többletjövedelemre tehetett szert. A tényleges bevétel - melynek jó része 
paraszti cenzus volt - 47,82 76-kal lett magasabb. A magasabb ezüsttar- 
talmú, jó Schillingek kibocsátásának korlátozása mögött tehát elsősor- 
ban a kincstári bevételek növelésére irányuló fiskális szándék állt." 
Mivel a fegyverszünetek hosszabbítgatásával nyert évek alatt sem 
sikerült rendezni a lengyel-porosz viszonyt, 1422 júliusában ismét hábo- 
rú robbant ki a két ország között.9" Az augusztus és szeptember hóna- 
pokban lezajlott csatározások, dúlások - a korábbi háborúkhoz hason- 
lóan - ismét elsősorban Kulmerland és Pomesania földjét sújtották, így 
a fegyverszünet §8 éve alatt lassan, és korántsem teljesen regenerálódott 
falvakat, paraszti gazdaságokat, majorokat ismét jelentős károk érték. 
Az 1422. augusztus 2-án kelt levelében a nagymester arról tájékoztatta a 
lovagrend livóniai elöljáróját, hogy a lengyel seregek végigdúlták és pusz- 
tították Poroszországot.$98 Ahogyan az 1413/14-es háborúban, úgy most 
sem voltak Tannenberghez hasonló, döntő, nagy mezei csaták, mert a 
lovagrendnek ehhez nem volt megfelelő nagyságú zsoldosserege."" A lovag- 
rendi erők visszahúzódtak a megerősített várakba, s a támadó lengyel 
hadak egyedül a határ mellett fekvő Gollub (Golub-Dobrzyn) várát tud- 
ták elfoglalni. A hiábavaló ostrom helyett módszeresen felperzselték 
Poroszországot. A háborús patthelyzetnek még ugyanebben az évben, 
szeptember 27-én Melnosee-ben (Melno) megkötött béke vetett véget. A 
megállapodás értelmében a német Lovagrend végleg lemondott Samogi- 
tia tartományról Litvánia javára, Jagiello és Vytautas pedig elismerte 
Poroszország keleti határait (amelyek ezután egészen 1919-ig fennma- 
radtak. A nagymester átengedte Lengyelországnak a Visztula bal part- 
ján, Thorn városától kb. 20 kilométerrel délre, már kujáviai területen 
fekvő Nessaut (Nieszawa) és környékét. Cserébe a lengyel király elis- 
merte, hogy Pommerellen és Kulmerland a lovagrendi államhoz tartozik.!9 
A porosz-lengyel viszonyban azonban a melnosee-i béke sem bizo- 
nyult tartósnak. Azt követően, hogy 1430. október 27-én Vytautas litván 
nagyfejedelem egy vadászbalesetben életét vesztette, s utóda, Svitrigai- 
las (Swidrigiello), Jagiello király öccse, Litvánia önállóságának megte- 


remtésére, a lengyel-litván unió felbontására törekedett,!! a lovagrend 
igyekezett a saját javára kihasználni a politikai helyzetet. Luxemburgi 
Zsigmond császár ösztönzésére Paul von Rusdorf nagymester szövetke- 
zett a litván nagyfejedelemmel, fegyverkezni kezdett, és katonai lépés- 
eket tett. 1431. augusztus 4-én a nagymester arról tájékoztatta a porosz 
egyháziakat, hogy a Lengyelország elleni háborúról döntött, s arra kérte 
őket, hogy területeiken segítsenek a mozgósításban.!? Ugyanezen a napon 
Balga komtúrja 6 hétre szóló hadjáratra hívta hadba a katonai szolgálat- 
tal tartozó földbirtokosokat."? 1431 nyarának végén a lovagrendi csapa- 
tok benyomultak Kujáviába, és visszafoglalták a Lengyelországnak 1422- 
ben átengedett Nessau vidékét, hogy Thorn városa előtt újra létrehoz- 
hassanak egy 20-30 kilométeres védősávot, határzónát.!§ Egy másik 
lovagrendi sereg Tuchel (Tuchola) komtúrjának vezetésével Pommerel- 
len tartományból Nagy-Lengyelország északi részeire támadt, de Nakel 
(Nakto/Dabki) mellett súlyos vereséget szenvedett." Az 1432. január 25- 
i rendi gyűlés támogatta a nagymestert abban, hogy 2000 lándzsából 
(azaz mintegy 6000 főnyi) zsoldossereget állítson fel." 1432-ben a len- 
gyel király szövetséget kötött a cseh huszitákkal, és 1433 nyarán lengyel 
és huszita csapatok törtek be Neumark és Pommerellen földjére, s egé- 
szen Danzigig hatoltak. (Azt, hogy Jagiello az eretnekekkel szövetkezett, 
Luxemburgi Zsigmond is igyekezett propagandájában a maga és a lovag- 
rend javára kihasználni.) " Neumarkban a cseh-lengyel sereg elfoglalt 11 
várost (, gewonnen sy XI stete yn der Marke"), s csupán egy megerősí- 
tett város, Landsberg tudott ellenállni. Innen tovább vonult Pomme- 
rellen földjére, ahol számos falut és mezővárost, mint például Wolden- 
berget (Dobigeniow) vagy Friedeberget (Stzelce Krajeúskie) felperzselt 
és sok embert megölt (, stiiften do grossen mord und brant")."" 1433. 
június 6-án ostrom alá vette Konitz (Chojnici) városát, de 6 hét után sem 
tudta bevenni. Hasonlóképpen járt Küstrin (Kostrzyú) és apommerelle- 
ni Königsberg (Chojno) esetében is. A lovagrend meif$eni és branden- 
burgi zsoldosai ezeknél a megerősített, fontosabb városoknál minden- 
hol visszaverték a támadást. A történtekről beszámoló források szerint 
a lakosság elszántságának köszönhetően sikerült megvédelmezni az ost- 
romlott pommerelleni nagyobb városokat.!? Mivel a fontosabb városok 
elfoglalása kudarcot vallott, és a cseh-lengyel seregben egyre komolyabb 
ellátási gondok jelentkeztek, feldúlták és kirabolták a peplini kolostort, 
augusztus 29-én felégették Dirschau (Tczew) városát, majd szeptember 
elején a Danzig (Gdaúsk) közelében fekvő olivai (Oliwa) kolostort és a 
környező falvakat.!! A háborús pusztítások tehát ismét komoly károkat 
okoztak Poroszországban. A rendek elégedetlenkedése és az egyre nagyobb 
. pénzhiány miatt a Német Lovagrend és Lengyelország 1433. szeptember 
13-án előbb fegyverszünetet, majd december 21-én 12 évre szóló békét 
kötött Leczycaban."" 1434. május 31-én 86 éves korában meghalt Jagiel- 

lo király, £3 s ezt a körülményt - Luxemburgi Zsigmond ösztönzésére - a 
nagymester igyekezett a maga javára kihasználni, és felmondta a béke- 
szerződést.!2t A Birodalom uralkodójaként Zsigmond minden eddigi pri- 
vilégiumában megerősítette a Német Lovagrendet, s hozzájárult ahhoz, 
hogy Kulm (Chelmno) városában egyetemet alapítsanak." A császár 
1435 nyarára hadjáratot tervezett Lengyelország ellen, s számított a Német 
Lovagrend részvételére is." Ennek érdekében újabb kiváltságokban része- 
sítette a lovagokat.!27 A lovagrend és litván szövetségese, Svitrigailas 
azonban 1435. szeptember 1-én a $wienta-folyó mellett vereséget szenve- 
dett az unió-párti lengyel-litván erőktől, így Paul von Rusdorf nagymes- 
ter 1435. december 31-én Bresztben (Brze$é) a melnosee-i határokat meg- 
erősítő , örök béke" megkötésére kényszerült." (Két évvel később, 1437. 
szeptember 4-én §Svitrigailas is békét kötött a krakkói udvarral, és elismerte 
Lengyelország fennhatóságát az általa uralt keleti litván területeken. )!9 

Az 1409 és 1435 közötti porosz-lengyel háborúk súlyos pusztításai a 
lovagrendi állam legsűrűbben lakott, gazdaságilag legfejlettebb Visztula- 
vidéki térségeit érintették. Már 1419-ben Poroszország paraszti gazdasá- 
gainak több mint 23 76-a puszta és gazdátlan volt. A gollubi területen 
1419-ben 445 cenzusköteles Huféból 127 volt gazdátlan. A strasburgi 
komtúrságban 1139 Huféból 666 állt üresen."! A háborúk befejezésével, 
azaz a breszti , örök béke" megkötésekor Pommerellen földjén az elha- 
gyott telkek aránya elérte a 42 26-ot."?? Pommerellen tartományban Konitz 
(Chojnice), Kulmerland földjén pedig Gollub (Golub-Dobrzyú) környé- 
kén a műveletlenül maradt paraszti gazdaságok aránya az 50 7-ot is meg- 
haladta. A hadseregek vonulásának leginkább kitett Schwetz ($wiecie) 
vidékén ez az érték a 80 96-hoz közelített.!$ A háborúk végén ugyan az 
elhagyott telkek egy része újra benépesült, amikor a harcok elől elmene- 
kült gazdáik visszatértek lakóhelyeikre, de jelentős részük továbbra is 
gazdátlan, lakatlan maradt. Poroszország keleti területein a demográ- 
fiai és gazdasági visszaesés, a települések pusztulása valamivel kisebb 
volt, mint a nyugati részeken. A Balga (Veszelnoje) komtúrságban fekvő 
Vogelsang faluban például, melyhez összesen 40 Hufe tartozott, 1437- 
ben 30,5 Hufénak volt birtokosa, és 9,5 állt gazdátlanul (24,75 976). A 
háború okozta pusztítások és károk miatti általános elkeseredettség és 
elégedetlenség mérséklésére a Német Lovagrend már 1434-ben úgy ren- 
delkezett, hogy azoknak, akiknek a birtokát, gazdaságát feldúlták az 
ellenséges hadak, esetleges adósságaik visszafizetési határidejét hosz- 
szabbítsák meg." 

1435 UTÁN - KÉT ÉVTIZED BÉKE 


Az 1409 és 1435 közötti sorozatos háborúk okozta népességcsökke- 
nést az 1435 utáni békeperiódus alatt a lovagrend már nem volt képes új 
telepítésekkel ellensúlyozni. Brandenburg (Usakovó ) komtúrságban pél- 
dául 1447-ben is még 149 gazdátlan, üres Hufe volt, ami 75 paraszti gaz- 
daságnak felelt meg."§ Az 1446. évi lovagrendi vizitációs jelentés szerint 
az osterodei komtúrságban 1997 művelt Hufe mellett 720 állt gazdátla- 
nul, ami a komtúrság összes telkének negyedét (25 26) jelentette." Az 
egyes komtúrságok adatai szerint a német jogú falvak elnéptelenedése 
jóval nagyobb arányú volt, mint a lengyel vagy porosz joggal rendelkező 
falvaké."8 Ez minden bizonnyal összefüggött azzal, hogy a Német Lovag- 
rend - a porosz haderő alapját képező katonáskodó birtokos szabadok 
és persze a saját érdekeinek is megfelelően - már 1412-ben úgy rendelke- 
zett, hogy a porosz (és lengyel) parasztok csak földesuruk engedélyével 
költözhettek el földjükről."" 1418-ban a nagymester megtiltotta, hogy a 
porosz parasztok német városokba vagy falvakba költözzenek (,...dor uff 
haben wir das keyn Prusse in Deutschen dorffern ader steten sal dynen 
ader wonnen, went also wernde unsere hoken und dinste vorwustet 
und vorterbet, wen sy sich mit den Dutschen mengen.")." Az intézke- 
dés hatását jelzi például az, hogy 1425-ig Königsberg-Kneiphof városába 
16 porosz költözött be a környékről és nyert polgárjogot, 30 évvel később, 
1455-ben azonban a cenzusösszeírásban szereplő 200 polgárból csak 4 
volt porosz származású." A cél a legtöbb adót fizető Haken birtokkal 
rendelkező parasztok számának megőrzése volt, de teljes röghöz köté- 
sük, amit a poroszországi világi földbirtokosok szorgalmaztak, mégsem 
következett be. A lovagrend ugyanis tartott attól, hogy az ilyen mértékű 
szigorítás még inkább telkeik elhagyására, szökésre késztetné a porosz 
és szláv parasztokat. Az intézkedések a porosz parasztok mozgását, mig- 
1412. és 1418. évi korlátozó rendelkezéseket a háborúk okozta népesség- 
fogyás miatt bekövetkezett munkaerőhiány, és az így bekövetkezett bére- 

melkedések indokolták. A földesúri majorságok megműveléséhez szük- 
séges cselédek, idénymunkások, napszámosok bérét a földbirtokosok 
alig, vagy egyáltalán nem tudták megfizetni. Balga komtúrjának 1425- 
ben a nagymesterhez írt levele egyértelműen a világi földbirtokosok pana- 
szait foglalta össze: , Item sol clagen alle erbare luthe, fryen und gebu- 
wer umb dinstboten, den man gros lon mus geben und dennoch nicht 
kan bekomen, alz var ny ist gehoret, alga czu 9, 8, 7 und 6 marken off 
das geryngste. Sal das cgugeen, das also dy dinstboten das lant sol- 
len twingen so wirt das lant groslich vorterbet" "? 1427. január 26-án 
az ermlandi püspökségben hasonló tartalmú rendelkezés született. Ebben 
többek között megtiltották, hogy poroszok a német falvakba vagy váro- 
sokba költözzenek, ott vállaljanak munkát, szolgálatot.!§! Ezek a jogi- 
adminisztratív intézkedések önmagukban persze nem voltak képesek 
megakadályozni a paraszti szökéseket. Az ermlandi püspökségben ezért 
1435-ben úgy rendelkeztek, hogy a falu bírájának a kötelességévé tették 
a paraszti szökések figyelemmel kísérését, így ha egy faluba új paraszt 
érkezett, akiről bebizonyosodott, hogy elszökött korábbi lakóhelyéről, a 
bírónak vissza kellett őt (és családját) szolgáltatnia földesurának."" Emel- 
lett az ermlandi püspökségben pénzügyi ösztönzőket is igyekeztek beve- 
zetni, hogy a vidéki munkaerőt megtarthassák. Az 1427. évi tartományi 
rendeletek érezhetően megnövelték a mezőgazdasági napszámosok, szol- 
gálók, idénymunkások bérét. Azok, akik saját eszközükkel, szerszámaik- 
kal szegődtek el szántani, 4 ,jó" márkát kaptak (,eynem knechte, der 
seyn geschirre wol kan machen und den pflug wol anrichten, III gute 
mark"). Azok, akik csak munkavégzésre, szántásra szegődtek el, de nem 
a saját eszközeikkel, ennek a felét, 2 , jó" márkát kereshettek (,eynem 
pflugtretber II gute mark"). Az ermlandi rendelkezések következté- 
ben a környező területekhez viszonyítva kedvezőbb bérviszonyok ala- 
kultak ki, ami Poroszországon belüli migrációt is okozott. 1427 áprilisá- 
ban Elbing komtúrja arról tájékoztatta a nagymestert, hogy Elbing vidé- 
kéről és a tengerparti részekről sokan, elsősorban szolgálók, zsellérek 
mentek át az ermlandi püspökségbe, miután ismertté váltak az ottani új 
szabályozások." 

Az általános demográfiai helyzetet súlyosbította, hogy 1428-ban ismét 
felütötte fejét a pestis." A háborús pusztítások, a demográfiai vissza- 
esés és a lakosság gyakran kényszerű mobilitása (általában menekülé- 
se) súlyos károkat okozott a földesúri magánkezelésű gazdaságokban. A 
majorságokban szükséges munkaerő biztosítása érdekében a porosz bir- 
tokosok 1445-ben azt kérték a nagymestertől, hogy vezesse be a cselé- 
dek, majorsági idénymunkások előzetes leszerződtetésének jogát, amely 
szerződéseken azután később már nem lehetne változtatni, sem pedig 
felmondani."? Ezen az 1445. évi oklevélen kívül azonban egyetlen más 
forrás sem szól arról, hogy született volna ilyen tartalmú lovagrendi ren- 

delkezés, s azt hatályba is léptették volna. A demográfiai csökkenés és a 
műveletlenül maradt, gazdátlan földterületek növekedése mellett a gaz- 
dasági visszaeséshez az időjárás miatti terméscsökkenés is nagymérték- 
ben hozzájárult. Az 1422. és 1426. esztendőkben olyan kemény tél volt, 
hogy a Balti-tenger mindkét esetben befagyott. A zord idő komoly káro- 
kat okozott az állatállományban. 1427-ben a Visztula és mellékfolyói több 
alkalommal is megáradtak, és nagy pusztítást végeztek." 1430-ban újra 
kemény tél tizedelte meg az amúgy is lecsökkent jószágállományt, 1431 
tavaszán pedig ismét kiöntött a Visztula."! Ermland tartományt 1430 
tavaszán és nyarán még lópestis is sújtotta. Erről a püspök 1430. július 
20-án tájékoztatta a nagymestert, ?? majd ősszel újabb feljegyzés készült 
az állatvész okozta károkról ( magna pestilencia eguorum in terra 
prusstae et presertim in episcopatu Warmiensi? et mortui erant pro 
tunc Framcisco episcopo Warmiensis plus guam ducenti egui").?? 
1435 márciusában Seeburg (Jeziorany) várnagya az ermlandi paraszt- 
ságra vonatkozó rendeletében megtiltotta, hogy egy paraszttól cenzus- 
tartozás esetén a cenzus begyűjtéséért felelős soltészok lovat foglalja- 
nak le."! Ebből arra következtethetünk, hogy az 1430. évi állatvész komoly 
pusztítást és tartós igaerő hiányt okozott, a lóállomány regenerálódása 
hosszú időt vett igénybe. 

A korábbi gyakorlathoz hasonlóan a Német Lovagrend és a porosz 
püspökségek most is betelepítésekkel próbálták pótolni a mortalitási 
veszteségeket, a demográfiai visszaesést. Ludwig von Lanszec königs- 
bergi komtúr például 1424 nyarán 12 kertföld betelepítésével bízta meg 
Hannus Windekaym lokátort, hogy a közeli lovagrendi major munkaerő 
gondjain enyhítsen." 1425-ben a lovagrend 6 évre szóló robotmentes- 
séggel adományozott 4 Hufe gazdátlanná vált földet az elbingi komtúr- 
ságban."" Az elpusztult Görlitz falut és a hozzá tartozó 50 Hufét 1426- 
ban telepítették be újra." Balga komtúrja 1429. március 16-án Johan- 
nisburg (Pisz) vidékén 50 Hufe földet adott Niclos Sornaw lokátornak, 
hogy ott új falut alapítson.?? Ermland püspöke 1429. márciusának végén 
egy eddigi major földjeit engedte át Johann Dering lokátornak, hogy ott 
egy új, kulmi jogú falut alapítson." 1430 februárjában Nikolaus Ruthing 
lokátort , villam Perlauke desertam" helyén egy új falu alapításával 
bízta meg." Paul von Rusdorf nagymester 1433. november 22-én 130 
Hufe földet jelölt ki három porosz telepítési vállalkozónak betelepítés- 
re. Raffael lokátor 1435-ben 48 Hufét kapott új falu alapítására."? 1438- 
ban két lokátor, Maczko és Girko 85 Hufe kiterjedésű határral rendelke- 
ző falu alapítására kapott megbízást. Lyck (EIk) elöljárója, Oswald Hol- 
zapfel 1439-ben 36 Hufe területen alapította meg Damerau falut. Balga 
komtúrjának megbízásából alapították 1445-ben Gehsen, 1447-ben Kale- 
ischken, 1448-ban pedig Orlowen és Rosseggen falvakat." 1452. május 
14-én Königsberg komtúrja 60 Hufe földet adott betelepítésre magdebur- 

gi joggal. A szokásos 2 Hufe méretű paraszti gazdaságok helyett 3 Hufe 
ígéretével igyekezett telepeseket csábítani Kelet-Poroszországba."! A 
kolonizációban azonban a kívülről, jórészt Németországból érkező tele- 
pesek aránya már a 14. század végére jelentősen lecsökkent, és ezen a 
helyzeten a későbbi évtizedekben sem sikerült változtatni. Néhány adat 
ugyan azt mutatja, hogy esetenként voltak beköltözők Poroszországba, 
de ez a szám érdemben nem változtatott a demográfiai helyzeten. A 15. 
század első feléből származó danzigi viasztáblákon például a , Katerina 
westfals" vagy ,Hans witternburg" bejegyzések arra utalnak, hogy a 
szóban forgó személyek német területekről költöztek a lovagrendi város- 
ba. Más nevekből belső migrációra következtethetünk. Egy bizonyos , Stef- 
Janus thorun" minden bizonnyal Thorn városából költözött át Danzig- 
ba, ,Niclos cassube"?" pedig feltehetően a Danzig környéki, kasub népes- 
ség által lakott területről származott." Összességében a háborús pusz- 
títások és a járványok okozta demográfiai visszaesés ellehetetlenítette 
a poroszországi belső telepítéseket. 

Az 1410 utáni népességcsökkenést csak a lengyel és litván területek- 
ről beköltözők mérsékelték valamelyest." A lovagrendi állam ugyanis 
mind a lengyel, mind pedig a litván parasztok számára kedvezőbb élet- 
feltételeket, jogállást, társadalmi státust kínált, mint szülőföldjük. Len- 
gyelországból és Litvániából egyaránt a sokkal súlyosabb jobbágysors 
elől menekültek Poroszországba. Lengyelországban például a paraszti 
társadalom túlnyomó többsége számára a 15. század második felében 
már általános kötelezettség volt a heti 1 vagy 2 nap robot, de helyenként 
ennél akár több napi munkaszolgálat is előfordulhatott.!§" A Litvániából 
elmenekülő, elszökő parasztok száma az 1430-as évektől kezdett jelentő- 
sebb arányt ölteni.!§8$ Nem véletlen, hogy a 15. században diplomáciai 
csatornákon és tárgyalásokon a litván nagyfejedelemség egyre gyakrab- 
ban fordult a lovagrendhez azzal a kéréssel, hogy adja ki a Poroszország- 
ba szökött litván jobbágyokat. Ezeket a kéréseket, követeléseket azon- 
ban a lovagok soha nem teljesítették.!99 A hivatalos litván panaszok sze- 
rint egész falvak néptelenedtek el amiatt, hogy lakóik lovagrendi terüle- 
tekre költöztek."" A 15. század közepére már 380-400 litván család (kb. 
1800-2000 ember) telepedett le Poroszországban, a század végére szá- 
muk 750 családra emelkedett (kb. 3800 fő), a 16. század közepére pedig 
az adóösszeírások szerint 8000, földdel rendelkező, Litvániából átszö- 
kött, átköltözött ember élt Kelet-Poroszországban, elsősorban a Memel 
és a Pregel folyók közötti vidéken. A későbbiekben , porosz litvánnak" 
nevezték őket." A lengyel területekről Poroszországba szökött parasz- 
tok kérdése a breszti , örök béke" előírásainak betartása céljából létre- 
hozott ún. határbíróságokon (iudicia, dieta, Richttag) is gyakran fel- 
merült." 1437. július 1-én például ez a határbíróság kiállított egy okle- 
velet, amely azokkal a parasztokkal foglalkozott, akik uruk engedélye és 


162 


jobbágyi kötelezettségeik teljesítése nélkül szöktek át Lengyelországból 
Poroszországba. A bíróság úgy rendelkezett, hogy a szökött lengyel job- 
bágyokat vissza kell adni korábbi földesuraiknak.!"? 1437.november 30- 
án a határbíróság előtt újra téma volt a szökött lengyel parasztok ügye. 
A bírák döntése értelmében 4 héten belül vissza kellett volna őket adni 
korábbi uraiknak.!"§ A munkaerőhiánnyal küszködő poroszországi birto- 
kosoknak azonban, köztük a Német Lovagrendnek, esze ágában sem volt 
lemondani a földjeikre költöző lengyel jobbágyokról. A bírósági határo- 
zatok hatástalanságáról tanúskodnak a Lengyelországból szökött parasz- 
tokkal foglalkozó későbbi oklevelek is. 1442. szeptember 29-én például a 
Richttag arról határozott, hogy a szökött parasztok kiadatását akadá- 
lyozó földbirtokosokat pénzbírsággal kell büntetni." 1448-ban Stanis- 
law Chodecz, dobrini (Dobrzyú) sztaroszta a nagymesterhez írott leve- 
lében azt panaszolta, hogy a lovagrend tisztségviselői semmit sem tettek 
a lengyel földesuraiktól Poroszországba szökött jobbágyok visszaadása 
ügyében."" A lengyel fél panaszaival, szemrehányásaival azonban egyál- 
talán nem foglalkoztak Marienburgban (Malbork), mert a lovagrend érde- 
ke adófizető alattvalói számának gyarapítása, elnéptelenedett falvainak 
újbóli benépesítése volt. Emiatt valóban nem tett érdemi lépéseket az 
országába szökött lengyel vagy litván parasztok visszaadása érdekében. 
A Poroszországba érkezett lengyel jobbágyokat az üressé vált paraszti 
gazdaságokban telepítette le, a Mazúri tóvidéken pedig, a lengyel hatá- 
rokhoz közeli erdővidéken 1425 után új falvakat is alapított. Az első, len- 
gyelek lakta új telepes falu ebben a térségben Lyck (EIk) vára mellett 
jött létre 1425-ben. Jobst von Strupperg, Balga komtúrja 1428-ban két 
lengyel és egy német falut alapított, majd két évtizeddel később 35 Hufe 
földet adott Pezendorf létrehozására. A falu német neve ellenére lengye- 
lek lakta település volt, melynek lakói pénzcenzus helyett mézzel adóz- 
tak. Heinrich Reuf$ von Plauen, Elbing komtúrja 1438-ban egy lengyel és 
egy német falut alapított. Konrad von Erlichshausen nagymester (1441- 
1449) 1443-ban egy Arys (Orzysz) nevű új falu alapítására jelölt ki terü- 
letet." 1452 tavaszán a lovagrend marsallja 60 Hufe földet adott Anger- 
burg (Wegorzewo) mellett egy új falu alapítására." 

A lovagrend példáját követve a porosz egyházmegyékben, különösen 
az ermlandi püspökségben, az I. thorni béke utáni évtizedekben szintén 
betelepítésekkel igyekeztek orvosolni a népességcsökkenést. 1412 novem- 
berében az ermlandi káptalan 40 Hufe földet adott egy kulmi jogú falu 
alapítására." De kertföldet (1424) és katonai kötelezettségű szabad bir- 
tokot (1417) is adományozott." Johann, samlandi püspök 1419. decem- 
ber 1-én egy porosz testvérpárnak katonai szolgálat fejében 4 Hufe föl- 
det ajándékozott." 1420-ban Nicolaus Meyeureins 1,5 Hufe és 6 Morgen 
földet, egy kocsmát és egy malmot kapott Samland püspökétől, továbbá 
azt a kiváltságot, hogy Dorben és Lobitten falvak közös használatú lege- 

lőin és erdeiben legeltethessen és saját szükségletére fát vághasson."? 
Niclos Sagernek 1421-ben 2 Haken földet és egy kocsmát adott Johann 
püspök."83 Két évvel később Georg von Rudau 1 Hufét, egy kertet és egy 
kocsmát kapott a samlandi egyházmegyében." 1426-ban a pomesaniai 
káptalan a lengyel származású Jacob Dobrzinsky molnárnak adta a pet- 
zelsdorfi malmot.!$? (A molnár neve egyértelműen arra utal, hogy a Kul- 
merlanddal határos lengyel Dobrin/Dobrzyáú tartományból költözhetett 
át a lovagrendi államba.) Michael samlandi püspök 1435-ben a Powun- 
den püspöki major közelében élő zselléreknek eddigi 6 Hufe kertföldjük 
mellé további 1 Hufe szántót, valamint 1 Hufe 10 Morgen erdőt adomá- 
nyozott.!ő A porosz Seuketho 1436-ban 2 Hufe földet és egy kocsmát kapott 
a samlandi püspöktől.!§" 

Magánföldesurak ugyancsak próbálkoztak lokátor-rendszerű telepí- 
téssel 1411 után, a 15. század első felében. 1430. szeptember 29-én pél- 
dául Silzkeim kamarási körzet porosz származású kamarása birtokai- 
ból 22 Hufe földet különített el arra, hogy azon egy telepítési vállalkozó 
kulmi jogon egy falut alapítson."?? Brandenburg komtúrságban, Barten 
kamarási körzetben ugyancsak 22 Hufe területen alapítottak egy magán- 
földesúri falut az 1430-as évek közepén. 

A porosz városok szintén betelepítéssel, falualapítással próbálkoz- 
tak, hogy enyhítsék a háborús pusztításokat, demográfiai vesztesége- 
ket. Gerdauen (Szelesnodrosnyij) városánál például az 1423. évi cenzus- 
összeírás említette először a Neuendorf nevű városi falut, amiből arra 
következtethetünk, hogy - az esetleges szabad éveket is beszámítva - 
valamikor az 1410-es években alapíthatták. Rastenburg (Ketrzyn) váro- 
sa 1426-ban kapott engedélyt a nagymestertől, hogy földjén Bürgerwald 
néven egy városi falut alapítson. 

Siegfried von Feuchtwangen nagymester (1303-1311) még a 14. szá- 
zad elején, 1310-ben úgy rendelkezett, hogy aki nem keresztény, az nem 
telepedhet le Poroszországban, így gyakorlatilag megtiltotta, hogy zsi- 
dók költözzenek a lovagrendi államba." A 15. század elejéről származó 
források még csak keresztény hitre tért zsidókról tettek említést Porosz- 
országban. A Marienburger Trefslerbuch feljegyzései szerint például 
Konrad von Jungingen nagymester (1393-1407) 1408-ban !2 márkát, 1409- 
ben pedig 44 márkát adott a megkeresztelkedő zsidóknak." 1436-ban 
Marienburg városában egy Gasper nevű ember arra panaszkodott, hogy 
az emberek őt zsidónak tartják, pedig Krakkóban, ahol korábban élt, 
már 1415-ben áttért a keresztény hitre. Ugyancsak ekkoriban, az 1430-as 
évek közepén, Thorn (Toruú) városában egy keresztény hitre tért koráb- 
bi rabbi élt." A források tanúsága szerint azonban a 15. század első 
negyedében már olyan zsidó családok is megtelepedtek a lovagrendi állam- 
ban, akik nem voltak keresztények. Egy 1426. augusztus 15-én kelt okle- 
vél ugyanis zsidó imaházról tett említést Lauxsten faluban, amiből arra 

következtethetünk, hogy nem csak egy-két család élhetett itt." 1446-ban 
Hans von Beenhausen, thorni komtúr levelében arról tájékoztatta a nagy- 
mestert, hogy a thorni polgárok nem akarnak újabb hitelt nyújtani a 
lovagrendnek, s azt tanácsolták a komtúrnak, hogy inkább a Nessauban 
(Nieszawa) lakó zsidókhoz forduljon kölcsönért." 1488-ban Martin Truch- 
sess nagymester (1477-1489) adósságai fejében birtokokat zálogosított 
el a zsidó Jeniko Jeschkowitz-nak.§ Mivel az 1446. évi levél a porosz-len- 
gyel határnál fekvő Nessau városában élő zsidókat említette, okkal fel- 
tételezhetjük, hogy Lengyelországból több zsidó család is költözhetett 
Poroszországba. De Litvániából ugyancsak jöhettek, ahol a nagyfejedel- 
mek katolikus hitre térésük után is - belpolitikai megfontolásból - a val- 
lási türelem politikáját folytatták." 

Ha számszerűen nem is nagyon sikerült 1411 után gyarapítani Porosz- 
ország népességét, a Német Lovagrend adományokkal igyekezett meg- 
erősíteni alattvalói gazdasági helyzetét és politikai lojalitását. A kato- 
náskodó földbirtokosoknak újabb földeket adományozott, s így e földek 
megművelésének, munkaerővel történő ellátásának gondját is levette a 
válláról. 1419. július 14-én például Michael Küchmeister nagymester (1414- 
1422) egy Hermann Huyser nevű német birtokosnak adta a lovagrend 
feldenhauseni majorját."? Dietrich von Grünfeld 1420. január 5-én 8 Hufe 
10 Morgen földet kapott a nagymestertől magdeburgi jogon, alsó- és fel- 
sőfokú bíráskodási kiváltsággal." Paul von Rusdorf nagymester (1422- 
1441) Matthias von Wendekaymnak ugyancsak magdeburgi joggal, vala- 
mint alsó- és felsőfokú bíráskodással adományozott 21 Hufe 12 Morgen 
nagyságú birtokot 1433-ban, amiért a megadományozott könnyűlovas 
katonai szolgálattal tartozott. Matthias von Wendekaym vérdíját 60 már- 
kában állapította meg."" Egy bizonyos Sandeko 30 Hufe földet kapott 
1434-ben." 1435. július 2-án kelt oklevelében Erasmus Fischbar, Balga 
komtúrja 48 Hufe nagyságú birtokot adományozott egy bizonyos Raffiel- 
nek és örököseinek." 1437-ben a nagymester 8 hű porosz szabadnak 
10-10 Hufe birtokot adományozott a keleti (azaz litván) határvidéken." 
A keleti, lakatlan erdővidéken több katonáskodó szabad is kapott föld- 
birtokot a 15. század első felében. 1419-ben Simon Koch és sógora 1 Hufe 
és 4 Haken,"! Jonyke és testvére 1420-ban 3 Hufe,"?" Thycze 1421-ben 
4,5 Haken,"" a lengyel származású Pawel Stuparn 1424-ben 5,5 Haken, 9 
a porosz Trünk 4 Haken," Kirstan Gayle pedig 6 Haken adományban 
részesült." De nem csak földbirtokokat, hanem malmokat és kocsmá- 
kat is eladományozott a lovagrend. 1426-ban például egy bizonyos Nicze 
egy malmot kapott, Niclos Lorenz pedig egy kocsmát és 1 Hufe földet. 
1428 tavaszán a königsbergi komtúr több kocsmát is eladományozott.?! 
1429-ben a porosz Bartusch egy kocsmát, egy Paul nevű kocsmáros pedig 
egy kertet kapott a lovagrend pobetheni majorja mellett.?? Johann von 
Beenhusen, Brandenburg (Usakovó ) komtúrja 1441-ben Mattis Hartil- 

nak 12 hold (Morgen) erdőt, Niclos Pottekaw kamarásnak 8 Hufe földet 
adományozott.?? Konrad von Erlichshausen nagymester (1441-1449) 
Brandenburg komtúrság területén Hunthenau és Kreuzburg kamarási 
körzetek katonáskodó porosz szabadjai számára megadta azt a kiváltsá- 
got, hogy a porosz joggal szemben, amely csak a férfiági öröklést ismerte 
el, birtokaikat nőágon is örökíthessék.? 

A Német Lovagrend a falvaknak és a városoknak is adományozott 
különböző javakat vagy privilégiumokat. Germehen falu lakói például 
1421-ben addigi 22 Hufe földjükhöz még 4 újabb Hufét kaptak." Paul 
von Rusdorf nagymester (1422-1441) 1427. január 31-én kelt oklevelé- 
ben Rastenburg (Ketrzyn) városának 20 Hufe erdőt ajándékozott." 1429- 
ben Heinrich Holt, königsbergi komtúr, a Rend marsallja 2,5 Hufe legelőt 
adományozott Ranten falunak, hogy ott szarvasmarhát tudjanak tarta- 
ni." Brandenburg komtúrja 1434-ben 4 Hufe erdőt adott Friedland (Prav- 
dinszk) városának."? 1439 októberében Brandenburg komtúrja egy rétet 
adományozott Kreuzburg (Szlavoszkoje) városának." Neuendorf lakói 
1443-ban 3 Hufe legelőt kaptak szarvasmarhatartásra."" Legden falu- 
nak 1450-ben 2 Haken újabb szántót adományozott a lovagrend." 1438. 
március 29-én a parasztság támogatásának szándékával a nagymester 
megtiltotta, hogy az igáslovakat 9 régi, azaz kisebb ezüsttartalmű már- 
kánál ( newen marken geringes geldes") alacsonyabb áron értékesít- 
sék, nehogy a szükségben lévő, adóssággal küszködő parasztok nyomott 
áron kényszerüljenek megválni értékeiktől, s így a későbbiekben ne tud- 
janak gondoskodni annak pótlásáról, hogy művelni tudják földjüket.??? 
Egy héttel később a porosz rendek marienburgi gyűlése is megerősítette 
ezt a rendelkezést. 

Az 1430-as évek közepétől az adományozások mellett a lovagrend újra, 
módszeresen birtokvásárlásokba is kezdett. Pommerellen tartomány- 
ban Schlochau (Czluchów) komtűrja már a breszti békekötést megelőző 
tárgyalások idején, 1435. november 1-én 300 márkáért megvásárolt egy 
mezővárost.24 Az 1440-es évek második felében a nagymesteri kincstár 
ismét jelentős összegeket adott az egyes komtúrságoknak, hogy földeket, 
birtokokat vásároljanak. Tuchel (Tuchola) komtúrja 3 Huféért 24 már- 
kát fizetett. Kirchdorf és Gerlachsdorf falvakért viszont már 400 márkát 
adott a thorni komtúr Hans Rowsopnak. Hermann Droste 100 márkáért 
adta el Weipitsch nevű, poroszok lakta faluját Brandenburg komtúrjá- 
nak." Knawten porosz faluért 1448-ban 50 márkát fizetett a branden- 
burgi komtúr.$ A nagymester a lovagrendi tisztségviselők feladatává 
tette az eladó birtokok felkutatását. Leipe (Lipienek) várnagya például 
1452. május 22-én arról tájékoztatta a nagymestert, hogy eladó a magán- 
földesúri kézben lévő Weydaw birtok.""" 1453. február 15-én Thorn kom- 
túrja azt írta Marienburgba, hogy előrehaladott tárgyalásokat folytatott 
Gabriel von Baysennel, aki kedvező feltételekkel kész eladni földjeit a 

lovagrendnek.2?8 1453. augusztus 22-én Schwetz (S$wiecie) komtúrja jelez- 
te a Rend vezetésének, hogy Jenchin von Waldow árulja Crampicz falut." 
Az 1454 előtti lovagrendi birtokvásárlások fő oka az volt, hogy a Német 
Lovagrend az egyre jobban erősödő rendi mozgalommal, az egyre aktí- 
vabbá váló világi birtokosokkal és városokkal szemben a lehetőségek 
szerint igyekezett minél jobban megerősíteni földesúri és tulajdonosi 
pozícióit, hatalmi helyzetét." Ez a törekvés egyes helyeken még önké- 
nyeskedő, erőszakos jelleget is öltött. A porosz városok 1453. augusztus 
10-ki graudenzi (Grudziadz) gyűlésén megfogalmazott panaszok szerint 
Pommerellenben előfordult, hogy magdeburgi jogú birtokos családoktól, 
noha rendelkeztek férfiági örökössel, a lovagrend erővel elvette földjei- 
ket. Egy bizonyos Close birtokára a danzigi komtúr úgy tette rá a kezét, 
hogy onnan elűzte annak kiskorú gyermekeit, és ugyanez történt Zelis- 
law lányával is." 

A Német Lovagrend földbirtokok és malmok vásárlására fordított 
kiadásai a 15. század első felében (porosz márkában)??? 


Kulmerland MSEEGETEZEEEZTT 7ESENESE 
—pPoroszterületek IT] 


Osszesen 


1432-1453 


1410 és 1431 között a Német Lovagrend összesen 1538 márkát fordí- 
tott ingatlanok megszerzésére, azaz évente átlagosan alig 70 márkát. 
1432-től 14583-ig viszont a vásárlási érték közel 5,4-szeresére, 8241 már- 
kára nőtt, ami 3924 márka éves átlagot jelentett. 

POLGÁRHÁBORÚ POROSZORSZÁGBAN 
(1453-1466) 


A lovagrendi állam településeiben és népességi viszonyaiban az 1453 
és 1466 közötti hosszú polgárháború - amelybe Lengyelország is bekap- 
csolódott - újból súlyos pusztításokat okozott. A kulmerlandi és Visztu- 
la-vidéki városok és földbirtokosok társadalmi státusuk, gazdasági és 
politikai érdekeik érvényesítésére 1440. február 21-én konföderációba 
szerveződtek, s létrehozták a Porosz Szövetséget."? Fő céljuk Poroszor- 
szág szekularizálása és világi fejedelemséggé történő átalakítása volt, 
amelyben sokkal nagyobb politikai szerepet szántak volna maguknak.?? 
A porosz püspökök 1446. április 5-én az isteni és emberi törvényekkel 
ellentétesnek ítélték a Porosz Szövetséget, és annak feloszlatására szólí- 
tottak fel. A porosz rendek azonban 1446. július 17-én a Szövetség fenn- 
tartásáról döntöttek." 1451. január 14-én Osterode (Ostróda) komtúrja 
levélben tájékoztatta a nagymestert a Porosz Szövetség katonai erejéről, 
s arról, hogyan fogadják a rendek a lovagrend által tervezett adóemelés 
hírét." A Német Lovagrend hatalmának felszámolására irányuló rendi 
törekvéseket a lovagok - érthető módon - a legkevésbé sem méltányol- 
ták, de igyekeztek betartani a törvényesség és jogszerűség látszatát, és 
ebben a súlyos politikai viszályban döntőbírónak kérték fel III. Frigyes 
német-római császárt. Ezzel egyidejűleg azonban katonai előkészülete- 
ket is tettek, és zsoldosokat toboroztak, amit a rendek ellenük irányuló 
megfélemlítésként, fenyegetésként értékeltek. A nagymester ezt tagadta 
és jóindulatát hangoztatta, ugyanakkor emlékeztette a rendeket arra, 
hogy a vitás kérdésekben majd a császár fog bíráskodni, ezért mindenki 
tartsa meg a békét." Miután a császár 1453. december 5-én törvényte- 
lennek mondta ki a Porosz Szövetséget, ??§ a Német Lovagrend betiltotta 
annak működését. A porosz rendek azonban nem fogadták el III. Fri- 
gyes bíráskodását,"? s 1454. február 4-én nyilvánosan megtagadták a 
hűséget és engedelmességet a nagymesternek, és többé nem ismerték el 
tartományuruknak a lovagrendet, sőt fegyvert ragadtak, és fellázadtak. 
"Anno domim 1454 orta est sedicio inter nobiles terrigenas et ciíves 

Prussye et Cruciferos" - jegyezték fel a korabeli krakkói források. A 
nagyobb városokban (Elbing, Danzig, Thorn, Kulm, Königsberg) a polgá- 
rok elfoglalták a lovagok rendházait (várait), s egyes helyeken, mint pél- 
dául Thornban, Danzigban vagy Elbingben, le is rombolták azokat.?! A 
nyílt lázadást látva a nagymester február 10-én követeket küldött a német 
és pomerán fejedelmekhez, valamint a lovagrend németországi rendtar- 
tományaiba, hogy zsoldosokat toborozzanak.?? A lovagoknak sürgősen 
katonákra volt szüksége, mert szinte napok alatt veszítettek el várakat, 
városokat, területeket. Kulmerland tartományban Strasburg (Brodni- 
ca) komtúrja például 1454. február 8-án azt jelentette a nagymesternek, 
hogy a város lakói megerősítették hűségüket a Rend iránt. A Porosz Szö- 
vetségnek a városhoz közeledő csapatai miatt ugyanakkor azt kérte, hogy 
egy tűzmesterrel, valamint íjászokkal és tisztekkel erősítsék meg helyőr- 
ségét." 1454. február 12-én azonban Strasburg városa már a felkelő ren- 
dek kezére került. A lovagrendi vár még tartotta magát, ezért Jacob 
von Mossek, a Porosz Szövetség Strasburg ellen küldött csapatainak parancs- 
noka felszólította a környék nemeseit, hogy a lovagrenddel szemben áll- 
janak az ő zászlaja alá, mert Strasburg városa és vára (azaz a lovagrend 
rendháza) az egész déli határvidék kulcsa (,wen die stat und hawsz 
eyn slos ist vor das gantcze land")."? Egy 1454. február 18-án kelt, a 
lengyel király által kormányzóvá kinevezett Johann von Baysen test vé- 
rének, Hansnak címzett levél szerint Osterode (Ostróda), Deutsch Eylau 
(IIawa), és Lautenburg (Lidzbark Welski) is a Szövetség ellenőrzése alá 
került." A következő napon Gollub (Golub-DobrzyúÚ) is a felkelő rendek 
oldalára állt.:" Február 28-án a Szövetség csapatai elfoglalták Strasburg 
várát, melynek kapitánya Götz Rubit thorni városi tanácsos lett. A 
februárban elszenvedett kudarcok miatt a nagymesternek azonnal kato- 
nákra volt szüksége, s 1454 márciusában 4 zsoldos kapitánnyal már szer- 
ződést is kötött, az 1454. október 9-én kiállított adóslevél szerint pedig 
ekkor, a háború első fél évében több mint 50 zsoldosvezérrel állapodott 
meg." De még e hónap végén, október 28-án a lovagrend feje újabb zsol- 
dos szerződéseket kötött." A nagymester előtti hódolatot megtagadó 
1454. február 4-i porosz rendi nyilatkozat az alattvalók általános ellen- 
állási jogának, a fejedelmekkel, tartományurakkal szembeni legitim fel- 
lépés kinyilvánítása volt.??? Az ellenállási jog meghirdetésével és a lovag- 
rendi rendházak egy részének elfoglalásával párhuzamosan a Porosz 
Szövetség, mint a tota communitas megtestesítője, azonnal a lengyel 
királyhoz is fordult támogatásért, akivel már 1452-től tárgyalásokat foly- 
tatott." 1454. február 18-án Krakkóban a Porosz Szövetség követe egyér- 
telműen deklarálta, hogy a lovagrendi állam rendjei, azaz a világi nemes- 
ség és a városok önként alávetik magukat a lengyel korona fennhatósá- 
gának, s kérte, hogy IV. Kázmér vegye védelmébe Poroszországot a Német 
Lovagrenddel szemben. 1454. február 22-én a lengyel király hadat üzent 

a nagymesternek, március 6-án pedig kiadta az ún. inkorporációs okle- 
velét, amelyben Poroszországot a lengyel koronához tartozó tartomány- 
nak nyilvánította. Megerősítette a porosz rendekhez tartozók minden 
eddigi privilégiumát, és a lengyel rendekkel azonos jogállásúnak ismer- 
te el őket. Így jogot nyertek arra, hogy részt vegyenek a lengyel királyvá- 
lasztáson. Ígéretet tett arra, hogy Poroszországban csak helybéliek tölt- 
hetnek majd be állami tisztségeket, eltörölte a kereskedelmi vámokat, 
Thorn, Elbing, Danzig és Königsberg városoknak pedig pénzverési jogot 
is Ígért. Néhány nappal később Johann von Baysen, a Porosz Szövet- 
ség egyik vezető alakjának személyében kormányzót nevezett ki Porosz- 
ország élére. A lovagrendi állam jövőbeni igazgatási rendszerét 4 vajda- 
ságra osztva határozta meg: Thorn (Kulmerland és a Visztula melletti 
területek), Königsberg (az ún. partes inferior, azaz a Pregel folyótól 
keletre eső területek, Kelet-Poroszország), Elbing (az ún. partes supert- 
or: a Visztula és a Pregel közötti területek), valamint Danzig (azaz Pom- 
merellen tartomány)."?? Az 1454 februárjában kirobbant poroszországi 
polgárháborúnak nem volt etnikai jellege. A Porosz Szövetséghez nem 
tartozó világi földbirtokosok vagy a városok helyzetükből és érdekeikből 
adódóan sorakoztak fel egyik vagy másik oldalon. A szembenálló felek 
mindegyike zsoldosokat fogadott fel, akik viszont nem nagyon voltak 
tekintettel arra, hogy baráti vagy ellenséges területen tartózkodnak, s 
válogatás nélkül dúltak, pusztítottak.?5€ 

Azt követően, hogy a Porosz Szövetség 1454. február 4-én megtagadta 
a hűséget a Német Lovagrendnek s nem ismerte el a lovagokat az ország 
urának, politikai és katonai helyzetének erősítése érdekében a nagy- 
mester február 22-én (amikor IV. Kázmér király hadat üzent), 40.000 
aranyforintért zálogba adta II. Frigyes brandenburgi választófejedelem- 
nek Neumark tartományt. Így pénzt szerzett további zsoldosok toborzá- 
sára, és Brandenburg politikai támogatására is számíthatott.?"" Ugyan- 
akkor ezzel a lépéssel biztosította, hogy a Németországban toborzott 
zsoldos csapatok Brandenburgon keresztül vonulhassanak Poroszor- 
szágba."? 1454 áprilisában a Szövetség támogatására felvonult lengyel 
hadak élén maga IV. Kázmér király is a lovagrendi állam földjére lépett. 
Thorn és Elbing városokban személyesen fogadta az előtte hódolókat, 
Danzingban és Königsbergben pedig a porosz földbirtokosok és városok 
képviselői a megbízottai előtt tettek hűségesküt. A Német Lovagrend 
elleni háború irányítása a rendek részéről az 1454 júliusában létrejött 
országtanács kezébe került, amely a lengyel korona által kinevezett porosz- 
országi kormányzóból, a danzigi, elbingi, königsbergi és thorni területek 
vajdáiból, valamint a birtokosok és a városok képviselőiből állt.??? Az 
inkorporációs oklevél ígérete alapján a Szövetség magának vindikálta 
Poroszországban a pénzverés jogát, annál is inkább, mert a háború finan- 
szírozásában komoly szerepet szánt a pénzkibocsátásból származó jöve- 

delemnek. Már 1454. február végén elbingi tanácskozásukon úgy hatá- 
roztak a porosz rendek, hogy az elfoglalt lovagrendi rendházakban talált 
ezüsttárgyakat Thornba kell szállítani, hogy azokat beolvasszák, s azok- 
ból pénzt verjenek." Thorn városa (amely a lovagrend pénzügyigazga- 
tásának is a központja volt)""! a lengyel király előtti hódolatot megelőző- 
en, március elején levélben tájékoztatta Danzigot a Szövetség által kibo- 
csátandó érmék pénzlábának változásáról."€? A lefoglalt ezüsttárgyak- 
ból álló első szállítmányok 1454. március 12-én érkeztek meg a lovag- 
rendtől kisajátított thorni pénzverdébe." A Szövetség által kibocsátott 
pénzérmékre Thorn város címere került, felirata pedig Poroszországnak 
a lengyel koronához tartozását fejezte ki: , Moneta Ducatus Prucie - 
Kasimirus DfeiJ Gfratia)] Rex PolofniJe" .§: A Porosz Szövetség az 1416. 
évi pénzlábhoz, azaz a 092 gramm ezüstöt tartalmazó Schillingekhez 
tért vissza, amit még Ludwig von Erlichshausen nagymester (1450-1467) 
hivatalba lépését követően 0,5 grammra csökkentett, s Így a porosz Schil- 
lingekből, mivel alig tartalmaztak ezüstöt, gyakorlatilag rézpénz lett." 
A jó, viszonylag magas ezüsttartalmú pénz kibocsátásának a Szövetség 
részéről alapvetően politikai okai voltak. Egyrészt ily módon igyekezett 
a maga oldalára állítani a még mindig igen nagyszámú bizonytalan bir- 
tokos réteget, másrészt pedig rézpénzzel nem tudta volna fizetni zsoldo- 
sait. A relatíve magas ezüsttartalom miatt azonban ez a pénzverés nem 
hozott bevételt, sőt egyre veszteségesebbé vált. Emiatt a kezdeti, nagy 
mennyiséget produkáló pénzverés mértéke gyorsan visszaesett." A kez- 
deti nagy pénzkibocsátás azzal állt összefüggésben, hogy a porosz ren- 
dek ekkor még a Német Lovagrend feletti gyors győzelemben reményked- 
tek. De a szerzetes lovagok poroszországi hatalmát még a lengyel had- 
erő beavatkozásával sem sikerült megtörni. 1454 tavaszának végére vilá- 
gossá vált, hogy a Német Lovagrend sokkal komolyabb erővel rendelke- 
zik, mint ahogyan azt a rendek vagy a lengyel király vélelmezte és várta. 
Így módosítani kellett a katonai terveket, és elhúzódó, költséges háború- 
ra kellett felkészülni." Ilyen kilátások miatt tarthatatlannak bizonyult 
a magas ezüsttartalmú, ráfizetéssel működő pénzverés. A Porosz Szö- 
vetséghez tartozó városok 1454 júniusában azt írták a lengyel király- 
nak, hogy a pénzverés olyannyira ráfizetéses, hogy az érmék értéke még 
az előállítás költségét sem fedezi (, die montcgze halden mochten uff ire 
koste")."58 Az elhúzódó poroszországi háború kilátása Kázmér királyt is 
komoly finanszírozási nehézségek elé állította, mert délkeleten Sajjid 
Ahmed tatár kánnal is hadban állt.?? Július közepén IV. Kázmér azt kérte 
a Szövetséghez tartozó porosz rendektől, hogy a zsoldosok vártnál hosz- 
szabb fegyverben tartásának finanszírozására a lengyel szolgálatban 
álló cseh zsoldosvezéreknek zálogba adhassa a lovagrendtől elfoglalt 
Strasburg (Brodnica) és Rehden (Radzyú Chelmiúski) várát és váro- 
sát." A Szövetség, mely magát tartotta Poroszországban a tartományú- 

ri hatalom letéteményesének, ekkor még elutasította a háború finanszí- 
rozásának ezt a módját. Ugyanakkor a politikai vagy katonai érdemeket 
szerzett tagjait a lovagrendtől elkobzott birtokokkal jutalmazta. [gy pél- 
dául Götz Rubit thorni tanácsos, aki elfoglalta és egy ideig kormányozta 
Strasburgot, két majort kapott annak közelében.?"! Azzal a gondolattal 
is kacérkodott, hogy pénzért átadja a lengyeleknek Strasburgot, de Thorn 
város tanácsa ezt határozottan megtiltotta.?" A hadi kiadások fedezeté- 
nek előteremtését maguk a zsoldos csapatok nehezítették meg a legjob- 
ban, mert egy-egy területet a , baráti" seregek éppúgy feldúltak, felpré- 
dáltak, mint az ellenség.""? Götz Rubit már 1454. március 25-én azt írta 
Thorn magisztrátusának, hogy az igazgatására bízott strasburgi kom- 
túrságban a cseh és lengyel csapatok az egész vidéket kifosztották." 
Caspar pomesaniai püspök ugyancsak 1454 tavaszán, azaz szintén a 
háború kezdetén arról panaszkodott a nagymesternek, hogy a Porosz 
Szövetség és a Német Lovagrend zsoldosai egyaránt pusztították egy- 
házmegyéje településeit."" Egy évvel később, 1455 tavaszán arról tájé- 
koztatta a nagymestert, hogy a lovagrend riesenburgi (Prabuty) zsoldo- 
sai felperzselték Rodau falut, s kérte a Rend elöljáróját, hogy tiltsa meg 
katonáinak az ilyen cselekedeteket."" Egy másik levelében pedig azt írta, 
hogy Klözen falu közelében a lovagrend fegyveresei ellenséges fosztoga- 
tókkal csaptak össze, és 100 foglyot ejtettek.""" 

1454 nyarának végén a Porosz Szövetség és a lengyel király összehan- 
golt támadással próbálta meg dűlőre vinni a háborút. A Szövetség zsol- 
dosai a Visztula mentén nyomultak északra, s ostrom alá vették a Német 
Lovagrend székhelyét, Marienburgot. A lengyel sereg Pommerellen föld- 
jére támadt, és el akarta foglalni a Nyugat-Poroszország birtoklása szem- 
pontjából kulcsfontosságú Konitz (Chojnice) városát. A lengyel csapat- 
mozgások másik célja az volt, hogy útját állják a Németországból Porosz- 
országba tartó, Rudolf von Sagan, Glotz hercege és Bernhard von Zin- 
nenberg vezette nagy zsoldosseregnek, amit a lovagrend fogadott fel.""? 
A lengyel sereg, pénzszűke miatt, jórészt hadba szólított nagy-lengyelor- 
szági nemesekből (szlachta) állt.""? 1454. szeptember 18-án, a 183 éves 
háború egyetlen nagy, nyílt mezei ütközetében a lovagrend zsoldossere- 
ge fényes győzelmet aratott a lengyel király csapatai felett, és maga IV. 
Kázmér is csak komoly nehézségek árán tudott elmenekülni. A kortárs 
feljegyzések szerint a lengyelek tízszeres túlerőben voltak, mégis veresé- 
get szenvedtek (, Und der Polen was szovil, das X Polen wurden gere- 
chet kegen eynem Deutcgen")."9 Az ilyen híradások hitelessége azon- 
ban joggal kérdőjelezhető meg, mert a különböző zsoldjegyzékekből illet- 
ve egyéb összeírásokból viszonylag jól megbecsülhető a szembenálló 
seregek nagysága. A lengyel had kb. 16.000 főből állt, azaz nagy és erős 
sereg volt, a lovagrend zászlaja alatt pedig 57 zsoldos kapitány mintegy 
15.000 fegyverese vonult fel Konitz-nál. A csatában tehát a szembenálló 

felek közel azonos nagyságú seregekkel rendelkeztek. A Német Lovag- 
rend által felfogadott nagy zsoldossereg tetemes része az elkövetkező 12 
évben itt is maradt Poroszországban, sőt vezéreinek többsége a háborút 
követően itt is telepedett le." Annak ellenére, hogy a konitzi csatában a 
nagy-lengyelországi nemesség jelentős vérveszteséget szenvedett, az ütkö- 
zet még nem döntötte el a háborút.?? A Porosz Szövetség Marienburg 
elfoglalásával ugyan kudarcot vallott, és zsoldosai egy része Hans Hohens- 
tein gróf vezetésével átállt a lovagrend oldalára, de még mindig jelentős 
számú katonát tartott fegyverben. A zsoldosseregek mindkét oldalon 
súlyosan megterhelték a kincstárakat, állandó problémát okozott a járan- 
dóságok kifizetése. Emiatt a konitzi csatát egyik oldalon sem követte 
nagy erőket felvonultató, a háború menetét eldönteni képes, koncentrált 
támadás, nagyszabású hadművelet. A katonai döntés kicsikarása mind- 
két oldalon a fizetőképességtől függött, s mivel ezen a téren egyik fél 
sem állt különösebben jól, nem voltak komoly hadjáratok." A 13 évig 
elhúzódó poroszországi polgárháború - amelybe a Porosz Szövetség olda- 
lán jelentős erőkkel Lengyelország is beavatkozott - kisebb-nagyobb csa- 
patmozgások, katonai akciók sokaságából állt, ami óriási méretű pusz- 
tulást eredményezett. A több mint egy évtizedig tartó háborút rabló és 
fosztogató akciók jellemezték, melyek során hol az egyik, hol a másik fél 
foglalt el egy-egy várost, várat, kisebb-nagyobb területet, dúlt fel falva- 
kat, tanyákat, udvarházakat, mészárolta le a lakosokat.8 

A konitzi csatának politikai következményei viszont azonnal lettek: 
számos porosz város, világi birtokos tért vissza a nagymester hűségére. 
Ezt a folyamatot erősítette az is, hogy a lovagrend zsoldosai, útban Dirs- 
chau (Tczew) felé, legyőzték Danzig város csapatait." A nagy zsoldos- 
sereg fenntartása azonban a Német Lovagrendnél is egyre komolyabb 
finanszírozási problémát okozott, s a nagymesternek nem volt más válasz- 
tása, mint fizetési biztosítékként különböző birtokokat, várakat enge- 
dett át zsoldosvezéreinek. A pénzügyi nehézségek végül olyan méretet 
öltöttek, hogy 1454. október 10-én magát Marienburgot, a Rend székhe- 
lyét, a nagymesteri udvart, és néhány másik várat volt kénytelen zálog- 
ba adni kapitányainak. A szerződés szerint, ha a nagymester 1455. feb- 
ruár 19-ig (azaz egy negyedéven belül) nem fizeti ki az elmaradt zsoldot, 
elveszíti a zálogba adott várakat." Gilgenburg várát (Dabrówno) egy 
Georg von Schellendorf nevű zsoldos kapitány kapta meg zálogként. Hohens- 
tein (Olsztynek) vára és a hozzá tartozó földek egy cseh zsoldos kompá- 
nia kezére kerültek, ahogyan Deutsch-Eylau (Ilawa) is két cseh zsoldos 
kapitány, Jan Kisch és Jan Kozeli zálogbirtoka lett." A zálogszerződé- 
sekkel a Német Lovagrend kitolta a zsoldfizetés határidejét, és biztosí- 
totta csapatai lojalitását, mert egy újabb lengyel fenyegetés miatt szük- 
sége volt fegyveres erőre. A várt támadás 1454 novemberében be is követ- 
kezett: IV. Kázmér, döntően cseh zsoldosokból álló seregével betört Kul- 


173 


merland földjére. Felperzselte, feldúlta a falvakat, de katonai szempont- 
ból érdemleges hadműveleteket nem folytatott. Amikor pedig hírt kapott 
arról, hogy Niklas Wolfersdorf és Baltasar von Sagan herceg vezetésével 
újabb zsoldosok érkeznek Németországból a lovagrendhez, nem vállalta 
az ütközet kockázatát, és visszavonult a lengyel határok mögé. A kul- 
merlandi betörés, amely számos áldozatot követelt a lakosság részéről 
és jelentős károkat okozott a tartományban, lényegében két célt szol- 
gált. IV. Kázmér a konitzi csatavesztés után egyértelmű jelzést kívánt 
adni a lovagrenddel hadban álló porosz rendeknek, hogy a háború koránt- 
sem ért véget, és a lengyel király állja a szavát, segítséget nyújt a hozzá 
hű alattvalóknak. Másrészt a lengyel kincstár is komoly pénzügyi gon- 
dokkal küszködött, s fizetés helyett a Kázmér a porosz területeken enge- 
délyezett szabadrablást fegyvereseinek. A visszavonulást követően azon- 
ban a magukat kifizetetlennek érző zsoldosok lengyel területeken is rabol- 
tak és fosztogattak."§§ A háborús kiadások finanszírozására a Porosz 
Szövetség az ellenőrzése alatt álló területeken jelentősen megemelte az 
adókat. Poroszországban sohasem voltak olyan magasak és mindenre 
kiterjedőek az adóterhek, mint ekkor. A társadalom alsóbb rétegeinél ez 
széles körű elégedetlenséget, sok helyen zavargásokat, felkeléseket ered- 
ményezett. Königsberg-Altstadt és Königsberg-Löbenicht kézművesei, 
iparosai felkoncolták a Porosz Szövetség oldalán álló, lengyelbarát váro- 
si magisztrátusok tagjait és a polgármestereket. Königsberg-Kneiphofot 
azonban, amely Königsberg három városa közül lényegében a kereske- 
dőváros volt, a Szövetség-párti városi tanács a fegyvereseivel szilárdan 
kézben tartotta. A Német Lovagrend számára Kelet-Poroszország kato- 
nai és politikai stabilitásának és lojalitásának megteremtése az egyik 
legfontosabb feladata lett ahhoz, hogy szilárd hátországra támaszkodva 
sikeres ellentámadást tervezhessen a Visztula-vidék és a középső ország- 
részek visszaszerzésére. 1455. február 6-án a nagymester újabb megálla- 
podást kötött a zsoldosvezérekkel, s további két hónappal, április 28-ig 
ismét kitolta a zsoldfizetés határidejét. Ez lehetővé tette, hogy Heinrich 
ReufS von Plauen elbingi komtúr, főispotályos mintegy 2000 főnyi zsol- 
dossereggel Kelet-Poroszországba vonuljon, ahol 300, katonai szolgálati 
birtokkal rendelkező samlandi porosz birtokos csatlakozott hozzá. Egy 
hónapi ostrom után Königsberg-Kneiphof 1455. július 14-én megnyitotta 
kapuit a lovagrend erői előtt."? Königsberg ostromában és a kelet-porosz- 
országi katonai műveletekben Baltasar von Sagan herceg zsoldosai ját- 
szották a fő szerepet, míg Georg von Schlieben kapitány Ermland déli 
részein foglalt vissza néhány várat és várost a Német Lovagrendnek. 
Ezzel egyidőben Pommerellen déli részein Kaspar Nostitz, Konitz zsol- 
dos kapitánya nemcsak a környező településekre, városokra terjesztette 
ki a lovagrend fennhatóságát, hanem lengyel területekre is betört, ahol 
számos falut és udvarházat dúlt fel." A háború további menete szem- 

pontjából Kelet-Poroszország és Ermland nagy részének visszaszerzése 
különösen fontosnak bizonyult, mert e területek alkották a lovagrend 
hátországát. A Königsberg feletti fennhatóság gazdasági szempontból is 
lényeges volt, hiszen Danzig és Elbing a Porosz Szövetség oldalán állt, 
így a lovagrendnek csak ez az egy jelentős tengeri kikötője maradt." A 
nagymester már 1455-ben arra ösztönözte a külföldi kereskedőket, hogy 
Danzig helyett inkább Königsberget keressék fel.?"? A Porosz Szövetség 
adóterhei miatt 1455 márciusában Thorn városában szintén lázongás 
tört ki, s emiatt a lengyel király által vajdává kinevezett Gabriel von Bay- 
sen is menekülni kényszerült. A városvezetés ellen fellázadt iparosok, 
mesteremberek arra kérték a nagymestert, hogy küldjön csapatokat a 
városba, és vegye azt birtokába. A thorni városvezetés azonban a hama- 
rabb érkezett lengyel és danzigi fegyveresek segítségével vérbe fojtotta 
az elégedetlenséget, majd megtorlásként több mint 70 polgárt kivégezte- 
tett. Danzigban ugyancsak voltak zavargások, de az itteni városvezetés 
gyorsan úrrá lett a helyzeten. A lázadás vezetőjét, Martin Koggét 7 tár- 
sával együtt itt is kivégezték. 

1454 őszének és 1455 tavaszának katonai sikereivel párhuzamosan a 
Német Lovagrend diplomáciai téren is jelentős aktivitást fejtett ki, mely- 
nek eredményeként 1455 márciusában III. Frigyes császár birodalmi 
átokkal sújtotta a Porosz Szövetséget, és nem ismerte el ÍV. Kázmér Porosz- 
ország feletti fennhatóságát, azaz érvénytelennek nyilvánította a len- 
gyel király inkorporációs oklevelét. A birodalmi gyűlés ugyanilyen állás- 
pontra helyezkedett, és döntését azzal indokolta, hogy a lengyel uralko- 
dó nagy számban alkalmazott cseh huszita, azaz eretnek zsoldosokat, 
akik sok esetben erőszakkal is terjesztették tanaikat Poroszországban." 
A kortárs feljegyzések szerint például Braunsbergben (Braniewo) annyi- 
an voltak a husziták, hogy katolikus pap még az utcán sem mert mutat- 
kozni. Wormditt (ÖOrneta) városában Jan Cloda cseh zsoldosvezér és 600 
embere saját huszita papokkal is rendelkezett, akik kisajátították a kato- 
likus templomokat." I. Keresztély (Krisztián) dán király (1448-1481) a 
Német Lovagrend mellett sorakozott fel, és hadat is üzent Lengyelor- 
szágnak és a Porosz Szövetségnek, de tényleges katonai fellépésre nem 
került sor, mert figyelmét a norvég korona megszerzésére törekvő Karl 
Knutsson (1448-1457) svéd király kötötte le. A dán hadüzenet mögött 
elsősorban az a régi dán törekvés állt, hogy visszaszorítsák Danzig balti- 
tengeri kereskedelmét. (Már 1427-ben emiatt tényleges összecsapások is 
voltak.)97 

A Német Lovagrendnek azonban nem politikai támogatásra, diplo- 
máciai kiállásra, hanem pénzre lett volna a legnagyobb szüksége, hogy 
fizetni tudja zsoldosait, de pénzt sehonnan sem kapott. Krónikus likvi- 
ditási problémája komoly egyenetlenséget okozott zsoldosvezérei köré- 
ben: a német kapitányok többsége (mint például Baltasar von Sagan, 

Hans von Schleichen vagy Bernhard von Zinnenberg) hitt a nagymester 
ígéreteinek, a cseh zsoldosvezérek egy része azonban Oldfich Cervenka 
vezetésével azt az álláspontot képviselte, hogy a zálogként náluk lévő 
lovagrendi várakat adják el a lengyel királynak vagy a Porosz Szövetség- 
nek. De sem IV. Kázmér, sem pedig a porosz rendek nem voltak abban a 
helyzetben, hogy a zsoldosok által kért hatalmas vételárat kifizessék. 
Pénzügyi nehézségei miatt a lengyel király például arra kényszerült, hogy 
- a nagymester példáját követve - egyik cseh zsoldosvezérének, Jan Miecz- 
kownak 600 aranyforintnyi tartozása fejében zálogba adja Gollub (Golub- 
Dobrzyú) várát és a hozzá tartozó területeket." Hasonlóképpen járt el 
a Porosz Szövetség is: 1455. január 13-án Johann von Baysen kormányzó 
712 márka kölcsönért 3 falut zálogosított el Schippenbeil (Sepopol) váro- 
sának." Ugyanakkor Kázmér király nem szerette volna elszalasztani az 
alkalmat, hogy súlyos harcok nélkül birtokába veheti a lovagrendi állam 
központját, és ezzel együtt megszerezheti az egész Visztula-vidék feletti 
ellenőrzést. Hosszú tárgyalásokat folytatott a Porosz Szövetséggel a véte- 
lár előteremtésének lehetőségeiről és a Marienburgot kézben tartó zsol- 
dosokkal, s végül 1456. augusztus 16-án megszületett a thorni szerződés. 
Ennek értelmében Marienburgot (Malbork), Dirschaut (Tczew), Deutsch- 
Eylaut (Ilawa), Koniztot (Chojnice), Friedlandot (Pravdinszk), és Ham- 
mersteint (Czarne) a zsoldosok 436.000 aranyforintért átadják a lengyel 
királynak. A vételárból a lengyel fél még 1456 szeptemberében kifizet 
25.000-et, s ezt követően a zsoldosok Deutsch-Eylau, Konitz, Hammers- 
tein és Friedland várát azonnal át is adják. A vételár nagyobbik részé- 
nek megfizetése után kellett volna megnyitniuk Dirschau és Marienburg 
kapuit. A vételár kifizetése azonban komoly gondot okozott IV. Kázmér- 
nak, s már az első részletet sem tudta határidőre teljesíteni, a főösszeg 
előteremtése pedig egészen reménytelennek látszott. Nem véletlen, hogy 
a zsoldosvezérek többsége a lovagrend zászlaja alatt maradt, s bízott 
zsoldjuk majdani kifizetésében." Reményüknek alapot adott az, hogy 
1455 őszén a lovagrend ki tudta egyenlíteni tartozásának egy részét: 
1455. szeptember 19-én 100.000 rajnai guldenért eladta az eddig zálog- 
ban lévő Neumark tartományt Frigyes brandenburgi őrgrófnak azzal a 
feltétellel, hogy azt bármikor visszavásárolhatja, valamint zsoldos csa- 
patai szabad átjárást kapnak Brandenburg egész területén." A lengyel 
fél viszont képtelen volt előteremteni a kialkudott vételárat, ezért a meg- 
állapodás módosítását javasolta: 190.000 aranyért három vár, Marien- 
burg, Dirschau és Deutsch-Eylau átadását kérte. A megvásárláshoz szük- 
séges pénz jelentős részét Danzig városa teremtette elő. 150.000 márkát 
adott Kázmérnak, aki cserébe kiadta a Privilegia Casimirianát, mely- 
ben széles körű kiváltságokat adományozott a kikötővárosnak. A len- 
gyel, orosz és litván területekről származó árukra vonatkozóan vám- 
mentességet kapott, minden kereskedelmi és partjogi (tengerjogi) kér- 

désben legfőbb joghatóságként járhatott el, s javaslattételi jogot kapott 
a városi királyi tisztségviselő, az ún. városi kapitány tisztségének betöl- 
tésével kapcsolatosan, amely tisztségviselőt a mindenkori városi tanács 
tagjai közül kellett kiválasztani.?? IV. Kázmér kiváltságlevele következ- 
tében Danzig a Balti-tenger legfontosabb kikötője lett.?? A Danzig által 
adott 150.000 márka egy része, 80.000 márka kölcsön volt, amiért zálog- 
ként megkapta a lovagrend korábbi, dirschaui (Tczew) és putzigi (Puck) 
várnagyi körzeteit. A kiváltságlevél megerősítette Danzig pénzverési 
jogát úgy, hogy a bélyegképnek és a pénzlábnak a lengyel korona előírá- 
sait kellett követnie, de a pénzlábat (azaz a nemesfémtartalmat) a király 
csak a rendek egyetértésével változtathatta meg. (Nem sokkal később 
IV. Kázmér hasonló privilégiumot adott Thorn városának is, de a thorni 
pénzérmékre nem kellett rátenni a király képmását, viszont az itt vert 
pénz 50 2-át be kellett szolgáltatni a kincstárba." A Porosz Szövetség 
területén vert Schillingek ezüsttartalma ekkoriban már csak átlagosan 
0,38 gramm volt, s ez megegyezett a Német Lovagrend által vert érmék 
pénzlábával.§" A lengyel király és a porosz rendek végül 1457. június 4- 
én fizették ki a cseh zsoldosoknak Marienburg, Dirschau és Deutsch- 
Eylau vételárát. A nagymesternek el kellett hagynia eddigi székhelyét, 
és Königsbergbe költözött." Négy nappal később Kázmér király bevo- 
nult Marienburgba. A Lengyelországhoz átpártolt Oldfich Cervenka - a 
vételáron felül - szolgálatai jutalmául a honfitársától, Jan Mieczkowtól 
zálogból kiváltott Gollub várának parancsnoka lett (, dernoch ersteizgt 
her dy Golau under dem Czirwenka, unnd hikt dy III jor").9? Hason- 
lóképpen jártak el a lovagrend zászlaja alatt álló zsoldosok is: a Visztula 
vidékén több várat és várost is visszafoglaltak, ahol azután - mintegy 
fizetésük előlegeként - évekre berendezkedtek, mint Gollub várában Old- 
fich Cervenka. Bernhard von Zinnenberg például több éven át kezében 
tartotta Kulm városát (, Item her Bernt der thut vil guttes bey dem 
orden in dem krige, und der hilt den Colmen"). 

Marienburg elvesztése katonai ellenlépésekre sarkallta a lovagren- 
det. 1457. szeptember 28-án Bernhard von Zinnenberg zsoldoshada visz- 
szafoglalta a nagymesteri székhelyet, és több más várat is Kulmerland 
tartományban. A katonai helyzet ilyen irányú megváltozásában nagy 
szerepe volt annak, hogy a Porosz Szövetség és a lengyel király anyagi 
erőforrásait lényegében felemésztette néhány lovagrendi vár megvásár- 
lása. Hiába zálogosítottak el falvakat, egész várbirtokokat, a befolyó 
összegek eltörpültek a kiadási szükségletek mellett." Most ők kerültek 
abba a helyzetbe, hogy fizetetlen cseh zsoldosaik egy része 1457 őszén az 
őrizetükre bízott várakat (Preufsisch-Holland/ Pastek, Liebstadt/ Milako- 
wo, Mohrungen/ Morag) pénz fejében felkínálták a lovagrendnek." 1458 
. áprilisában Gollub kapitánya, Oldfich Cervenka 400 zsoldosával rajta- 
ütést indított Kulm ellen, de a lovagrend szolgálatában álló Bernhard 

von Zinnenberg visszaverte a támadást. Augusztusban a lengyel király 
ismét haddal vonult Poroszországba, hogy visszafoglalja az előző év szep- 
temberében elveszített Marienburgot, amiért korábban oly sok pénzt 
fizetett. Az Augustin Trotzler vezette lovagrendi zsoldosoknak ugyan 
sikerült megvédeni a várat, de egy évvel később a Porosz Szövetség zsol- 
dosai ismét ostrom alá vették Marienburgot. A vár megszerzéséért vívott 
harcok egy esztendeig tartottak, végül a védők 1460. augusztus 6-án az 
éhség és a felmentő sereg reményének híján megadták magukat. A győz- 
tesek kivégezték a védelmet irányító Bartholomáus Blume polgármes- 
tert és Augustin Trotzler kapitányt." Ha a védők még két vagy három 
hétig kitartanak, megmenthették volna Marienburgot, mert Bernhard 
von Zinnenberg augusztus végén 3000 főnyi, Németországban toborzott 
zsoldossereggel tért vissza Poroszországba. A lovagrend székhelyének 
felmentése ugyan már nem sikerült, de Zinnenberg ellentámadást indí- 
tott Kulmerland földjére, s a Drewenz (Dreweca) folyónál Oldfich Cer- 
venkától elfoglalta Gollub várát. Ezzel párnuzamosan Pommerellenben 
a lovagrend szolgálatában álló Fritz Raweneck, Mewe (Gniew) és Neuen- 
burg (Nowe) kapitánya a Konitzban állomásozó zsoldos csapatokkal együtt 
sikeres támadásokat vezetett Danzig és környéke ellen. Rajtaütései veszé- 
lyeztették a kikötőváros kereskedelmét, bevételeit, amelyekre pedig Dan- 
zignak igen nagy szüksége volt a háború folytatásához. Raweneck csapa- 
tai elfoglalták Putzigot (Puck), Lauenburgot (Lebork) és Bütowot (Bytów), 
Zinnenberg zsoldosai pedig Schwetz (Swiecie), valamint Löbau (Luba- 
wa) várát, így Mewe és Neuenburg erődítményeivel együtt a lovagrend 
ellenőrzése alá vonta a Visztula hajóforgalmát, s elvágta egymástól a 
Szövetség erőit és a lengyel hadakat. Ermland földjén a lovagrendi csa- 
patok visszaszorították Schalskin lengyel zsoldosvezér seregét, és visz- 
szafoglalták Braunsberget (Braniewo), Wehlaut (Znamjenszk), Rasten- 
burgot (Ketrzyn), Schippenbeilt (Sepopol), Friedlandot (Prawdinsk) és 
Mohrungent (Morag). A maradék lengyel erőket beszorították Frauen- 
burg (Frombork) várába." A Német Lovagrend katonai sikerei, erősödő 
hatalma miatt egyre több földbirtokos és város ismerte el újra a nagy- 
mester fennhatóságát, akikkel a Rend vezetése a pénzverésről és a pénz- 
láb leszállításának kérdéséről egyeztetett." Ez utóbbira azért volt szük- 
ség, mert Danzig hajói blokád alá vonták a lovagrend ellenőrzése alatt 
álló königsbergi kikötőt, így lehetetlenné vált a Kelet-Poroszországba 
irányuló, pénzveréshez szükséges ezüstimport.?" Danzig hadiflottája 
emellett módszeresen pusztította a lovagrend fennhatósága alatt álló 
kelet-poroszországi tengerpartot." Az 1460/61 folyamán elszenvedett 
vereségek arra késztették IV. Kázmért és a Porosz Szövetséget, hogy növel- 
jék seregük létszámát, s 1461 végétől fokozatosan ellentámadásokat indí- 
tottak. 1462 nyarán a lengyel csapatok felmentették a Frauenburgban 
körülzárt Schalskin kapitányt. Ezzel párhuzamosan a danzigi és elbingi 

hajóhad Balga komtúrság partvidékén minden települést, amit a háború 
eddig még megkímélt, most kíméletlenül felperzselt, köztük Fischhau- 
sen (Primorszk) városát is.?!? 1462 késő őszétől a lengyel erők Pomme- 
rellenben is igyekeztek visszafoglalni a kisebb várakat, majd 1463 nya- 
rán megkezdték az egyik fontos Visztula menti erődítmény, Mewe (Gniew) 
ostromát, amit a lovagrend 500 zsoldosa védelmezett. A nagymester és 
Bernhard von Zinnenberg zsoldosvezér 1468 szeptemberében szárazföl- 
di és vízi erők összehangolt offenzíváját tervezte Mewe felmentésére. A 
hadjárat azonban kudarcot vallott, mert a lovagrend flottája szeptem- 
ber 15-én a Visztula-öbölben vereséget szenvedett a Porosz Szövetség, 
elsősorban Danzig és Elbing hajóitól. 45 hajót süllyesztettek el vagy fog- 
laltak el, és 1300 embert öltek meg, illetve ejtettek foglyul. Szállítóha- 
jók hiányában a lovagrend szárazföldi csapatai nem tudtak eljutni Mewe 
falai alá, így a hadjárat meghiúsult. 1463. december közepén fizetetlen 
csapatai elégedetlensége miatt Bernhard von Zinnenberg már kénytelen 
volt fegyverszünetet kötni Kázmér királlyal, így az ő serege, mely Kul- 
merland egy részét ellenőrzése alatt tartotta, ezután nem vett részt a 
további harcokban. Hosszú ostrom után 1464 elején Mewe megadta magát 
a lengyel ostromlóknak. Zinnenberg különalkuja és Mewe eleste megnyi- 
totta az utat a lengyel seregek előtt Pommerellen és az Alsó-Visztula vidé- 
ke felé. A lovagrendi várakat védő zsoldosok azonban, ahogyan Mewe 
védői is tették, mindenhol csak hosszú, kemény ostrom után adták meg 
magukat.? Mewe mellett a Visztula mentén Neuenburg (Nowe) volt a 
másik fontos, stratégiai jelentőségű vár, amit IV. Kázmér csapatai ugyan- 
csak ostrom alá vettek. 1464 őszén a nagymester azt tervezte, hogy nyu- 
gatról (Pommerellenből) és keletről (Kelet-Poroszországból) egyszerre 
indít támadást Neuenburg felmentésére, s ennek érdekében újabb 800 
zsoldost toborzott Németországban. Az újonnan felfogadott zsoldosok 
azonban a kemény téli hidegben lassan haladtak, így a vár 1465. február 
1-én kapitulált." Az 1464. évben a háború pusztításai mellett járvány is 
sújtotta Poroszországot. Caspar Weinrich krónikájában az olvasható, 
hogy Danzigban, Lübeckben, s a Balti-tenger déli partvidékén végig ismét 
kitört a pestis," ami a hosszú, immár több mint 10 éve tartó háború 
okozta népességcsökkenést tovább súlyosbította. Egyes helyeken a parasz- 
ti gazdaságok 60-70 96a is gazdátlanná, elhagyatottá vált.??? A pestis a 
Porosz Szövetség és a Német Lovagrend ellenőrzése alatt álló területeket 
egyaránt érintette, így Lübeck közvetítésével Thorn városában óvatos 
tárgyalások kezdődtek a háború befejezése érdekében.?! 1465-ben a hada- 
kozó felek egyre gyakrabban ültek tárgyalóasztalhoz, és a lehetséges 
békekötés feltételeiről folyó alkudozásokba közvetítőként Rudolf von 
Rüdesheim pápai legátus is bekapcsolódott.??? A Porosz Szövetség azon- 
ban nem akart engedni legfőbb politikai követeléséből, a lovagrendi állam 
szekularizációjából, azaz a lovagok feletti teljes győzelmet szeretett volna 

elérni. Emiatt a tárgyalások semmilyen eredményre sem vezettek, és 
1465 őszén ismét hevessé váltak a csatározások. A Pommerellenbe betö- 
rő, Stargard (Starogard) elfoglalására induló lengyel csapatokat Kaspar 
Nostiz, a lovagrend konitzi zsoldos kapitánya még visszaverte 1465 dec- 
emberében, de a következő év tavaszán indult újabb lengyel támadást 
már nem tudta megállítani. 1466 márciusában Stargard, a nyár folya- 
mán pedig Konitz városa is IV. Kázmér kezébe került. Lauenburgot (Lebork) 
és Bütowot (Bytów) az ottani lovagrendi helyőrség zsoldosai eladták 
Stolp (Stupsk) hercegének, II. Eriknek. Szeptember közepére Zantir (Zantyr) 
is lengyel fennhatóság alá került. Ugyanakkor 1466 szeptemberétől a 
lengyel király ismét hajlandó volt tárgyalóasztalhoz ülni, így szeptember 
8-án béketárgyalások kezdődtek Kulm városában. A megbeszélések hely- 
színét hamarosan áthelyezték a Thorn mellett, már lengyel területen 
fekvő Nieszawába.?"" Annak, hogy IV. Kázmér, a Porosz Szövetség szán- 
dékait és törekvéseit félretéve tárgyalásokba bocsátkozott, külpolitikai 
okai voltak. II. Pius pápa már 1462 márciusának végén elégedetlenségé- 
nek adott hangot a huszitizmus kelyhes irányzatát elismerő 1433. évi 
prágai kompaktával kapcsolatosan, s ezzel megkérdőjelezte Podiebrad 
György koronájának legitimitását. A pápa és a cseh katolikusok már 
ekkor arra bíztatták a lengyel királyt, hogy lépjen fel trónigénnyel az 
eretnek cseh uralkodóval szemben. Hunyadi Mátyás magyar király 1465. 
október 2-án írt levelében felajánlotta a pápának, hogy fegyveresen lép 
fel Podiebrad ellen.""? 1465. november 28-án a katolikus cseh bárók ligát 
hoztak létre, december 8-án pedig a Szentszék feloldotta a cseh alattva- 
lókat a királynak tett hűségesküjük alól.? Podiebrad és a huszita cseh 
rendek szorongatott helyzetükben IV. Kázmérhoz fordultak, és készek 
voltak trónörökösnek elismerni a lengyel király fiát, Wtladyslawot.??! Ezek 
a fejlemények, továbbá az a körülmény, hogy várható volt a Szentszék 
végleges döntése a prágai kompaktával összefüggésben, arra késztették 
a krakkói udvart, hogy minél hamarabb igyekezzen rendezni a porosz 
ügyeket, és fejezze be a háborút a Német Lovagrenddel. (II. Pál pápa 1466. 
december 23-án végleges ítéletben mondta ki, hogy a cseh király eret- 
nek, ezért minden méltóságától megfosztotta, és keresztes hadat hirde- 
tett ellene.) A tárgyalások során a lengyel és a lovagrendi delegáció 
csak a pápai legátus közvetítésével érintkezett egymással. A békeszerző- 
dés pontjainak véglegesítésére a nagymester és a lengyel király szemé- 
lyes találkozóján, Thorn városában került sor. A békeszerződést végül 
1466. október 17-én szövegezték meg, s két nappal később, október 19- 
én, vasárnap a felek ünnepélyesen alá is írták. A 18 évig tartó háború- 
nak véget vető 2. thorni béke értelmében a Német Lovagrend elveszítet- 
te Pommerellent, Kulmerlandot, Marienburg és Elbing térségét (azaz az 
egész Visztula-vidéket) és Ermlandot. A gazdaságilag kevésbé fejlett, a 
14. századi német kolonizáció által kisebb mértékben érintett északi és 


180 


keleti régiók maradtak a lovagok birtokában, és csak egyetlen jelentő- 
sebb város: Königsberg. Ugyanakkor ezeket a területeket a hosszú hábo- 
rú pusztításai kisebb mértékben sújtották, mint az elveszített középső 
és nyugati országrészeket. A nagymesternek hűségesküt kellett tennie a 
lengyel király előtt, s ezzel a maradék lovagrendi állam a lengyel korona 
vazallus tartománya lett. A Rend köteles volt katonai erővel is támogat- 
ni Lengyelországot, és csak a lengyel király engedélyével köthetett külső 
szövetségeket. A békeszerződés rendelkezése értelmében a felek váltság- 
díj követelése nélkül kötelesek voltak szabadon engedni hadifoglyaikat, 
s 1467. június 24-i határidővel minden várat és birtokot az újonnan mag- 
állapított határok keretei között vissza kellett adni korábbi tulajdonosá- 
nak. A szerződésbe belekerült az is, hogy a jövőben a Német Lovagrend 
tagjainak 50 76-a a lengyel korona alattvalói köréből kerüljön ki (azaz 
lengyel vagy litván legyen), és szintén ezt az arányt kell érvényesíteni a 
lovagrenden belüli tisztségek betöltésekor. A nagymester, mint a vazal- 
lus Kelet-Poroszország tartományúri hatalmának megtestesítője, tagja 
lesz a lengyel koronatanácsnak, őt a lovagrend nagykáptalana a király 
beleegyezése nélkül tisztségéből fel nem mentheti. A 2. thorni béke elis- 
merte, hogy a Német Lovagrend, és az uralma alá tartozó Kelet-Porosz- 
ország amellett, hogy a lengyel korona része, egyúttal a Szentszék fenn- 
hatósága alatt is áll. A szerződésbe belefoglalták, hogy a felek együtte- 
sen fordulnak a pápához azzal a kéréssel, hogy erősítse meg a békét, 
amit a pápai legátus fáradozásának köszönhetően sikerült megkötni." 
A Szentszék számára azonban elfogadhatatlan, s kánonjogilag megen- 
gedhetetlen volt, hogy a Német Lovagrend, mint egyházi, szerzetesi közös- 
ség, világi hatalom vazallusa legyen, ezért - annak ellenére, hogy megkö- 
tésében nagy szerepe volt a pápai legátusnak - Róma nem ismerte el a 
2. thorni békét.?" Az a tény, hogy a pápa nem erősítette meg a békeszer- 
ződést, és nem is ismerte azt el, az elkövetkező években a békefeltételek 
megsemmisítésére, revánsra sarkallta a lovagrendet. A cseh korona körü- 
li háborúkhoz kapcsolódóan, melyben a Jagiello-ház is érintett volt, az 
1470-es években Hunyadi Mátyás magyar királlyal szövetkezve a nagy- 
mester ezt meg is próbálta tenni.?" 1477-ben Johann Winckeler, a nagy- 
mester kancellárja például egyértelműen azzal érvelt, hogy a pápa nem 
erősítette meg a thorni békeszerződést, ezért az érvénytelen." A Len- 
gyelországhoz került nyugati területeket, amit ezek után általában Kirá- 
lyi Poroszország néven emlegettek, Pommerellenből, Kulmerlandból, 
valamint a Werder-vidékből és Ermlandból álló három vajdasággá szer- 
vezték. A lengyel korona közvetlen fennhatósága alatt álló porosz terü- 
leteknek saját tartományi rendi gyűlése, kormányzata, bíráskodása, önál- 
ló képviselete volt a királyi udvarban.?? A kulmi püspökséget a gnieznoi 
érsekség alá rendelték, a pomesaniai püspöki székbe, amit eddig mindig 
egy lovagrendi pap töltött be, most egy lengyel klerikust, Wincenty Kiel- 


181 


basát ültették, az ermlandi püspök és káptalan pedig a lengyel korona 
főségének elismerése mellett megőrizhette eddigi tartományúri pozícióját." 

A 18 éves háború, valamint az 1464. évi pestisjárvány súlyos demog- 
ráfiai és gazdasági következményekkel járt a lengyel korona közvetlen 
fennhatósága alá került ún. Királyi Poroszország (az egykori lovagrendi 
állam középső és nyugati részei) és a Német Lovagrend maradék orszá- 
ga (Kelet-Poroszország) területén egyaránt. Számos helyen még 3-4 évti- 
zeddel később sem sikerült ezeket a következményeket felszámolni. Balga 
(Veszelnoje) komtúrságban például Eisenberg (Zelazna Góra) körzeté- 
ben még 1508-ban, 42 évvel a 13 éves háború után, 100 paraszti gazda- 
ságból 64 elhagyatott, gazdátlan és műveletlen volt. Ugyanebben az évben 
Brandenburg (Usakovó ) vidékén 700 Hufét műveltek, 664 azonban (közel 
a fele) gazdátlanul állt. Tapiau (Gvardejszk) körzetében 560 Hufénak 
volt gazdája, 310-nek viszont nem." Braunswaldéban (Braswald) 1500- 
ban a telkeknek csak kétharmada rendelkezett birtokossal, egyharmada 
nem.""! Már a Porosz Hercegség idején, az egykori christburgi komtúrság 
területén 1530-ban készült adóösszeírás szerint még mindig számos olyan 
falu és birtok volt, melyek a 183 éves háború óta lakatlanul, elhagyatot- 
tan álltak." A kelet-poroszországi Allenburg (Druzsba) mezővárost a 
Német Lovagrend csapatai rombolták le 1455-ben, mert a település csat- 
lakozott a Porosz Szövetséghez. Allenstein (Olsztyn) 1458-ban leégett a 
harcokban, Johannisburgot (Pisz), Insterburgot (Cserjahovszk), Franke- 
naut (Frankowo) vagy Eisenberget (Zelezna Góra) a lengyel hadak per- 
zselték fel, pusztították el. A 183 éves háború okozta népességpusztu- 
lás egész Poroszországban igen nagyarányú, 40-50 ?6 körüli lehetett, s 
még a harcok által kevésbé sújtott Samland vidékén is elérte a 20-30 2- 
ot."H A háború ideje alatt a harcok mellett az időjárás sem volt kímélete- 
sebb a lakossághoz. Még a fegyveres összecsapások előtt, 14583 nyarán a 
sok eső, télen pedig a sok hó és a kemény fagy okozott súlyos károkat a 
mezőgazdaságban. 1456 tavaszán a Visztula jégzajlása miatt árvíz öntöt- 
te el a földeket, tönkretéve az őszi vetéseket és lehetetlenné téve a tava- 
szi szántást.?§ A következő évben ismét kiöntött a Visztula." 1468 tava- 
szán és 1465 őszén újból nagy árvíz sújtotta a Visztula-vidéket, és még 
Thorn városában is komoly károk keletkeztek." 1465 őszén a sok csapa- 
dék a Visztulától egészen a Kárpát-medencéig terjedően okozott nagy 
árvizeket, így a Duna vidékén is.?§ 

A POROSZORSZÁGI NÉPESSÉG HELYZETE 
A 13 ÉVES HÁBORÚ UTÁN 


A poroszországi népesség pusztulása az 1466. évi 2. thorni békével 
sem ért véget. Paul Pole feljegyzései szerint 1467-ben , rémisztő, halálos 
pestis jött az egész országra" (,... kompt eine erschrecklhiche mortliche 
pestilenz, die sich ins gantgze lant"), mely akkora mortalitást okozott, 
hogy sok helyen a munkaerőhiány miatt nem tudták betakarítani a ter- 
mést (, bleib das libe getreide [f...] bin und her im felde stehen, und 
was niemant, der erndtet und einfuret").?9 Így a hosszú háború és a 
pestis után a túlélőknek az éhínség fenyegetésével is szembe kellett néz- 
niük. Alig 6 évvel később, 1473-ban ismét kitört a pestis." 1473 nyara 
egész Európában rendkívüli forrósággal járt, és Poroszországban a folyók 
vízszintje annyira lecsökkent, hogy a Visztulán például gyalogosan is át 
lehetett gázolni. A rendkívüli melegben számos háziállat, szárnyas és 
hal pusztult el."! A következő esztendőben (1474) viszont sok csapadék 
hullott, és kiáradtak a folyók.?? 1475-ben újból az időjárás következté- 
ben állt elő a Visztula-vidéken komoly élelmiszerhiány és nélkülözés.??? 
Két évvel később (1477) ismét nagy árvíz pusztított a Visztula mentén.??$ 
1481-ben hosszúra nyúlt a tél, és nagyon későn jött meg a tavasz, Így az 
őszi vetések szinte mindenhol tönkrementek. A gabonahiány miatt jelen- 
tősen megemelkedett a rozs ára, Danzigban pedig, hogy biztosítsák a 
lakosság élelmiszerellátását, megtiltották a gabonakivitelt.??" 1482-ben 
a sok csapadék újból nagy árvizet, jelentős károkat okozott, és áldozato- 
kat is követelt.?S5 A gabona ára, ami már az előző évben jelentősen meg- 
emelkedett, tovább nőtt, és egyre komolyabb ínséggel fenyegetett." 1467 
és 1473 után 1484-ben újból pestisjárvány sújtotta Poroszországot, amely 
egyedül Danzigban 5400 ember (azaz a város lakóinak kb. ötödének) 
halálát okozta.?? (Az 1484. évi pestis Poroszországon kívül Lengyelor- 
szágban, Csehországban, Sziléziában, Szászországban, Észak-Németor- 
szágban és a Rajna-vidéken is pusztított. A sziléziai Breslauban 3000 
áldozatot követelt, Krakkóban pedig naponta 40-50 embert temettek. )?"9 
A járványt azonban most sem követte demográfiai szempontból kiegyen- 

súlyozottabb, esetleg lassú javulást lehetővé tevő időszak. 1485 májusá- 
ban és júniusában jégeső és hó tette tönkre a szántóföldeket, ahol pedig 
valamilyen csoda folytán még megmaradt a vetés, ott a tartós, viharos 
északi szél döntötte földre a gabonát. Néhány nyugodtabb esztendőt 
követően 1493-ban a korai és gyors hóolvadás nagy árvizet okozott a 
Visztulán,?! 1494-ben pedig ismét kitört a pestis, ami újból sok áldoza- 
tot szedett.?§" 1496-ban olyan kemény tél volt, hogy a porosz partoknál 
befagyott a tenger, és a jégen biztonságosan lehetett közlekedni. A tartós 
hideg, erős fagy komoly kárt tett a vetésekben, állatállományban egyaránt, 
újból drágábbak lettek az élelmiszerek, nehezebbé vált a megélhetés." 

A 13 évig tartó polgárháború pusztításai után tehát az ismétlődő pes- 
tisjárványok, valamint a szélsőséges időjárási viszonyok (viharok, árvi- 
zek, kemény telek, aszályos nyarak) okozta élelmiszerellátási nehézsé- 
gek még súlyosabbá tették a porosz területek amúgy is katasztrofális 
demográfiai helyzetét. Emiatt az emberi munkaerő, igavonó jószág és 
szükséges eszközállomány egyaránt hiányzott ahhoz, hogy a mezőgazda- 
ság képes legyen újból nagyobb arányban termelni. Jelentős területek 
maradtak műveletlenül, így a munkaerő és igaerő hiánya számottevően 
visszavetette a cenzusbevételeket, és leszorította a földárakat."" A föld- 
birtokokból származó jövedelmek drasztikus visszaesése a Német Lovag- 
rend számára már a háború alatt komoly pénzügyi gondokat okozott. A 
nagymester szinte a fegyveres konfliktus kezdetétől rákényszerült arra, 
hogy fizetési biztosítékként különböző birtokokat ígérjen zsoldosvezére- 
inek,?55 és amikor az ígért határidőre sem tudott fizetni, kénytelen volt e 
birtokokat átengedni, zálogba adni, vagy újabb kölcsönöket felvenni, 
amelyeknél szintén zálogbirtokok jelentették a biztosítékot. A lovagrend 
egyik legfőbb zsoldosvezére, Bernhard von Zinnenberg például évekre 
berendezkedett a porosz Szövetségtől visszafoglalt Kulm városában.?§ 
Preufisch Eylau (Bagrationovszk) vidékén Mühlhausen (Gvardejszkoje) 
városa és egy Knauten nevű falu egy lotharingiai zsoldos-vállalkozó, Dani- 
el von Kunheim zálogbirtoka lett.?§" 1454 októberében a Német Lovag- 
rend székhelye, Marienburg (Malbork) is zálogba került, s mivel a lova- 
gok nem tudtak határidőre fizetni, a cseh zsoldosok 1456 augusztusá- 
ban átadták a várat IV. Kázmér lengyel királynak.?? A zálogbirtokok 
kiváltására később sem lett pénze a lovagrendnek, így a poroszországi 
birtokviszonyoknak a 138 éves háború idején elkezdődött nagyarányú 
átalakulása 1466 után is folytatódott, sőt fel is gyorsult. Balga (Veszel- 
noje) és Brandenburg (Usakovó) komtúrságokban például 1469 végéig 
1876 Hufe föld került ki zálogként a lovagok ellenőrzése alól, ami az összes 
itteni művelhető terület 25 76-át, és a lovagrendi birtokok egyharmadát 
jelentette.?§9 1470-ben a nagymester elkezdte számba vettetni a lovag- 
rend még rendezetlen tartozásait. Az első összeírások szerint a lovagok 
a következő tételekkel tartoztak az egyes zsoldos kapitányoknak és azok 
csapatainak: 

Jorge Unger 75 aranyforint?" 
Bernhard Birchen 
Peterlyn 

30 aranyforint" 

30 aranyforint"? 

100 aranyforint" 

80 aranyforint" 

150 aranyforint5; 


Reynisch 


23 aranyforint?? 


Procop Hinrice 240 márka?" 
Konrad Hoppelsson 350 márka" 


Ezek a kölcsönök jórészt korábbi tartozások kifizetésére szolgáltak. 
Így például Heinrich von Richtenberg nagykomtúr 1470. szeptember 27- 
én elismerte, hogy 350 márkával tartozik a Rend Konrad Hoppelsson- 
nak, aki ezt az összeget akkor hitelezte, amikor Fitsche Hogeneest zsol- 
dosait kellett kifizetni. Az egyes birtokok utáni zálogösszegek, azaz az 
újonnan felvett hitelek nagysága - minden bizonnyal a háborús pusztí- 
tások mértékétől is függően - nagyon különbözőek voltak. Loak német 
jogú, 60 Hufe határterületű falu zálogba adásakor a lovagrend 142 arany- 
forintnyi hitelt kapott. A 64 Hufe nagyságú Eichholz falu, mint zálog, 
400 aranyforintot, a 48 Hufe területű Hohenwalde falu pedig 330 arany- 
forintot ért.?§" Egy bizonyos Christoffer Furstenaw 220 márka kölcsönt 
adott a lovagrendnek, amiért a 70 Hufe határterületű Weifsenstein falut 
kapta zálogba.?§ Heinrich Döring 1470. március 27-én 600 márkáért vette 
zálogba Kerpaw falut.?? Röschken falu 220 aranyforintért került Pank- 
racz Entzebeck zálogbirtokába."Kerschitten falu a mellette fekvő tóval 
együtt 200 aranyforintért lett Jarge Nickeritz zálogbirtoka 1469. május 
15-én.? Hans von Grünen 1471. október 18-án 200 márkányi kölcsön 
fejében szerezte meg zálogként Eisewagen falut, a Német Lovagrend azon- 
ban nem sokkal később kifizette tartozását, s kiváltotta a zálogot, majd 
a falut 1472. március 11-én 500 aranyforint zsoldtartozás fejében zálog- 
ba adta Nickel Rodewitz zsoldosvezérnek.?? Egy 1473. november 28-án 
kelt oklevél szerint a nagymester 967,5 márkáért 3 falut zálogosított el 
Sigmund Eylaunak.?? Georg von Löben zsoldosvezérnek 1860 magyar 
aranyforint és 180 rajnai gulden zsolddal tartozott a lovagrend, és a szó- 
ban forgó összeg kifizetéséig zálogba adta Gilgenburg (Dabrówno) váro- 
sát, 5 falut és 1 majort. A hasonló példákat természetesen még hosz- 

szasan lehetne sorolni, ami önmagában is jól érzékelteti, hogy a 18 éves 
háború következtében milyen nagymértékben változtak Poroszország- 
ban a birtokviszonyok. A zálogbirtokosok a záloggal együtt minden olyan 
földesúri jogot megkaptak, amivel korábban a Német Lovagrend rendel- 
kezett. Ha a nagymester ki akarta váltani valamelyik zálogbirtokot, jó 
előre jeleznie kellett ezt a szándékát a zálogbirtokosnak, de az sem volt 
szokatlan, hogy egyes zálogszerződések 20 évre, vagy akár a hitelező 
élete végéig megtiltották a zálogbirtokok kiváltását, a hitel törlesztését. 
Erasmus Rustenfeld például 20 évre szóló mentességet kapott Gutten- 
feld zálogbirtok esetleges kiváltása alól, a Sigmund Eylau által zálogba 
vett 3 falut pedig csak a hitelező halála után, az örökösöktől válthatták 
vissza a lovagok." 

A háború pusztításai miatt jelentősen csökkent a termőföld ára, így 
a zálogbirtokok megszerzése mellett ez a körülmény is alkalmat terem- 
tett arra, hogy egyes birtokosok összefüggő birtokkomplexumban egye- 
sítsék földjeiket, illetve vásárlás révén jelentősen megnöveljék birtoku- 
kat. Mások viszont birtokaik eladására kényszerültek, mint például 1466- 
ban a Serville-testvérek, vagy 1470-ben Georg Tiedermannsdorf özve- 
gye.?5 Velük ellentétben viszont a Fink-család a birtokhalmozás egyik 
tipikus példájának volt tekinthető. Eredetileg 40 Hufe földje volt, ami- 
hez 1486-ben 15 Hufét vett Günther Seewaldetól Faulen vidékén, s 450 
márkáért további birtokokat Günther von Grebintől Seewalde, Tannen- 
berg és Lauban falvak környékén." Számos falut, majort, esetleg mező- 
várost azért adott zálogba a lovagrend, hogy kifizethesse zsoldtartozá- 
sait, de az is gyakran előfordult - főleg amikor egy-egy zsoldosvezérnek 
sok pénzzel tartozott -, hogy birtokadománnyal elégítette ki a számlát. 
Georg von Löben például így szerezte meg Gilgenburgot (Dabrówno): 
eredetileg zálogba kapta, de a lovagok képtelenek voltak kifizetni tarto- 
zásukat, és inkább átengedték a zsoldosvezérnek a zálogba adott java- 
kat. Nikolaus von Taubenheim ugyanilyen módon lett Landsberg (Góro- 
wo), Anselm és Hans von Tettau pedig Zinten (Kornyevó) ura. Georg 
von Schliebennek 90.000 magyar aranyforinttal tartozott a Német Lovag- 
rend. Ennek az óriási összegnek az előteremtésére kísérletet sem tett, 
hanem 1468-ban neki adományozta Gerdauen (Selesznodorosnyij) várát 
és városát, Neidenburgot (Nidzica) és 14 falut. Az Ölsnitz-, von Wilde- 
naw-, von Döhlau-, vagy von Eppinger-családok is ekkor, a 13 éves hábo- 
rú után, a 15. század utolsó harmadában növelték meg jelentősen birto- 
kaikat.? A zsold fejében komolyabb birtokadományban részesültek közé 
tartozott Peter Kobersehe, Johann Winekler vagy Hans Gröben is, akik 
111, 64, illetve 70 Hufét kaptak." Az elmaradt zsold helyett birtokado- 
mányokban részesült, és így Poroszországban megtelepedett, családot 
alapító zsoldosvezérek közül különösen a von Schlieben, von Tettau, 
Eulenburg, Dohna és von Kreytzen családok szereztek nagy földbirtoko- 


1$6 


kai, s emelkedtek a világi birtokosok élvonalába.! A zsoldosvezérek 
mellett a lovagrendnek saját poroszországi híveit is kárpótolni kellett 
háborús veszteségeikért, és jutalmazni hűségüket, ami szintén birtok- 
adományozást jelentett. Az Eulenburg-család így kapta meg 1468-ban 
Bartenstein (Bartoszyce) vidékén Gallingent (Galiny), vagy Matthis Rabe 
Heilsberg (Lidzbark Warminúski) környékén Hammersdorfot (Miotecz- 
no) és Rossen majort. Kuntz von Egloffstein hűséges szolgálataiért 
megkapta Domnau (Domnovó) városkát, továbbá 114 Hufe földet. Heinz 
Meintaler 141 Hufe 20 Morgen nagyságú adományban részesült." A Német 
Lovagrend azonban hívei többségének inkább közepes és kisebb birto- 
kokat adományozott. 1471 novemberében például Brandenburg komtúr- 
ja 30-30 Hufe földet adott Peter Stenzelnek, testvérének Jacobnak, és 
Matz Schoffnak.§! 1475. február 4-én Hans von Weyern katonai szolgá- 
lat fejében 2 falut kapott a lovagoktól.§" 1484-ben Leonhard Crumteich 
14, Hans von Sixtin pedig 15 Hufe birtokadományban részesült."" 1488- 
ban a nagymester Jacob Crone-nak adományozta Girkendorf falut, amely- 
hez 50 Hufe föld tartozott." 1494-ben Nickel Seppothe 10,5, 1495-ben 
Niclis Muntz 4,5, 1502-ben pedig Peter Hintze 5 Hufét kapott. 

A zálogosítások, adományozások révén a 15. század végére jelentő- 
sen megváltoztak a Német Lovagrend fennhatósága alatt maradt terüle- 
teken a birtokviszonyok. A christburgi komtúrság területének kb. 50 2- 
a például világi, nemesi birtok lett.99 Brandenburg és Balga komtúrsá- 
gokban 1470 és 1498 között a Német Lovagrend 2643 Hufe és 15,5 Mor- 
gen földet adományozott el, ennek több mint a fele, 1418 Hufe és 19,5 
Morgen korábban már zálogbirtok volt, amit a lovagok nem tudtak kivál- 
tani, s arra kényszerültek, hogy végleg lemondjanak róluk. 1466 és 1498 
között ebben a két komtúrságban összesen 4493 Hufe és 13 Morgen föld- 
területet engedett át a lovagrend magánföldesuraknak."" 

1466 után a déli, délkeleti határvidékeken egyre több lengyel nemes 
is megjelent, akik földet vásároltak Poroszországban. Jacob Golinsky, 
mazóviai zászlós például 1467 és 1470 között összesen 256 Hufe földet 
vásárolt fel. Az 1470-es évek végére Jan Schyrau közel 200 Hufe nagysá- 
gú birtokra tett szert. Andreas Lipzky 1468-ban 40 Hufe földet és egy 
malmot vásárolt Soldautól (Dzialdowo) délkeletre." A lengyel ingatlan- 
vásárlásokat elsősorban a háborús pusztítások miatt nyomottá vált porosz- 
országi földárak, valamint az elnéptelenedett területek benépesítésének 
előmozdítása érdekében biztosított lovagrendi kedvezmények ösztönöz- 
ték. A Poroszországban megtelepedő lengyel földbirtokosok elsősorban 
lengyel területekről igyekeztek parasztokat telepíteni új birtokaikra, így 
a határvidékeken megnőtt a lengyel etnikumhoz tartozók aránya. Heils- 
berg (Lidzbark Warmiúski) városától 4 kilométerre északra Grof$sendorf 
-(Wielochowo) falut egy bizonyos Stephan soltész alapította újjá 1492- 
ben. Eckersberg (Okartowo) települést szintén ebben az évben említik 

először a források. A 16. század elején Wuttrieneuban (Butryny) mazó- 
viai parasztok telepedtek meg." 

A lengyel kis- és köznemesek azonban nem csak vásárlás révén sze- 
reztek földbirtokokat, hanem számos adományban is részesültek. Kato- 
nai erejének pótlása miatt a Német Lovagrend könnyűlovas katonai szolgá- 
lathoz kötött birtokokat adományozott. 1478-ban Jan Prawda, 1481-ben 
pedig Bernt Babescheffsky ilyen feltételekkel kapott 40-40 Hufe földet." 
Marotzky Saborofer 1480-ban 20, Jan Okurowski 22,5 Hufe adomány- 
ban részesült a határvidéken. A porosz-lengyel határvidéken élő len- 
gyel kisnemesség számára, akiknél otthon, Lengyelországban az örökö- 
sök közötti osztozkodás, a birtokaprózódás megszokott jelenség volt, a 
poroszországi magdeburgi jogú adományok komoly vonzerővel bírtak, 
még akkor is, ha ezek az adományok nem mindig voltak különösebben 
nagyok, vagy szinte lakatlanul álltak. Egy bizonyos Jan Kirszki például 
1498-ban 10 Hufe földet kapott, Caspar Gyrocke 15 Hufe birtokosa lett. 
Merten Dusotta, Stenzel Sprzkoffski vagy Nicolaus Gozimbka egy-egy 
kocsmát kapott, míg Jan Rosworra, Matzke Sawinaczky vagy Gregor 
Nofski soltészi tisztségbe került (azaz telepítési feladatokkal is megbíz- 
ták őket). Az 1515. és 1519. évi seregszemle-regiszterek szerint az eddig 
említett, jórészt Mazóviából bevándorolt lengyel birtokosok mellett még 
egy tucat további lengyel szlachta telepedett meg az osterodei komtúr- 
ság területén." 

Az 1466 után kialakult magánföldesúri birtokokhoz - a 14. századi 
kolonizáció legmagasabb, ún. kulmi jogú birtokaitól eltérően - már magá- 
tól értetődően teljes körű bíráskodási jog, valamint korlátozás nélküli 
vadászati és halászati jog tartozott, és a földesurat illette a plébániák 
feletti patrónusi jog. Ezek a birtokok általában magdeburgi joggal ren- 
delkeztek, ami csak a férfiági öröklést tette lehetővé, ennek hiányában 
pedig visszaháramlottak a lovagrendre. 1487-ben azonban a nagymester 
engedélyezte, hogy a magdeburgi jogú földbirtokok esetében, ha nem 
volt fiúörökös, a lánygyermekek is örökölhettek."" (A kulmi jog mindkét 
nembeli gyermekek esetében biztosította az öröklési jogot.) Ha volt fiú, 
akkor csak ő örökölte a birtokot, ha nem, akkor viszont kizárólag egyet- 
len lányra szállhatott, hogy ne aprózódjon fel."? 1466 után a lovagrend 
a nagyobb birtokokat már nem kulmi, hanem magdeburgi joggal adomá- 
nyozta, illetve a korábban kulmi jogú földeket igyekezett magdeburgi 
jogúvá minősíteni. Ez a megadományozottak és a lovagok szempontjá- 
ból is kedvező volt. A földbirtokosok így egyben tarthatták birtokaikat, 
az nem aprózódott fel gyermekeik között, a lovagrend számára pedig 
valós tartalmat nyert a tartományurat illető háramlási jog, hiszen egye- 
nesági örökös hiányában, mivel más rokonok nem örökölhettek, az ilyen 
javak visszaszálltak a tartományúrra."" 1481. július 4-én például a nagy- 
mester Sigmund von LEylau-nak és testvérének egy eddig kulmi jogú, 46 

Hufe nagyságú birtokot magdeburgi joggal adományozott." Az 1487. 
augusztus 1-én kiadott oklevél, amelyben fiú utód hiányában a nagymes- 
ter lehetővé tette egy lánygyermek öröklését, egyúttal arról is rendelke- 
zett - a nagymester és a rendek közötti megállapodás alapján -, hogy 
Poroszországban a katonai kötelezettségű földbirtokokat kizárólag mag- 
deburgi hűbérjog szerint lehet birtokolni." 

Az elnéptelenedett vagy megfogyatkozott népességű területekre maga 
a Német Lovagrend is megpróbált telepeseket csábítani. Siegfried von 
Schwarzburg, Balga komtúrja például 1476. május 19-én Johannisburg 
(Pisz) térségében, a délkeleti erdővidéken 60 Hufe földet adott Andris 
Ortliss lokátornak, hogy ott egy falut alapítson.?? Johann von Tiefen 
nagymester (1489-1497) 1491 decemberében üresen maradt telkeket 
adott egy Folkwyn nevű soltésznak, hogy azokat újból benépesítse.§? 
1506-ban Wilhelm von Isenburg marsall! 5,5 Hufe elhagyatott, puszta 
birtokot adományozott Bernhard Erenbolcz-nak. 2 1468-ban Lyck (Eik) 
vidékére a lovagok néhány litván családot telepítettek." Egy 1517. évi 
oklevél egy Preufsisch Eylau (Ilawka) városában letelepedett orosz csa- 
ládról tett említést." A porosz püspökségekben ugyancsak telepítések- 
kel próbálták benépesíteni az elnéptelenedett földeket. Pomesania püs- 
pöke 1504-ben olyan birtokot adományozott Georg von Dobendnek, amely 
a tannenbergi csata óta (azaz közel egy évszázada) elhagyatott, gazdát- 
lan volt." 1504. augusztus 28-án a samlandi káptalan már régóta gaz- 
dátlan soltészi birtokot adományozott Albrecht Trutenaunak."? Hieryo- 
nimus Roker 1505-ben ugyancsak egy elhagyatott, 19 Hufe 25 Morgen 
nagyságú, kulmi jogú birtokot kapott a pomesaniai püspöktől."? A magán- 
földesurak szintén megpróbálkoztak azzal, hogy birtokaikra telepeseket 
csábítsanak, ez azonban csak nagyon kevés helyen járt sikerrel. Trem- 
pen (Novosztrojevó ) falut például az egykori zsoldosvezér, Georg von 
Schlieben utódai alapították 1500 táján a lovagrendtől fizetségként kapott 
birtokon." Az új telepítéseknél azonban sokkal fontosabb volt, hogy 
ott, ahonnan nem menekültek el, vagy korábbi telkeikre visszatértek a 
parasztok, különböző kedvezményekkel, juttatásokkal megőrizzék a föl- 
det megművelni képes, adót fizető munkaerőt. 1480-ban például a nagy- 
mester egyszeri megváltási összeg ellenében mentesítette Brosindorf 
falu lakóit a robotkötelezettség alól."! Ezt a példát követte az ermlandi 
püspök is, amikor 1483-ban 30 márka megváltási pénz fejében elengedte 
Kirchdorf lakóinak robotkötelezettségét.? Egy Martin von Lusieinen 
nevű világi földbirtokos 1476-ban további 15 Hufe földet adományozott 
Weif$ensee falu lakóinak." Szintén 1476-ban Johann samlandi püspök 
a Berbadien major közelében élő zselléreknek adott további 1 Hufét és 7 
kertföldet."§ 1494-ben a nagymester a lovagrend Rudauban (Melnyikov) 
lévő rendházánál élő zselléreknek megengedte, hogy a környező lovag- 
rendi erdőkben saját szükségletükre szarvasmarhát tartsanak." 

1519-re a Német Lovagrend tartományúri fennhatósága alá tartozó 
területeken a magánföldesúri kézen lévő birtokok aránya már jelentő- 
sen meghaladta a lovagrendi földekét. Balga és Brandenburg komtúrsá- 
gok művelt vagy egykor művelt 9910 Hufe 28 Morgen földterületéből pél- 
dául 5514 Hufe 27 Morgen mennyiséget magánföldesurak birtokoltak. 
Az egyre több földdel rendelkező világi birtokosoknak azonban - külö- 
nösen, ha külpiaci értékesítésre akartak gabonát termelni - szembe kel- 
lett nézni azzal a szomorú ténnyel, hogy Kelet-Poroszországban számot- 
tevő munkaerőhiány mutatkozott. (De a lengyel koronához tartozó Nyu- 
gat-Poroszországban sem volt jobb a helyzet.) A szezonális munkákra 
emiatt egyre nagyobb mértékben alkalmaztak Mazóviából és Litvániá- 
ból érkezett idénymunkásokat. Különösen a betakarítás idején nőtt meg 
ezek száma, így a 15. század végére a poroszországi népességi viszonyok- 
hoz egy növekvő számú, évszakhoz kötött idénymunkás réteg rendsze- 
res migrációja is hozzátartozott." A porosz területeken fizetett bérek 
ugyanis magasabbak voltak, mint a szomszédos lengyel-litván királyság- 
ban, így aratási időben a lengyel birtokosoknak is szembesülniük kellett 
a munkaerőhiánnyal. János Albert király (1492-1501) ezt a problémát a 
piotrkowi statutumokban (1496) adminisztratív úton akarta orvosolni, 
amikor alattvalóinak megtiltotta, hogy aratási időben elhagyják a király- 
ság területét. , Minthogy mazóvia, földjéről és a lengyel királyság egész 
területéről számos laikus távozik aratás idején Szilézia és Poroszor- 
szág területére, aminek következtében lengyel földön nem könnyű 
munkást vagy szolgálót találni, ezért elrendeljük, hogy mindezeket 
... a kapttányok, nemesek és földesurak büntetlenül tartóztassák fel, 
és adják át munkára a földbirtokosoknak.""§ A 15. századi háborúk, 
járványok, természeti csapások miatt előállt poroszországi munkaerő- 
problémát - a rendek 1517. április 29-i gyűlésén megfogalmazott pana- 
szainak tanúsága szerint ( Item unser pawrn, welcher zcwen ader drey 
söhne bott, der behelt eynen bey im, die andern vorschickt er, oder 
laufen nach irem willen in die stette zcw den burgen cgu dyenen ader 
lernen hantwerk.") - tovább fokozta a vidéki népesség elvándorlása, 
beköltözése Königsberg városába." A sok helyen szinte elnéptelenedett 
földeken a helyi birtokosok fokozatosan felhagytak a gabonatermeléssel, 
és kevesebb munkaerővel működtethető állattartó majorságokat kezd- 
tek kialakítani. Weifsenstein például 1426-ban még cenzusfizető, német 
jogú falu volt, 1481-ben azonban már csak egy majorság. Cuntz Pfersfel- 
der udvarház szintén lakatlanná vált egykori paraszti földeken jött létre. 
Balga és Brandenburg komtúrságokban az 1426. évi állapotokhoz viszo- 
nyítva (jóllehet 1409-től ekkorra már 3 háborút is megéltek a porosz terü- 
letek), alig egy évszázaddal később, 1519-ben a Hufékra osztott határú, 
cenzusköteles falvak aránya az összes művelt (vagy egykor művelt) föld- 
terület 40,4 76-áról 18,09 78-ra esett vissza. A Haken-falvak (azaz porosz 

vagy szláv népesség által lakott) pusztulásának mértéke - a litván és 
mazóviai (lengyel) beköltözőknek köszönhetően - jóval kisebb volt: 11,6 
96-ról csak 9,86 76-ra csökkentek." Ugyanakkor ezek az értékek azt is jel- 
zik, hogy a 15. század utolsó harmadában Kelet-Poroszországban, ahol 
sohasem volt különösebben magas a német etnikum száma, a szláv (kisebb 
részben a litván) népesség javára megváltoztak az etnikai arányok. A 
munkaerőhiányt a 15. század végén nem csak Lengyelországban, hanem 
Kelet-Poroszországban is állami-adminisztratív eszközökkel próbálták 
enyhíteni, s korlátozni a költözést, az elvándorlást. A nagymester úgy 
rendelkezett, hogy egy német (kulmi) jogú paraszt - akiknek a száma a 
lovagrendi állam keleti területein a kezdetektől alacsony volt - mindad- 
dig nem költözhetett el a földjéről, amíg maga helyett nem talált olyan új 
gazdát, aki a telket megműveli. A szabályozás de iure nem, gyakorlati- 
lag azonban röghöz kötötté tette a paraszti társadalmat." 

De nem csak Kelet-Poroszországban, a lovagrend fennhatósága alatt 
maradt területeken alakultak át jelentősen a birtokviszonyok, hanem a 
lengyel koronához került ún. Királyi Poroszországban is. A paraszti népes- 
ség számának drasztikus visszaesése itt is súlyosan érintette a földbir- 
tokos nemességet. A földárak zuhanását és sok nemesi család tönkreme- 
netelét kihasználva a nagyobb városok gyors ütemben növelték földterü- 
leteiket. A 16. század első évtizedére a Királyi Poroszország nagy váro- 
sai már óriási birtokállománnyal rendelkeztek: Thorn városának 33, 
Elbingnek 63, Danzignak pedig 76 cenzusfizető faluja volt. Ez a három 
város a tartomány művelt földterületeinek 8,8 96-át birtokolta." 

A 15. század második felében és a 16. század első negyedében az 1466. 
évi 2. thorni béke revíziójának szándéka határozta meg a Német Lovag- 
rend külpolitikájának fő irányát. Az a körülmény, hogy a Szentszék nem 
ismerte el az 1466. évi békeszerződést, a kezdetektől reménnyel töltötte 
el a lovagrendet," s reményeit csak erősítette, hogy a lengyel korona és 
Róma viszonya több ügy miatt is egyre feszültebbé vált. Az egyik ilyen 
ügy az ermlandi püspökség kérdése volt. 1467-ben a káptalan a szabá- 
lyoknak megfelelően Nikolaus von Thungent választotta új püspökké, és 
a választást a pápa is megerősítette. IV. Kázmér azonban ezt nem ismer- 
te el, és Vincenz Kielbassa személyében, katonai erővel, saját jelöltjét 
ültette az egyházmegye élére. A Német Lovagrend a jogszerűen megvá- 
lasztott Nikolaus von Thungent ismerte el püspöknek." A pápaság és 
IV. Kázmér kapcsolatát azonban legjobban Csehország kérdése terhelte 
meg. Azt követően, hogy 1466-ban a pápa visszavonta a huszitizmus utra- 
guista irányzatát elismerő prágai kompaktát (1433), és eretneknek nyil- 
vánította Poddbrad György cseh királyt, a huszita rendek a prágai kom- 
pakta elismerésének feltételével IV. Kázmér fiát, Wtadistawot (Ulászlót) 
" trónörökössé választották (1469). A cseh korona ilyen feltételekkel tör- 
ténő elfogadásával a Jagiello-ház nyíltan szembefordult a Szentszékkel." 

A katolikus cseh rendek Mátyás magyar királyhoz fordultak, aki kész- 
nek mutatkozott támogatni őket."§ A cseh trón mellett a Jagiellók dinasz- 
tikus tervei között a magyar korona megszerzése is szerepelt."" PodWbrad 
halála (1471. március 22.) után IV. Kázmér 10.000 főnyi hadsereggel küld- 
te el fiát Csehországba, hogy ott királlyá koronázzák. Ezzel egyidejűleg 
egy másik sereget is felszerelt, hogy a Vitéz János esztergomi érsek vezet- 
te Mátyás-ellenes főúri összeesküvők kérésére kisebbik fiát, Kázmért 
ültesse a magyar trónra. A magyar király azonban a nemesi ellenzék 
nagy részét a maga oldalára állította, a budai országgyűlésen pedig a 
rendek határozottan felsorakoztak mögé, és elutasították a Jagiellók 
trónigényét. Magyarországi támogatók hiányában a lengyel had felvonu- 
lása Nyitránál elakadt, majd visszavonult." A prágai kompaktát elfoga- 
dó Jagiello Ulászló helyett a pápa Mátyást ismerte el Csehország legitim 
királyának, s 1472. március 1-én a cseh eretnekek támogatásáért egyhá- 
zi kiátkozással sújtotta IV. Kázmért és fiát."? Ugyanezen a napon egy 
másik levelében minderről a Német Lovagrendet is tájékoztatta, és fel- 
szólította, hogy támogassa Hunyadi Mátyást. A nagymestert és a lovago- 
kat feloldotta a 2. thorni béke alapján letett hűségesküjük alól, s kinyilvá- 
nította, hogy többé nem tartoznak engedelmességgel IV. Kázmérnak. A 
Szentszék egyúttal Mátyásra ruházta a Német Lovagrend védelmezője 
és pártfogója feladatát, ami eddig a német-római császárt illette meg." 
A körülményeket kihasználva Nikolaus von Thungen püspök zsoldosok 
és a Német Lovagrend támogatásával visszatért az ermlandi püspökség- 
be, de még a Lengyelországhoz tartozó nyugati porosz területek, az ún. 
Királyi Poroszország rendjei is őt ismerték el törvényes püspöknek." A 
porosz rendek mozgolódását látva Mátyás magyar király a védelmébe 
vette Nikolaus von Thungen püspököt." 1474 őszén a lengyel király és 
fia, Ulászló, cseh király haddal vonult az akkor Sziléziában tartózkodó 
Mátyás ellen, de Breslaunál vereséget szenvedtek és 3 évre szóló fegy- 
verszünetet kötöttek." A fegyverszünet lejártának (1477. április 23.) 
közeledtével 1476. november 30-án a Német Lovagrend és az ermlandi 
püspök katonai védelmi szövetséget kötött, 1477 januárjában pedig a 
nagymester Johann Rehwinkel, samlandi püspök és Martin Truchsefs 
von Wetzhausen osterodei komtúr személyében követeket küldött a magyar 
királyhoz. Az 1477. február 13-án megkötött szerződés értelmében az 
eddigi politikai természetű együttműködés katonai, védelmi szövetséggé 
vált, s a részletek egyeztetése céljából 1477 márciusában Mátyás követe, 
Veronai Gábor is felkereste Königsbergben a nagymestert. 1477. márci- 
us 12-én megerősítették a Német Lovagrend és Magyarország, valamint az 
ermlandi püspök és Mátyás közötti szövetséget.?? A Szentszék újból dek- 
larálta, hogy Mátyásra és utódaira ruházta a Német Lovagrend feletti 
patrónusi, védelmező szerepet, maga a lovagrend pedig nem a lengyel 
király, hanem a pápa fősége alá tartozik." IV. Kázmér erejét ekkor a 

törökkel vívott harc kötötte le Moldvában," Mátyás pedig úgy ítélte meg, 
hogy a lovagrenddel és az ermlandi püspökkel kötött szövetség a későb- 
biekben is sakkban tartja majd a lengyel királyt, ezért 1477. július 12-én 
hadat üzent III. Frigyes császárnak." Heinrich Reffle von Richtenberg 
nagymester halála (1477. február 20.) után az eddigi osterodei komtúr, 
Martin Truchsef$ von Wetzhausen (1477-1489) lett a lovagrend új veze- 
tője, aki nagyon határozottan az 1466-ban megkötött thorni , örök béke" 
megváltoztatására törekedett." Azt követően, hogy 1477. július 27-én 
IV. Sixtus pápa különleges védelmébe vette a Német Lovagrendet, s meg- 
erősítette mindazon kiváltságokban és szabadságokban, melyeket a lova- 
gok a korábbi pápáktól vagy uralkodóktól, fejedelmektől kaptak, az új 
nagymester megtagadta, hogy hűségesküt tegyen a lengyel király előtt." 
A lovagrendi állam rendjeit sikerült megnyernie egy Lengyelország elle- 
ni háborúhoz, s 1477 decemberében a königsbergi rendi gyűlés hozzájá- 
rulását adta zsoldosok toborzásához és egy hadsereg felállításához. A 
IV. Kázmér háborúi miatti adóterhek a Királyi Poroszország rendjei köré- 
ben is egyre nagyobb elégedetlenséget váltottak ki, így a nagymester jog- 
gal reménykedhetett abban, hogy sikerül visszaállítani a 2. thorni béke 
előtti lovagrendi államot.§! Kázmér király számára a porosz helyzet kez- 
dett egyre fenyegetőbbé válni, ezért különböző engedményekkel s kivált- 
ságokkal leszerelte a Királyi Poroszország rendjeit. A magyar király erői 
a III. Frigyessel vívott háborúban voltak lekötve, így 1478 decemberében 
támadást indított az ermlandi püspökség és Kelet-Poroszország ellen. Az 
ún. , Pfaffenkrieg" (, papháború") kirobbanását követően, a korábban 
kötött szövetségi megállapodások ellenére, Hunyadi Mátyás nem nyújtott 
érdemi segítséget sem Nikolaus von Thungen püspöknek, sem pedig a 
nagymesternek.§? A törökkel vívott háború kiürítette IV. Kázmér kincs- 
tárát, a lengyel rendek pedig elzárkóztak egy jelentősebb, várostromo- 
kat is magában foglaló poroszországi háború finanszírozásától, így mind- 
két fél tárgyalóasztalhoz kényszerült. A lovagrend és a lengyel korona 
viszonyát ismét a 2. thorni béke alapján rendezték ( 1479. október). Niko- 
laus von Thungen az ermlandi püspökség helyett egy másik, lengyel egy- 
házmegyét kapott."$? A háború tehát nem oldott meg semmit, a fő ok, 
azaz a 2. thorni béke revíziójának szándéka, ami a konfliktus kirobbaná- 
sához vezetett, továbbra is megmaradt. Ezzel a ténnyel Königsbergben és 
Krakkóban egyaránt tisztában voltak. Amikor 1482-ben a krími tatárok 
Kijevre és Podóliára támadtak, "5 a lengyel király által ermlandi püspök- 
ké kinevezett Lucas Watzenrode azt javasolta, hogy a Német Lovagren- 
det Kelet-Poroszországból át kellene telepíteni a lengyel korona déli határ- 
vidékére, Podóliába, ahol a tatárokkal és a törökökkel szemben lehetősé- 
ge lenne eredeti hivatását, a pogányok elleni harcot folytatni." Erre 
ugyan nem került sor, de a lovagrend az 1466. évi békeszerződés értel- 
mében köteles volt a lengyel király háborúiban katonai segítséget adni. 

Amikor a török hatalom terjeszkedése nyomán a lengyel-litván állam elvesz- 
tette a fekete-tengeri kikötőit, erődítményeit (1475. Kaffa, 1484. Kilia, Mau- 
rocastrum)," és János Albert 1497-ben a török elleni hadjáratra indult, 
Johann von Tiefen nagymester (1489- 1497) egy lovagrendi kontingens 
élén személyesen vett részt a Moldvába irányuló akcióban. A hadjárat, 
amelyről Liborius Naker, a nagymester titkára részletes úti naplót veze- 
tett, kudarccal végződött: János Albert király vereséget szenvedett, a 
nagymester pedig tífuszt kapott, s 1497. augusztus 25-én meghalt.§"7 A 
moldvai hadjárat kudarca végleg semmissé tette a Német Lovagrend Podó- 
liába történő esetleges áttelepítésének tervét." Ugyanakkor ismét fel- 
erősítette a 2. thorni béke revíziójának szándékát, amelyben nagy szere- 
pet játszott az a körülmény is, hogy az 1490-es évek eleje gazdasági szem- 
pontból nagyon kedvezőtlen időszak volt. Több rossz termésű év követte 
egymást egész Európában, melynek következtében mindenhol drágább 
lett a gabona."" Kelet-Poroszországban 1486-ban 1 Last rozs még 7 már- 
kába került, 5 évvel később, 1491-ben azonban már 19, a következő évben 
pedig 32 márkára, az 1486. évi ár közel ötszörösére szökött fel I Last 
ára. Ilyen körülmények között a kelet-porosz területekre szűkült lovag- 
rendi állam - ahol a munkaerőhiány miatt amúgy is sok helyen felhagy- 
tak a gabonatermeléssel és állattartó majorokat alakítottak ki - élelmi- 
szerimportra kényszerült. A Német Lovagrend olyan helyzetbe került, 
amilyennel korábban soha nem találkozott, hiszen a késő középkorban 
Poroszország alapvetően exportált, s nem pedig importált élelmiszere- 
ket, főleg gabonát." Gabona behozatal szempontjából beszerzési piac- 
ként elsősorban az egykor lovagrendi fennhatóság alá tartozott Visztula- 
vidék, azaz a Királyi Poroszország, valamint a lengyel területek jöhettek 
számításba, de mindkét esetben a lengyel koronához tartozó porosz nagy- 
városok (Thorn, Danzig, Elbing) megkerülhetetlen közvetítői szerepben 
voltak."! A Nyugat-Poroszország, s ezzel együtt e városok feletti lovag- 
rendi hatalom esetleges helyreállítása jelentősen megkönnyítette volna 
Kelet-Poroszország élelmiszerellátásának biztosítását." A politikai-hatal- 
mi viszonyok megváltoztatásának azonban nem volt reális esélye, ezért 
Johann von Tiefen nagymester pénzügyi politikájával igyekezett meg- 
könnyíteni a lovagrendi állam importját. 1490-ben úgy rendelkezett, hogy 
1 Scot 15 Pfenniget, azaz 2,5 Schillinget érjen."? A lengyel fennhatóság 
alatti Királyi (Nyugat)-Poroszországban 1 Scot 18 Pfenniget, azaz 3 Schil- 
linget ért, így ezen az árfolyamkülönbségen 20 96 hasznot lehetett húzni, 
s ez nagymértékben megkönnyítette az árubehozatalt, az importot. Az 
árfolyamkülönbség nemesfém nyereséget is hozott a lovagrendi állam szá- 
mára, mert a Királyi Poroszország városaiban vert pénzérmék maga- 
sabb névértékük és vásárlóértékük miatt Kelet-Poroszországba áramlot- 
tak." Lucas Watzenrode ermlandi püspök 1504-ben már panaszkodott 
is emiatt." 

Johann von Tiefen nagymester pénzreformját ugyan napi gazdasági 
és ellátási kérdések megoldása ösztönözte, politikai lépései azonban 
következetesen az 1466. évi békefeltételek megváltoztatását célozták. 
Abban a reményben, hogy ehhez a lovagrend érdemi segítséget, támoga- 
tást kaphat a Birodalomtól, alaposan előkészítette utódlását, és már éle- 
tében elfogadtatta a Wettin-házi Friedrich von Sachsen nagymesterré 
választását." Az 1498-ban hivatalba lépő, szász választófejedelmi csa- 
ládból származó új nagymester (1498- 1510) az első pillanatoktól vissza- 
igazolta a személyéhez fűzött lovagrendi reményeket. Abból kiindulva, 
hogy a 2. thorni békét sem a pápa, sem pedig a császár nem ismerte el, 
Lengyelország pedig az előző évben vereséget szenvedett a töröktől Mold- 
vában, Friedrich von Sachsen megtagadta a lengyel király előtti hűség- 
eskü letételét, s azt hangoztatta, hogy a porosz területek (a keleti és nyu- 
gati részek egyaránt) a Birodalomhoz tartozó ún. regáliák, III. Honorius 
és IX. Gergely pápák pedig még a 13. században egyértelműen leszögez- 
ték, hogy a Német Lovagrend, mint egyházi szervezet, nem létesíthet 
senkivel hűbéri jellegű jogviszonyt. Revíziós politikáját nem háborúval, 
hanem diplomáciai eszközökkel, a Habsburg-Jagiello ellentétet kihasz- 
nálva I. Miksa császár és a Birodalom támogatásával akarta elérni." 
1507-ben személyesen utazott Németországba, hogy konkrét támogató- 
kat keressen az elveszített területek visszaszerzéséhez, s annyit sikerült 
is elérnie, hogy a porosz kérdés az európai nagypolitika szintjére emel- 
kedett, amikor 1510-ben a Posenben (Poznan) rendezett Habsburg-Jagi- 
ello tárgyalásokon a lovagrendi-lengyel viszony is napirendre került." 
A nagymester 1510-ben szülőföldjén, Szászországban halt meg. 

Halála után a Német Lovagrend ugyanezt a politikát folytatta, és 1511- 
ben Albrecht von Brandenburg személyében ismét egy birodalmi válasz- 
tófejedelmi ház, a Hohenzollern család sarját választotta nagymesterré, 
aki egyúttal Zsigmond lengyel-litván király unokaöccse is volt." Elődjé- 
hez hasonlóan azonban Albrecht ugyancsak megtagadta a lengyel király 
előtti hűségesküt, és az elveszített területek visszaszerzésére törekedett. 
A nagymester és a lengyel király közötti rokoni kapcsolatokra való tekin- 
tettel 1511 végén Jan Laski, gnieznoi érsek a lovagrendi-lengyel viszonyt 
az ibériai lovagrendek mintájára akarta megoldani. Spanyolországban a 
15. század végén - a pápa jóváhagyásával - maga Ferdinánd király lett 
a különböző lovagrendek (Calatrava, Santiago, Alcantara) nagymeste- 
re.§0 Albrecht von Brandenburg és a Német Lovagrend porosz, livóniai 
és német ágai egyaránt visszautasították ezt az elképzelést.1? A koníflik- 
tus megoldására, az 1466. évi thorni béke alapján tett utolsó komoly pró- 
bálkozásra 1512 végén került sor Pertikauban. Zsigmond lengyel király 
kész volt elállni a békeszerződés azon pontjától, hogy a lovagrendbe len- 
gyeleket is felvegyenek, hiszen erre gyakorlatilag nem akadt vállalkozó. 
A krakkói udvar kész volt engedni a lovagrend katonai kötelezettségét 

illetően is: a nagymesternek keresztény uralkodóval szemben csak abban 
az esetben kell fegyveresen is támogatnia a lengyel királyt, ha annak 
országát éri támadás. Ennek fejében a lovagrendnek el kellett volna ismer- 
nie a thorni békeszerződést, annak minden területi és politikai követ- 
kezményét."§2? Friedrich von Sachsen nagymestertől eltérően a lovag- 
rend új vezetője az elveszített nyugat-poroszországi területek visszaszer- 
zése érdekében akár a háborúra, fegyveres összecsapásra is kész volt 
Lengyelországgal." A konkrét hadi előkészületek finanszírozására már 
1514-ben adót emelt. A pénzverést, a pénzpolitikát szintén a kincstári 
bevételek növelésének szándéka határozta meg, így a névérték változat- 
lanul hagyása mellett Albrecht nagymester csökkentette a pénzlábat. 
Kormányzása első két évében a lovagrendi garasok (Groschen) még 0,73 
gramm ezüstöt tartalmaztak, 1515-ben azonban az ezüsttartalom 0,70 
grammra, 1519-ben pedig 0,69 grammra csökkent. Amíg a pénzverés 
azonnal többletbevételhez juttatta a kincstárat, az alacsonyabb pénzláb 
értéktelenebbé tette a paraszti cenzusbefizetéseket. Mindez kedvezőtle- 
nül érintette a birtokos nemességet, ugyanakkor a Királyi Poroszország- 
hoz viszonyított növekvő árfolyamkülönbség Königsberg városának és 
kereskedőinek kifejezetten előnyösnek bizonyult. Nem véletlen, hogy a 
königsbergi városi tanács támogatta a nagymester pénzügypolitikáját." 
Kelet-Poroszországban már a 15/16. század fordulójától a jelentősen 
megemelkedett élelmiszerárak, valamint a népességi viszonyok miatt a 
nemesség egyre inkább a saját kezelésű birtokszervezet, az urasági major- 
ságok létrehozásában, gyarapításában lett érdekelt, s ezt a folyamatot 
Albrecht von Brandenburg nagymester pénzügypolitikája még inkább 
megerősítette. A paraszti járadékok, cenzusfizetések helyett a porosz 
földbirtokosok saját kezelésű birtokaik jövedelmére alapozták egziszten- 
ciájukat.§" A majorságok termékeit a földbirtokosok maguk értékesítet- 
ték, így abban voltak érdekeltek, hogy minél nagyobb befolyásuk legyen 
a piaci árak alakulására. Ennek érdekében igyekeztek korlátozni, vagy 
akár meg is akadályozni, hogy a parasztok értékesíthessék saját termé- 
keiket. Az 1503. évi országos rendelkezés értelmében a parasztok nem 
vihették termékeiket piacra, hanem csak a falvakat felkereső felvásár- 
lóknak adhatták azt el (,keyn ackermann, schulcg ader gebawer sal 
fortmehr kowffschlagen, sunder seynes ackers warten")."§§ Ez a ren- 
delkezés azonban valószínűleg nem érte el a célját, mert másfél évtized- 
del később, 1517-ben visszavonták, és a parasztok újból jogot kaptak arra, 
hogy termékeiket ott adják el, ahol akarják és tudják." 

Azt követően, hogy 1515-ben I. Miksa császár kiegyezett a lengyel király- 
lyal,§§ s ezzel a Német Lovagrend elveszítette a császár eddigi támogatá- 
sát, a nagymester kénytelen volt új szövetségesek után nézni. A Lengyel- 
ország ellen háborúra készülődő Albrecht von Brandenburg nagymester 
széles körű diplomáciai előkészületeket tett. 1518-ban nagyszabású udva- 

ri ünnepséget rendezett Königsbergben, amelyen a brandenburgi válasz- 
tófejedelem és a braunschweigi herceg is részt vett." I. Miksa császár, 
akinek támogatásában már Albrecht elődje, Friedrich von Sachsen is 
nagyon bízott, 1490. augusztus 6-án a Jagiellókkal szemben III. Iván orosz 
cárral kötött szövetséget, amit a felek 1504-ben, majd Iván cár utódával 
1514-ben is megújítottak."9 III. Iván fia, III. Vaszilij apja politikáját foly- 
tatta, s 1507-1508-ban, valamint 1512-1522 között háborút vívott a len- 
gyel-litván állam ellen." 1514-ben, a Habsburgokkal megújított szövetsé- 
gi szerződés évében elfoglalta Szmolenszket, s ezt követően a litván kele- 
ti határ visszahúzódott a Dnyeper folyóig."? Mindezt szem előtt tartva, 
mérlegelve -, annak ellenére, hogy a Német Lovagrend livóniai ága 1501 - 
1502-ben még a moszkvai nagyfejedelemmel hadakozott? - Albrecht 
von Brandenburg nagymester is szövetséget kötött III. Vaszilijjal1517- 
ben, s abban bízott, hogy a lengyel-litván állam elleni orosz háborút kihasz- 
nálva a lovagrend visszaszerezheti Nyugat-Poroszországot." A lengyel 
korona helyzetét nehezítette az is, hogy a krími tatárok a török biroda- 
lom szövetségeseként 1516-tól folyamatos támadásokat intéztek Len- 
gyelország ellen.§" Ugyanebben az évben a lovagrendi területekről egyre 
több portyázó-rabló betörés érte a lengyel koronához tartozó ermlandi 
püspökséget. 1517. augusztus végén a nagymester megtiltotta, hogy Kelet- 
Poroszországból élelmiszereket exportáljanak Ermlandba. Az ermlandi 
püspök válaszképpen szintén kereskedelmi korlátozásokat vezetett be." 
1519 nyarán Moszkva támadást indított a lengyel-litván állam ellen, ami 
a Német Lovagrend katonai fellépését is meggyorsította." 

1519 késő őszén kirobbant a Német lovagrend és a lengyel-litván állam 
közötti utolsó komoly fegyveres konfliktus, az ún. ,lovas háború". Egy 
korabeli lengyel, vagy a Királyi Poroszországban írt költemény tudósítá- 
sa szerint a lengyelek eltökélték, hogy kiűzik Kelet-Poroszországból is a 
Német Lovagrendet (, Sze wolten den erden lobesam / Von Preweser 
landt vertreiben")."? A lengyel király 30.000 főnyi sereggel 7 hét alatt 
tervezte legyőzni a lovagokat (Im VII wochen und nicht furttan / Wol- 
len wir das landt gewynnen")."" 1419 decemberében a Nicolaus Firley 
vezette lengyel had betört Kelet-Poroszországba."" Egy korabeli feljegy- 
zés szerint a lovagrendi-lengyel határnál fekvő Riesenburg városára (Pra- 
buty) lengyel és cseh zsoldosok támadtak. Raboltak, gyilkoltak, gyújto- 
gattak, kifosztották a templomokat, megerőszakolták a lányokat és asszo- 
nyokat, és a lengyel király serege - amelyben tatárok (azaz pogányok) is 
harcoltak - számos olyan szörnyűséget művelt, amit keresztény soha 
nem követne el." A lovagrendi haditervben első helyen a Királyi Porosz- 
ország legfontosabb kikötőjének és legjelentősebb városának, Danzig- 
nak az elfoglalása szerepelt, s ehhhez katonai felvonulási területet kel- 
"lett biztosítani a Visztulához, azaz ellenőrzés alá kellett vonnia Ermlan- 
dot." De Lucas Watzenrode ermlandi püspök lovagrenddel kapcsolatos 

korábbi álláspontja is komoly ellenérzéseket váltott ki Königsbergben, 
ami ugyancsak szerepet játszhatott az Ermland irányába megindított 
offenzívában. 1520. január 1-én Albrecht von Brandenburg az ermlandi 
püspökséghez tartozó Braunsberg (Braniewo) város elfoglalására kül- 
dött egy kisebb kontingenst. A város polgárai harc nélkül meghódoltak 
a lovagrend előtt. Ugyanakkor a lengyel csapatok, szintén a határvidé- 
ken, felperzselték a lovagrend fennhatósága alatt álló Soldau (Dziatdo- 
wo) városát, míg a Királyi Poroszországhoz tartozó Gilgenburgot (Dab- 
równo) a lovagrend foglalta el."? Az ermlandi püspökségben, a Visztula- 
öböl partvidékén fekvő Frauenburg (Frombork) és Mehlsack (Pieniez- 
no) városokat teljesen feldúlták a lovagrend csapatai." A lengyel erők 
ostrom alá vették Mohrungent (Morag), de annak cseh kapitánya, Wur- 
gel Drahnitzky szilárdan kitartott a nagymester hűségén, és megvédte a 
várost. Preufsisch Holland (Pastek) városát 8000 főnyi lengyel sereg fog- 
lalta el." Ez egyúttal azt is jelentette, hogy a lengyel had támadásának 
fő iránya megváltozott, s a határvidék helyett az Ermland felől előrenyo- 
muló lovagrendi sereg feltartóztatása lett a fő célja. A lengyel zsoldosse- 
reg gyors felvonulása Ermlandban keresztülhúzta a nagymester tervét, 
mert a Németországban és a skandináv területeken felfogadott zsoldo- 
sok nagy része még nem érkezett meg Kelet-Poroszországba, a rendelke- 
zésére álló haderő pedig nem tudta felvenni a versenyt a lengyel had 
nagyságával."" 1520. február végén mintegy 3000 főnyi, lengyel zászló 
alatt harcoló zsoldossereg támadt a kelet-poroszországi Natangen tarto- 
mányra, ahol nagyon sok embert mészárolt le, rabolt, gyújtogatott, pusz- 
tított. Ostrom alá vette Preufsisch Eylau (IIawka) és Zinten (Kornyevó) 
városokat, de elfoglalni nem tudta. 1520. március 14-én a lengyel király 
szolgálatában álló cseh zsoldosok elfoglalták Mehlsack (Pieniezno) váro- 
sát, de egy lovagrendi sereg rajtuk ütött, mintegy 400 csehet levágott, 
felgyújtotta a cseh zsoldosok szekérvárát és sátrait, s visszaszerezte a 
várost."" 1520. április 5-én a tengeröböl felől danzigi hajók támadták a 
lovagrendi partvidéket, 10 nappal később pedig a lengyel sereg a Königs- 
berg közelében, az Alle-folyó (Lava) mellett fekvő Bartenstein (Bartoszy- 
ce) ellen vonult." A lengyel király hadereje a lovagrendi állam központ- 
ját fenyegette. 1520. június 18-án érkeztek meg a königsbergi kikötőkbe 
azok a hajók, amelyek a Német Lovagrend által felfogadott német zsol- 
dosokat szállították."" Egy korabeli feljegyzés szerint a brandenburgi 
őrgróf 80.000 aranyat adott a nagymesternek, hogy fizetni tudja a zsol- 
dosokat." Az érkező zsoldosok hírére a lengyel haderő visszavonult Königs- 
berg térségéből Ermlandba, és Braunsberget (Braniewo) vette ostrom 
alá, majd ismét támadással próbálkozott, s július 9-én felperzselte Bran- 
denburg városát (Usakovó)."! A német zsoldosok megérkezését követő- 
en Albrecht nagymester újból offenzívát indított. Megerősítette helyze- 
tét Mazúriában és a mazóviai határvidéken, majd 1520 augusztusában 

ismét Ermlandra támadt. Elfoglalta Rössel (Reszel), Guttstadt (Dobre 
Miasto), Wormditt (Orneta) és Brandenburg (Usakovó) városokat, Heils- 
berg (Lidzbark Warminúski) bevétele azonban kudarcot vallott. 1520 októ- 
berében újabb zsoldos csapatok érkeztek a lovagrend zászlaja alá: októ- 
ber 6-án Svédországban felfogadott fegyveresek szálltak partra Königs- 
berg kikötőjében, egy héttel később pedig Németországból jött 7000 gya- 
logos és 3500 lovas." 1520 őszén közel 16.000 zsoldos állt a Német Lovag- 
rend szolgálatában. Természetesen még ez a haderő is messze elmaradt 
létszámában a lengyel király serege mögött, ám ennek ellenére a nagy- 
mester a porosz területeken folytatott, s nagy pusztításokkal járó har- 
cok helyett egyenesen Lengyelország ellen támadt. 1520 késő őszén a 
lovagrendi hadsereg átlépte a lengyel határt, elfoglalta Meseritz (Miedzyr- 
zecz) várát, és tovább akart vonulni Posen (Poznaj) felé, de látva azt, 
hogy a lengyelek csapatokat csoportosítottak át Kelet-Poroszországból, 
a nagymester inkább úgy döntött, hogy a lovagrendi had nyomuljon be 
Pommerellen földjére. Számos város, köztük Konitz (Chojnice) és Dirs- 
chau (Tczew), megnyitotta kapuit a nagymester előtt. Nehéz ostromá- 
gyúk hiányában viszont Danzig elfoglalása kudarcot vallott. Az elfoglalt 
pommerelleni várak és városok azonban nem sokáig maradtak a lovag- 
rend kezén, mert a lengyel seregek viszonylag gyorsan és könnyen visz- 
szavették azokat. Ahogyan a 18 éves háború idején, úgy a , lovas háború- 
ban" sem vállalkoztak a szemben álló felek arra, hogy nyílt ütközetekbe, 
nagy mezei csatákba bocsátkozzanak. Most is a falakkal védett erőssé- 
gek megszerzésére és az ellenfél anyagi s emberi erőforrásainak módsze- 
res pusztítására törekedtek. 1521 januárjában a Német Lovagrend újabb 
offenzívát indított, amelyhez három nagyobb seregre osztotta haderejét. 
Az egyik sereg egészen Kulmerland tartományig és a Drewenz (Drweca) 
folyóig (azaz Lengyelország és a Királyi Poroszország határáig) nyomult 
előre, a másik betört Mazóvia földjére, de ez utóbbi támadást a lengyel 
erők gyorsan megállították, a harmadik pedig - ha már Danzig elfogla- 
lása nem sikerült - a Visztula-öböl másik fontos kikötőjének, Elbingnek 
az elfoglalására indult, de az ostrom most is kudarccal végződött (1521. 
március)."? A több mint egy éve tartó háború, amelyben a lovagrend 
közel akkora zsoldossereget tartott fegyverben, mint a 18 éves háború 
idején, de már jóval kisebb terület, és sokkal kevesebb adófizető tarto- 
mányuraként, gyorsan kimerítette a nagymesteri kincstárat. A háború 
kezdetekor a lovagok még kaptak anyagi és fegyveres támogatást a német 
fejedelmektől, de ezek eseti jellegűek voltak, elhúzódó háború finanszí- 
rozását ily módon nem lehetett biztosítani. A nagymester ugyan próbál- 
kozott hitelfelvétellel, és valamennyi pénzt sikerült is szereznie, de ez az 
összeg messze elmaradt a szükségletektől."§ A Moszkva által ígért támo- 
gatás sem teljesült, mert az orosz csapatok a Litvániához tartozó orosz 
földek meghódítására törekedtek," és nem Poroszország felé nyomul- 

tak előre. A hadviselés természetesen Lengyelországnak is sok pénzébe 
került, hiszen a Német Lovagrend mellett a jóval komolyabb fenyegetést 
jelentő orosz erőkkel is háborúban állt, ezért mindkét fél hajlott valami- 
féle megegyezésre, s 1521. április 5-én Thorn városában - V. Károly csá- 
szár közvetítésével - a status guo alapján négy évre szóló fegyverszüne- 
tet kötöttek."§ A császár számára ekkoriban nem alakult szerencsésen a 
Franciaországgal vívott háború, ezért nem akart Lengyelország részéről 
újabb ellenséget szerezni azzal, hogy akár diplomáciai értelemben is Moszk- 
va vagy a lovagrend mellett foglal állást. V. Károly felbontotta az I. Miksa 
által megkötött szövetségi szerződést Moszkvával, a Német Lovagrend 
kérdésének rendezésére pedig követeket küldött Lengyelországba. Az ő 
közreműködésükkel létrejött fegyverszünet csak elodázta a vitatott kér- 
déseket, Ezeket, a megállapodás szerint, egy majdani döntőbíróságnak 
kell rendezni, amely a császárból (vagy az őt helyettesítő birodalmi hely- 
tartóból, Ferdinánd főhercegből), Lajos, magyar-cseh királyból, Georg 
szász hercegből, Mattháus Lang és Bakócz Tamás bíborosokból, és Szat- 
mári György püspökből állt volna. A döntőbíróságból azonban nem lett 
semmi." 

Az 1519-1521 közötti konfliktus , lovas háború" elnevezése már a kor- 
ban is arra utalt, hogy gyorsan mozgó, döntően lovas csapatok portyá- 
zásai, dúlásai voltak a jellemzőek, melyek újból súlyos pusztításokat 
okoztak Poroszországban. A Királyi Poroszország és a lovagrendi Kelet- 
Poroszország egyaránt komoly károkat, veszteségeket szenvedett. A leg- 
súlyosabb dúlás most is a harcoknak, katonai felvonulásoknak legin- 
kább kitett Ermland tartományban, a Visztula-vidéken, valamint Balga 
és Brandenburg komtúrságok területén volt, jórészt ott, ahol a korábbi 
háborúk is a legnagyobb pusztítást okozták. Hét évvel a háború után, 
1528-ban például Preu$isch Mark (Przezmark) és Liebemühl (Mitomltyn) 
térségében a szántóföldeknek kb. 50 276-a elhagyatottan állt."? A háború 
nagyarányú munkaerő pusztulást okozott, s ez a helyzet tartósnak is 
bizonyult, mert igen sok helyen legalább két generáción keresztül a föl- 
dek és a paraszti gazdaságok jelentős hányada műveletlenül maradt. 
Osterode (Ostróda) térségében például még a 16. század közepén is 187 
gazdátlan, üres telek volt, Soldau (Dziatdowo) vidékén pedig 87."? Az 
1507. évi cenzusösszeírás szerint Wehlau falu még teljesen lakott volt, s 
a hozzá tartozó mind a 20 Hufe földet megművelték. Az 1528. évi állapo- 
tok azonban komoly háborús pusztításokról árulkodnak: a falu földjei- 
ből már csak 9 Hufét műveltek, azaz a telkeknek több mint a fele gazdát- 
lanul állt. Rauschbach és Waltersdorf falvakban 1528-ban csak 6-6 Hufét 
műveltek, 17 telek gazdátlanul, parlagon hevert. Brandenburg (Usako- 
vó) város tágabb térségét még 1542-ben is , puszta" területnek nevezték. 
A munkaerőhiány nem csak a gazdátlan földek újbóli benépesítését tette 
lehetetlenné, de a földesúri magángazdaságok sem tudtak bérmunkáso- 

kat, cselédeket alkalmazni." A , lovas háborúban" oly gyors volt a csa- 
patok mozgása, hogy Kelet-Poroszország számos vidékén a parasztok- 
nak és a nemeseknek szinte ideje sem maradt gabonakészleteik, igavonó 
jószágaik és munkaeszközeik biztonságba helyezésére vagy elrejtésére, 
ezért igen nagy veszteségeket szenvedtek, ami a háború utáni termelési 
nehézségekben még sokáig éreztette hatását." A háborús pusztítások 
és munkaerő veszteségek a lakosság élelmiszerellátása terén hosszú ideig 
komoly nehézségeket okoztak, mert a gabonaárak drasztikusan meg- 
emelkedtek. De az import élelmiszerek ára is az egekbe szökött. A hábo- 
rú ideje alatt a danzigi és elbingi flotta blokád alá vonta Königsberg kikö- 
tőjét, jelentősen megnehezítve ezzel a külföldi áruk behozatalát, a fegy- 
verszünet idején (azaz a blokád feloldása után) pedig a nagymester által 
1522 februárjában bevezetett importvám tartotta magasan az árakat. A 
behozatali vám az áruk értékének 1I,7 976-át tette ki." A katonai kiadások 
finanszírozására, a kincstári bevétel gyors növelése érdekében a lovag- 
rend alacsony pénzlábbal veretett pénzt, de ezekért az értéktelen érmé- 
kért sem a parasztok, sem a nemesek nem akarták eladni kevéske meg- 
termelt gabonájukat, ami tovább nehezítette az élelmiszerellátást."?? A 
drágulást a nagymester königsbergi udvarában adminisztratív árszabá- 
lyozással igyekeztek korlátok között tartani. Minden árunak meghatá- 
rozták az árát, megtiltották a felvásárlást és a spekulatív célú raktáro- 
zást." A legfőbb panasz azonban a pénzérmék alacsony nemesfém tar- 
talma miatt volt, ezért 1521-ben, a harcok befejezését és a fegyverszünet 
megkötését követően a Német Lovagrend közelíteni próbált a háború 
előtti pénzlábhoz, s úgy rendelkezett, hogy 1 Groschen (garas) 0,67 gramm 
tiszta ezüstöt tartalmazzon." Ugyanakkor a nagymester azt a nemes- 
fém- és árfolyamnyereséget sem akarta kockára tenni, amiből Kelet-Porosz- 
ország a 16. század elejétől a környező országokkal, területekkel össze- 
hasonlítva profitálni tudott. Ezt a szempontot is szem előtt tartva a 0,67 
gramm ezüsttartalommal vert garasoknál más-más mennyiséggel kellett 
számolni az ún. ,kereskedői" és a ,cenzus" márkát. Előbbi 15, utóbbi - 
amelyben a paraszti járadékokat is számolták - 20 garasnak felelt meg." 
Alapvetően ez a pénzpolitikai döntés, számítási mód volt a fő oka annak, 
hogy Samland tartományban, ahol Kelet-Poroszország más területeivel 
összehasonlítva a , lovas háború" jóval kisebb pusztításokat okozott, 
örökös jobbágyság, röghöz kötés pedig még a 18. században is csak kivé- 
telesen fordult elő (azaz nem következett be a paraszti népesség jogállá- 
sának rosszabbodása), 1525 szeptemberében parasztfelkelés robbant 
ki." Egy bizonyos Caspar nevű molnár vezetésével szeptember 2-án mint- 
egy 4000 feldühödött paraszt foglalta el Kaimen (Szaretszje) várát." A 
megmozdulásba az ún. , kisebb szabadok" is nagy számban kapcsolód- 
tak be, akiknek katonai szerepe és jelentőség, s ezzel együtt társadalmi 
presztízse a 15. század folyamán, annak is a második felében, olyannyi- 

ra leértékelődött, hogy Albrecht nagymester eddigi katonai szolgálathoz 
kötött birtokaikat cenzusfizető paraszti birtokokká akarta átalakítani, 
hogy ezzel is gyarapítsa a kincstár bevételeit."?? A kelet-poroszországi 
parasztok megmozdulásában az a körülmény, hogy ekkor zajlott a lovag- 
rendi állam szekularizálása és áttérése a lutheránus hitre, nem játszott 
különösebb szerepet, hiszen itt - különösen Samlandban - a források 
tanúsága szerint, még a katolicizmus sem nagyon tudott meggyökeresed- 
ni. Már 1482-ben a kelet-poroszországi klérus szóvá tette, hogy a porosz 
népességnél hiányzott a helyes hitélet."?! A lovagrendi állam szekulari- 
zációja során, 1525-ben a lutheránus prédikátorok valamilyen , szent 
bak" kultuszáról, egyfajta kereszténység előtti hitvilág továbbéléséről 
tettek említést Samlandban.?? Az első porosz herceg, Albrecht von Bran- 
denburg végrendelete nagyon rossznak minősítette a poroszok hitéletét, 
vallásosságát, mert alig voltak papjaik, s akik voltak, azoknak is tolmács 
kellett, hogy szót értsenek a helyi lakossággal. ( Sodan dis land Preussen 
an eglicher orthen von undeutschen preussen besetet und bewonet und 
aber bei unsern zeithen schir keine seelsorger zu bekhomen gewesen, 
di in undeuzscher preussischer sprachen dinen konnen, sondern ir 
amt durch tolken ausrichten mussen, welchs fast schwer sorglich gefer- 
hch und schedlich, der mangel aber herfleust unseres ermessens aus 
deme, das di preussen ire kinder bis dahere zur schulen nicht halden 
konnen wegen ihres leiblichen eigenthums.")?? A samlandi felkelést a 
lovagrend lengyel csapatok segítségével ugyan gyorsan leverte, de a hely- 
zet konszolidálása érdekében a nagymester engedményeket tett és ezután 
a cenzust és az egyéb járadékokat is a 15 garassal számított , kereskedő 
márkában" kellett fizetni. Az 1499 és 1526 közötti pénzpolitikai változá- 
sok következtében a porosz földbirtokosok és maga a Német Lovagrend 
is bevételeinek kb. 40 4-át veszítették el.??8 

Az 1521-ben kötött, 4 évre szóló fegyverszünetet Albrecht von Bran- 
denburg nagymester arra próbálta felhasználni, hogy személyesen keres- 
se fel azokat a német fejedelmeket, akik korábban támogatást, segítsé- 
get Ígértek a Német Lovagrendnek, vagy akár csak a thorni béke jogsze- 
rűtlensége és igazságtalansága mellett foglaltak állást."?" 1522 elején 
Ferdinánd főherceghez Bécsbe, és II. Lajos magyar királyhoz Budára 
utazott, hogy vessék latba befolyásukat, tekintélyüket a lovagrend érde- 
kében."" 1522 őszén a nagymester a nürnbergi birodalmi gyűlésre uta- 
zott, ahol a figyelem alapvetően a fokozódó török veszélyre irányult, 5" 
így a nagymester a rokonszenvről és szimpátiáról szóló nyilatkozatokon 
kívül konkrét támogatást egyetlen német fejedelemtől sem kapott. Még 
a Német Lovagrend németországi rendága is elzárkózott a poroszországi 
ügyek további finanszírozásától.?? 1523. március 28-án maga Luther írt 
levelet a lovagrendnek, amelyben szerzetesi életük és a cölibátus felmon- 
dására bíztatta a lovagokat, és a protestáns tanok elfogadtatásával a 

lovagrend szekularizációját szorgalmazta." Ugyanebben az évben Albrecht 
nagymester személyesen is találkozott Lutherrel." 1523 késő őszén a 
krakkói udvar azt közölte a francia követtel, hogy Albrecht nagymester 
visszavonulásra, lemondásra készül." 1524 elején a lengyel fél a követ- 
kező javaslatot tette a nagymesternek: amennyiben a lemondásra, visz- 
szavonulásra gondolna, akkor azt a lengyel király javára tegye meg, aki 
cserébe gazdag birtokadományokat ad Albrecht von Brandenburgnak.?§ 
A lovagrendi állam szekularizálása és hűbéres, világi tartománnyá ala- 
kítása a lengyel kormányzatnak elfogadható megoldásnak tűnt."? 1524 
őszén a nagymester újabb kísérletet tett konkrét pénzügyi és katonai 
birodalmi támogatás megszerzésére, hogy folytathassa a háborút, de 
érdemi segítséget sehonnan sem kapott. A kelet-poroszországi nemes- 
ség, a külpolitikai fejleményeket látva, 1524. december 6-án és 7-én, a 
Bartensteinben (Bartoszyce) tartott rendi gyűlésen a lovagrendi állam 
szekularizálása mellett foglalt állást." Albrecht nagymester 1525 elején 
még egy utolsó kísérletet tett a lovagrend poroszországi hatalmának 
megőrzésre: a Jagiello-ház cseh-magyar ágától szeretett volna támoga- 
tást szerezni, és II. Lajos királyhoz fordult. A cseh-magyar uralkodó azon- 
ban Lengyelországgal szemben nem kívánta sem katonailag, sem pedig 
pénzügyileg támogatni a Német Lovagrendet." (A rokoni szálakon túl 
ebben kétség kívül szerepet játszott az, hogy 1521-től a török egyre több 
végvárat foglalt el a déli határok mentén, így a magyar kormányzat figyel- 
mét saját katonai problémái kötötték le, nem pedig a távoli Poroszor- 
szágban zajló események.)"§" Miután a külső támogatások lehetősége 
végleg kudarcba fulladt, Albrecht nagymester nem látott más lehetősé- 
get Kelet-Poroszország helyzetének rendezésére, mint megegyezni a len- 
gyel királlyal. Testvére, Georg, brandenburgi őrgrőf, és sógora, Fried- 
rich, Liegnitz hercege, a lovagrend megbízásából tárgyalásokat kezdett 
Zsigmond lengyel királlyal."" A krakkói udvarban is keresték a megegye- 
zés lehetőségét, mert azt követően, hogy 1525 februárjában I. Ferenc 
francia király súlyos vereséget szenvedett V. Károly császártól, a lengyel 
kormányzat tartott a nagyra nőtt Habsburg hatalomtól, és a porosz kér- 
désben tanúsított magatartásával igyekezett maga mellé állítani a bran- 
denburgi választófejedelemséget, a Hohenzollern-házat."?? (Ugyanebben 
az évben Lengyelország 3 évre szóló fegyverszünetet kötött a törökkel 
is.) 1524. december 6-án és 7-én Bartensteinben (Bartoszyce) a kelet- 
porosz nemesség már egyértelműen állást foglalt a lovagrendi állam sze- 
kularizációja mellett.?"" 

1525. április 8-án Albrecht von Brandenburg nagymester és Zsigmond 
lengyel király Krakkóban aláírta azt a békeszerződést, amely nem egy- 
szerűen csak lezárta az ún. , lovas háborút", hanem a Német Lovagrend 
eddigi poroszországi uralmának és tevékenységének is véget vetett. A 
szerződés értelmében Albrecht vállalta, hogy feloszlatja Kelet-Poroszor- 

szágban a lovagrendet, lutheránus hitre tér és szekularizálja, világi her- 
cegséggé alakítja át az eddigi egyházi tartományt. Ő maga , dux in Prus- 
sta" címet nyer, és elismeri a lengyel korona fennhatóságát."? Két nap- 
pal később, április 10-én került sor a leköszönő nagymester, jövőbeni 
porosz herceg eskütételére a lengyel király előtt, amit a békeszerződés- 
sel együtt a legnagyobb titokban készítettek elő. Zsigmond, ameddig csak 
lehetett, igyekezett titkolni a lengyel egyháznagyok előtt, hogy a lengyel 
koronának , eretnek" hűbérese és egy protestáns hűbéres tartománya 
lesz," mert a lengyel világi és egyházi méltóságok abban a hitben vol- 
tak, hogy a lovagrendi állam szekularizációja katolikus alapokon fog 
végbemenni, és az új porosz herceg a katolikus hit védelmezője marad.??? 
A lengyel király azonban a politikai szempontokat fontosabbnak tartot- 
ta, mint az egyházi érveket." A hűségesküt és hódolatot követően Albrecht 
von Brandenburg összehívta a kelet-porosz rendek gyűlését Königsberg- 
be, ahol - az insterburgi (Csernyahovszk) Pfleger, Philipp von Creutz 
kortárs beszámolója szerint - a rendek minden eddigi kiváltságát meg- 
erősítette, a rendek pedig 1525. május 26-án elismerték Albrechtet her- 
cegnek, és megerősítették a krakkói szerződést.??" (Ebben vélhetően sze- 
repe volt annak is, hogy az Albrecht szolgálatában álló frankföldi zsol- 
dos csapatok Königsberg környékén állomásoztak.) """ A Német Lovag- 
rend kelet-poroszországi tagjainak többsége követte a nagymester példá- 
ját, és protestáns hitre térve az új herceg világi hűbéreseiként hűséges- 
küt tettek.??" A lovagrendi állam püspökei ugyancsak a reformáció támo- 
gatói lettek, és szorosan együttműködtek Albrecht von Brandenburggal 
a tartomány szekularizálásában. Luther még külön méltatta is Georg 
von Polentz samlandi püspöknek a reformáció terjesztésében végzett 
tevékenységét.""? Több lovagrendi tisztségviselő, mint Ouirin Schlick, 
Osterode (Ostróda) komtúrja, Heinrich von Militz, Barten (Barciany) 
provisora, Hans von Gabelenz, Balga (Veszelnoje) várnagya, vagy Adri- 
an von Waiblingen, Lochstádt (ma már nem létezik, az egykori település 
ma Oroszországban található) provisora viszont megtagadta a hűséges- 
küt, a protestáns hitre térést és a lovagrendi állam szekularizálását.??? 
Azok, akik katolikusok és szerzetesek maradtak (ők voltak kevesebben), 
elhagyták Kelet-Poroszországot, és Németországba mentek. Ezzel meg- 
szűnt a Német Lovagrend poroszországi rendága, és az utódállamként 
létrejövő Porosz Hercegség Európa első protestáns tartománya lett. I. 
Frigyes dán király is ekkoriban tette meg az első lépéseket a Rómával 
való szakítás útján: 1526-ban úgy rendelkezett, hogy a jövőben a dán 
püspököket nem a pápa, hanem a dániai érsek erősítse meg méltóságuk- 
ban." Külpolitikai szempontból így kézenfekvőnek tűnt Dánia és az első 
protestáns fejedelemség, a Porosz Hercegség közötti kapcsolatok szoro- 
sabbra fűzése, s még ebben az évben sor került Albrecht porosz herceg 
és Frigyes dán király lányának, Dorotheának a házasságára, és ezzel 


204 


együtt az első, már protestánsnak mondható szövetség létrehozására.?? 
Az, hogy egyházi territóriumot szekularizáljanak, a korban nem csak 
Kelet-Poroszország esetében merült fel, hanem Tirolban, a brixeu-i püs- 
pökség, a salzburgi érsekség, vagy az utrechti káptalani területek vonat- 
kozásában is.?? 

A Porosz Hercegség létrejöttével a Királyi Poroszország területén is 
gyors ütemben tért hódított a reformáció, s csak az ermlandi püspökség 
maradt katolikus." A reformáció fő bázisai a városok voltak."§? Első- 
sorban a nagy porosz Hanza városok, mint Elbing, Danzig, Thorn és Kulm 
polgárai körében terjedtek el leghamarabb a protestáns prédikátorok 
tanításai." A lutheránus tanok Kelet-Poroszországból a litvániai Samo- 
gitiába, majd a német városlakó diaszpórák révén Litvánia belső terüle- 
teire, Kaunasba és Vilniusba is átterjedtek.""" A nagyobb livóniai és észt- 
országi városok, mint Riga, Reval (Tallin) és Dorpat (Tartu), szintén 
gyorsan az új hit követőivé váltak.""§ 

5. továbbá V, 1. és XXIII, 11.; Wittram 1954. 19.; Hellmann 1954. 120, 150.; 

51 CDP II. Nr. 34.; Hermanowski 1996. 238. 

53 PUB I,2. Nr. 77, 153. 

54 CDP I. Nr.152. 

95 CDP I. Nr. 173. 

96 PUB I,2. Nr. 514. 

109 TJBC I. Nr. 29. 

H0 PUB I 1. Nr. 252. 

51 CDW I. Nr. 93. 

181 PUB I,2. Nr. 300. 

183 Hermanowski 1996. 147. 

184 Hermanowski 1996. 202, 262, 283, 300. 

189 Erlen 1992. 107. 

205 CDW III. Nr. 56. 

215 Pomes.UB II. Nr. 140. 

218 Semrau 1922. 5. 

220 CDW I. Nr. 219. 

221 CDW I. Nr. 257, 289. 

224 CDW II. Nr. 43. 

226 CDW II. Nr. 322. 

227 Jáhnig 1992. 147-148. 

230 Kuhn 1973. 204.; Aubin 1966. 460. 

31 Abe 1972. 16, 28. 

243 Boockmann 1981. 1835. 

-44 ASP I. Nr. 72. 

289 Küttler 1971. 1515.; Pollakówna 1953. 

301 Regesta II. Nr. 841. 

306 Regesta II. Nr. 814. 

323 PUB I,1. Nr. 252. 

324 Abe 1972. 43. 

325 Abe 1972. 45-46. 

326 Benninghoven 1964. 439-442.; S. Ekdahl 1964a. 1-14. 

332 Regesta II. Nr. 738. 

338 Hermanowski 1996. 121.; Krollmann 1932. 48. 

340 Vö. pl. PUB I,2. Nr. 529. (1288), 791, 792. (1303); PUB II. Nr. 30. (1311), 

341 CDW I. Nr. 208.; PUB II. Nr. 8336. 

342 PUB II. Nr. 572. 

343 Ochmaúnúski 1980. 183-135. 

344 Áltere Hochmeisterchronik, SRP III. 584. 

345 Áltere Hochmeisterchronik, SRP III. 584. 

346 Áltere Hochmeisterchronik, SRP III. 584. 

354 Vö. pl. PUB I,2. Nr. 608. 

355 PUB II. Nr. 624. 

357 Regesta II. Nr. 361. 

358 CDW I. Nr. 137. 

359 PUB II. Nr. 34. 

360 PUB II. Nr. 351. 

352 Regesta II. Nr. 632. 

364 Mayer 1960/I. 3.; Gollub 1926. 262-263.; Grigart 1932. 39. 

367 Pommerell.UB Nr. 278, 279, 280. 

368 Canonici Sambiensis, SRP I. 280. 

369 Pommerell.UB Nr. 477. 

370 CDP II. Nr. 7. 

371 Annales Thorunensis, SRP III. 62. 

372 II. Ottokár cseh király kétszer is fegyveres támogatást nyújtott Porosz- 
ország meghódításához (1255, 1267). II. Ottokár és Habsburg Rudolf háború- 

380 Grzegorz 1987. 29-31.; Grzegorz 1997. 17-19. 

383 Aschkewitz 1942. 155-156.; Boockmann 1992. 160. 

384 Spors 1983. 13-82.; Gasiorowski-Skierska 1996. 8-11. 

412 Regesta II. Nr. 738. 

19 Regesta II. Nr. 446. 

433 PUB IV. Nr. 591. 

138 Schumacher 1958. 80-81. 

199 Kasiske 1942. 48-52. 

Liber memoriarum Colmensis civitatis -— Das Kulmer Gerichtsbuch / 
Liber memoriarum Colmensis ctvitatis. Berab. 
Lückerath, August - Benninghoven, Friedrich 
(Verőöffentlichungen aus den Archiven Preussischer 
Kulturbesitz 44) Köln- Weimar- Wien 1999. 

Lites ac Res Gestae — Lites ac Res Gestae inter Polones Ordinimgue 
Cruciferorum. Ed. Zakrzewski, J., Poznan 1892. 


LUB I. - Liv-, Est- und Kurlündíisches Urkundenbuch. Bd. I. 
Hg. Bunge, Friedrich Georg von, Reval - Riga 1852. 
Lübbe - Jacob Lübbe: Familienchronik. In: SRP IV. 692-724. 

A KÖNYVBEN SZEREPLŐ VÁRAK, VÁROSOK ÉS MEZŐVÁROSOK 

Deutsch-Eylau 
Dirschau 
Domnau 
Elbing 
Engelsburg 
Fischhausen 
Frauenburg 
Freystadt 
Friedeberg 
Friedland 
Gallingen 
Garnsee 
Gerdauen 
Gilgensburg 
Glottau 
Gollub 
Graudenz 
Guttstadt 

Gdaúsk (Lengyelország) 

Ilawa (Lengyelország) 

Tczew (Lengyelország) 

Domnovó (Lengyelország) 

Elblag (Lengyelország) 

Pokrzywno (Lengyelország) 
Primorszk (Lengyelország) 
Frombork (Lengyelország) 

Stzelce Krajeúskie (Lengyelország) 

Golub-Dobrzyú (Lengyelország) 
Gmidziadz (Lengyelország) 

Dobre Miasto (Lengyelország) 
Mioteczno (Lengyelország) 

Königsberg 


( Kelet-Pomeránia) 

Kulm 

Laptau 

Löbau 

Elk (Lengyelország) 

Malbork (Lengyelország) 
Kwidzyn (Lengyelország) 
Pieniezno (Lengyelország) 
Melno (Lengyelország) 
Klaipeda (Litvánia) 
Miedzyrzecz (Lengyelország) 
Gniew (Lengyelország) 
Morag (Lengyelország) 
Matowy Wielkie (Lengyelország) 
Gvardejszkoje (Oroszország) 
Nakto / Dabki (Lengyelország) 
Nieszawa (Lengyelország) 
Nidzica (Lengyelország) 
Nowe (Lengyelország) 

Nordenburg 
Oliva 
Ortelsburg 
Osterode 
Papau 
Passenheim 
Posen 
PreufSsisch Eylau 
PreufSisch Holland 
PreufSsisch Mark 
Putzig 

Ragnit 
Rastenburg 
Rhein 

Rheden 
Riesenburg 
Roggenhausen 
Rössel 

Rudau 
Saalfeld 
Schippenbeil 
Schlochau 
Schöneck 
Schönsee 
Schwetz 
Seeburg 
Seehesten 
Sensburg 
Soldau 
Stargard 
Stolp 
Strasburg 
Stuhm 

Thorn 
Tolkemit 
Tuchel 
Wehlau 
Wogram / Pillau 
Woldenberg 
Wormditt 
Wuttrieneu 
Zantir 

Zinten 


Krilovó (Oroszország) 

Oliwa (Lengyelország) 
Szezytno (Lengyelország) 
Ostróda (Lengyelország) 
Papowo Biskupie (Lengyelország) 
Pasym (Lengyelország) 
Poznan (Lengyelország) 
Bagratyinovszk (Oroszország) 
Pastek (Lengyelország) 
Przezmark (Lengyelország) 
Puck (Lengyelország) 
Nyeman (Oroszország) 
Ketrzyn (Lengyelország) 

Ryn (Lengyelország) 


Radzyn Chelminski (Lengyelország) 


Prabuty (Lengyelország) 
Rogóézno-Zamek (Lengyelország) 
Reszel (Lengyelország) 
Melnyikov (Oroszország) 
Zalewo (Lengyelország) 
Sepopol (Lengyelország) 
Czluchów (Lengyelország) 
Skarszewy (Lengyelország) 


Kowalewo Pomorskie (Lengyelország) 


Swiecie (Lengyelország) 
Jeziorany (Lengyelország) 
Szestno (Lengyelország) 
Mragowo (Lengyelország) 
Dzialdowo (Lengyelország) 
Starogard (Lengyelország) 
Stupsk (Lengyelország) 
Brodnica (Lengyelország) 
Sztum (Lengyelország) 
Torun (Lengyelország) 
Tolkmicko (Lengyelország) 
Tuchola (Lengyelország) 
Sznamjenszk (Oroszország) 
Baltijszk (Oroszország) 
Dobigeniow (Lengyelország) 
Orneta (Lengyelország) 
Butryny (Lengyelország) 
Zantyr (Lengyelország) 
Kornyevó (Oroszország) 

